
ŽIVOTOPIS ANNY KATARÍNY EMME- 
RICHOVE J, BOŽEJ SLUŽOBNICE 

Vonkajšie životné pomery 

Anna Katarína Emmerichová narodila sa v malej 
dedinke Flámske pri Koesfelde vo Vestfálsku. 
Bolo to 8. septembra, na deň Narodenia Panny 
Márie roku 1774. Ešte v ten istý deň ju pokrstili 
v koesfeldskom farskom chráme. Otec sa menoval 
Emmerich, matka Anna Hillersová. Z desiatich 
detí Anna Katarína bola piata. Otec bol veľmi ná- 
božný a statočný človek. V svojej chudobe musel 
sa veľa trápiť. Zriedkavo usilovne staral sa o živo- 
bytie, ale nesnažil sa zbohatnúť. S detinskou dôve- 
rou skladal všetko do božích rúk. Taká istá nábož- 
nosť a mravnosť charakterizovala aj matku. Jej 
heslom bolo: — Pane, ako Ty chceš, nie ako ja! . . . 
Iné jej heslo: — Pane, daj mi trpezlivosti a potom 
šľahaj, ako sa Ti ľúbi! 

Pri takýchto rodičoch mohlo sa Anne Kataríne 
dostať len prísnej a pravej kresťanskej výchovy 
a skutočne sa jej aj dostalo . . . Hoci bola slabej 
telesnej sústavy, skoro ju pribrali aj do tvrdej 
práce. A keď sa u nej pre bohaté vnútorné zážitky 
a videnia — ktorých ju Boh uznal hodnou už 
v útlom veku — rysovala hĺbavá povaha, hoci bola 
od prírody veselá, a prejavovala nezvyčajné du- 
ševné vlastnosti, rodičia ju často karhali, lebo sa 

nazdávali, že je tvrdohlavá. Pán Boh to dopustil, 
aby sa v Anne Kataríne zakorenila pokora. Sama 
o tom povedala: „Pretože ma rodičia často karhali 
a nikdy nepochválili, kým iní rodičia — ako som 
to počula — chválili svoje deti, pokladala som sa 
za najhoršiu na svete a veru ma často zachvátila 
úzkosť, že pred Pánom Bohom veľmi zle obstojím.” 

Mala asi sedem rokov, keď pristúpila so svojimi 
družkami k prvej sv. spovedi. Tak veľmi horlivo 
sa pripravovala a zachvátila ju taká hlboká kajúc- 
nosť, že cestou do kostola ju opustily sily a družky, 
ktoré ju malý veľmi rady, musely ju v pravom 
slova smysle niesť do Koesfeldu. A hoci si vždy do- 
konale zachovala nevinnosť, ktorú získala pri sv. 
krste, a už od prvého prebudenia rozumu obracala 
všetky svoje schopnosti, myšlienky a náklonnosti 
k najvyššiemu dobru a konečnému cieľu, predsa ju 
pri prvej sv. spovedi tak uchvátila pokora a ľútosť, 
že sa rozplakala a bolo ju treba vyviesť zo spove- 
delnice. Pri prvom sv. prijímaní sa celkom odo- 
vzdala Bohu a od tých čias tak mocne horel v nej 
oheň lásky božej, že podľa svedectva ctihodného 
Overberga žila v neustálom sebazaprení a odovzda- 
ní do vôle božej. 

Keď mala Anna Katarína dvanásť rokov, odišla 
do služby k príbuzným, ktorí boli tiež roľníkmi. 
Strávila u nich tri roky. O tomto období vydala jej 
zamestnávateľka pred cirkevnou vrchnosťou toto 
svedectvo: 

— Anna Katarína prišla do nášho domu asi 
dvanásť-trinásťročná. Bola taká poriadna a úsluž- 
ná, že nikdy nič sme jej nemohli vyčítať. Nikdy 
nešla na zábavu, ale tým horlivejšie chodila do 
kostola, lebo bola veľmi nábožná, usilovná, verná 

a tichá. O každom hovorila iba dobre a vždy len 

I to tvrdila, že na tomto svete nič nehľadá. Bola 
dobrosrdečná, veľa sa postila a vtedy hovorievala, 
že nie je hladná. Keď som ju chcela odhovoriť od 
toho, aby sa stala sestričkou, odpovedala mi takto: 
„Pani moja, o tomto mi nehovorte, lebo nebudeme 
priateľkami. Musím tak urobiť a urobím to.” 
Anna Katarína totiž, poslúchajúc akýsi vnútorný 
hlas, už skoro sľúbila, že sa zasvätí Bohu ako rehoľ- 
nica, a od tých čias venovala každú myšlienku a 
všetko svoje úsilie len na to, aby dosiahla tento 
vznešený cieľ. Aby si zadovážila výbavu, potrebnú 
pri vstupe do kláštora, išla za pomocnicu k istej 
koesfeldskej krajčírke. Ale cítila takú sústrasť 
k chudobným a tak ich milovala, že sa nemohla 
dívať na cudziu biedu a nepomáhať; tak celý svoj 
zárobok rozdelila chudobným. 

Tri roky strávila pri krajčírke, potom sa vrátila 
k rodičom. Ale nezadlho zasa odišla do Koesfeldu 
a stala sa pomocnicou v domácnosti u organistu 
Sóntgena s tým úmyslom, že sa naučí hrať na organ 
a tak si otvorí kláštorné brány. Ale u Sóntgena 
bola taká bieda, že Anna Katarína vykonávala tam 
nielen služobné práce, ale nechala tam ešte aj svoje 
veci. A z hry na organ nebolo zasa nič. 

Konečne ju predsa prijali roku 1802 do augusti- 
ánskeho kláštora „Agnetenberg” v Dúlmene, spolu 
s Klárou, dcérou organistu Sóntgena. Keď s mno- 
hými trápeniami a súženiami uplynul rok novi- 
ciátu, pripustili Annu Katarínu 13. novembra 1803 
k sľubom. Složila ich s nevysloviteľnou radosťou. 
Jasot jej duše bol aj navonok zjavný; priam žiarila 
blaženosťou, že sa stala snúbenicou Kristovou. 
Neskoršie sama hovorila: 

— Úplne som sa odovzdala nebeskému Snúben- 
covi a on spravil so mnou, čo chcel. 

Anna Katarína stala sa aj hodnou svojho nebes- 
kého zasnúbenia. Každú kláštorskú čnosť vypesto- 
vala v sebe v takej prehojnej miere, že väčšej ľud- 
ské stvorenie už nie je schopné. Všetka jej láska 
patrila nebeskému Snúbencovi a potom spolu- 
sestrám, s ktorými žila. O jej kláštorskom živote 
píše Overberg: 

— Anna Katarína tak milovala svoje spolusestry, 
že za hociktorú z nich by bola vďačne vyliala krv. 
Vedela, že niektoré nie sú jej naklonené, predsa 
však aj týmto robila po vôli všetko, čo len mohla. 

Jej predstavená neskoršie takto svedčila pred 
cirkevnou vrchnosťou: 

— Anna Katarína bola vždy znášanlivej povahy, 
veľmi mierumilovná, pokorná, ústupčivá, mimo- 
riadne úslužná a nikdy nevyhľadávala spory. 

V chorobe bola vľúdna a ukáznená, spokojná v Bo- 
hu a trpezlivá. Ak ju stihla nepríjemnosť, veľmi 
chytro a vďačne sa smierila. Keď sa trochu roz- 
čúlila, prosila za odpustenie. Nikdy nikoho nená- 
videla a bola nesmierne milá. 

V jednom z vedľajších kláštorných stavísk býval 
v tom čase veľmi pobožný francúzsky kňaz Lam- 
bert, ktorý musel opustiť svoju vlasť, pretože od- 
mietol složiť prísahu na ústavu. Tento dobrý kňaz 
veľmi horlivo sa staral o dušu Anny Kataríny. 

V trápeniach pomáhal jej slovom i skutkom. Podľa 
ustanovenia duchovného otca kláštora Anna Kata- 
rína mala dovolené pristupovať k sv. prijímaniu 
častejšie než ostatné sestry a včaššie, než bolo 
obvyklé. Lambert sa podobral na to, že prinesie 

tejto duši, prahnúcej po chlebe života, vo včasných 
ranných hodinách anjelský pokrm. 

Nevysloviteľnú bolesť spôsobilo Anne Kataríne 
rozpustenie kláštora v decembri r. 1811. — Tak 
som preto ochorela — vravela neskoršie, — že 
sestry pokladaly moju smrť za istú. A vtedy sa mi 
zjavila Matka Božia a takto ma oslovila: — Ešte 
neumrieš. Ešte veľa vecí sa prihodí s tebou a okolo 
teba, ale sa neboj. Akýkoľvek budeš mať údel, vždy 
ti prídem na pomoc. 

Kým ostatné sestry jedna po druhej odišly 
z kláštora, Anna Katarína, stále chorá, ostala tam 
do jari budúceho roku. Keď už tam nemohla ďalej 
ostať, odišla s kňazom Lambertom do Diilmenu, do 
domu vdovy Rotersovej. — Tak som sa bála a han- 
bila, — priznala sa, — keď som musela opustiť 
kláštor, že som si myslela, že sa podo mnou otvorí 
zem. Len čo ju zaniesli do chudobnej prízemnej 
izbičky, choroba sa zhoršila. A keďže opäť nepo- 
chybovali už o jej smrti, povolali k nej dominikán- 
skeho pátra Limberga, ktorý ju zaopatril sv. svia- 
tosťami. Anna Katarína však vyzdravela a od tých 
čias bol páter Limberg jej spovedníkom. Páter bol 
rehoľník svedomitý, vážny a triezveho úsudku. Po 
rozpustení múnsterského kláštora žil vo svojom 
rodnom meste Dúlmene. 

29. decembra 1812 dostala Anna Katarína stig- 
my na rukách, nohách a boku. V ten deň o tretej 
hodine popoludní našla ju dcéra domácej s roztvo- 
renými rukami vo vytržení. Dievča pozorovalo, že 
z rúk modliacej sa rehoľnice tečie krv, ale si mysle- 
lo, že je to od nejakého zranenia. Len keď sa Anna 
Katarína prebrala, upozornilo ju dievča na krv. 
Anna Katarína ju požiadala, aby o tom nikomu 

nehovorila. 31. decembra P. Limberg pri udeľovaní 
svätého prijímania zbadal rany na rukách Anny 
Kataríny. — Hlásil som vec pátrovi Lambertovi, 
— píše P. Limberg, — ktorý býval v tom istom 
dome. Ten hneď išiel so mnou k Anne Kataríne 
a uvidiac krvavé rany, oslovil ju: 

• — Ma soeur (sestra), nemysli, že si Katarínou 
Sienskou!*) 

Keďže sa rany do večera nestratily, P. Lambert 
mi na druhý deň povedal: 

— Nesmie sa o tom nik dozvedieť. Nech to 
ostane medzi nami. 

P. Limberg bol toho istého náhľadu. 

Anna Katarína sa zo srdca radovala, keď zba- 
dala, že kňazi na vec hľadia triezvo a pokojne. 
Nakoľko len mohla, usilovala sa toto svoje nové 
a nesmierne ťažké trápenie zakryť. Ale Klára Sont- 
genová akosi na to prišla a čoskoro bolo po tajnosti. 

Rensing, diilmenský dekan-farár, uznal za dobré 
zaviesť predbežné vyšetrovanie pomocou dvoch 
lekárov: Dr. Vesenera a Dr. Krauthausena a spo- 
vedníka Anny Kataríny. Výsledok ohlásil 25. marca 
1813 cirkevnej vrchnosti. 

O tri dni pricestoval do Diilmenu Klement 
August von Droste zu Vischering, vtedajší miinster- 
ský biskupský vikár, ktorý sa neskoršie preslávil 
ako kolínsky arcibiskup. Prišiel v sprievode dekana 
Overberga a zdravotného radcu von Diiffelda, aby 
vec dôkladne vyšetrili. Vyšetrovanie trvalo vyše 
štvrť roka. Za vyšetrovania musela Anna Katarína 
pod ťarchou prísnej poslušnosti podávať zprávu 


*) Sv. Katarína Sienská holá tiež stigmatizovaná. 

o každom svojom vnútornom a vonkajšom zážitku. 
Vyšetrovanie dokázalo nielen skutočné jestvovanie 
stigiem a ich charakter, ale zároveň sa pri tom 
prejavila hlboká pokora, stála poslušnosť a trpez- 
livosť Anny Kataríny. 

0 šesť rokov neskoršie, aby vraj odhalily podvod, 
svetské úrady zaviedly mimoriadne prísne vyšetro- 
vanie, ktoré bolo pre Annu Katarínu náramne 
trápne. Ale toto malo len ten výsledok, že vyšetru- 
júci komisári — práve tak ako kedysi strážcovia 
hrobu Kristovho — boli proti vlastnej vôli prinú- 
tení vydať úprimné svedectvo o pravde, ktoré vy- 
lúčilo každú pochybnosť. 

V októbri r. 1813 Anna Katarína a P. Lambert 
presťahovali sa k pekárovi a pivovarníkovi Lim- 
bergovi, k spovedníkovmu bratovi. Na vedenie ma- 
lej domácnosti pribrala si Anna Katarína svoju 
sestru Gertrúdu. Toto dievča však svojou nešťast- 
nou povahou spôsobilo Anne Kataríne do konca 
života neopísateľné bolesti. 

Keď sa už aj verejnosť dozvedela o stigmatizo- 
vaní, pozvala Anna Katarína okresného lekára 
Dr. Vesenera. Bol to muž, ktorý hral v živote božej 
služobnice významnú úlohu, lebo len jeho poznám- 
kam môžeme ďakovať, že sa nám zachovalo veľa 
významných skutočností zo života Anny Kataríny. 

Ešte významnejší bol rok 1818, keď slávny spi- 
sovateľ a básnik Klement Brentano, vedený Bohom, 
dostal sa do Diilmenu k zbožnej trpiteľke. Jeho 
si zvolil Boh na to, aby zaznačil zjavenia, ktoré 
videla božia služobnica. Túto úlohu Brentano pl- 
nil do jej svätej smrti ako verný priateľ. Anna 
Katarína nazývala Brentana obyčajne „pútnikom”. 


11 



Čnosti Anny Kataríny Emmerichovej 

Anna Katarína Emmerichová už za svojej mla- 
dosti úplne sa odvzdala Pánu Bohu. CieFom jej 
každej myšlienky, slova a skutku bol Boh. V povesti 
svätosti zosnulý dekan Overberg, ktorý bol duchov- 
ným vodcom Anny Kataríny v posledných desiatich 
rokoch jej života, vo svojich záznamoch hovorí: 

— Od šiestich rokov svojho života Anna Kata- 
rína nenachádzala záľubu v ničom, iba v Bohu. 
Nepoznala inú bolesť a zármutok ako ten, že Fudia 
stále urážajú dobrotivého Pána Boha. Keď sa za- 
čala zvičiť v opanovaní sa a v sebazapieraní, vznikla 
v nej taká láska k Pánu Bohu, že si zvykla na túto 
modlitbu: — Keby nebolo neba, pekla a očistca, 
jednako by som ťa milovala z celého srdca, Bože! 

Táto láska, ktorú zväčšovala neustálym cvičením, 
bola spojená s podivuhodnou čistotou duše; takou 
čistotou, že ju nikdy nič, ani nádych nečistého po- 
kušenia nezatemnil. — Anna Katarína, — hovorí 
Overberg, — ani v detstve, ani neskoršie nepocítila 
hnutie smyselnosti a nemala príčinu ponosovať sa, 
alebo obviňovať sa z nečistoty ani len v myšlien- 
kach. A keď sa jej opýtali pod ťarchou poslušnosti, 
ako je to, že nemá vôbec pokušení proti sv. čistote, 
priznávala sa, že už v útlom veku začala so seba- 
zapieraním a stálymi víťazstvami nad rozličnými 
sklonmi a žiadosťami pochovala zlé pudy ešte skôr, 
než sa mohly v nej objaviť. 

Lásku k Bohu vyjadrovala tým, že priam hrdin- 
sky milovala bližných. Ešte keď bola dieťaťom, 
stalo sa, že pocítila hlbokú sústrasť a že zbledla 
a zoslabla, ako by mala zamdlieť, keď počula o ne- 
jakom veľkom zle alebo nešťastí. Keď zbadala 


hladujúceho bedára, pribehla a dojímavo a láskavo 
sa mu prihovorila: 

— Počkajte, hneď vám prinesiem chleba. 

Keď videla nariekajúce alebo choré dieťa, pro- 
sila Boha, aby preniesol chorobu a bolesť na ňu. 
A bola vždy vyslyšaná. Keď spozorovala u dieťaťa 
nejakú chybu, modlila sa za jeho polepšenie a že- 
lala si, aby trest malého hriešnika mohla sama vy- 
trpieť. Keď potom ako dospelá mala dať odpoveď 
na otázku, ako prišla na myšlienku, aby si toto 
žiadala od Pána Boha, odpovedala: 

— Neviem, kto ma to naučil; ale veď to súvisí 
so sústrasťou! Už od začiatku som cítila, že my 
všetci sme jedno telo Kristovo a nehody svojich 
bližných som pociťovala tak, ako by ma bolel 
vlastný prst. Už od detstva som si vyprosovala 
choroby iných. Už ako dieťa som musela obväzovať 
všetky rany našich susedov. Keď som zbadala vred, 
pomyslela som si: Ak ho budeš tlačiť, bude to via- 
cej bolieť, ale to zlé predsa musí vyjsť. To ma pohlo 
k tomu, aby som ranu opatrne ústami vysala a tá 
sa potom zahojila. Zo začiatku som cítila odpor, ale 
to ma nutkalo zase, aby som sa premohla; inak by 
to bola falošná sústrasť. Ak som sa vedela chytro 
premôcť, mala som veľkú radosť; pomyslela som 
si na Pána, ktorý toto vykonal za celé ľudstvo. 

A čo robila Anna Katarína ako dieťa, to ako 
dospelá vykonávala ešte vo väčšej miere a so silnej- 
šou láskou. Vždy sa obetovala za svojich bližných, 
ba aj za svojich nepriateľov a prenasledovateľov 
do tých čias, kým ostatný raz nevydýchla, strávená 
touto hrdinskou láskou. Jej horlivosť v sebazapie- 
raní bola veľká a vytrvalá. Overberg píše: 

— Jej pevným presvedčením bolo, že človek sa 
nemôže bez sebazapierania odovzdať Bohu. Toto 
ju naučila láska k Ježišovi, a preto hovorievala: 

— Často som skúsila, že láskou k stvoreniam 
možno dospieť k veľkým a namáhavým veciam; 
prečo by nemohla byť láska k Ježišovi ešte väčších 
vecí schopná?! 

Aj zrak si cvičila v sebazapieraní. Sklopila alebo 
odvrátila oči, keby boly malý vidieť niečo, čo by 
mohlo vzbudiť v nej nejakú žiadosť. A keď mohla 
počuť niečo nového, alebo zaujímavého, pomyslela 
si: — Nie, kvôli Pánu Bohu radšej to nebudem 
počúvať. 

Aj jazyk si cvičila. Zamlčala, čo by bola rada 
povedala. 

I chuť. Nejedla z toho, čo by jej bolo veľmi 
chutilo. 

Telo si trýznila pŕhľavou, povrazom a kajúcnym 
pásom. 

Pred vstupom do kláštora — píše ďalej Overberg 
— trýznila sa viac ako potom, lebo vtedy ešte ne- 
vedela, že to bez povolenia spovedníka nesmie 
robiť. A prostriedky na trýznenie, ako mi ich 
zbežne spomenula, boly: reťaze a povrazy, ktorými 
sa opasovala. Silné drsné rúcho z najhrubšej látky, 
akú len dostala, a sama si ho ušila. 

Anna Katarína už od detstva sa cvičila v nočných 
modlitbách. Vypĺňala nimi vytrvalo celé hodiny, 
často pod holým nebom a v zime. Kým bola v Koes- 
felde, vyšla v noci na kalváriu a tam celé hodiny 
odbavovala pobožnosť Krížovej cesty. Keď P. Lim- 
berga po prvý raz zavolali k chorej Anne Kataríne, 
aby ju zaopatril sv. sviatosťami, Anna Katarína 
musela priznať, že nosí drôtený pás okolo tela a 

škapuliar z konského vlásia. Páter jej rozkázal, aby 
to složila. 

Keďže v neskorších rokoch musela zmierniť 
dobrovoľné trýznenia, nahradzovala ich hrdinskou 
trpezlivosťou, s akou znášala všetky vnútorné a 
vonkajšie utrpenia, ktoré sa na ňu valily až do jej 
blaženej smrti. Brentano píše: 

— Celý život tejto dojímavej bytosti sú nepre- 
tržité muky, spôsobené nekonečnými telesnými 
a duševnými útrapami a ešte vystupňované neroz- 
umnými a dotieravými návštevníkmi. Ona je však 
vždy a ku každému prívetivá, lebo vo všetkom 
dejstvovaní vidí vôľu Pánovu, aby bola skúšaná 
a pokorená. — Milovala kríž, utrpenie, muky a 
opovrhnutie. Túžila po nich a mnoho ráz orodovala 
u Boha, aby poslal na ňu utrpenie. „Ó ako sladko 
je trpieť za Krista!” hovorievala. Alebo: „Najzá- 
videniahodnejší stav pre mňa tu na zemi bol: môcť 
spokojne trpieť. 

Anna Katarína bola v celom svojom živote veľmi 
pokorná. Každý, kto ju navštívil, musel obdivovať 
jej prostotu, nevinnosť, otvorenosť, priamosť a 
sebaopovrhovanie. Spomínaný Dr. Wesener, keď 
sa dozvedel o stigmatizovaní Anny Kataríny, pri- 
šiel k nej, aby odhalil domnelý podvod. Dojmy, 
ktoré o nej získal pri tejto príležitosti, ako aj ino- 
kedy, opisuje takto: 

— Všetko sa mi zdalo veľmi podivným a preto 
som si myslel, že stojím pred nejakou neohrabanou 
sprostosťou. Sebavedomým vystúpením chcel som 
všetkému urobiť koniec. Moje očakávanie vyšlo na 
posmech. Ba čím častejšie som chorú navštevoval, 
tým lepšie som ju poznal ako pokojný, nepredpo- 
jatý a jednoduchý charakter. Takou sa zdala už pri 

prvom stretnutí a takou v skutočnosti aj bola. Stále 
jasnejšie som videl v nej tú jednoduchú, naozaj 
kresťanskú povahu, ktorá žije v pokoji so sebou 
a s celým svetom, lebo vo všetkom poznáva len 
svätú vôľu božiu. Seba pokladala za horšiu od 
ostatných a ľudí milovala viac než seba ... Y sty- 
koch chorá bola jednoduchá a prirodzená. Mrzelo 
ju a hanbila sa za to, že okolo nej robia toľko huku. 
Ku každému bola príffeiifá a milá. Chudobných po- 
tajomky podporovala, chorým a postihnutým po- 
máhala znášať ťarchu . . . Duša jej žila celkom 
v Bohu, hoci ju stále tiahla zpät do víru pozem- 
ského života tá okolnosť, že toľkí vylievali pred 
ňou svoje duševné žiale. 

Dar videnia a stigiem nikdy ju nepohol k tomu, 
aby sa povyšovala nad ostatných ľudí, naopak stal 
sa nevyčerpateľným zdrojom sebazapierania, pre- 
tože sa pokladala za toho nehodnú a v mimoriad- 
nych daroch nachádzala iba dôvod k bázni a sta- 
rosti. Rany na rukách si zaväzovala šatkou. Keď sa 
jej raz dekan Rensing opýtal, prečo ich skrýva aj 
v jeho prítomnosti, odpovedala: — Och, ani sama 
rada nevidím tieto znaky, lebo nie som hodná 
zvláštnych milostí, ktoré mi ony. znamenajú. — 
V tomto ponímaní ostala do konca života; ba aj 
v deň smrti podala o tom krásne svedectvo, ako to 
rozprával jej spovedník: 

— Veľmi túžila po smrti a cez deň si viac ráz 
vzdychla: — Príď len, Pane Ježišu! 

Utešoval som ju, aby len pokojne trpela so Spa- 
siteľom, ktorý na kríži odpustil aj lotrovi. Nato mi 
odpovedala týmito významnými slovami: 

— Áno, vtedy tam nikto, ani lotor na kríži, ne- 
mal skladať účty z toľkého ako my; nebol účastný 


na toľkých milostiach ako my. Ja som horšia než 
ten lotor! 

Potom ešte dodala: 

— Myslím, že ešte nemôžem umrieť, lebo veľa 
ľudí mylne ma pokladá za dobrú. Prosím vás, po- 
vedzte každému, že som iba úbohá hriešnica. 

A keď som ju chcel opäť potešiť, tu sa prudko, 
ako by protestujúc, ohradzovala: 

— Juj, keby som len mohla vykríknuť tak hla- 
sité, aby to každý počul, že nie som nič iného ako 
úbohá hriešnica, oveľa horšia, než ten lotor na 
kríži! 

Potom sa trochu uspokojila. 

Tak rozprával spovedník. Tieto slová umiera- 
júcej neboly iba prázdne reči, ale vyjadrovaly jej 
najvnútornejšie presvedčenie. Dokazuje nám to 
celý jej život. 

Ako pokora, tak aj poslušnosť bola u nej obdivu- 
hodná. Už v detstve bez odporovania poslúcha- 
la rodičov; iba vtedy neposlúchla a počúvala 
len na hlas boží, keď išlo o jej povolanie. V klá- 
štore čo najsvedomitejšie poslúchala predstave- 
ných a každý predpis svätej reguly. S takou istou 
horlivou poslušnosťou sa správala voči svojmu spo- 
vedníkovi P. Limbergovi a duchovnému vodcovi 
Overbergovi aj neskoršie po rozpustení kláštora. 
Neuplynul ani deň bez toho, aby nebola vydala 
svedectvo o tejto poslušnosti; ešte aj v najťažších 
veciach poslúchla, ako napríklad, keď musela užiť 
taký liek, ktorý jej pôsobil kruté bolesti. Brentano 
píše: 

— Dnes viac ráz zamdlela od bolesti, preto jej 
dávali mošus. Ale že ho vydávila, ópiom jej treli 
žalúdok. Všetko trpezlivo znášala a ležala ani 


2 Ajhľa, Človek! 

mŕtva. Keď sa jej spovedník prihovoril, potichu 
a v polovičných mdlobách na všetko odpove- 
dala: — Áno, áno! . . . Keď bola bez seba na 
prahu smrti, poskytovala nekonečne dojímavý 
obraz poslušnosti a odovzdanosti. — Na druhý deň 
povedala toto: 

— V noci som musela veľa vytrpieť, ale keď mô- 
žem pokojne trpieť, pripadá mi to sladkým. Sladko 
je vtedy myslieť na Boha. Jediná myšlienka na 
Boha je mi viac ako celý svet. Lieky mi nerobily 
dobre, neznášam ich. Raz som bez seba, raz ma 
zasa moria lieky. Ale aj toto musím pretrpieť. 

Ešte aj vo vytrženiach počúvala rozkazy spo- 
vedníka. Pútnik (Brentano) o tom takto píše: 

— Aká veľká a dojímavá je jej poslušnosť ku 
každému rozkazu! Keď prichádza čas, aby sa upra- 
vila posteľ, spovedník sa k nej prihovorí: — Sestra 
Emmerichová, vstaňte v poslušnosti! — náhle sa 
strhne, zobudí a zťažka sa pohýnajúc, usiluje sa 
trochu podvihnúť. Dnes som poprosil spovedníka, 
aby rozkaz vyslovil po latinsky a veľmi potichu. 
Spovedník vstal so stoličky, kde sa modlil breviár, 
pristúpil bližšie k posteli a celkom tíško hovoril: 

— Tudebesoboedire et surgere, veni! (Poslúchni, 
vstaň a poď!) 

Vtom okamihu sa Anna Katarína zachvela a po- 
sadila sa tak prudko, ako by chcela s postele vysko- 
čiť, takže sa spovedník naľakané spýtal: 

— Čo chcete? 

Anna Katarína odpovedala: 

— Volajú ma. 

Spovedník rozkázal: 

— Ostaňte ležať! 



Nato sa chorá hneď upokojila. 

Anna Katarína raz aj vysvetlila, ako si uvedo- 
muje rozkazy vo vytržení: 

— Keď som vo vytržení, keď mám videnie, 
alebo som zahraná do nejakej duševnej práce, často 
naraz počujem, ako by ma nejaké vzdialené sväté 
násilie neodolateľne volalo zpät do tohto tmavého 
sveta a požadovalo úctu. Počujem slovo: — Posluš- 
nosť — a to tak bolestne znie. 

Slovom: Anna Katarína bola vždy veľmi pokorná 
a poslušná. A kde je pokora, tam je milosť, a kde 
je milosť, tam prebýva duch boží. 

Nadprirodzené dary. Blažená smrť božej služobnice 

Všemohúci Boh, prameň a rozdávateľ všetkého 
dobrého, dal svojej vernej služobnici Anne Kata- 
ríne okrem starosti o vlastné spasenie dve poslania. 

Prvé bolo v tom, aby dobrovoľným pokáním 
a ustavičným orodovaním vymodlila milosrdenstvo 
božie a milosť pre mnohé duše, odkázané na pomoc, 
a tak aby sa stala nástrojom spasenia pre veľké 
množstvo duší. Vzhľadom na toto povolanie raz 
takto ju oslovil Ježiš: 

— Uložil som ťa na lôžko svojich utrpení, oboha- 
til som ťa milosťou utrpenia a pohľadom smierenia, 
ozdobil som ťa klenotom účinného pôsobenia. 

Jej druhým životným povolaním bolo, aby roz- 
právaním o svojich videniach napomáhala oživenie 
viery, aby rozmnožovala pobožnosť kresťanských 
duší a tak trvalé osožila Cirkvi. Sama raz povedala: 

— Viem, že by som už bola dávno umrela, keby 
nebolo potrebné, aby sa všetko prostredníctvom 

Pútnika oznámilo verejnosti. Musí všetko poznačiť, 
pretože mojou úlohou je vyrozprávať videnia. 

Pre tieto dve poslania požehnal Pán Boh svoju 
služobnicu mimoriadnymi darmi, z ktorých nie- 
ktoré tu stručne uvedieme. 

Anna Katarína Emmerichová už od mladosti 
bola požehnaná darom videnia a zjavenia vo veľmi 
vysokom a zriedkavom stupni. Pomocou prorocké- 
ho svetla prišla k poznaniu právd našej svätej 
viery. V premnohých obrazoch videla celé dejiny 
vykúpenia: prípravu v Starom zákone, život Pre- 
blahoslavenej Panny, život, účinkovanie, utrpenie 
a smrť Vykupiteľa. Veľa ráz sa jej zjavili: Kristus 
Pán, Matka Božia, svätý Ján Krstiteľ, sv. Augustín 
a iní svätí, najmä tí, ktorých relikvie mala. Keď si 
vzala do rúk takúto relikviu, alebo ju priniesli do 
jej blízkosti, hneď upadla do vytrženia a videla 
svätý život dotyčného, jeho účinkovanie, utrpenie 
a smrť. 

Nezvyčajné boly jej videnia o vlastnom živote. 
Raz si vzal Pútnik uschnuté omrvinky krvi, 
ktoré pochádzaly zo stigiem Anny Kataríny. Sta- 
rostlivo ich zabalil a keď bola Anna Katarína opäť 
vo vytržení, položil jej ich na prsia: Anne Kataríne 
sa hneď ukázal vo videní jej vlastný život. Videla 
rozličné deje a vnútorné zážitky svojho života, 
opatrenia, ktorými ju Boh viedol, milosti a utrpe- 
nia svoje atď. Všetko to rozprávala Pútnikovi, ne- 
tušiac ani, že videla vlastný život. A keďže sa to 
viac ráz opakovalo, rozprávala celý rad zážitkov, 
ktoré by ináč boly ostaly utajené pre jej poníženú 
skromnosť. 

Mala tiež dar čítať v ľudských srdciach. Spoved- 
ník a Pútnik mohli sa presvedčiť pri viacerých prí- 

ležitostiach, že Anna Katarína číta myšlienky ľudí. 
Videla veľa pozemskej biedy a núdze, hriech a 
úzkosť čiastočne preto, aby mohla pomôcť modlit- 
bami a dobrovoľným utrpením, čiastočne aby 
usmierila Boha a vyprosila ľuďom Jeho milosrden- 
stvo. Videla budúcnosť a zjavila ju. Rozpoznávala 
všetko, čo bolo sväté, posvätené a požehnané a roz- 
lišovala od toho, čo nebolo sväté a posvätené. Mala 
neopísateľne živý smysel pre posvätnosť, silu a 
účinnosť kňazského charakteru. Keď pristúpil 
k posteli nejaký kňaz, keď bola vo vytržení, hlavou 
pudové sledovala pohyby kňazovej ruky. Kňaz- 
ské požehnanie prijímala v plnej skutočnosti, 
v celej sile a účinnosti. Keď chodila vo vzdialených 
krajoch, videla pri sebe sprievodcu — anjela 
strážcu, ktorý ju sprevádzal a vysvetľoval jej, čo 
bolo potrebné. 

Anna Katarína s radosťou spomínala na svoju 
mladosť a neskoršie sa priznávala k Pánu Bohu 
s veľkou vďačnosťou: 

— V detstve som žila vždy v Bohu, vzdialená od 
tohto sveta. Všetku prácu vykonávala som pohrú- 
žená do seba a vždy som žila vo videniach. Keď 
som vyšla s rodičmi na pole, alebo som sa zaoberala 
inou robotou, nikdy som sa necítila na zemi. Cez 
ten čas všetko sa mi zdalo ako nejaký tupý, zmäte- 
ný sen. Ale ten druhý svet bol samý jas a nebeská 
pravda. 

Pri inej príležitosti povedala: 

— Keď som sa ako päť-šesťročná začala učiť 
prvé články viery, zjavily sa mi pred duchovnými 
očami rozličné obrazy o stvorení neba a zeme. 
Videla som pád anjelov, stvorenie neba a zeme, 
raja, Adama a Evy a upadnutie do hriechu. Nazdá- 

vala som sa, že to takto vidí každý; tak ako všetky 
ostatné veci okolo seba. Preto som všetko nepred- 
pojate rozpovedala rodičom, súrodencom a kama- 
rátkam. Ale raz som spozorovala, že sa mi smejú. 
Spýtali sa ma, či nemám dajakú knihu, v ktorej to 
všetko je. Odvtedy som o týchto veciach mlčala, 
lebo som si myslela, že sa iste nesluší o tom roz- 
právať. Ale videnia prichádzaly v noci i za jasného 
dňa. Doma i na poli, keď som chodila i keď som 
pracovala, teda pri každom mojom počínaní. 

Raz v škole som hovorila o zmŕtvychvstaní cel- 
kom ináč, než sme sa to učili, a to s úplnou istotou, 
bola som presvedčená, že to každý tak musí vedieť 
ako ja, a netušila som, že je to mojím osobným da- 
rom. No deti počúvaly vyjavené, potom sa mi vy- 
smialy a oznámily to učiteľovi. Ten mi vážne do- 
hováral, aby som neblúznila. Ale ja som tieto vide- 
nia mala vždy ako dieťa, ktoré pozerá obrázkovú 
knihu a vysvetľuje si obrazy vlastným spôsobom, 
nespytujúc sa nikoho, čo znamená to alebo ono. 

Z evanjelia a zo Starého zákona nezachovala 
som si v hlave nič, lebo videla som to všetko sama 
cez celý svoj život, a to s roka na rok. znova a zno- 
va, presne v tých istých okolnostiach, i keď niekedy 
iné a iné výjavy. Niekedy aj ja som bola na tom 
mieste medzi zúčastnenými. Žila som v udalostiach 
a spolu s nimi, pravda, nezmenila som miesto, krá- 
čala som v priestore. Často som sa vznášala nad 
výjavmi a shora som sa na ne dívala. Iné však, 
najmä tajuplnosť, skrývajúcu sa vo výjavoch, videla 
som vnútorne, takže sa to stalo vo mne povedo- 
mým. Jednotlivé časti ukazovaly sa ako obrazy. 
V každom prípade som videla cez všetko, ako keby 
to bolo priesvitné. Jedno telo nezakrývalo druhé, 

ale zato nepovstal z toho zmätok. V detstve, prv 
než som vstúpila do kláštora, mala som videnia 
najviac zo Starého zákona. Zriedkavejšie z Nového 
zákona. Ale život Ježiša a Márie poznám už z útlej 
mladosti. Pannu Máriu som často videla ako dieťa. 
Videla som, čo robila, keď bola vo svojej izbietke. 
Aj to viem, aké šaty nosievala. 

* 

Keď Pán na hore Horeb rozkázal Mojžišovi, aby 
išiel do Egypta a oslobodil synov Izraela z jarma 
faraónovho, Mojžiš takto hovoril k Pánovi: 

— Nebudú mi veriť a nebudú ma poslúchať, ale 
mi povedia: Nezjavil sa ti Bob. 

To isté mohla povedať aj Anna Katarína, keď 
jej Pán rozkázal, aby vyrozprávala svoje videnia 
na povznesenie kresťanských duší. Avšak ako ozna- 
čil Boh mimoriadnymi darmi a znakmi svojho sluhu 
Mojžiša a vôbec každého svojho vyvoleného, kto- 
rého vyslal medzi ľudí s mimoriadnym poslaním, 
tak označil aj Annu Katarínu, a to nie menšími 
znakmi ako ranami Vykupiteľa. 

Anna Katarína najprv dostala rany tŕňovej ko- 
runy, ktoré jej obopínaly hlavu ako krvavý veniec. 
Boly to rany od pichnutí. Vznik týchto rán pozná- 
me od nej samej, ako ho z poslušnosti vyrozprá- 
vala: 

— Asi štvri roky pred vstupom do kláštora 
bola som raz okolo obeda v koesfeldskom jezu- 
itskom kostole a vrúcne som sa modlila pred krí- 
žom. Celkom som sa ponorila do rozjímania, keď 
ma zrazu zaliala podivná horúčosť a videla som, 
ako s oltára, z tabernákula, kde sa ukrýva preve- 
lebná Sviatosť Oltárna, vystupuje môj nebeský 

Snúbenec v podobe oslňujúceho mládenca. V Ťavej 
ruke držal kvetinový veniec, v pravej tŕňovú ko- 
runu a podával mi oboje, aby som si vybrala. Siahla 
som po tŕňovej korune. On mi ju položil na hlavu 
a zatlačil obidvoma rukami. Potom zmizol a ja som 
sa prebrala na prudké bolesti v hlave. Musela som 
z kostola vyjsť, lebo kostolník už netrpezlivo štrn- 
gal kTúčami. Na druhý deň mi hlava opuchla nad 
očami a na sluchách až po líca a hrozne ma bolela. 
Opuchlina a bolesti sa mi často vracaly a veľmi ma 
mučily vo dne i v noci. Krvácanie hlavy som zbada- 
la iba vtedy, keď ma priateľky upozornily, aby som 
si vzala iný čepiec, lebo ten, čo mám na hlave, je 
vraj plný hrdzavých škvŕn. Ponechala som ich 
v tejto domnienke a čepiec som si tak upravila, že 
som mohla krvácanie šťastlivé zakryť aj v kláštore. 
Niekto to však aj tam spozoroval, ale statočne 
o tom mlčal. 

Neskoršie predsa len objavili rany na hlave 
a všetky dôkladne preskúmali. Zbožný gróf Stol- 
berg, ktorý v júli 1813 navštívil Annu Katarínu 
v sprievode Overberga, takto sa vyslovuje o ranách: 

— Overberg požiadal Annu Katarínu, aby sňala 
s rúk šatku, ktorou ich mala stále poviazané. Bol 
piatok. Odložila šatku i čepiec. Rany tŕňovej koru- 
ny silne krvácaly. Čelo a hlava boly popichané ako 
by hrubými tŕňami. Jasne bolo vidieť čerstvé, 
krvou naplnené rany. Hlava krvácala dookola. Ni- 
jaký maliar by nevedel prirodzenejšie vystihnúť 
tŕňové rany. Po blaženej smrti Anny Kataríny Kle- 
ment Brentano ako svedok takto vypovedal o ra- 
nách na hlave: 

— Stýkal som sa s Annou Katarínou denne po 
štyri roky a veľmi mnoho ráz som videl krvácanie 

hlavy a bolesti, hoci som nikdy nevidel, že by bola 
mala hlavu v mojej prítomnosti odokrytú. Preto 
som ani nemohol vidieť krv tiecť priamo z rán. Zato 
však som videl tiecť krv vo veľkých prúdoch zpod 
čepca. Ona sama vraj mala pri tom pocit, ako by 
jej obopínala hlavu široká, ťažká tŕňová koruna 
a nevládala si položiť hlavu na podušku. Sediac na 
posteli, pohybovala hlavou sem i tam celé hodiny 
ako nejakým bolestným bremenom, pričom mala 
strašné muky. Často som jej kratšiu alebo dlhšiu 
chvíľu podopieral hlavu, lebo som sa už nevládal 
ďalej dívať na jej utrpenie, pri ktorom sa jej rinul 
pot úzkosti po bledých lícach. V takomto položení 
trávila veľa ráz celé noci bez všetkej pomoci, cel- 
kom opustená. 

O ostatných ranách Anny Kataríny Emmericho- 
vej hovorili sme už prv. Teraz chceme pripojiť ešte 
niečo o nadprirodzenom vzniku týchto rán a o ich 
podstate. 

Anna Katarína ešte v kláštore prosila Pána Boha 
o milosť, aby sa mohla zúčastniť na jeho utrpení. 
Pán ju vyslyšal, pretože už roky pred vznikom rán 
cítila bolesti na rukách, nohách a v boku. O tomto 
mi hovorila toto: 

— Štyri roky pred rozpustením kláštora cesto- 
vala som raz do Koesfeldu navštíviť rodičov. Vošla 
som do kostola a niekoľko hodín som sa modlila 
pred krížom, ktorý bol za oltárom. Bola som veľmi 
zarmútená pre pomery, ktoré panovaly v kláštore, 
a prosila som Boha, aby sme ja a spolusestry uznaly 
8voje chyby a aby už raz nastal pokoj. Aj o to som 
prosila, aby mi Pán Ježiš dovolil pocítiť všetky 
muky. Od tých čias cítim stále bolesti a vnútornú 
páľu. Zprvu som si myslela, že mám trvalú horúčku 

a že aj bolesti pochádzajú z nej. Ale často mi aj to 
prišlo na um, že sa mi už azda splnilo želanie. 
Túto myšlienku som však hneď zahnala, lebo som 
sa nazdávala, že nie som hodná takej veľkej milosti. 
Viac ráz som nevládala ani chodiť pre holenie nôh 
a ruky ma natoľko bolely, že som niektoré práce, 
napríklad kopanie, nemohla vykonávať. Palcom 
som vôbec nemohla pohybovať; bol ako by odu- 
mretý. 

29. decembra 1812 — ako už bolo spomenuté — 
dostala Anna Katarína aj vonkajšie rany. R. 1820, 
na sviatok sv. Františka z Assisi, po videní, ktoré 
mala v ten deň, takto opisovala vnútorný priebeh 
stigmatizovania: 

— Videla som sa samotná v izbe v dome Roter- 
sových. Bolo to tri dni pred Novým rokom okolo 
tretej popoludní. Rozjímala som o utrpení Ježiša 
Krista a orodovala som, aby mi dal pocítiť svoje 
utrpenie, a pomodlila som sa päť Otčenášov k úcte 
piatich svätých rán. Ležala som na posteli s rozo- 
stretými rukami. Vtedy som pocítila náramnú slad- 
kosť a nesmiernu túžbu trpieť muky Kristove. Nato 
som spozorovala žiaru, ako sa spúšťa ku mne. Pri- 
chádzala šikmo shora. Bolo to ukrižované telo, živé 
a priesvitné, s roztiahnutými rukami, ale bez kríža. 
Rany na ňom žiarily viac než telo. Bola som nad- 
šená a cítila som v srdci bolesť, ale spojenú so 
sladkosťou túžby: cítiť Vykupiteľove muky. Moja 
túžba sa stupňovala, keď som zočila rany. Táto 
túžba ako by vychádzala cez ruky, nohy a bok, 
prosiac o jeho najsvätejšie rany. Nato vychádzaly 
troma prúdmi červené lúče ako šípy najprv z rúk, 
potom z boku a nakoniec z nôh a smerovaly k mo- 
jim rukám, boku a nohám. Dlho som takto ležala. 

nevediac ani, čo sa so mnou deje, kým mi dievča 
mojej domácej neohlo ruky. Dievča vyšlo a pove- 
dalo rodičom, že som si ruky dokrvava poudierala. 
Poprosila som ich, aby o veci mlčali. Kríž na 
prsiach mala som už dávno. Dostala som ho na deň 
sv. Augustína, keď som kľačala s vystretými ruka- 
mi, a vtlačil mi ho môj nebeský Snúbenec. Keď 
som dostala rany, nastala v mojom tele násilná 
zmena. Cítila som, že sa mi obracia obeh krvi a 
8 bolestnou túžbou prúdi k týmto miestam. 

Už sme sa zmienili o dvoch úradných vyšetrova- 
niach, ktoré zaviedla cirkevná a svetská vrchnosť, 
keď stigmatizovanie vyšlo na verejnosť. Výsledok 
ten nad každú pochybnosť ustálil skutočné jestvo- 
vanie rán a ich vznik nedal sa dokázať prirodzeným 
spôsobom. Okrem úradného vyšetrovania sú ešte 
aj iné okolnosti, ktoré ozrejmujú nadprirodzený 
charakter rán. Keď sa rany zjavily, Anna Katarina 
už nemohla prijať nijakú potravu. Overberg v máji 
1813 vyhlásil, že Anna Katarína už päť mesiacov 
neužila nijakej pevnej potravy. 0 tom svedčí 
v októbri 1814 aj Dr. Wesener toto: 

— Musím sa priznať, že som sa dosť natrápil, 
aby som našiel niečo, čo by mohla Anna Katarína 
požiť, aby to hneď nevyvrátila, ale nadarmo. Keby 
to mal byť podvod, musel by som zaprieť všetky 
svoje vonkajšie a vnútorné smysly. 

Mimoriadny bol tiež zjav, že krv z hlavy a z rúk 
tiekla vždy tým smerom, ako tiekla z najsvätejšieho 
tela ukrižovaného Vykupiteľa. Teda z dlane k zá- 
pästiu, z nôh smerom k prstom, z čela a spánkov 
do tváre a na nos a to aj vtedy, keď trpiteľka ležala. 
Ďalej: rany boly vždy čisté, čerstvé a nikdy ani 
v najmenšej miere nehnisaly. Krvácanie nevystu- 

povalo v pravidelných intervaloch, napríklad len 
v piatok, ale aj vo výročité sviatky utrpenia, ktoré 
sa s roka na rok menia; teda nepodriadilo sa priro- 
dzenému zákonu, ale nadprirodzenému poriadku 
cirkevného roku. Nakoniec musíme zdôrazniť tú 
skutočnosť, že si božia služobnica nikdy nežiadala 
vonkajšie rany, veď jej boly do konca života iba 
prameňom nevýslovných múk. 

— Veľmi vrúcne som prosila Boha, — hovorila 
raz Rensingovi, — aby ma zbavil rán a radšej by 
som sa bola dala vysmiať, že sa pretvarujem a kla- 
mem, ale Pán Boh ma nevyslyšal. 

Overbergovi vyhlásila: 

— Keď som tieto bolesti (bolesti ešte bez von- 
kajších rán) dostala, raz som sa veľmi vrúcne mod- 
lila v kláštore, aby sme ja i spolusestry uznaly 
svoje chyby, aby nastal pokoj a prestalo moje 
utrpenie. Vtedy som dostala túto odpoveď: „Tvoje 
utrpenie sa nezmenší. Nech ti postačí milosť božia. 
Zpomedzi tvojich spolusestier ani jedna neumrie, 
kým neuzná svoje chyby.” Po tejto odpovedi som 
si myslela, že znaky som dostala pre svoje spolu- 
sestry a preto som sa s tým uspokojila. Bolo to však 
hrozné, keď som prišla na to, že rany sú aj za svet. 

A skutočne, tieto rany musely jestvovať pre 
svet, aby vydaly svedectvo o pravde, pretože podľa 
krásnych slov Brentanových Anna Katarína „bola 
poslaná do nevereckej púšte, spečatená znakmi 
ukrižovanej Lásky, aby vydala svedectvo o jej 
pravde.” 

Aká ťažká úloha: nosiť vo vlastnom tele pred 
očami sveta a pred podlízavými služobníkmi pánov 
sveta znaky víťazstva Syna Božieho, Ježiša Naza- 
retského, Kráľa židovského! Na to je potrebná 

veľká odvaha — a nejde to inakšie než pomocou 
milosti božej — byť predmetom pohoršenia, upo- 
dozrievania a pochybovania v očiach väčšiny ľudí 
a byť záhadou každému. Byť predmetom všeobec- 
ného pozorovania, strediskom všelijakých táranín 
a vysvetľovačiek, byť ako by ukrižovanou a vysta- 
venou na hradskej, po ktorej sem a tam chodí 
nevera a povera, zlo i hlúposť, pýcha ľudskej vedy 
a ponížená nízkosť osvietenej plytkosti. 

Rok 1824 bol rokom úmrtia veľkej trpiteľky. Do 
tohto roku vkročila zasypaná bolesťami, ktoré si 
vymodlila za Cirkev a najmä za umierajúcich. 
Muky sa jej stupňovaly so dňa na deň, takže si 
Pútnik 12. januára zapísal do denníka: 

— Kto by vedel opísať toto veľké utrpenie? Yo 
dne v noci bola prinútená sediačky sa svíjať a ste- 
nať od bolesti. Ale na tvári sa jej javila najväčšia 
trpezlivosť a vyrovnanosť, spojená s dokonalou 
odovzdanosťou v desivej vážnosti sebažertvy. 

15. januára s dojemnou vážnosťou prehovorila: 

— Malý Ježiško mi priniesol tieto veľké muky. 
Rozpovedal mi všetky svoje a matkine utrpenia, 
hlad a smäd. Aj toto mi povedal: „Ty patríš mne, 
si mojou snúbenicou. Trp, ako som ja trpel . . .” 

— Celkom slepo som vystavená hrozným utrpe- 
niam, neviem, či mám žiť, alebo umrieť. Tak som, 
ako je to v modlitbe: Som odhodlaná. Nech sa na 
mne stane vôľa božia tajná. Za to však som celkom 
spokojná a mám i pri týchto mukách veľa útechy. 

Na otázku, či vystačí so svojou trpezlivosťou, 
možno odpovedať: Desivú vážnosť bolestí a bez- 
vlády vystrieda nežný úsmev vďačnosti k Bohu. 

O niekoľko dní neskoršie sa stalo, že sa Pútnik 
rozprával s istým kňazom o utrpení Anny Kata- 


29 



ríny, ale v takej vzdialenosti od nej, že to nemohla 
počuť. Ale ona sa ohlásila so zlomeným hlasom: 

— Ach, nechváľte ma, tým sa mi bolesť zväčšuje. 

V týchto dňoch vôbec sa ohradzovala proti kaž- 
dej chvále, pretože jej to spôsobovalo len väčšiu 
trýzeň. Dojímavý je záznam, ktorý o nej napísal 
Pútnik na sviatok Očisťovania Panny Márie: 

— Dnes mi potíšku zašepkala: Tak dobre som 
sa už dávno nemala. Matka Božia mnoho učinila 
pre mňa. Týždeň som bola chorá, však? Neviem 
nič o svete. Och, čo všetko pre mňa Panna Mária 
neurobila. Vzala ma so sebou a ja som chcela s ňou 
ostať. Na to sa prebrala, zdvihla prst a povedala: 
Ticho! 0 tomto ani za svet nesmiem rozprávať. 

Dva dni pred smrťou Anny Kataríny píše Pútnik: 

— Ustavične len Boha volá o pomoc a stále sa 
modlí: Pane Ježišu, tisíc ráz vďaka Ti až do konca 
môjho života. Pane, nie ako ja chcem, ale ako Ty! 

27. januára prijala sviatosť pomazania chorých. 
9. februára ostatný raz prijala Eucharistiu a tento 
deň bol dňom jej smrti. Popoludní prekročila prah 
smrti. V hlbokej túžbe po Ježišovi umierajúca si 
viac ráz vzdychla: 

— Príď už, Pane Ježišu! 

Spovedník ju tešil a často jej podával kríž, aby 
ho hozkala. Ona bozkala vždy len nohy Ukrižova- 
ného. Večer o ôsmej rozprávala sa ešte so spoved- 
níkom medzi štyrmi očami a povedala mu aj toto: 

— Teraz som spokojná a mám takú dôveru, ako 
by som nikdy nebola zhrešila. 

Spovedník odriekal modlitbu umierajúcich a dal 
jej k nohám sviečku. 

Umierajúca si viac ráz vzdychla: 

— Ó, Pane, pomôž! Pomôž, Pane Ježišu! 

Toto boly jej ostatné slová. Sklonila hlavu a vrá- 
tila svoju čistú dušu Bohu, ktorého celý svoj život 
tak vrúcne milovala. Nikto nepochyboval, že 
v chóre panien spieva večne novú pieseň a nasle- 
duje Baránka, kamkoľvek ide. 

Spoločná žiadosť nemeckých veriacich, aby božiu 
služobnicu mohli čím skôr uctievať pri oltári, do- 
teraz sa natoľko splnila, že roku 1892 začalo skú- 
manie jej života a čností a roku 1899 bol začatý 
v Ríme proces blahorečenia. Každý, kto uctieva 
a pozná božiu služobnicu, túžobne očakáva šťastné 
a skoré ukončenie vyšetrovania. 

UMUČENIE PÁNA NÁŠHO 
JEŽIŠA KRISTA 


„Ak nevieš rozjímať o vyšších nebeských ve- 
ciach, spočiň pri umučení Kristovom a ochotne 
prebývaj v jeho svätých ranách. Lebo ketľ sa 
budeš nábožne utiekať k ranám a predrahým 
jazvám Ježišovým, pocítiš vo svojich súženiach 
veľkú útechu.” 

(Nasledovanie Krista, II, 1, 21 — 22.) 


Ajhía, človekl 



POSLEDNÁ VEČERA 


Večeradlo 

Na južnom svahu hory Sion, neďaleko niekdaj- 
šieho hradu kráľa Dávida, a na východnej strane, 
ktorá siaha až po tento hrad, stojí v priestrannom 
dvore, obohnanom hrubými múrmi, masívna stará 
budova Poslednej večere. Vo dvore napravo a na- 
ľavo od vchodu sú ešte aj iné staviská a byty, pri- 
stavané k múru. Napravo je byt kuchárov a pri 
ňom byt. v ktorom často bývala blahoslavená 
Panna Mária a sväté ženy po smrti Krista Pána. 

Večeradlo, predtým priestrannejšie, bolo kedysi 
tým domom, v ktorom bývali hrdinovia, udatní Dá- 
vidovi vojvodcovia a kde cvičili so zbraňami. Pred 
postavením chrámu bola tu za čas aj archa úmluvy. 
V jednej podzemnej miestnosti ostaly ešte stopy po 
miestach, kde stála. Raz som tu videla aj proroka 
Malachiáša, ako sa skrýva v týchto múroch a píše 
svoje proroctvá o sviatosti Oltárnej a o obete No- 
vého zákona. Aj Šalamún mal dom v úctivosti. Keď 
Babylončania spustošili veľkú časť Jeruzalema, 
tento dom neutrpel škodu. Ešte všeličo som videla, 
čo sa vzťahovalo na tento dom, ale okrem toho, čo 
už bolo uvedené, som zabudla. 

V chatrnom stave dostali dom do vlastníctva Ni- 
kodém a Jozef z Arimatie. Títo hlavnú budovu pre- 

stavali na nocľaháreň a pohodlne ju zariadili pre 
zámožných hostí a prenajímali ju na sviatky, ako 
to urobili aj na posledné dva veľkonočné sviatky 
Pánove. Okrem toho po celý rok používali celú 
usadlosť ako skladište na stavebný a náhrobný ka- 
meň a kamenársku dielňu. Jozef z Arimatie mal 
totiž doma cenné kameňolomy, aj obchodoval 
s náhrobnými kameňmi a spracovanými kameňmi 
na stĺpy a stĺpové hlavice. Kamene sa tu spracúvaly 
pod jeho dozorom. Aj Nikodém sa zaoberal dodá- 
vateľstvom a pre skrátenie času aj sochárstvom. 
Často pracoval na sochách v sieni alebo v dielni, 
ktorá bola pod sieňou. Pre toto svoje umenie spria- 
telil sa s Jozefom z Arimatie, takže niekedy pod- 
nikali všeličo spoločne. 

Hlavná budova, vlastná sieň, v ktorej bola Po- 
sledná večera, stojí skoro uprostred dvora, trochu 
vzadu. Je to podlhovasté štvorhranné stavisko, do- 
okola s nízkymi stĺporadiami, ktoré bolo možno po 
odstránení priečnych stien spojiť s hlavnou, vyššou 
dvoranou. Celá budova je vlastne priezračná, lebo 
spočíva na stĺpoch a pilieroch, ale všetky otvory 
sú obyčajne zatvorené zásuvnými dvierkami. Svetlo 
dostáva sa oblokmi, umiestenými v hornej časti 
múrov. Na prednej úzkej strane je predsieň, do kto- 
rej vedú tri vchody. Ztadiaľto sa dostaneme do vy- 
sokej, pekne ozdobenej vnútornej dvorany, kde 
s povaly visí niekoľko lámp. Na sviatky sa steny 
zakryjú do polovičnej výšky peknými rohožkami 
alebo kobercami, vyberie sa aj časť povaly a otvor, 
ktorý takto vznikol, zastrie sa nejakým priezrač- 
ným modrastým závojom. 

Zadnú časť siene oddeľuje podobná záclona 
v samostatnú miestnosť. Týmto rozdelením na troje 

podobá sa Večeradlo chrámu. Má predsieň, svä- 
tyňu a svätyňu Najsvätejšieho. Táto posledná od- 
delená miestnosť zprava i zľava slúži na odkladanie 
šiat a iných potrieb. Uprostred stojí akýsi oltár. 
Zo steny vyčnieva kamenná lavica s troma schodmi 
v podobe pravouhlého trojuholníka, ktorého ostrý 
uhol uprostred oboch postranných platní je za- 
oblený. Bola to asi horná strana pece na pečenie 
veľkonočného baránka, lebo i dnes (na Zelený 
štvrtok) pri večeri boly schody navôkol celkom 
teplé. Na boku tejto miestnosti je východ do dvo- 
rany za výstupkom a odtiaľ vedú schody do miest- 
nosti, kde sa kúri. Pod dvoranou sú aj iné sklepenia 
a pivnice. Na výstupku či oltári sú rozličné zaria- 
denia, ako skrine a zásuvky, ktoré sa dajú vytiah- 
nuť. Sú tam i otvory, ako mriežka hore a miesto 
na rozkladanie a udusenie ohňa. Všetko už neviem 
presne opísať. Vyzerá to ako akási pec na pečenie 
veľkonočného chleba a iného pečiva alebo i ako 
miesto na odvádzanie dymu alebo na spaľovanie 
odpadkov počas sviatkov. Je to akási veľkonočná 
kuchyňa. Nad touto pecou alebo oltárom na stene 
vystupuje v podobe výklenka klietka z lát a hore 
má otvor so záchlopkou, asi na vypúšťanie dymu. 
Videla som obraz veľkonočného baránka pred 
týmto výklenkom alebo ako nad ním visí. V hrdle 
mal nôž a zdalo sa, že jeho krv kvapká na oltár. 
Neviem už presne, ako to bolo spravené. Vo vý- 
klenku a stene sú tri farebné skrinky, ktoré sa pri 
otváraní a zatváraní otáčajú ako naše svätostánky. 
Tu som videla rozličné veľkonočné nádoby a misky 
tvaru koryta a neskoršie Sviatosť Oltárnu. 

Pod celou budovou tiahnu sa krásne pivnice. 
Archa úmluvy stála kedysi vzadu, kde teraz posta- 

vili veľkonočnú pec. Pod domom je päť kanálov, 
ktoré odvádzajú dolu vŕškom všetku nečistotu 
a odpadky. Dom stojí totiž na vŕšku. Už prv som 
tu videla Ježiša uzdravovať a vyučovať. Občas tu 
bývali i učeníci vo vedľajších sieňach. 


Prípravy na veľkonočnú hostinu 

Večera v podvečer Zeleného štvrtku bola po- 
sledná veľká hostina Pána a jeho priateľov v Be- 
tánii v dome Šimona, vyliečeného z malomocenstva. 
Tu ostatný raz Mária Magdaléna natrela masťami 
Ježiša, nad čím sa Judáš tak pohoršil, že bežal do 
Jeruzalema, aby ešte raz vyjednával s veľkňazmi, 
ako im vydať Ježiša. Po večeri vrátil sa Ježiš do 
domu Lazárovho a časť apoštolov do nacľahárni 
pred Betániou. V noci ešte raz prišiel Nikodém do 
domu Lazárovho a dlho sa rozprával s Ježišom. 
Pred úsvitom sa vrátil do Jeruzalema a Lazár ho 
ešte kúsok odprevadil. 

Učeníci sa už skoršie opýtali Ježiša, kde chce jesť 
veľkonočného baránka. Dnes, na Zelený štvrtok 
pred brieždením, zavolal si Ježiš Petra a Jána a do- 
hovoril sa s nimi o všetkom, čo majú v Jeruzaleme 
zaopatriť a zariadiť. Povedal im, že až vyjdú na 
horu Sion, stretnú sa s istým človekom, ktorý po- 
nesie krčah vody. Už ho poznali, lebo bol domácim 
pánom Ježišovým v Betánii vlani na Veľkú noc. 
Preto píše aj Matúš: — s istým človekom. — Nech 
tohto človeka odprevadia domov a nech mu po- 
vedia: — Pán odkazuje, že jeho čas je blízko, u teba 
chce sláviť Veľkú noc. — Nech im ukáže Večeradlo, 
oni ho potom zariadia a pripravia všetko potrebné. 

Videla som oboch apoštolov, ako vystupujú úžFa- 
binou na juh od chrámu po severnom svahu Siona. 
Na južnej strane chrámového návršia stály ešte 
rady domov. Apoštoli šli smerom ku nim po chod- 
níčku pozdĺž potôčka, ktorý tiekol na dneúžľabiny, 
tiahnucej sa medzi nimi a medzi domami. Keď na 
južnej strane Siona vyšli na vrch, ktorý prevyšoval 
chrámové návršie, zbadali na veFkom svažujúcom 
sa priestranstve v blízkosti Večeradla onoho člo- 
veka. Šli za ním a blízko domu rozpovedali mu, čo 
im Pán kázal. Veľmi sa potešil, keď ich uzrel a 
vypočul odkaz. Povedal im, že už večeru u neho 
objednali (pravdepodobne Nikodém), ale nevedel, 
pre koho. Potom sa veľmi zaradoval, že je to pre 
Ježiša. Tento človek sa volal Heli, švagor hebron- 
ského Zachariáša. Mal len jedného syna, bol levi- 
tom a priateľom Lukášovým, kým sa tento nepripo- 
jil k Pánovi. Okrem syna mal päť slobodných dcér. 
Každý rok pricestoval so svojimi sluhami na sviat- 
ky, prenajal si veľkonočnú sieň a pripravil tam 
veľkonočnú večeru pre takých ľudí, ktorí nemali 
domáceho pána. Tento rok si prenajal Večeradlo, 
ktoré patrilo Nikodémovi a Jozefovi z Arimatie. 

Heli ukázal apoštolom dvoranu, potom sa vrátil 
cez dvor do domu. Apoštoli však pohli sa napravo 
a šli severným smerom cez Sion, po moste a chodní- 
kom, vrúbeným zelenými kríkmi, na druhej strane 
úžľabiny pred chrámom k radu domov južne od 
chrámu. Tu stál aj dom, patriaci starému Simeo- 
novi a jeho synom, ktorí aj teraz tu bývali a patrili 
už medzi tajných učeníkov Kristových. Apoštoli 
vošli do domu a rozprávali sa s jedným zo synov, 
ktorý bol v službách chrámu. Bol to vysoký čierny 
človek. Aj tento šiel s nimi východným smerom od 



chrámu, cez onú časť Ofela, ktorou Ježiš na Kvet- 
nú nedeľu vchádzal do Jeruzalema. Takto kráčali 
do mesta po severnej strane chrámu až po dobytčí 
trh. V južnej časti trhu videla som malé ohrady, 
kde veselo, ako v malej záhradke, poskakovaly 
pekné malé jahniatka. Pri príchode Ježišovom do 
mesta som si myslela, že to patrí k slávnostiam, ale 
boly to veľkonočné barance, ktoré tu predávali. 
Videla som Simeonovho syna, ako vstúpil do tejto 
ohrady. Barance k nemu priskočily a drgaly ho 
hlavami, ako by ho poznávaly. Vybral z nich štyri 
a tie potom odniesli do Večeradla. Videla som ho 
ešte poobede vo Večeradle, ako pomáhal pripra- 
vovať veľkonočného baránka. 

Videla som Petra a Jána chodiť po meste a vše- 
ličo objednávať. Videla som ich pred bránou na 
sever od Kalvárie, v severozápadnej časti mesta, 
v hospode, kde bývalo hodne učeníkov. To bola 
ozajstná hospoda učeníkov v Jeruzaleme. Viedla 
ju Serafia (tak sa v skutočnosti menovala Veroni- 
ka). Odtiaľ poslali niekoľko učeníkov do Večeradla 
pripraviť ešte iné veci, na ktoré sa už presne ne- 
pamätám. 

Potom odišli do domu Serafiinho a tam tiež vše- 
ličo objednávali. Jej manžel, člen mestskej rady, 
bol obyčajne preč z domu, v úrade, a keď bol aj 
doma, nebol pri žene. Serafia bola vrstovníčkou 
Panny Márie. So svätou rodinou sa poznala už 
dávno, veď vtedy, keď malý Ježiško na sviatky sa 
zdržal v Jeruzaleme, ona mu dala jesť. 

Tu dostali apoštoli rozličné náčinie a príbory, 
ktoré potom učeníci odniesli v zakrytých košoch 
do Večeradla. Tu dostali aj kalich, ktorý použil 
Pán pri ustanovení Sviatosti Oltárnej. 

Tento kalich je podivuhodná, tajuplná nádoba. 
Kedysi dlhý čas patril k starobylému a vzácnemu 
chrámovému náčiniu. Na pôvod a cieF sa časom 
zabudlo, ako sa aj u nás v kresťanstve zabúda na 
niektorý prastarý svätý poklad. Nádoby a cenné 
kostolné veci, ktoré boly zastaralé a neznámeho 
určenia, častejšie sa vyradily, predávaly alebo pre- 
pracúvaly. Tak sa stalo božím riadením, že túto 
svätú nádobu — keďže ju pre jej neznámu hmotu 
nevedeli roztopiť, hoci to viac ráz zamýšFali — 
našli mladí kňazi v chrámovej pokladnici v debne 
medzi inými zabudnutými vecami a predali to vše- 
tko milovníkom starožitností. Kalich s príslušen- 
stvom kúpila Serafia. Ježiš ho už často používal pri 
sviatočných príležitostiach. Teraz sa dostal do 
8táleho vlastníctva cirkevnej obce Kristovej. Táto 
svätá nádoba nebola vždy taká, ako dnes. Už sa 

nepamätám, kedy a či na rozkaz Pánov sostavili 
súpravu. Teraz totiž ku kalichu patrí celá súprava 
s podnosom, slúžiaca na ustanovenie Sviatosti Ol- 
tárnej. 

Na podnose, z ktorého bolo možno vytiahnuť 
ešte jednu tácňu, neviem, či obsahovala nejakú 
svätú vec, stála veľká nádoba na pitie a okolo šesť 
pohárikov. Vo veľkom kalichu stála malá nádobka, 
na nej tanierik a na tomto ešte menšia nádobka. 
V podstavci kalicha bola skrytá lyžica, ktorá sa 
dala odtiaľ vyňať. Tieto nádobky, zakryté jemnou 
šatkou, stály pod príchlopom dáždnikovitého tvaru, 
myslím, že bol z kože a navrchu mal gombík. Sám 
veľký kalich pozostával z dvoch častí: z hornej 
časti a podstavca, ktorý len neskoršie bol prirobený 
k hornej časti. Každá čiastka bola z inej hmoty, a to 
horná časť z nejakej hnedastej, zrkadlovo lesklej, 
hruškovitého tvaru; je potiahnutá zlatom a zasa- 
dená do podstavca. Má dve malé uchá, za ktoré ju 
možno chytiť, lebo je dosť ťažká. Podstavec je zo 
zlata a je umelecky vypracovaný. Na spodku do- 
okola je had a strapec hrozna. Je ozdobený draho- 
kamami a je v ňom malá lyžička. 

Veľký kalich ostal pri Jakubovi Mladšom v jeru- 
zalemskom chráme. Videla som ho ležať ešte niekde 
inde v starostlivej opatere. Raz ešte uzrie svetlo 
božie, ako sa aj tu teraz zjavil. Malé poháriky, 
ktoré boly okolo kalicha, rozdelily si iné cirkevné 
obce. Jeden sa dostal do Antiochie, iný do Efeza. 
Sedem cirkví sa delilo s nádobkami. Tieto poháriky 
patrily kedysi patriarchom. Pili z nich tajuplný 
nápoj, keď dostávali alebo udeľovali požehnanie, 
ako som to pri inej príležitosti videla a rozpove- 
dala. 

VeFký kalich mal už Abrahám. Do Kanaanu ho 
priniesol Melchisedech z krajiny Semiramidinej. 
Použil ho pri tej obeti, v ktorej obetoval v prítom- 
nosti Abrahámovej chlieb a víno. Potom ho daroval 
Abrahámovi. Ba kalich patril už Noemovi. Stál 
v arche na vyvýšenom mieste. Mal ho aj Mojžiš. 
Steny kalicha boly hrubé. Podobal sa zvonu. Bol 
vytvorený prírodou, nebol zhotovený. Dôkladne 
som si ho prezrela a len sám Ježiš vie, z akej hmoty 
bol. 


Ježiš ide do Jeruzalema 

Na Zelený štvrtok ráno, pokiaľ dvaja apoštoli 
v Jeruzaleme boli zaujatí prípravou veľkonočnej 
večere, Ježiš sa v Betánii dojemne rozlúčil so svä- 
tými ženami a Lazárom a so svojou matkou. Vše- 
tkým vospolok dával ponaučenia a napomenutia. 

Videla som Pána hovoriť osamote s matkou a 
pamätám sa na niektoré podrobnosti rozhovoru. 
Medziiným, že poslal Petra — vieru — a Jána — 
lásku — do Jeruzalema. Magdaléne, ktorá bola od 
zármutku skoro bez seba, povedal, že nesmierne 
miluje, ale jej láska je ešte obopnutá telom a priam 
preto ona stráca rozum od bolesti. Pán hovoril aj 
o duševnom stave Judášovom a Panna Mária ešte 
zaňho orodovala. 

Judáš pod zámienkou, že ešte musí všeličo obsta- 
rať a vyplatiť, ponáhľal sa zase z Betánie do Jeru- 
zalema. Ráno sa Ježiš na neho vypytoval deviatich 
apoštolov, hoci veľmi dobre vedel, čo Judáš robí. 
Celý deň chodil za farizejmi a o všetkom sa s nimi 
dojednával. Ukázali mu aj žoldnierov, ktorí mali 

zajať Ježiša. Cestou tam a zpät si Judáš všetko 
dobre rozmyslel, takže mal vždy naporúdzi ospra- 
vedlnenie svojej neprítomnosti. K Ježišovi sa vrátil 
len krátko pred večerou. Keď sa Ježiš o ňom roz- 
prával s Máriou, videla som veľa z jeho charakteru. 
Bol podnikavý, úslužný, ale plný lakomstva, cti- 
žiadosti, závisti a nesnažil sa potlačiť tieto svoje 
náruživosti. A veru predtým aj on konal zázraky 
a v Ježišovej neprítomnosti liečil chorých. 

Keď Ježiš vyhlásil matke, čo naň čaká, prosila 
ho s pohnutím, aby jej dovolil umrieť spolu s ním. 
Ježiš ju však napomenul, aby bolesti znášala po- 
kojnejšie než ostatné ženy. Aj to jej oznámil, že 
vstane zmŕtvych a na ktorom mieste sa jej zjaví. 
Mária potom už veľa neplakala, ale i tak bola 
smutná a dojímavo vážna. A Pán, ako dobrý syn, 
objal ju pravicou, privinul k sebe a poďakoval 
sa jej za všetku lásku. Povedal jej aj to, že v duchu 
bude spolu s ňou jesť veľkonočnú večeru, a označil 
jej aj hodinu, kedy sa začne. Nakoniec dal im vše- 
tkým ešte rozličné ponaučenia a dojímavo sa s nimi 
rozlúčil. 

Okolo obeda pohol sa Ježiš s deviatimi apoštolmi 
z Betánie do Jeruzalema. Odprevadilo ho aj sedem 
učeníkov. Títo všetci, okrem Natánaela a Silasa, 
pochádzali z Jeruzalema a okolia. Spomínam si na 
Jána Marka a istého mládenca, na syna vdovy, 
ktorá predošlý štvrtok, teda pred týždňom, keď 
Ježiš sedel v chráme, vhodila do pokladničky svoje 
dva haliere. Sväté ženy šly za Ježišom do Jeruza- 
lema až neskoršie. 

Pán so svojím sprievodom pochodil cesty okolo 
Olivovej hory a v doline Jozafatskej až po horu 
Kalváriu a cestou stále vyučoval. Medziiným po- 

vedal apoštolom, že dosiaľ im dával chlieb a víno, 
ale dnes im dá svoje telo a krv. Všetko im dá a po- 
nechá, čo len má. Pritom bol Pán taký dojímavý, 
ako by vylieval všetko svoje vnútro, ako by mrel 
túžbou, aby sa im mohol odovzdať. Ale učeníci ho 
neporozumeli. Mysleli, že hovorí o veľkonočnom 
baránkovi. Nemožno ani slovami vyjadriť, aký 
láskavý a trpezlivý bol v týchto svojich posledných 
rečiach tu a v Betánii. 

Sväté ženy prišly neskoršie do domu Márie, mat- 
ky Markovej. Siedmi učeníci, ktorí nasledovali 
Pána do Jeruzalema, nešli tou istou cestou. Niesli 
totiž obradné šaty do Večeradla a složili ich v pred- 
sieni. Len potom odišli do domu Máriinho. 

Keď prišli do Večeradla Peter a Ján s kalichom 
z domu Serafie, našli už všetky obradné šaty v pred- 
sieni. Na stenách boly už rozvešané koberce a 
otvory na povale pootvárané. Boly pripravené i tri 
visiace lampy. Potom Peter a Ján prišli do Joza- 
fatskej doliny a pozvali Pána i deviatich apoštolov. 

Učeníci a priatelia, ktorí tiež jedli vo Večeradle 
veľkonočného baránka, prišli neskoršie. 


Posledná večera 

Ježiš a jeho blízki jedli veľkonočného baránka 
v troch skupinách po dvanástich. Každá skupina 
mala osobitného domáceho pána. Ježiš a dvanásti 
apoštoli posadili sa vo veľkej dvorane. V jednej 
z bočných miestností jedol Natánael s dvanástimi 
staršími učeníkmi. V druhej Eliakim, syn Kleofáša 
a Máriin (Héliovej), učeník Jána Krstiteľa, tiež 
8 dvanástimi. 

Y chráme zabili pre nich troch baránkov. Ale vo 
Večeradle zabili ešte aj štvrtého baránka a z tohto 
jedol Ježiš a jeho dvanásti. Judáš však o tom ne- 
vedel, lebo nebol pri zabíjaní prítomný. Vtedy ešte 
chodil po meste za svojimi obchodmi a chystal sa 
na zradu. Došiel len krátko pred začiatkom večere. 

Zabíjanie baránka bolo pre Ježiša a apoštolov 
neobyčajne dojímavé. Bolo to vo Večeradle a po- 
máhal pri tom Simeonov syn-levita. Apoštoli a uče- 
níci zaspievali 118. žalm. Potom Ježiš učil o novej 
prichádzajúcej dobe a o tom, ako sa uskutoční teraz 
význam Mojžišovej obety a veľkonočného baránka. 
Preto bolo treba baránka aj teraz tak zabiť, ako za 
onoho času v Egypte, ktorý bol len obrazom toho 
Egypta, z ktorého sa oni teraz vo skutočnosti sťa- 
hujú. 

Nádoby a všetky ostatné veci boly už pripravené. 
Priniesli dnu malého pekného baránka, ozdobené- 
ho vencom. Teraz s neho sňali veniec a odovzdali 
Matke Božej, ktorá stála opodiaľ s ostatnými žena- 
mi. Baránka potom položili na chrbát a driek pri- 
viazali k doske — myslela som vtedy na bičovanie 
Ježiša. — Syn Simeonov zdvihol hlavu baránka a 
Ježiš pichol zvieraťu do hrdla nožom. Potom odo- 
vzdal nôž Simeonovmu synovi, ktorý pokračoval 
v obrade. Videla som, že sa Ježiš akosi zdráhal a že 
s boľavým srdcom zranil baránka. Robil to veľmi 
rýchle a vážne. Krv chytili do džbera, potom pri- 
niesli yzopovú haluz, ktorú Ježiš ponoril do krvi, 
pristúpil k dverám siene a poznačil krvou veraje 
a závoru. Potom pripevnil konár na horný prah 
dverí. Potom predniesol slávnostnú reč. Okrem 
iného povedal, aby sa ztade vzdialil vraždiaci anjel 
a oni aby sa tu v bezpečnosti spokojne modlili, aj 

vtedy, keď on — pravý veľkonočný baránok — 
bude zabitý. Tým sa začne nový vek a nová obeta 
a bude trvať až do skončenia sveta. 

Potom poodišli na koniec dvorany k ohnisku, 
kde už horel oheň a kde kedysi stála archa úmluvy. 
Ježiš pokropil ohnisko krvou a tým ho vysvätil za 
oltár. Zvyšok krvi a masti vyliali pod oltár do ohňa. 
Ježiš a apoštoli potom obišli za spevu žalmov dom 
a tým ho vysvätili za nový kostol. Všetky dvere 
boly pritom zatvorené. 

Medzitým Simeonov syn úplne pripravil barán- 
ka. Natiahol ho na ražeň. Predné nohy boly pri- 
pevnené na priečnej tyči a zadné na ražni. Podobal 
sa celkom Ukrižovanému. Potom ho vložil do pece 
s ostatnými troma baránkami, ktoré zabili v chrá- 
me a doniesli sem. 

Ježiš učil apoštolov o veľkonočnom baránkovi 
a splnení obety. Keď nadchádzal čas večere a do- 
šiel Judáš, prestreli stoly. Obliekli si obradné šaty 
a vymenili obuv, biele rúcho, podobné košeli, a na 
to si prehodili plášť, ktorý bol vpredu kratší a 
vzadu dlhší. Opásali sa a vyhrnuli široké rukávy. 
Potom každá skupina odišla k svojmu stolu. Dve 
skupiny učeníkov šly do bočných miestností a Pán 
s apoštolmi do veľkej siene. Do ruky si vzali palice 
a po dvoch kráčali k stolu. Každý si stal pri stole 
na svoje miesto aj s palicou a pozdvihnutými ruka- 
mi. Ježiš, ktorý stál za vrchstolom, mal dve palice 
na konci ohnuté, podobné pastierskej palici; podal 
mu ich kuchár. Na každej strane palice bol hák, 
niečo ako odrezaná haluz. Ježiš zasunul palice 
krížom za opasok a ruky mal pri modlitbe zdvihnu- 
té a opieral si ich o tieto háky. Bolo to dojímavé, 
keď sa pohyboval, opierajúc sa o tieto palice. Ako 

keby kríž, ktorého ťarchu mal čoskoro vziať na 
svoje plecia, bol mu pod pazuchami oporou. Potom 
spievali: 

— Nech je požehnaný Pán, Boh Izraela — a — - 
Nech je pochválený Pán — atď. 

Po skončení modlitby dal Ježiš jednu palicu 
Petrovi a druhú Jánovi. Títo ich potom odložili, 
alebo si ich apoštoli podávali z ruky do ruky — na 
to sa už nepamätám. 

Stôl bol úzky a asi taký vysoký, že stojacemu 
človekovi siahal len pol stopy nad kolená, a mal 
tvar kruhového výseku. Vo vnútornom oblúku 
naproti Ježišovi nechali prázdne miesto na vyslu- 
hovanie. Ak sa dobre pamätám, napravo od Ježiša 
stáli Ján, Jakub starší a Jakub mladší a na pravom 
úzkom boku Bartolomej. Pri ňom vo vnútornom 
oblúku stola Tomáš a pri ňom Judáš Iškariotský. 
Naľavo od Ježiša stáli Peter, Ondrej a Tadeáš, na 
ľavom kraji Šimon, pri ňom vo vnútornom oblúku 
Matúš a Filip. 

Misu s baránkom postavili na prostriedok stola. 
Hlava baránka ležala na skrížených predných no- 
hách a zadné boly vystreté. Na okraji misky do- 
okola bol cesnak. Vedľa na miske bol veľkonočný 
koláč, po oboch stranách šálka so zelenými bylina- 
mi a šálka s horkými bylinami, ktoré sa podobaly 
bylinám na balzamovanie. Pred Ježišom stála ešte 
misa so žltozeleným šalátom a misa s hnedou omáč- 
kou. Miesto tanierov mali osúchy. Pri jedení po- 
užívali kostené nože. 

Po modlitbe kuchár podal Ježišovi nôž, aby roz- 
krájal baránka. Potom postavil pred Pána pohár 
s vínom a z krčaha naplnil ešte šesť pohárov, ktoré 
stály vždy medzi dvoma apoštolmi. Ježiš požehnal 

víno a odpil z neho. Apoštoli vždy dvaja pili z jed- 
ného pohára. Pán potom rozkrájal baránka, apoš- 
toli podávali svoje osúchy pomocou akýchsi klieští. 
Na ne dostali svoju čiastku mäsa. Oberali ho koste- 
nými nožami a rýchle zjedli. Odpadky neskoršie 
spálili. Rýchle pojedli trochu šalátu, ktorý namá- 
čali do omáčky. Baránka jedli stojačky, len lakťami 
8a trochu opierali o operadlo stolice. Ježiš rozlomil 
jeden z veľkonočných chlebov, jednu časť zakryl, 
druhú rozdelil. Potom zjedli aj koláče. Zasa pri- 
niesli pohár s vínom. Ježiš poďakoval, ale nepil 
z neho. Povedal: 

— Vezmite víno a rozdeľte si ho, lebo od týchto 
čias nebudem už piť víno, kým nepríde kráľovstvo 
božie. 

Keď si ostatní vždy po dvoch upili, zaznely 
piesne. Potom sa Ježiš modlil, alebo učil. Nasledo- 
valo umývanie rúk. Potom sa posadili na stoličky. 
Dosiaľ všetko robili stojačky, len ku koncu sa tro- 
chu opierali a všetko robili chvatné. 

Ježiš rozkrájal ešte jedného baránka. Tohto za- 
niesli do vedľajšej budovy, kde večeraly sväté ženy. 

Teraz pojedli zeleninu a omáčku. Ježiš bol veľmi 
srdečný a radostný. Nikdy som ho ešte takého ne- 
videla. Aj apoštolom povedal, aby zabudli na vše- 
tky starosti. Aj Matka Božia bola veselá pri stole 
žien. Bolo to také dojemné, keď pristupovaly k nej 
ženy a potiahly ju za závoj, keď chcely s ňou ho- 
voriť a ona sa k nim proste obracala. 

Ježiš zo začiatku, kým jedli, bol veľmi prívetivý, 
ale potom zvážnel a zosmutnel. Potom povedal: 

— Jeden z vás ma zradí. Jeho ruka je so mnou 
na stole. 

Na stole bola misa šalátu, ktorý Ježiš rozdeľoval, 


* Ajhľa, človek! 

a kázal Judášovi, ktorý sedel šikmo naproti, aby 
ho na tej strane rozdal. Keďže sa teraz Ježiš zmie- 
nil o zradcovi, všetci sa zFakli. Tým, že Ježiš ho- 
voril: — jeden z vás, ktorého ruka je so mnou na 
stole — alebo — ktorý svoju ruku s mojou namáča 
do misky — čo toľko značilo, že jeden z dvanástich, 
ktorý so mnou jete a pijete, jeden z vás, s ktorým 
som sa delil o chlieb, tým ešte Judáša nevyzradil, 
lebo výraz — siahať s niekým spolu do misky — • 
bol bežný na vyjadrenie dôvernosti. Chcel však 
zároveň upozorniť Judáša, lebo tento skutočne 
siahol s ním do misky pri rozdeľovaní šalátu. 

Ježiš ešte pripojil: 

— Syn človeka síce odchádza, ale beda tomu 
človekovi, ktorý Syna človeka zradí. Lepšie by bolo 
bývalo, keby sa ten človek nebol narodil. 

Na to sa všetci apoštoli zmiatli a po jednom sa 
vypytovali: 

— Som to ja, Pane? 

Všetci totiž cítili, že celkom dobre nerozumeli. 
Peter sa za Ježišovým chrbtom naklonil k Jánovi 
a kývol mu, aby sa spýtal Pána, kto je tým zrad- 
com. Peter sa totiž strachoval, či nie jeho myslí 
Pán, pretože už niekoľko ráz ho Ježiš napomenul. 
Ján sedel na pravici Ježišovej a keďže všetci boli 
opretí o ľavú ruku, kým pravicou jedli, hlava Já- 
nova bola celkom blízko k Ježišovi. Naklonil hlavu 
k Ježišovi a spýtal sa: 

— Pane, kto to bude? 

A vtedy sa dozvedel, že Ježiš myslel Judáša. 
Videla som, keď Ježiš odpovedal, nehýbuc perami: 

— To je ten, ktorému podám omočený chlieb. 

To už neviem, či to povedal Jánovi potíšku, ale 

Ján porozumel, lebo Ježiš ponoril do omáčky 

kúsok chleba a s veľkou láskavosťou ho podal Judá- 
šovi, ktorý sa práve vtedy spýtal: 

- — Pane, ja som to? 

Ježiš láskavo naňho pozrel a dal mu neurčitú 
odpoveď. Bolo to znakom láskavosti a dôvery a Je- 
žiš to urobil z úprimnej lásky, aby ho upozornil, 
a predsa neprezradil pred ostatnými. Ale Judáš bol 
už vo svojom vnútri rozhodnutý. Cez celú večeru 
som mu videla pri nohách malú potvoru, ktorá mu 
niekedy vystúpila až k srdcu. To som už nevidela, 
či Ján povedal Petrovi, čo počul od Ježiša, ale po- 
díval sa naňho a tak ho uspokojil. 


Umývanie nôh 

Potom vstali od stola, obliekli sa a upravili si 
šaty tak, ako to bolo zvykom pri slávnostných 
modlitbách. Vošiel kuchár s dvoma sluhami, aby 
dal do poriadku stôl a posunul ho ďalej od stolíc. 
Keď sa to stalo, Ježiš mu prikázal, aby dal doniesť 
do predsiene vody, načo kuchár so sluhami odišiel 
z dvorany. 

Ježiš stál teraz medzi apoštolmi a dlhšie im niečo 
slávnostne rozprával. Ja som však dosiaľ toho 
toľko videla a počula, že nemôžem s istotou rozpo- 
vedať učenie Pánovo. Na to sa pamätám, že hovoril 
o svojom kráľovstve a o tom, že ide k Otcovi, že im 
ponechá všetko, čo má atď. Potom im dal poučenie 
o pokání, o poznaní a vyznávaní hriechov a o oči- 
stení. Cítila som, že to súvisí s umývaním nôh a 
videla som aj to, že všetci uznali a oľutovali svoje 
hriechy okrem Judáša. Táto reč bola dlhá a sláv- 
nostná. Potom poslal Ježiš Jána a mladšieho Jaku- 

«• 

ba do predsiene po vodu a kázal apoštolom, abyj 
postavili stolice do polkruhu. Nato vyšiel do pred- 
siene, odložil plášť a prepásal si zásteru. 

Medzitým sa apoštoli dohadovali, komu prislú- 
cha prvé miesto. Keďže Pán tak určite vyhlásil, že 
ich opustí a že je blízko jeho kráľovstvo, zasa v nich 
zosilnela domnienka, že Pán má nejakú tajnú skrý- 
šu a že je tu reč o pozemskom víťazstve, ktoré do- 
siahnu vo vhodnej chvíli. 

V predsieni Ježiš rozkázal Jánovi, aby vzal do 
rúk umyvák a Jakubovi mladšiemu, aby podržal 
kožené vrece s vodou tak, aby mu hadica spočívala 
na ramene. Potom nalial vody z vreca do umyváka 
a všetci traja sa vrátili do siene. Medzitým kuchár 
postavil na prostriedok iný väčší umyvák. 

Keď Ježiš v tomto poníženom sprievode vkročil 
do dvorany, vyčítal apoštolom hádku niekoľkými 
slovami. Povedal medzi iným, že on sám je ich 
služobníkom, a vyzval ich, aby si posadali, že im 
umyje nohy. V takom poradí, v akom sedeli pri 
stole, posadali si na mäkké operadlá stolíc, posta- 
vených do polkruhu, a obnažené nohy položili na 
sedadlá. Ježiš teraz pristúpil rad radom ku každé- 
mu, z umyváka, ktorý mu pridŕžal Ján, načrel 
dlaňou vody, vylial ju na vystreté nohy, potom 
vzal obidvoma rukami konce zástery, ktorú mal za 
pásom a utrel nimi nohy. S Jakuhom poodišiel po- 
tom k nasledujúcemu. Ján použitú vodu zakaždým 
vylial do nádoby, ktorá stála v prostriedku siene 
a s misou pristúpil zasa k Ježišovi. Ježiš opäť nalial 
vody z Jakubovho vreca na nohy nasledujúceho 
apoštola nad misou a tak pokračoval ďalej. 

Pán pri tejto poníženej práci bol práve taký 
láskavý, vľúdny a prívetivý, ako cez celý večer. 

„Povedal mu Šimon Peter: Pane, teda nielen moje nohy, 
ale i ruky a hlavu!” (Jn. 13, 9.) 

Umývanie nôh nevykonával ako číry obrad, ale 
konal to so svätou láskavosťou a s celým svojím 
srdcom, takže sa aj v tomto prejavovala jeho láska. 

Keď prišiel k Petrovi, tento sa z poníženosti 
ohradzoval: 

• — Pane, Ty mi chceš umyť nohy? 

A Pán odpovedal: 

— Co ja robím, ty teraz nevieš, ale dozvieš sa 
Potom. — A tuším ešte aj toto povedal: — Šimon, 
teba môj Otec uznal za hodného, aby si zvedel, kto 
s °na, odkiaľ som prišiel a kde idem. Jedine ty si 

to spoznal a vyslovil. A ja na teba postavím Cirkev 
svoju a brány pekelné ju nepremôžu. Moja sila osta- 
ne aj v tvojich nástupcoch až do skončenia sveta. 

Ukázal na neho a povedal ostatným, aby ho Pe- 
ter zastupoval, v rozhodovaní a poslaní, až on odl 
nich odíde. Peter takto prehovoril: 

— Nikdy mi nebudeš nohy umývať. 

Pán mu odpovedal: 

— Ak ťa neumyjem, nebudeš účastný so mnou. 

Potom zasa povedal Peter: 

— Pane, teda mi umy nielen nohy, ale i ruky a 
hlavu. 

Nato mu Ježiš povedal: 

— Kto je umytý, nepotrebuje si umyť iba nohy 
a celý je čistý. I vy ste čistí, ale nie všetci. — A 
myslel pritom na Judáša. 

Y tomto vyučovaní Pán tak hovoril o umývaní 
nôh, ako o očistení od každodenných hriechov, 
lebo noha, nepozorné stúpajúc po zemi, vždy sa 
znova zašpiní. 

Toto umývanie nôh bolo duchovné a bolo istým 
druhom rozhrešenia. Peter vo svojej veľkej horli- 
vosti pokladal ho však za priveľké poníženie Maj- 
stra. Nevedel, že Majster zajtra z lásky — aby i 
jemu pomohol — poníži sa až po potupnú smrť 
na kríži. 

Keď Pán umýval nohy Judášovi, bol neobyčajne 
prívetivý a láskavý. Pritisol si tvár k Judášovým 
nohám a potichu mu povedal, aby sa zamyslel, veď 
už rok chodí so zradným a neverným srdcom. Ale 
Judáš, zdá sa, nechcel to počuť a rozprával sa 
e Jánom. Peter sa nad tým pohoršil a oslovil ho: 

— Judáš! Pán sa ti prihovára! 



Na to dal Judáš vyhýbavú odpoveď, niečo také- 
ho ako: Pane, nech sa to odo mňa vzdiali! 

Ostatní však nepočuli Ježišove slová k Judášovi, 
lebo ich povedal potichu a oni sa práve obúvali. 
Ale zrada Judášova bolela Ježiša zpomedzi vše- 
tkých múk najviac. Ježiš umyl ešte nohy Jánovi a 
Jakubovi. Najprv sa posadil Jakub a Peter držal 
mech, potom si sadol Ján a mech prevzal Jakub. 

Ježiš potom hovoril o pokore. Ten je najväčší, 
kto slúži, a že si majú vzájomne z poníženosti i 
nohy umývať. Hovoril ešte niečo v súvislosti s hád- 
kou, kto je z nich najprednejší, ako o tom rozpráva 
aj evanjelium. Nakoniec sa Ježiš zasa obliekol, ako 
bol pred umývaním nôh. Apoštoli si obliekli svoje 
široké a dlhé Šaty, ktoré mali na sebe pred večerou. 


Ustanovenie Sviatosti Oltárnej 

Na rozkaz Pánov postavil kuchár stôl opäť do 
prostriedku, ale ho niečím podložil, aby bol vyšší. 
Prikryl ho kobercom a dal na to ešte červený a 
biely priesvitný obrus. Potom postavil pod stôl 
krčah s vínom a druhý s vodou. 

Nato Peter a Ján z oddelenej miestnosti, kde 
stála pec na pečenie baránka, priniesli kalich, 
ktorý mali od Serafie. Niesli ho na rukách medzi 
sebou, ako by boli niesli svätostánok. Celú súpravu 
postavili na stôl pred Ježiša. Pri nej bol položený 
oválny tanier s dvoma tenkými bielymi veľkonoč- 
nými chlebmi. Každý bol dva razy taký dlhý ako 
široký. Aby ich bolo ľahšie rozlámať, narezal ich 
Pán ešte cez večeru na tri a tri kúsky a zakryl ich. 
Položil k nim pod prikrývku ešte polovicu toho 

chleba, ktorý bol rozlomený pri večeri. Stál tam 
ešte krčah s vínom, s vodou a tri schránky, jedna 
naplnená hustým olejom, druhá riedkym, tretia 
bola prázdna. Okrem toho bola tam ešte lopatka. 

Lámanie a rozdávanie chleba aj pitie zo spoloč- 
ného kalicha na konci hostiny bol zvyk, pochádza- 
júci už od pradávnych čias. Bolo to znakom brat- 
stva a lásky pri uvítaní a odprevádzaní hostí. My- 
slím, že aj v Písme musí byť o tom zmienka. Dnes 
ho povýšil Ježiš na Najsvätejšiu sviatosť. Dosiaľ 
to bol len symbolický čin. Kajfáš Judášovou zra- 
dou uviedol v žalobe aj to, že Ježiš k veľkonočným 
zvykom pridal niečo nového. Nikodém však z Pí- 
šem dokázal, že tento zvyk pri rozlúčke je už dávny. 

Ježišovo miesto bolo medzi Petrom a Jánom. 
Dvere boly zavreté, všetko veľmi tajuplné a sláv- 
nostné. Keď sňali s kalicha prikrývku a odniesli 
ju zpät do oddelenej miestnosti, povedal Ježiš mi- 
moriadne slávnostnú modlitbu a reč. Videla som, 
ako im Pán vysvetľuje večeru a celý obrad. Zdalo 
sa mi, ako keby kňaz poučoval iných o svätej omši. 

Potom z podnosu, na ktorom stály nádoby, vytia- 
hol zásuvku, vzal bielu šatku s kalicha a položil ju 
na zásuvku. Videla som potom, že odkladá s kali- 
cha nejakú okrúhlu platničku a kladie ju na pri- 
krytú vytiahnutú zásuvku. Potom vzal s taniera 
zpod šatky chlebíčky a položil ich pred seba na 
tácňu. Tehlovité chlebíčky na obidvoch stranách 
trochu prečnievaly cez okraje tácne, ktoré jednako 
ostaly viditeľné. Teraz si postavil kalich bližšie 
k sebe, vyňal z neho menší pohár a šesť malých 
pohárikov, ktoré stály okolo kalicha, uložil na 
pravú a ľavú stranu. Potom požehnal veľkonočný 
chlieb a myslím, že aj oleje, ktoré tam boly. Po- 

„Ked teda večerali, Ježiš vzal chlieb, požehnal ho, lámal 
a dával svojim učeníkom, vraviac: Vezmite a jedzte, toto 
je moje telo!” (Mt. 26, 26.) 

zdvihol obidvoma rukami tácňu s chlebmi, pohlia- 
dol k nebu, modlil sa, obetoval ich, položil a zakryl 
tácňu. Potom vzal kalich, dal Petrovi naliať doň 
vína a Jánovi vodu, ktorú tiež požehnal, malou 
lyžičkou prilial trochu vody. Potom požehnal ka- 
lich, zdvihol a modliac sa obetoval ho a opäť polo- 
žil na stôl. 

Teraz si dal od Petra a Jána liať na ruky vodu 
nad tanierom, na ktorom boly predtým chleby, a 
lyžicou, ktorú vyňal z podstavca kalicha, nalial 

vody, ktorá mu stekala s rúk na ich ruky. Potom 
si tento tanier podávali a každý si v ňom umyl ruky. 

Neviem, či sa to stalo všetko v tomto poradí, ale 
toto všetko, i ostatné, čo mi pripomínalo svätú 
omšu, pozorovala som s veľkým pohnutím. 

V tomto počínaní bol stále dôvernejší, aj hovoril, 
že všetko, čo má, i seba chce im dať. Ako by sa celý 
v láske rozplynul, stal sa až priezračným a bol ako 
lesknúca sa tôňa. 

Po vrúcnej modlitbe rozlámal chlieb na kúsky 
podľa rezov už vopred naznačených a položil ich 
na tácňu. Z prvého kúska končekmi prstov odlomil 
maličký kúsok a vpustil do kalicha. 

V tejto chvíľke, keď to urobil, mala som videnie, 
ako by Matka Božia duchovne prijala Sviatosť, hoci 
nebola prítomná. Teraz neviem, ako som to videla, 
ale tak sa mi zdalo, že sa vznáša odo dverí k otvo- 
renej strane stola k Pánovi, aby tam prijala Svia- 
tosť. Potom som ju už nevidela. Pán jej ráno v Be- 
tánii povedal, že v duchu s ňou bude sláviť Veľkú 
noc a povedal jej aj hodinu, v ktorej Panna Mária, 
pohrúžená v modlitbu, prijme duchovne Sviatosť. 

Ježiš sa ešte modlil a učil. Každé jeho slovo vni- 
kalo do apoštolov, okrem Judáša, ako svetlo a oheň. 
Potom vzal do rúk tácňu s kúskami chleba a po- 
vedal: 

— Vezmite a jedzte, toto je telo moje, ktoré sa 
za vás vydáva. 

Pritom ako by bol býval urobil pravicou pohyb 
žehnania. Keď to robil, vychádzala z neho žiara. 
Jeho slová svietily a taktiež aj chlieb, ktorý ako 
svietiaci predmet vchádzal apoštolom do úst. Bolo 
to, ako by on sám bol vtekal do nich. Videla som 
ich presvietených jasom. Judáš ostal temný. Najprv 

podal Petrovi, potom Jánovi. Nato kývol Judášovi, 
ktorý sedel šikmo naproti nemu, aby pristúpil bliž- 
šie. Ježiš mu podal Sviatosť a takto sa mu vtedy 
prihovoril: 

- - Čo chceš urobiť, urob čím skôr. 

Ale to vyzeralo, ako keby sa jeho slová boly odra- 
zily od zradcových úst. Tak som sa ľakla, že neviem 
povedať, čo som vtedy cítila. Ježiš potom podával 
Sviatosť ďalej, ostatným apoštolom. Po dvoch pri- 
stupovali pred neho a jeden druhému držal pod 
bradou malú, tvrdú obrúbenú doštičku, ktorá bola 
položená na kalichu. 

Potom Ježiš vzal kalich za uchá, pozdvihol ho 
k tvári a zašepkal doň slová ustanovenia. Pri tomto 
čine bol úplne zduchovnelý, skoro priezračný, ako 
by prechádzal do toho, čo dával. Dal piť Petrovi 
a Jánovi z kalicha, ktorý držal v ruke. Potom ho 
položil a Ján, čerpajúc malou lyžičkou zo svätej 
krvi, naplnil poháriky, ktoré potom Peter podal 
ostatným a tí po dvoch pili z jedného pohárika. Aj 
Judáš sa tuším ešte na tom zúčastnil, nevrátil sa 
však na svoje miesto, ale hneď opustil Večeradlo. 
Pretože mu Ježiš pokývol, ostatní si mysleli, že mu 
dal nejaké poverenie. Tak sa však vzdialil bez mo- 
dlitby a poďakovania. Z tohto vidíme, kde to vedie, 
keď odchádzame od každodenného a večného chle- 
ba bez ďakovnej modlitby. Po celú večeru videla 
som pri nohách Judášových malú potvoru, ktorá 
sa mu niekedy vydriapala až k srdcu. Jedna jej 
noha bola holá ako kosť. Keď Judáš stál predo 
dvermi, videla som okolo neho troch čertov. Jeden 
mu vliezol do úst, druhý ho poháňal a tretí bežal 
pred ním. Bola noc, ale zdalo sa, ako by mu títo 
8vietili a on bežal ako šialený. 

Zvyšok svätej krvi, ktorý ostal v kalichu, vylial 
Ježiš do toho menšieho kalicha, ktorý predtým bol 
vo veľkom. Potom podržiac si ruky nad kalichom, 
dal si na ne naliať od Petra a Jána vody a vína. 
Z tejto tekutiny pili potom zasa všetci apoštoli. 
Potom poutieral kalich, malú čašu so zbytkami svä- 
tej krvi vložil do kalicha, položil naň tácňu s po- 
sväteným chlebom, čo ostal, zakryl kalich šatkou 
a položil ho medzi poháriky na podnos. Videla som, 
že po zmŕtvychvstaní apoštoli vzali ostatky Svia- 
tosti so sebou. 

Nepamätám sa, či som videla aj Pána prijímať 
Sviatosť. Ak áno, tak som to nespozorovala. Keď 
ju rozdával, sám seba dával, takže sa potom zdal 
celkom prázdny a milosrdnou láskou vyčerpaný. 
Je to vec nevysvetliteľná. Ani to som nevidela, že 
by bol býval Melchisedech, keď obetoval chlieb a 
víno, sám z toho niečo požil. Aj to som vedela, pre- 
čo prijímajú kňazi, hoci Pán neprijímal.*) 

Všetky činy Ježišove pri ustanovení sviatosti 
prebiehaly veľmi pravidelne a slávnostne. Ježiš zá- 
roveň poučoval a ustanovoval. Videla som, že si 
apoštoli neskoršie to i ono poznačili na malé svitky, 
ktoré nosili so sebou. Pohyby Pánove napravo i 
naľavo boly slávnostné ako vždy pri modlitbe. 
Videla som aj to, že sa apoštoli, keď prechádzali 
jeden popri druhom, skláňali ako kňazi. 


*) Zakiar Katarína toto rozprávala, náhle sa obzrela, ako keby 
bola niekoho počúvala. Dostala o tom vysvetlenie, ale iba toľkoto 
vedela z toho povedať: Keby ho boli anjeli podávali, neboli by ho 
prijímali. Keby ho vlak kňazi neprijímali, dávno by sa bol stratil. 
Takto sa vlak udržiava. 

Tajomné učenia a svätenia 


Ježiš dával teraz apoštolom ešte tajomné pouče- 
nie. Učil ich, ako majú pokračovať s Oltárnou Svia- 
tosťou na jeho pamiatku až do skončenia sveta. 
Rozvinul zásady užívania a podávania a dal im 
úpravy o tom, ako majú pomaly verejne vyhlásiť 
toto tajomstvo, kedy majú vziať k sebe zbytok, 
kedy ho majú podať Panne Márii a ako ju vysluho- 
vať potom, keď im pošle Tešiteľa. 

Potom ich poučil o kňazstve a vysviacke, o pri- 
pravovaní krizmi a svätých olejov. Stály tam tri 
nádoby, ktoré bolo možno na seba položiť. Vo 
dvoch boly rôzne balzamy a oleje. Pri kalichovej 
súprave ležala tiež bavlna. Poučil ich o všetkých 
tajnostiach, týkajúcich sa týchto vecí, ako treba 
miešať oleje pri pomazaní, pre ktoré časti tela sa 
majú použiť a pri akých príležitostiach. Medzi iným 
sa pamätám, že uviedol prípad, keď sa Oltárna 
Sviatosť nemôže použiť. Týkalo sa to azda poma- 
zania chorých, ale neviem to už určite. Hovoril 
o rôznych pomazaniach, medzi nimi o pomazaní 
kráľov a o tom, že ešte aj tí králi, ktorí sa dostali 
k moci bezprávne, keď sú už raz pomazaní, majú 
vnútornú tajomnú moc nad inými ľuďmi. Potom 
dal do prázdnej nádoby trochu z hustej masti a 
z oleja a smiešal to. Neviem, či olej požehnal iba 
teraz, alebo už pri obetovaní chleba. 

Potom som videla, ako Pán pomazal Petra a 
Jána. Na ruky im lial pri ustanovovaní Sviatosti 
z tej vody, ktorá mu stiekla s rúk. Pili z toho 
kalicha, ktorý mal v rukách. 

Potom odstúpil od stredu stola nabok a vložil 
8voje ruky Petrovi a Jánovi najprv na plece a po- 

tom na hlavu. Napokon si museli ruky složiť a skrí- 
žiť palce, hlboko sa sklonili a Pán im pomazal 
palec a ukazovák a hlavu poznačil krížom. Vyhlá- 
sil, že to, čo teraz dostávajú, musí u nich ostať až 
do konca sveta. Vysvätil aj Ondreja, staršieho a 
mladšieho Jakuba a Bartolomeja. Videla som aj to, 
že Pán skrížil Petrovi na prsiach úzky šál, ktorý 
nosili okolo hrdla. Ostatným ho pretiahol cez 
pravé plece pod Favú pazuchu a uviazal na hrudi. 

Videla som, že Ježiš touto vysviackou odovzdáva 
Petrovi a Jánovi niečo podstatného a zároveň nad- 
prirodzeného, akým však spôsobom, to nemožno 
povedať. Aj to im povedal, že po príchode Ducha 
Svätého najprv oni budú premieňať chlieb a víno 
a vysvätia ostatných apoštolov. Medzitým som na 
okamih videla, ako Peter a Ján na Turice pred 
veľkým krstením vložili ruky na ostatných apošto- 
lov a o týždeň to isté sa stalo s ostatnými učeníkmi. 
Videla som aj to, že Ján po zmŕtvychvstaní podal 
Matke Božej Sviatosť Oltárnu. Táto udalosť bola 
pre apoštolov sviatkom. Cirkev to už tu na zemi 
nesvätí, ale vidím, že víťazná Cirkev ešte svätí. 
Prvé dni po Turícach videla som vysluhovať Najsv. 
Sviatosť len Petra a Jána, ale neskoršie ju vysluho- 
vali aj ostatní. 

Potom Pán posvätil aj oheň v kovovom kotle a 
ten potom horel aj vtedy, keď boli dlhší čas vzdia- 
lení. Opatrovali ho v miestnosti veľkonočného 
ohniska pri Prevelebnej Sviatosti, aby bol vždy 
naporúdzi pre duchovné potreby. 

Všetko, čo konal Ježiš pri ustanovení Oltárnej 
Sviatosti a pri pomazaní apoštolov, dialo sa v hlbo- 
kej tajnosti a považovali to aj neskoršie za tajné 

učenie. V Cirkvi ostalo podnes, ale vnuknutím Du- 
cha Svätého podľa potreby rozšírené. 

Keď sa tieto sväté deje skončily, kalich a sväté 
oleje sa zakryly prikrývkou a takto Peter a Ján za- 
niesli Sviatosť do zadnej miestnosti, od dvorany 
oddelenej záclonou, ktorá sa v prostriedku dala 
rozhrnúť. Táto miestnosť sa teraz stala svätyňou. 
Sviatosť stála nad kozubom, nie však veľmi vysoko. 
V neprítomnosti apoštolov Jozef z Arimatie a Ni- 
kodém strážili Sviatosť a Večeradlo. 

Ježiš ešte dlho vyučoval a s veľkou vrúcnosťou 
sa modlil. Neraz to znelo, ako keby sa shováral so 
svojím nebeským Otcom. Bol pri tom naplnený 
Duchom a láskou. Aj apoštoli boli samá radosť a 
horlivosť. Vypytovali sa na rozličné veci a Ježiš im 
odpovedal. O týchto veciach, myslím, je reč aj vo 
svätom Písme. Za týchto rečí Ježiš určité veci po- 
vedal iba Petrovi a Jánovi. Oni to potom s ostatný- 
mi skoršími nariadeniami oznámili ostatným apo- 
štolom, títo zas učeníkom a svätým ženám v takej 
miere, v akej tí boli zrelí pre takéto vedomosti. 
Osobitne hovoril Pán Jánovi aj o iných veciach. 
Z týchto sa len na to pamätám, že Ján prežije 
ostatných; potom hovoril niečo o siedmich cirkvách, 
o korunách a anjeloch a iných obrazoch hlbokého 
smyslu, ktorými, myslím, naznačoval neskoršie 
doby. Ostatní apoštoli s určitou žiarlivosťou pozo- 
rovali túto mimoriadnu dôvernosť. 

Niekoľko ráz sa zmienil aj o svojom zradcovi 
a čo práve robí. Medzitým som videla, čo Judáš 
robí. A keď Peter s neveľkým zápalom tvrdil, že 
°n pri Pánovi vytrvá za každých okolností, Ježiš 
ttu povedal: 

— Šimon, Šimon, hľa, satan si vás vypýtal, aby 

vás preosieval ako pšenicu, ale ja som prosil za 
teba, aby neklesla tvoja viera a ty, keď sa raz obrá- 
tiš, posilňuj bratov svojich. 

A keď povedal, že tam ho nemôžu nasledovať, 
kde on ide, Peter vyhlásil, že je hotový ísť i na 
smrť. Vtedy mu Ježiš povedal: 

— Hovorím ti, Peter, že dnes, prv ako zaspieva 
kohút, tri razy ma zaprieš. 

A keď ich ešte upozornil na prichádzajúce ťaž- 
ké dni, spýtal sa ich: 

— Keď som vás poslal bez mešca, bez kapsy a 
bez obuvi, či vám niečo chýbalo? 

Oni odpovedali: 

— Nič. 

Nato povedal im Ježiš: 

— Ale teraz, kto má mešec, nech vezme podobne 
i kapsu a kto nemá, nech predá svoj plášť a kúpi si 
meč, lebo teraz sa musí vyplniť aj toto: Pripočítaný 
bol k nešľachetníkom. Všetko, čo je o mne písané, 
teraz sa vyplní. 

Ale oni toto rozumeli doslova a Peter ukázal na 
dva meče, na krátky a široký ako sekáč. Ježiš mu 
na to povedal: 

— Dosť už. A teraz poďme odtiaľto. 

Ešte zaspievali chválospev, stôl odložili stranou 
a odišli do predsiene. 

Tu pristúpily k Ježišovi jeho matka, Kleofášova 
manželka Mária a Magdaléna a prosily ho úpenlivé, 
aby nešiel na Olivovú horu, lebo sa povráva, že ho 
tam chcú zajať. Ale Ježiš ich niekoľkými slovami 
potešil a prešiel rýchle pomedzi ne. Bolo asi deväť 
hodín večer. Ponáhľajúc sa prišli na Olivovú horu, 
po tej istej ceste, po ktorej stúpali Peter a Ján ráno 
do Večeradla. 

SMRTEĽNÁ ÚZKOSŤ JEŽIŠOVA 
NA HORE OLIVOVEJ 


Ježiš s Jedenástimi ide do záhrady Getsemanskej 

Keď Ježiš po ustanovení Sviatosti Oltárnej vy- 
šiel s jedenástimi apoštolmi z Večeradla, jeho duša 
bola už smutná a jeho zármutok sa neustále stup- 
ňoval. Okľukou ich viedol do údolia Jozafatského 
smerom k Olivovej hore. Keď prišli pred bránu, 
videla som nad horami vychádzať mesiac, ešte nie 
celkom plný. Pán prechádzajúc sa po Jozafatskom 
údolí, 'vyhlásil, že sa sem ešte raz vráti súdiť svet, 
ale nie taký chudobný a bez vlády ako teraz. Vtedy 
sa iní budú báť a kričať: „Hory, zvaľte sa na nás!” 
Ale učeníci to neporozumeli a mysleli si, ako už 
viac ráz v tento večer, že blúzni od slabosti a vyčer- 
panosti. Kráčali pomaly, postávali a shovárali sa 
s ním. Aj to im povedal: 

— Tejto noci sa všetci nado mnou pohoršíte, 
lebo je napísané: „Ubijem pastiera a rozpŕchnu sa 
ovce.” Ale keď vstanem zmŕtvych, predídem vás do 
Galilejska. 

Apoštoli od prijatia Oltárnej Sviatosti a pod do- 
jmom láskavých rečí Ježišových boli ešte naplnení 
oduševnením a dôverou. Tesne obklopili Ježiša 
a snažili sa rôznym spôsobom vyjadriť mu svoju 
lásku, že nie sú schopní toho, aby ho opustili a že 
to ani neurobia. Keď však aj ďalej hovoril, takto 
sa ozval Peter: 


* Ajhľa, človek ! 

— Keď sa aj všetci pohoršia nad tebou, ja sa 
nikdy nepohorším. 

A Pán mu odpovedal: 

— Veru, povedám ti, práve ty ma tri razy za- 
prieš prv, než kohút zaspieva. 

Ale Peter to nijako nechcel uznať a hovoril: 

— I keby som mal umrieť s tebou, nezapriem ťa. 

Podobne hovorili i ostatní. Šli ďalej a zasa sa len 
zastavili a Ježiša sa čím ďalej, tým viac zmocňoval 
smútok. Oni sa snažili odohnať zármutok, avšak 
iba ľudským spôsobom a uisťovali ho o opaku. Pre- 
stali, keď videli, že ich námaha je márna. Pova- 
žovali to za tvrdošijné správanie, ba začali pochy- 
bovať a už upadli do pokušenia. 

Prešli cez potok Cedron, ale nie po tom moste, 
po ktorom viedli neskoršie zajatého Ježiša, ale po 
inom, lebo teraz išli okľukou. Getsemani na hore 
Olivovej, kde teraz kráčali, je asi na pol hodiny od 
Večera dla, odtiaľ po Jozafatskú bránu štvrť hodiny 
a práve toľko po Getsemani. Na tomto mieste, kde 
sa Ježiš zdržoval ostatné dni so svojimi učeníkmi 
a kde vyučoval, bolo niekoľko prázdnych otvore- 
ných príbytkov a veľká, neohradená ozdobná zá- 
hrada, vysadená ušľachtilými kvetinami a ovocný- 
mi stromami. Mnohí, aj apoštoli, mali kľúč od 
záhrady, ktorá ináč slúžila na zotavenie a pobož- 
nosti. Niekedy takí, čo nemali vlastnú záhradu, 
usporiadali v nej slávnosti a hostiny. Bolo v nej aj 
viac besiedok. V jednej z nich ostali ôsmi zo sprie- 
vodu Pánovho a neskoršie sa k nim pridružili aj 
ostatní učeníci. Olivovú záhradu oddeľuje od zá- 
hrady Getsemenskej cesta, ktorá vedie na horu 
Olivovú. Je menšia ako Getsemanská záhrada, 
otvorená a ohradená iba násypom. Je to vlastne 




„Smutná je dula moja až na smrt . . . Otče môj, ak je možné, 
nech ma minie tento kalich. No nie ako ja chcem, ale ako 
ty.” (Mt. 26, 38, 39.) 


úžľabina s jaskyňami, terasami a s mnohými oliva- 
mi. Jedna časť je viacej pestovaná. Tu sú ešte za- 
chovalé sedadlá, lavice a dosť veľké upravené 
jaskyne. Komu sa páči, môže si tu vybrať dobré 
miesto na modlenie a rozjímanie. Okolie, kde sa 
Ježiša odišiel modliť, bolo divšie. 

Bolo asi deväť hodín, keď Ježiš prišiel s učeník- 
mi do Getsemanskej záhrady. Bola noc, ale nebo 
bolo jasné, mesačné. Ježiš bol veľmi smutný a ho- 
voril, že sa blíži nebezpečenstvo. Učeníci ustrnuli. 


8 * 

Keď došli do Getsemanskej záhrady, pri jednej 
z besiedok takto sa prihovoril k svojmu sprievodu: 

— Ostaňte tu, kým sa pôjdem pomodliť na svoje 
miesto. 

Petra, Jána a Jakuba staršieho vzal so sebou a 
odišiel ďalej po chodníku do záhrady Olivovej na 
úpätie hory. Bol neopísateľne smutný. Cítil už pri- 
bližujúcu sa úzkosť a pokúšanie. Ján sa ho spýtal, 
ako sa môže zmocňovať taká úzkosť jeho, ktorý im 
inokedy vždy poskytoval útechu? Ježiš mu odpo- 
vedal: 

— Smutná je duša moja až na smrť. 

Obzrel sa a videl, ako sa valí naň so všetkých 
strán úzkosť a pokušenie ako mraky, plné príšery, 
a vtedy povedal trom apoštolom: 

— Ostaňte tu a bedlite so mnou a modlite sa, 
aby ste neprišli do pokušenia. 

A oni ostali tam na tom mieste. Ježiš poodišiel 
ešte o niečo dopredu, ale príšerné obrazy sa na- 
toľko tlačily k nemu, že v náramnej úzkosti sišiel 
naľavo od apoštolov a pod skalným výklenkom, 
nad ktorým tí traja sedeli v jednej z priehlbín, 
skryl sa v jaskyni, asi šesť stôp hlbokej. Pôda sa 
mierne svažovala k tejto jaskyni a z vyčnievajúcej 
skaly viselo pred otvorom dutiny také husté krovie, 
že sa tam dalo nepozorovane ukryť. 


Ježiš zarmútený a sužovaný príšerami hriechu 

Keď sa Ježiš oddelil od učeníkov, videla som 
veľký kruh príšer, ktorý sa vždy užšie sťahoval 
okolo neho. Jeho smútok a úzkosť vzrastaly a on 
sa utiahol bojazlivo do jaskyne, ako človek, pre- 


68 



nasledovaný hroznou búrkou, hľadá prístrešie, 
aby sa pomodlil. Ale videla som, ako všetky tie 
hrozivé obrazy šly za ním do jaskyne a boly stále 
zreteľnejšie a zreteľnejšie. Ach, bolo to, ako by tá 
úzka skalná dutina obsahovala ohavnosti a hrôzy 
všetkých hriechov aj ich bremeno a tresty za ne 
od pádu prvých ľudí až do konca sveta. Tu totiž, 
na hore Olivovej, vstúpili Adam a Eva po vyhnaní 
z raja po prvý raz na nehostinnú zem a tu v tejto 
jaskyni zronení trúchlili a plakali. Zreteľne som 
cítila, že Ježiš, odovzdávajúc sa nastávajúcemu 
utrpeniu a obetujúc sa božskej spravodlivosti na 
zadosťučinenie za hriechy sveta, ako by bol väčšmi 
stiahol svoje božstvo do Najsvätejšej Trojice. Takto 
vydal seba a svoje najčistejšie, najcitnejŠie, oprav- 
divé, nevinné človečenstvo zúreniu všetkej úzkosti 
a utrpenia za hriechy sveta. Mal iba jedinú výzbroj: 
lásku svojho ľudského srdca. 

Aby zadosťučinil za koreň a výhonky všetkých 
hriechov a zlých žiadostivostí, prijal najmilosrd- 
nejší Ježiš za nás hriešnikov do svojho srdca koreň 
očisťujúceho smierenia a hojivého utrpenia. Ako 
tisícramenný strom dal si všetky údy svojho tela 
a všetky smysly svojej svätej duše preniknúť a pre- 
rásť nekonečným utrpením, aby dal vynáhradu za 
nekonečný hriech. 

Takto celkom odovzdaný svojmu človečenstvu, 
padol na tvár, plný smútku a súženia, aby sa mod- 
lil k Bohu. Videl všetky hriechy sveta a ich vnútor- 
nú ohavnosť v nespočetných obrazoch. Vzal ich 
všetky na seba a ponúkol sa, že svojím utrpením 
podá Božej spravodlivosti vynáhradu za všetku 
vinu. A satan, ktorý sa pohyboval vo svojej strašnej 
podobe medzi všetkou touto ohavnosťou, dorážal 



na Ježiša so zlosťou a výsmechom. Predvádzal mu 
pred očami vždy odpornejšie obrazy hriechov svrta 
a s pichľavým posmeškom privolával človečenstvu 
Ježišovmu: 

— Ako to? Aj toto chceš vziať na seba? Aj za 
toto chceš pykať? Ako môžeš za toto dať zadosť- 
učinenie? 

Ale od juhovýchodu zažiaril s neba na Ježiša 
úzky pás svetelných lúčov. Videla som, že v ňom 
sostupuje k Ježišovi celý rad anjelov. Vyžarovala 
z nich sila a posmeľovanie. Ostatná časť jaskyne 
bola plná strašidelných obrazov hriechov a posme- 
chu, útočnosti a pokušenia zlých duchov. A Ježiš 
všetko toto vzal na seba a jedine jeho srdce, ktoré 
dokonale miluje Boha i ľudí, mohlo pocítiť v púšti 
ošklivostí všetku desivosť a ťarchu týchto hriechov 
s hrôzou a drvivým zármutkom. Ach, čo všetko 
som videla! Celý rok by nepostačil na to, aby som 
to porozprávala. 

Keď sa už celý húf hriechov a zlomyseľností 
prehnal cez Ježišovu dušu ako víchrica strašidel- 
ných obrazov a on sa ponúkol za smierlivú obeť 
a vyprosil si všetok trest a utrpenie, začal ho satan 
— ako kedysi na púšti — všemožne pokúšať. Pri- 
tom sa opovážil vzniesť celé množstvo obžalôb proti 
najčistejšiemu Vykupiteľovi: 

— Čože, ty chceš toto všetko vziať na seba? Ty, 
ktorý sám nie si čistý?! Len sa rozpamätaj — tam 
a tam, vtedy a vtedy ... — a s pekelnou bezoči- 
vosťou predostieral mu všelijaké vymyslené žaloby. 

Obviňoval ho z každej chyby jeho učeníkov, za 
každé pohoršenie, ktoré zavinili, za každý zmätok 
a neporiadok, ktorý spôsobil tým, že skoncoval so 
starými zvyklosťami. Satan si počínal ako najľsti- 

vejší, najprefíkanejší farizej. Obviňoval ho z toho, 
že Herodes dal povraždiť novorodeniatka, že jeho 
rodičia boli v nebezpečenstve a trpeli núdzu 
v Egypte, že nezachránil Jána Krstiteľa od smrti, 
že sa rozpadlo mnoho rodín, že chránil hriešnych 
ľudí, že sa neuzdravili niekoľkí chorí, že poškodil 
Gerazénov, keď dovolil posadnutým, aby im zničili 
válov na napájanie, že zavinil zničenie stáda sviň 
v mori.*) Obviňoval ho, že zanedbával rodiny, pri- 
vlastňoval si cudzí majetok. Slovom obviňoval ho 
zo všetkého a pre všetko, čo len môže pokušiteľ 
vyhodiť na oči obyčajnému umierajúcemu člove- 
kovi, ktorý bez vyšších pohnútok koná podobné 
vonkajšie skutky. Všetko toto nahromadil pred 
slabnúcu dušu Ježišovu, aby ním otriasol, lebo pred 
ním bolo tajomstvom, že Ježiš je Synom Božím; 
preto ho pokúšal ako nepochopiteľne spravodlivé- 
ho človeka. 

Áno, náš milý Spasiteľ sa natoľko oddal svojmu 
svätému človečenstvu, že dovolil aj toto pokúšanie, 
ktoré môže trápiť ľudí umierajúcich vo svätosti, 
vzhľadom na vnútornú hodnotu ich dobrých skut- 
kov. Aby kalich počiatočného utrpenia úplne vy- 
prázdnil, dovolil pokušiteľovi, pred ktorým jeho 
božstvo ostalo skryté, aby mu mohol vyčítať všetky 
skutky jeho dobročinnosti ako neodčinené hriechy 
proti milosti božej. 

Pokušiteľ mu vyhodil na oči, ako môže chcieť 
splatiť dlh iných, keď sám bez zásluh má ešte čo 


*) Anna Katarína vo svojich videniach videla, že Ježil dovolil 
diablom, aby prešli z posadnutých Gerazénov do stáda ošípaných* 
Hovoria o tom aj evanjeliá, napríklad Matúš 8, 28 atď. Pri tom videla 
výjav, keď posadnutí rozbili válov na napájanie dobytka. 



splácať Bohu za to, že niekoľkými svojimi takreče- 
nými dobrými skutkami zneužil milosť božiu. Ježi- 
šovo božstvo dovolilo, aby zúrivý nepriateľ tak 
pokúšal jeho ľudskú podstatu, ako by pokúšal člo- 
veka, ktorý by svojim dobrým skutkom pripisoval 
osobitnú hodnotu okrem tej jedinej hodnoty, ktorú 
môžu získať iba v spojitosti so zásluhami vykupi- 
teľskej smrti Ježišovej. A preto mu pokušiteľ každý 
čin jeho láskavosti predkladal ako v sebe nezásluž- 
ný, ako by to boly viny, namierené proti Bohu, 
a ako keby ich hodnota — ktorú skutky získajú 
len pre zásluhy jeho ešte nedokončeného utrpenia, 
o čom však pokušiteľ vtedy ešte nevedel — bola 
v určitej miere už vopred zničená, takže nemohol 
dať náhradu za to, že týmito skutkami zneužil mi- 
losť božiu. Za všetky jeho dobré skutky predložil 
mu dlžobný úpis a hovoril: 

— Aj za toto, aj za toto si ešte dlžen! 

Konečne ho obvinil i z toho, že prevzal od La- 
zára peniaze z odpredaja Magdaléninbo majetku 
a že ich utratil: 

— Ako si sa opovážil premárniť cudzí majetok 
a tým poškodiť rodinu? 

Videla som obrazy všetkého toho, za čo Ježiš 
vzal trest na seba a spolu s ním som cítila ťarchu 
mnohého, z čoho ho pokušiteľ obviňoval, pretože 
medzi hriechami sveta videla som aj mnohé svoje. 
Zo záplavy pokušení aj na mňa sa valil prúd, v kto- 
rom doliehaly na mňa všetky obvinenia mojich 
skutkov a previnení. Avšak v tejto účasti vždy som 
sa pozerala len na Ježiša, s ním som sa modlila 
a spolu s ním som sa obracala k tešiacim anjelom. 
Aj Pán sa svíjal ani červ pod ťarchou svojho 
zármutku a úzkosti. 

Keď satan obviňoval najčistejšieho Spasiteľa, 
tak som sa rozhnevala, že som sa vedela opanovať 
iba s najväčším vypätím síl. Keď ho obvinil, že 
odcudzil peniaze za Magdalénin majetok, už som 
sa nemohla zdržať a oborila som sa naňho. Neviem, 
z čoho tu mohol obviňovať Ježiša. Veď som sama 
videla, že Ježiš tými peniazmi, ktoré mu Lazár dal, 
aby konal skutky milosrdenstva, vyslobodil zo ža- 
lára v Tirze 27 chudobných, opustených ľudí, ktorí 
boli zavretí pre dlžoby. 

Ježiš zo začiatku pokojne kľačal, chystajúc sa 
modliť. Neskoršie sa však jeho duša zdesila pred 
množstvom a ošklivosťou hriechov a padol naň 
taký drvivý smútok a úzkosť srdca, že sa chvel a 
unavene prosil: 

— Abba, Otče! Ak je to možné, nech ma pominie 
tento kalich! Otče, pre teba je všetko možné. Od- 
ním mi tento kalich! 

Potom sa premohol a povedal: 

— Ale nie moja vôľa, ale tvoja nech sa stane. 

Ale veď jeho vôľa a vôľa Otcova bola totožná, 

a on predsa, vydaný z lásky slabostiam ľudskej pri- 
rodzenosti, zachvel sa pred smrťou. 

Videla som jaskyňu, plnú príšer. Každý hriech, 
každé zlo, každá špatnosť, každá muka, každý ne- 
vďak, všetko tam bolo a naňho doliehalo. Videla 
som, ako sa víria okolo neho smrteľné hrôzy a ľud- 
ský strach pred veľkosťou kajúceho utrpenia v tých 
najdesivejších strašidelných obrazoch a ako útočia 
na neho. Sem a tam sa zmietal a zalamoval rukami. 
Zalial ho pot úzkosti, chvel sa a triasol. Potom 
vstal, ale nohy ho sotva udržaly. Tvár sa mu tak 
znetvorila, že ho sotva bolo možno poznať. Pery 
mu zbledly a vlasy stály dubkom. Mohlo byť pol 



jedenástej, keď vstal a spotený dovliekol sa k trom 
učeníkom potácajúc sa a klesajúc. Vystupoval nal 
Ťavo od jaskyne a došiel na terasu, kde tí traja! 
opierajúc sa o lakte, povolili pokušeniu a zaspali 
od únavy, zármutku a starostí. Ježiš prichádzal 
k nim ako človek, ktorý je ťažko tiesnený a kto- 
rého ženie strach k priateľom. Prichádzal tiež ako 
verný pastier, ktorý, hoci je sám ukrutne otrasený, 
jednako sa stará o svoje stádo, ktorému hrozí ne- 
bezpečenstvo. Veď on vedel, že i na nich doľahly 
úzkosti a pokušenia. Videla som, že ho príšery od- 
prevádzaly ešte aj na tejto krátkej ceste. Keď ich 
našiel spať, zalomil rukami a od zármutku a vy- 
čerpanosti klesol k nim a povedal: 

— Šimon, ty spíš? 

Nato sa prebudili a zodvihli ho. A Ježiš vo svojej 
opustenosti takto prehovoril: 

— Teda nemohli ste so mnou bdieť ani hodinu? 

A keď ho videli takého postrašeného a vydese- 
ného a bledého, ako sa potáca spotený a ako sa 
chveje a stene bezfarebným hlasom, nevedeli, čo 
si majú myslieť. A keby Ježiš nebol prichádzal 
obklopený spomenutým svetlom, neboli by ho ani 
spoznali. Ján sa spýtal: 

• — Pane, čo ti je? Mám zavolať ostatných? Máme 
utiecť? 

Ježiš odpovedal: 

— Keby som ešte tridsaťtri rokov žil, učil a lie- 
čil, ani to by nepostačilo na vykonanie toho vše- 
tkého, čo mám vykonať dozajtra. Nevolaj ostat- 
ných. Tam som ich nechal, lebo by ma nemohli 
v tejto biede vidieť a nepohoršiť sa nado mnou. 
Prišli by do pokušenia, takže by na mnohé zabudli 
a pochybovali o mne. Vy však ste videli Syna člo- 

veka osláveného, viďte ho aj zamračeného a úplne 
opusteného. Ale bedlite a modlite sa, aby ste ne- 
prišli do pokušenia. Duch je síce ochotný, ale telo 
je slabé. 

Toto povedal o sebe aj o nich. Chcel ich povzbu- 
diť k vytrvalosti a vysvetliť im boj svojej ľudskej 
prirodzenosti so smrťou a príčinu svojej slabosti. 
Aj o inom im hovoril veľmi smutne. Bol s nimi asi 
štvrť hodiny, potom ich zasa opustil. S rastúcou 
úzkostlivosťou sa vracal do jaskyne. Oni vystierali 
ruky k nemu, plakali, klesali si vzájomne do ná- 
ručia a pýtali sa: 

— Čo je to? Čo sa s ním stalo? Je celkom opu- 
stený. 

A so zakrytými hlavami a vo veľkom zármutku 
začali sa modliť. 

Kým sa toto dialo s Ježišom od jeho vstupu do 
záhrady Olivovej až dosiaľ, uplynulo asi pol- 
druhej hodiny. Traja apoštoli, ktorí boli s Ježišom, 
zprvu sa modlili, potom však zaspali, lebo pre ne- 
dôverčivé reči, ktoré mali medzi sebou, prišli do 
pokušenia. Tí ôsmi však, ktorí ostali pri vchode, 
nespali. Znepokojovala ich Ježišova úzkosť, ktorá 
bola badateľná vo všetkých jeho slovách. Blúdili 
tento večer po Olivovej hore sem i tam, aby si našli 
nejakú skrýšu. 

V Jeruzaleme nebolo tento večer veľa huku. 
Židia boli zamestnaní doma sviatočnými príprava- 
mi. Nocľahárne veľkonočných hostí neboly blízko 
Olivovej hory. Keď som sa prechádzala sem i tam 
po uliciach, videla som tu i tam chodiť Ježišových 
učeníkov a priateľov a medzi sebou sa rozprávať. 

Matka Ježišova odišla s Magdalénou, Martou, 
Kleofášovou ženou Máriou, Salominou matkou 



Máriou a s Máriou Salome z Večeradla do domu 
Markovej matky Márie, ztadiaľ však, znepokojená 
rozličnými zprávami, odobrala sa so svojimi pria- 
teľkami pred mesto, aby sa dozvedela niečo o Ježi- 
šovi. Tu sa stretla s Lazárom, Nikodémom, Jozefom 
z Arimatie a niekoľkými hebronskými príbuznými, 
ktorí sa ju snažili uspokojiť v jej veľkej úzkosti. 
Hoci sa títo dobrí priatelia dozvedeli o vážnych 
rečiach Ježišových vo Večeradle čiastočne od žien, 
ktoré boly prítomné vo vedľajších budovách, čia- 
stočne od učeníkov, predsa sa vypytovali aj zná- 
mych farizejov, lebo nepočuli nič o krokoch, ktoré 
sa chystali proti Ježišovi. Povedali si teda, že ne- 
bezpečenstvo ešte nie je také veľké, veď by azda 
len nedvihli ruku na Ježiša bezprostredne pred 
sviatkami. 0 Judášovej zrade ešte nevedeli. Nato 
sa sväté ženy vrátily do domu Markovej matky 
Márie. 


Anjeli ukazujú Ježišovi veľkosť utrpenia, ktoré naň 
čakalo, a tešia ho 

Keď sa Ježiš a s ním všetok jeho zármutok vrátil 
do jaskyne, s vystretými rukami padol na tvár 
a modlil sa k svojmu nebeskému Otcovi. A teraz 
odohrával sa v jeho duši nový zápas, ktorý trval 
trištvrte hodiny. Pristúpili k nemu anjeli a pred- 
stavili mu v dlhom rade obrazov úlohu a rozsah 
utrpenia za ľudstvo. Ukázali mu celú krásu člo- 
veka — obrazu božieho pred pádom do hriechu 
a jeho znetvorenie i zvrhlosť po páde. Ukázali mu, 
ako pochádzajú všetky hriechy od prvotného hrie- 
chu. Predstavili mu význam a podstatu záľuby 

v hriechu a jej strašný účinok na duševné sily a 
údy človeka ako aj podstatu a význam trestov za 
záľubu v hriechu. Ukázali, že v utrpení zadosťči- 
niacom je najsamprv telesné a duševné utrpe- 
nie, ktoré postačí na to, aby mukami splatil 
spravodlivosti božej dlh za všetky zlé náklonnosti 
celého sveta. Po druhé je v ňom utrpenie, ktorým 
on bude trestaný za hriechy celého ľudstva, jediný 
nevinný človek — Syn Boží vo svojej ľudskej prí- 
rode; lebo on, aby z lásky mohol vziať na seba 
hriechy a tresty všetkých ľudí, musel vybojovať 
víťazstvo aj nad zdráhajúcim sa ľudským odporom 
proti utrpeniu a smrti. Všetko toto mu ukázali 
anjeli vo sbore v radoch obrazov, alebo jednotliví 
ako hlavné osoby. Videla som, ako zdvihnutými 
rukami upozorňovaly na obrazy. Rozumela som, čo 
pri tom hovorili, ale ich hlas som nepočula. 

Niet toho jazyka, ktorý by vedel naznačiť, aký 
des a akú bolesť pocítila duša Ježišova pri pohľade 
na tieto obrazy utrpenia. Lebo spoznal nielen vý- 
znam utrpenia, ktorým sa mala odčiniť každá zá- 
ľuba v hriechu, ale aj význam a smysel všetkých 
mučidiel, ktoré sa na toto vzťahovaly. Desily ho 
teda nielen muky mučidiel, ale aj zloba tých, ktorí 
ich vynašli, zlostnosť a ukrutnosť tých, ktorí kedy 
používali tieto mučidlá, a netrpezlivosť tých, čo 
kedy boli nimi či už zaslúžene, alebo nezaslúžene 
trýznení, lebo on znášal a cítil hriechy celého sveta. 
Všetky tieto muky a trýznenia spoznával v akomsi 
vnútornom videní, a to s takým zdesením, že sa mu 
sjavil na tvári krvavý pot. 

Kým sa tak trýznilo a desilo človečenstvo Ježi- 
šovo v tej hroznej záplave utrpení, videla som 
8ústrastnú účasť anjelov. Nadišla krátka prestávka. 

Zdalo sa, ako by ho chceli potešiť. Videla som, ako 
orodovali pred trónom božím. Bol to akýsi záblesk 
zápolenia medzi milosrdenstvom a spravodlivosťou 
božou a medzi láskou sebaobetujúcou. 

Aj o Bohu som mala akýsi obraz. Nevidela som 
ho však na tróne, ako inokedy, ale v caurčitej 
svetlej podobe. Videla som božskú prírodu Syna, 
vnikajúcu do osobnosti Otcovej a osobnosť Ducha 
Svätého medzi nimi. To celé bolo však iba jeden 
Boh. Kto by to vedel vyjadriť? Nebolo to totiž po- 
zorovanie ľudských postáv, ale akési uvedomenie 
si pomocou foriem. Videla som, ako sa vždy viac 
a viac sťahovala božia vôľa Kristova do Otcovej 
vôle, aby jeho ľudská príroda pretrpela všetko to, 
za zmiernenie čoho ľudská vôľa Kristova úpenlivé 
prosila a zápasila. Takto božská príroda Kristova, 
totožná s Otcom, práve to dopustila na svoju ľud- 
skú podstatu, za odvrátenie čoho prosila Otca jeho 
ľudskosť. Videla som to v tej chvíli, čo anjeli, po- 
hnutí účasťou, žiadali si Ježiša potešiť, a on vtedy 
skutočne ako by bol pocítil uľahčenie. Ale teraz 
sa tieto obrazy rozplynuly a anjeli so svojou osvie- 
žujúcou sústrasťou opustili Ježiša, ktorého duša sa 
teraz približovala k novšej, strašne bolestnej kapi- 
tole utrpenia. 


Ježišova bolesť nad budúcim utrpením Cirkvi a nad 
hrôzami kacírstva 

Keď Vykupiteľ na Olivovej hore, ako pravý 
a opravdivý človek, vzal na seba pokúšanie ľud- 
ského vzpierania sa proti utrpeniu a smrti; keď 
vzal na seba aj premoženie tohto odporu, ako 



Čiastku svojho utrpenia, bolo Pokušiteľovi povo- 
lené, aby s ním robil to, čo robieva s každým člo- 
vekom, ktorý sa chce obetovať za svätú vec. 

Satan najprv predstavil Pánovi so zúrivým po- 
smechom veľkosť dlhu za hriechy, ktorý chcel 
Spasiteľ vziať na seba. Natoľko bol pritom útočný, 
že ani život Pána neuznal za bezhriešny. Potom 
videl Pán veľkosť utrpenia zadosť činiaceho. Toto 
sa však stalo prostredníctvom anjelov, lebo satan 
nemôže ukázať, že je možné kajúce zadosťučinenie. 
Otec lži a zúfania nepoukazuje na diela božieho 
milosrdenstva. Ale keď Ježiš prešiel víťazne cez 
všetky tieto zápasy s odovzdaním sa do vôle Otca 
nebeského, vtedy sa zjavil pred jeho dušou nový 
rad strašidelných obrazov, t. j. v duši Pánovej 
povstala starosť, ktorá v každom ľudskom srdci 
predchádza obetu. Starosť, ktorá sa pýta, či bude 
mať obeta nejaký úžitok? A v týchto chvíľach jeho 
milujúce srdce trýznily predstavy strašnej budúc- 
nosti. 

Na prvého človeka, Adama, soslal Boh spánok. 
Otvoril mu bok, vyňal mu rebro a stvoril z neho 
Evu, ženu, matku všetkých ľudí. Priviedol ju 
k Adamovi a Adam povedal: 

— To je kosť z mojej kosti a mäso z môjho mäsa. 
Muž opustí otca a matku a priľne k svojej man- 
želke a dvaja budú jedným telom. 

Bolo to manželstvo, o ktorom je písané: „Veľká 
je to sviatosť, ale hovorím, v Kristovi a v Cirkvi.” 
Lebo Kristus, tento nový Adam, tiež chcel, aby pri- 
šiel naň spánok, spánok smrti na kríži. Chcel tiež, 
°by mu otvorili bok, aby bola stvorená nová Eva, 
Cirkev, matka všetkých žijúcich. Chcel jej odovzdať 
krv vykúpenia, vodu očistenia a svojho ducha. Toto 

sviatosti, aby mu bola čistou, nepoškvrnenou svätou 
nevestou. Chcel byť hlavou, kde my sme údmi ^ 
poddaní hlave. Chcel, aby sme boli kosti z jehol 
kostí a mäso z jeho mäsa. Vzal na seba ľudskú pod- 
statu a keď zomrel za nás, opustil otca a matku, 
priľnul k neveste: k Cirkvi, stal sa s ňou jedným 
telom, živil ju najsvätejšou Sviatosťou Oltárnou, 
v ktorej sa s nami stále zasnubuje. Chcel ostať 
s Cirkvou na zemi až dotiaľ, kým sa my všetci ne- 
dostaneme do neba a povedal: 

— Brány pekelné ju nepremôžu! 

Aby túto nekonečnú lásku preukázal hriešnikom, 
stal sa človekom a bratom hriešnikov, aby mohol 
vziať na seba trest za ich všetky viny. S veľkým 
zármutkom videl veľkosť tejto viny a veľkosť za- 
dosť činiaceho utrpenia a predsa s radosťou sa odo- 
vzdal čo smierna obeta vôli svojho nebeského Otca. 
A teraz videl utrpenia budúcej Cirkvi, svojej ne- 
vesty, ktorú chcel draho vykúpiť svojou krvou, ako 
ju urážajú a napádajú, a videl ľudskú nevďačnosť. 

Pred dušou Pánovou sa rozvinuly všetky budúce 
utrpenia apoštolov, učeníkov a priateľov, neveľ* 
kosť počiatočnej Cirkvi a potom ako s jej vzrastom 
sa množí kacírstvo a odpadlíctvo, v ktorom 8a 
úplne opakuje prvotný hriech: pýcha a neposluš- 
nosť vo všetkých podobách márnivosti a falošného 
ospravedlnenia. Zjavila sa mu vlažnosť, prevráte- 
nosť a zloba mnohých kresťanov, rozličné cigánstva 
a podvodná dôvtipnosť všetkých nafúkaných uči- 
teľov, svätokrádežné zločiny všetkých hriešnych 
kňazov so všetkými hroznými následkami — s hroz J 
ným pustošením v pozemskom kráľovstve božom? 
vo svätyni nevďačného ľudstva, ktorú sa prável 

chystal vykúpiť a založiť vlastnou krvou a životom 
ea strašných múk. 

Videla som všetky tieto hrôzy ako nekonečný 
pás obrazov od počiatku sveta až po dnešné časy 
a potom ďalej až po skončenie sveta. Pred dušou 
úbohého Ježiša sa mihaly chorobné bludy, pyšné 
mámenia, fanatické hlúznenie, falošné proroctvá, 
kacírska hlavatosť a zlo vo všelijakých podobách. 
Posmievali ho a mučili všetci odpadlíci, zbožňova- 
telia seba, bludári a svätuškári, mravokárci, zvod- 
covia a zvedení, ako keby nebol pre nich dosť dobre 
ukrižovaný, nie dosť primerane, nie podľa ich vôle 
a nie podľa ich bludárskeho učenia. Rozdriapali 
a rozdelili si nesošívaný plášť Cirkvi. Každý chcel 
pre seba Vykupiteľa, ale iným spôsobom, nie tak, 
ako sa on odovzdal — z lásky. Premnohí sa mu 
posmievali, tupili ho a zapierali. Premnohých videl, 
ako idú popri ňom s namyslenou tvárou, ako krčili 
plecami, potriasali hlavami, rútili sa do priepasti, 
ktorá ich pohltila, hoci k nim vystieral svoje ruky, 
aby ich zachránil. Videl zasa mnohých iných, ktorí 
sa ho síce neopovážili zjavne zaprieť, ale s akousi 
prieberčivou ošklivosťou prešli popri ranách Cir- 
kvi. Celkom tak, ako ten levita popri človeku, 
ktorý sa dostal do rúk lúpežníkov. Prešli popri 
ranách, ktoré sami pomáhali dávať. Videl, ako 
opúšťajú jeho ranenú nevestu, ako zbabelé a ne- 
verné deti opúšťajú svoju matku v noci, keď lúpež- 
níci a vrahovia vtrhnú do domu, ktorého bránu 
nechal otvorenú ich neporiadny život. Videl ich, 
ako sa ženú do púšte za korisťou, za zlatými nádo- 
bami a roztrhaným náhrdelníkom. Videl ich, ako 
ležali pod divým hroznom, odtrhnutí od pravej 
révy. Videl ich motať sa sem a tam, ako zatúlané 


* Alhtt, človekl 

ovce a korisť vlkov, hnané paholkami na zlú pašu, 
a oni nechceli vojsť do ovčínca dobrého pastiera, 
ktorý dáva život za svoje ovce. Videl ich blúdiť bez 
domova, a oni predsa nechceli zbadať jeho mesto, 
ktoré nebolo skryté, veď bolo postavené na vysokej 
hore. Videl ich, ako sa potácajú nesjednotení po 
piesočnatých kopcoch púšte, hnaní rozličnými 
vetrami, ale oni nechceli uvidieť dom, postavený 
na pevnej skale: Cirkev, ktorej on sľúbil, že ostane 
8 ňou až do skončenia sveta a brány pekelné ju 
nepremôžu. Nechceli vojsť úzkou bránou, aby ne- 
museli ohýbať šije. Videl, ako nasledovali radšej 
tých, ktorí nevchádzali dvermi, ale inakadiaľ. Sta- 
vali na piesku rozličné prestavovateľné chatrče bez 
oltárov a bez obety a pripevňovali na strechy ve- 
terníky. Podľa nich sa riadilo ich učenie. Ale si 
protirečili, nerozumeli si a nemali stálosti. Videl, 
ako často rúcali svoje chalupy a rumy z nich hádzali 
o nárožný kameň Cirkvi, ktorá stála neporušená 
a neotrasená. Videl, ako mnohí z nich, hoci v ich 
chatách vládla tma, jednako nešli k svetlu Cirkvi, 
ale radšej sa motali okolo jej uzavretej záhrady 
a žili iba z jej príjemnej vône. K hmlistým vidinám 
vystierali ruky a hnali sa za svetlonosom, ktorý ich 
priviedol iba k studni bez vody. Na okraji jamy 
nechceli počuť nevestine volajúce slová. Hladní 
a s pyšnou pohŕdavosťou prijali sluhov a poslov, 
ktorí ich zvali na svadobnú hostinu. Nechceli vojsť 
do záhrady, lebo sa báli tŕnistého plota. A Pán ich 
videl, ako umierajú omámení hladom, lebo boli bez 
chleba, a smädom, pretože boli bez vína. Oslepení 
vlastným svetlom nazvali neviditeľnou Cirkev Slo- 
va, ktoré sa stalo Telom. Ježiš ich však všetkých 
videl. Oplakával ich a chcel trpieť za všetkých tých, 

ktorí ho nevidia a nechcú niesť svoje kríže za ním 
a nevidia ho v jeho meste: v Cirkvi, ktorej sa odo- 
vzdal vo Sviatosti Oltárnej. Nechceli ho vidieť 
v jeho meste, ktoré bolo postavené na hore. Ne- 
chceli ho vidieť v jeho Cirkvi, založenej na skale, 
ktorú brány pekelné nepremôžu. 

Všetky tieto nesčíselné obrazy nevďaku a zne- 
užitia, spáchaného proti smrti Pánovej ako smier- 
livej obete, videla som prechádzať v rozličných 
obmenách a v mučivých opakovaniach pred jeho 
zarmútenou dušou. Pritom som videla satana, ako 
dlávi a uchvacuje pred jeho očami ľudí, ktorých on 
vykúpil svojou krvou a pomazal svojou sviatosťou. 
Ježiš videl a oplakal všetku nevďačnosť a všetku 
skazu prvého, neskoršieho, dnešného i budúceho 
kresťanstva. Všetky tieto vidiny, za ktorých hlas 
pokušiteľov šepkal jeho ľudskej podstate: „Vidíš, 
za toľkú nevďačnosť ty chceš trpieť?”, s takou hrô- 
zou a posmechom, s takou silou útočily na Ježiša 
a tak urputne opakovaly svoj útok, že ho ovládla 
nevysloviteľná úzkosť. 

Kristus, Syn človeka, zalamoval rukami. Klesol, 
ako by ho niekto srazil na zem, a zasa sa zdvihol 
na kolená. Jeho ľudská vôľa bojovala taký ťažký 
boj so zdráhaním sa, ktoré sa vzpieralo nevyslovi- 
teľnému utrpeniu za také nevďačné pokolenie, že 
sa po jeho tvári v hustých kvapkách rinul krvavý 
pot a padol na zem. Áno, taká hrozná tieseň ho 
sužovala, že sa poobzeral okolo seba, ako keby hľa- 
dal pomoc, ako keby volal nebo, zem a hviezdnatú 
oblohu za svedka svojich múk. Tak sa mi zazdalo, 
ako keby bol vykríkol: 

— Ach, je možné zniesť takú nevďačnosť? Vy- 
dajte svedectvo o mojej biede! 


«• 


83 



A tu, ako keby sa boly mesiac a hviezdy snížily. 
V tej chvíli som mala dojem, že ostalo jasnejšie. 
Začala som pozorovať mesiac, čo inak nerobievam. 
Pozdával sa mi celkom inakší než obyčajne. Nebol 
ešte úplný, ale zdalo sa mi, že bol väčší. Videla som 
v prostriedku tmavú škvrnu, ako keby bol pred 
ním nejaký plochý kotúč. V strede tohto kotúča bol 
otvor, ktorým vyžaroval svetelný lúč na neúplnú 
stranu mesiaca. Tmavá škvrna vyzerala ako hora 
a okolo mesiaca žiaril svetelný kruh, ktorý sa po- 
dobal dúhe. 

Ježiš v týchto úzkostiach hlasno nariekal. Hneď 
vzápätí som videla, ako vyskočili traja apoštoli. 
Celí prestrašení zdvihli ruky a načúvali tým sme- 
rom, kde bol Ježiš. Chceli vbehnúť do jaskyne, ale 
Peter zadržal Jakuba a Jána: 

— Ostaňte tu, ja pôjdem k nemu! 

Videla som, ako sa poponáhľal do jaskyne a po- 
vedal Ježišovi: 

— Majster, čo ti je? 

Bol vo veľkých rozpakoch, keď zbadal Pána 
v samej krvi a hrôze. Ježiš sa však neozval, zdalo 
sa, že Petra ani nespozoroval. Peter sa vrátil 
k ostatným dvom a rozpovedal im, ako mu Ježiš 
neodpovedal, ako narieka a vzdychá. Ich zármutok 
sa zväčšil. Pozakrývali si hlavy, sadli si a v slzách 
sa modlili. 


Ježišova bolesť nad všetkým budúcim zneužívaním 
Sviatosti Oltárnej 

Opäť som obrátila pozornosť k svojmu nebeské- 
mu Ženíchovi, ktorý sa trápil v krušnej úzkosti. 

Čoraz hroznejšie a silnejšie sa valily naňho straši- 
delné obrazy nevďaku budúceho ľudstva a zneuži* 
tia milostí, ktorých ťarchu vzal na seba a sám chcel 
za ne vytrpieť trest. Ešte väčšmi ho trýznil ľudský 
odpor, ktorý sa vzpieral utrpeniu. Počula som, ako 
sa viac ráz ozval: 

— Otče, či je možné za všetko toto trpieť? Ach, 
Otče, ak ma nemôže pominúť tento kalich, nech sa 
stane tvoja vôľa! 

Medzi týmito husto sa striedajúcimi výjavmi, 
znázorňujúcimi zneužitia milosrdenstva božieho, 
videla som satana v rozličných ošklivých podobách, 
podľa druhu zločinov. 

Raz sa zjavil ako veľký, temný čierny človek, 
inokedy ako tiger, líška, vlk, drak alebo had. Ale 
tieto podoby neboly pravým obrazom dotyčných 
zvierat. Malý iba niekoľko nápadných vlastností 
svojej bytosti, spojených s inými odpornými podo- 
bami. Nebolo v nich ničoho, čo by bolo pripomínalo 
hocijakého dokonalého tvora. Boly to podoby ska- 
zy, hrôzy, desu, zapierania a hriechu: podoby diab- 
lov. A teraz uvidel Ježiš nespočítateľné húfy ľudí, 
pokúšaných, zvedených, škrtených a roztrhaných 
týmito diabolskými podobami, pre ktorých on 
vkročil na cestu bolestnej smrti na kríži, aby ich 
vyrval z moci satanovej. Hada som zprvoti často 
nevidela. Teraz som však zazrela obrovského hada, 
s korunou na hlave, ako vystupuje s ohromnou 
8Ílou a ponáhľa sa napadnúť Ježiša spolu s veľkými 
zástupmi ľudí rozličného stavu a pohlavia, ktorí sa 
hrnuli so všetkých strán. Najprv bojovali medzi 
sebou všetkými možnými nástrojmi a zbraňami, 
potom sa však všetci oborili na Pána s tou najväč- 
šou ukrutnosťou. Bolo to strašné divadlo. Posmie- 

vali sa mu a pľuvali naňho a kydali špinu, preklí| 
nali ho, socali, pichali a bili. 

Ich zbrane, šable a kopije udieraly ako cepy 
v nesmiernom humne a vybíjali si zúrivosť na ne- 
beskom zrne, ktoré sostúpilo na zem a na nejj 
umrelo, aby mohlo vo svojej nekonečnej plodnosti 
na večné veky kŕmiť všetkých chlebom života. 

Videla som Ježiša uprostred týchto rozzúrených 
zástupov, niektorí z nich sa mi zdali slepí, takého 
rozochveného, ako keby ho boly zbrane skutočne 
zranily. Videla som ho, ako sa potáca sem a tam,’ 
Raz sa vzpriamil, raz zasa klesol. Videla som hada 
uprostred týchto zástupov, ako ich znova a znova 
huckal, ako bil okolo svojím chvostom, a tých, čo 
srazil, obopínal, dlávil, trhal a požieral. 

Dostala som vysvetlenie, že dav, ktorý sa ženie 
na Ježiša, je nespočítateľné množstvo tých ľudí, 
ktorí najrozličnejším spôsobom ubližujú Ježišovi 
Kristovi, Vykupiteľovi, ktorý svojou božskou a 
ľudskou prirodzenosťou, svojou dušou, telom a 
krvou podstatne je prítomný vo Sviatosti Oltárnej. 
Poznala som medzi Ježišovými nepriateľmi všetky 
typy tých, ktorí urážajú Sviatosť Oltárnu, tento 
živý záloh jeho ustavičnej osobnej prítomnosti 
v Cirkvi. 

Pozerala som s úžasom na všetky tieto urážky od 
zanedbávania, neúcty a nedbanlivosti až po opovr- 
hovanie, zneužívanie a najhroznejšiu svätokrádež; 
od obracania sa k svetským modlám, od namysle- 
nosti a podvodného mudráctva až po bludné učenie 
a neverectvo, po blúznenie, nenávisť a krvavé pre- 
nasledovanie. Medzi týmito nepriateľmi som videla 
všelijakých ľudí: slepých a krivých, hluchých, ne- 
mých, ba aj deti. Slepých, ktorí nechceli vidieť 

pravdu, krivých, ktorí pre lenivosť nechceli ju na- 
sledovať, hluchých, ktorí jej volanie a napomínanie 
nechceli počuť, nemých, ktorí ani so zbraňou slova 
nechceli za ňu bojovať. Deti v sprievode rodičov 
a učiteľov, ktorí smýšľali svetácky a preto zabudli 
na Boha, deti, naplnené svetáckym duchom, omá- 
mené márnivými vedomosťami, ktorým sa všetky 
božské veci zhnusily a preto sa zvrhlý a navždy 
zahubil y. 

Medzi týmito deťmi, ktoré som osobitne ľutovala 
— veď Pán mal tak rád deti — videla som nápadne 
veľa zle vyučených a vychovaných, neúctivých mi- 
ništrantov, ktorí nectia Ježiša pri najsvätejších 
obradoch. Tento hriech čiastočne však zaťažuje ich 
učiteľov a nedbalých cirkevných predstavených. 

Ale zhrozila som sa, keď som videla, že i mnohí 
kňazi, vyšší i nižší, ba i takí, ktorí sa považovali za 
verných a horlivých, zúčastnili sa na urážaní Ježiša 
v Najsvätejšej Sviatosti. Z mnohých týchto nešťast- 
ných spomeniem len jeden druh: videla som mno- 
hých, ktorí veria v prítomnosť Boha v Najsvätejšej 
Sviatosti, klaňajú sa jej a kážu o nej, ale predsa jej 
nevenujú osobitnú starostlivosť. Mnohí ponechá- 
vajú bez opatery palác, trón, stánok, stolicu a krá- 
ľovskú ozdobu Kráľa neba i zeme, t. j. chrám, oltár, 
svätostánok, kalich, monštranciu a iné príslušen- 
stvá domu živého Boha: nádoby, ozdoby, slávnostné 
rúcha a klenoty. Dovoľujú, aby sa stály zahanbu- 
júcou korisťou prachu, hrdze, moľov, aby sa vo 
veľaročnom neporiadku a špine rozpadly a skazily. 
Predmety, slúžiace živému Bohu, boly nedbalo od- 
hodené a tak navonok zneuctené, hoci vnútorne 
neboly znesvätené. 

Ale to nebýva preto, žeby bol azda chrám chu- 



dobný, príčina je skôr v bezcitnosti, lenivosti a 
v záhaľke. Mnohí sa prikláňajú s veľkou horlivo- 
sťou k márnivým, vedľajším, svetským veciam. Je 
to často aj následok sebeckosti a vnútornej smrti, 
lebo ešte aj v bohatých alebo dosť zámožných 
kostoloch som videla podobnú nedbanlivosť. Ba 
videla som aj veľa takých kostolov, v ktorých ne- 
vkusné a spotvorené svetské ozdoby vytlačily naj- 
krajšie a najvznešenejšie ozdoby zbožnejších časov, 
aby sa strakatou a lživou okázalosťou zakryla már- 
notratnosť. A čo robili z chvastavej nadutosti bo- 
hatí, to nerozumne napodobňovali chudobní, lebo 
nemali smyslu pre jednoduchosť. 

Vtedy som si musela spomenúť na náš chudobný 
kláštorný kostolík, kde tiež zamenili pekný, staro- 
bylý a umelecky kresaný kamenný oltár za dre- 
vený, ktorému farby daly velikášsky výzor mra- 
mora. A toto ma vždy zarmucovalo. 

Videla som krivdy, ktoré popáchali proti Svia- 
tosti Oltárnej mnohí cirkevní predstavení. Týmto 
chýbal smysel pre uznanlivosť, aby to, čo majú, 
rozdelili medzi Vykupiteľom, ktorý prebýva na 
oltári, a medzi sebou, veď Ježiš sa obetoval za nich 
a nechal im aj seba vo Sviatosti Oltárnej. Ba často 
byt tých najchudobnejších býva krajší ako bývanie 
Pána neba i zeme. 0, aký bolestný žiaľ spôsobila 
táto zlá pohostinnosť Pánovi, ktorý sa im dal za 
pokrm. Veď nie je potrebné nijaké bohatstvo na 
pohostenie toho, ktorý tisícnásobne odmení aj po- 
hár vody, ktorý sme podali smädnému. A on sám 
ako dychtivé túži po nás! Nemá nariekať, keď vidí, 
že kalich je znečistený a voda plná červíkov?! 

Videla som, že pre túto nedbalosť slabí sa po- 
horšili, svätyne boly znesvätené, kostoly opustené, 



Jtňazi opovrhnutí. Nečistota a nedbalosť prešla 
neskoršie aj na duše obcí. Svätostánok svojho srdca 
neudržovaly v takej čistote, aby mohly prijať živé- 
ho Boha, ako neboly udržované v čistote svätostán- 
ky na oltári. 

Videla som čulosť a usilovnú prácu, ktorú vyna- 
kladali títo nerozumní cirkevní predstavení, keď 
naoko ochotne slúžili pánom a svetským vladárom, 
ich chúťkam a svetáckym úmyslom. A zatiaľ Pán 
a Kráľ neba i zeme ako úbohý Lazár ležal predo 
dvermi a márne túžil aspoň po jedinej omrvinke 
láskavosti. Nikto mu nič nedal. Nemal ničoho 
okrem tých rán, ktoré sme mu my spôsobili a ktoré 
psi lízali, t. j. hriešnici znova upadajúci do hriechu, 
ktorí zvracajú ako psi a potom sa znovu vracajú 
k svojmu jedlu. 

Keby som aj celý rok rozprávala, nestačila by 
«om vypočítať všetky tie rozličné urážky Pána Je- 
žiša vo Sviatosti Oltárnej, ktoré som takto spoznala. 
Videla som, ako títo útočníci napádajú Pána vo 
veľkých zástupoch rozličnými zbraňami — podľa 
druhu svojich hriechov. Videla som neúctivé cir- 
kevné osoby zo všetkých storočí, ľahkomyseľných, 
hriešnych a nehodných kňazov pri sv. omšiach a 
podávaní Najsvätejšej Sviatosti, videla som celé 
zástupy tých, ktorí k tejto veľkej sviatosti pristu- 
pujú ľahostajne, nehodne. Videla som premno- 
hých, pre ktorých sa tento zdroj požehnania, 
toto veľké tajomstvo živého Boha stalo prísa- 
hou nenávisti a preklínania. Videla som zú- 
rivých vojakov a diablových sluhov, ktorí zne- 
čistili sväté nádoby, vysypali najsvätejšie Telo, 
hanobne ho pošliapali a v pekelnej modlo- 
službe najhnusnejšie ho potupili. Popri tých suro- 

vých urážkach videla som aj veľa jemnejších bez- 
božností, ktoré boly práve také odporné. Videla 
som, ako sa mnohí, zvedení zlým príkladom a faloš- 
ným učením, odklonili od viery v prítomnosť Boha 
v Najsvätejšej Sviatosti. Títo sa už pokorne nekla- 
ňali svojmu Spasiteľovi vo Sviatosti Oltárnej. 

Videla som v týchto zástupoch celé húfy hrieš- 
nych učiteľov, ktorí sa stali bludármi. Zprvoti zá- 
pasili medzi sebou, ale potom spoločne zúrili proti 
Ježišovi vo Sviatosti Oltárnej. Videla som veľkú 
skupinu týchto odpadlíkov, vodcov siekt, ktorí za- 
vrhli kňazský cirkevný poriadok a pochybovali 
o prítomnosti Ježiša Krista v tajomstve tejto svia- 
tosti, ba ju aj popierali a svojím zvádzaním odtrhli 
mnohých od jeho srdca, za ktorých on vylial svoju 
krv. Bol to hrozný pohľad! Videla som Cirkev ako 
telo Kristovo, ktorého rozhádzané časti on spojil 
svojím ukrutným utrpením. Videla som všetky tie 
cirkevné obce, rodiny a ich potomkov, ktorí sa 
odlúčili od Cirkvi, ako celé kusy odtrhnuté zo živé- 
ho tela Kristovho a bolestne krvácajúce ... A on, 
ach, Bože, tak dojímavo sa díval a plakal nad nimi. 
On, ktorý vo Sviatosti Oltárnej sám seba dal za 
pokrm, aby zastavil to večné roztrhávanie a roz- 
deľovanie ľudí a aby ich pospájal do jedinej Cirkvi, 
videl, ako sa teraz v tejto Cirkvi štiepal a rozpadá- 
val pre zlé ovocie rozkolníckeho stromu. A stôl 
sjednotenia v Najsvätejšej Sviatosti, najveľkolepej- 
šie dielo jeho lásky, v ktorom naveky chcel ostať 
medzi ľuďmi, stal sa teraz pre bludárskych učiteľov 
hraničným kameňom rozkolu. Pri svätom stole, 
ktorý je jedine hodný a spasiteľný, aby sa všetci 
sjednotili, kde je pokrmom sám živý Boh — musely 

sa jeho deti oddeliť od nevercov a bludárov, aby 
nemalý účasť na cudzích hriechoch. 

Videla som, ako sa takto odtrhly celé národy od 
jeho srdca a odpadly od účasti na celej pokladnici 
milostí, ktoré dostala Cirkev. Bol to strašný po- 
hľad, ako sa odtrhlo zo začiatku len niekoľko, ne- 
skoršie sa však vracaly ako celé národy a odpadnúc 
od Najsvätejšieho, postavily sa proti sebe ako ne- 
priatelia. Konečne som videla všetkých odpadlíkov 
zdivočených a zúrivých v nevere, v poverách, 
v bludoch, namyslenosti a vo falošných svetáckych 
vedách, ako sa spojili v obrovské armády a ako 
útočili a zúrili proti Cirkvi. Aj had bol medzi nimi, 
huckal ich a hrdúsil. Ach, tak sa mi zdalo, ako keby 
Ježiš videl samého seba a cítil, ako sa rozpadáva 
na nesčíselné, tenké vlákna. A Pán videl a cítil 
v tomto súžení celý jedovatý strom rozkolu so vše- 
tkými vetvami a ovocím, ako sa ďalej Štiepa až do 
skončenia sveta, keď pšenicu shromaždia do sto- 
doly a kúkoľ hodia na oheň. 

Všetky tieto hrôzy, ktoré som videla, boly také 
strašné, také desivé, že vidina môjho nebeského 
Ženícha položila svoju ruku na moje srdce so slo- 
vami: 

— Toto ešte nikto nevidel a srdce by ti hrôzou 
puklo, keby som ho neupokojoval. 

Teraz som však videla, ako stekala krv v hustých, 
tmavých kvapkách po bledých lícach Pánových. 
Vlasy, ktoré mal inokedy hladko rozčesané, teraz 
mal polepené krvou a strapaté. Po poslednom obra- 
ze, keď ho už útočné zástupy rozdrvily, opustil 
útekom jaskyňu a vrátil sa ku svojim učeníkom. 
Jeho krok nebol však istý; šiel ako človek, shrbený 



a potácajúci sa pod veľkou ťarchou a zasypaný 
ranami, ako by mal klesnúť každú chvíľu. Keď do- 
šiel k trom apoštolom, neležali už ako predtým, ale 
hlavy mali zakryté a sklonené na kolená, ako som 
to častejšie videla u ľudí v tomto kraji, keď smútili, 
alebo keď sedeli pri modlitbách. V tejto polohe 
zdriemli od zármutku, starostí a únavy. Keď sa 
však približil k nim Ježiš, trasúci sa a nariekajúci, 
strhli sa a keď ho zbadali pred sebou v mesačnom 
svetle s vpadnutou hruďou, smrteľne bledou a za- 
krvavenou tvárou, so strapatými vlasmi, nemohli 
ho hneď poznať svojimi unavenými očami. Bol totiž 
nevýslovne znetvorený. Zalamoval rukami. Vysko- 
čili, chytili ho za ruky a s láskou ho podopierali. 
S veľkým zármutkom im povedal, že ho zajtra za- 
bijú. O hodinu ho zajmú, postavia pred súd, budú 
mu ubližovať, budú sa mu posmievať, zbičujú ho 
a zabijú strašným spôsobom. S veľkým smútkom im 
rozpovedal, čo všetko bude musieť vytrpieť do 
zajtra večera a prosil ich, aby utešovali jeho Matku 
a Magdalénu. Tak stál pred nimi a niekoľko minút 
rozprával. Apoštoli mu však neodpovedali, pretože 
nevedeli, čo mu majú povedať od žiaľu a prekva- 
penia. Mysleli si, že je pomätený. Chcel sa vrátiť 
do jaskyne, ale nevládal už ísť. Videla som, že ho 
viedli Ján a Jakub. Ale keď vstúpil do jaskyne, 
vrátili sa. Bolo asi štvrť na dvanásť. 

Zatiaľ, čo sa Kristus takto trápil, videla som 
Matku Božiu sužovať sa úzkosťou a smútkom v do- 
me Márie, matky Markovej. Bola v záhrade pri 
dome i s Magdalénou a sedela učupená na kamen- 
nej doske s tvárou na kolenách. Viac ráz stratila 
vedomie, lebo ▼ duchu videla mnohé Ježišove mu- 



ky. Už prv poslala poslov, aby jej priniesli o ňom 
íprávy, ale ich nemohla vyčkať a vo svojich úzko- 
stiach vyšla s Magdalénou a so Salome do údolia 
Jozafátskeho. Videla som ju, ako ide so závojom na 
tvári a vystiera ruky smerom k Olivovej hore, lebo 
v duchu videla Ježiša potiť sa krvou a rukami 
chcela mu utrieť tvár. Videla som, že kým bola pre 
svojho Syna v silnom duševnom pohnutí, myslel na 
ňu Ježiš s pohnutím a obzeral sa po nej, ako by 
hľadal pomoc. Túto vzájomnú sústrasť a účasť vi- 
dela som v podobe lúčov, vysielaných od jedného 
k druhému. Aj na Magdalénu myslel Pán. Cítil jej 
žiaľ a bol dojatý jej účasťou, preto kázal svojim 
učeníkom, aby utešovali aj ju. Vedel totiž dobre, 
že po matke Magdaléna ho milovala najviac a pred- 
vídal, že Magdaléna bude ešte veľa trpieť a neurazí 
ho už do svojej smrti. 

V tom istom čase, teda okolo štvrť na dvanásť, 
ôsmi apoštoli boli v besiedke v Getsemanskej zá- 
hrade. Chvíľku sa rozprávali, potom zaspali. Ná- 
ramne boli rozrušení a padali do ťažkého pokuše- 
nia. Každý z nich hľadal nejakú skrýšu a trápila 
ich neistota a strach. 

— Čo si počneme, ak ho zabijú? Všetko sme opu- 
stili, všetko sme predali. Teraz sme chudobní na 
posmech sveta. Len naňho sme sa spoliehali. Prečo 
je teraz taký slabý a zronený, že nenachádzame 
v ňom nijakej útechy? 

Ostatní učeníci iba blúdili sem a tam a keď do- 
stali zprávy, ako sa Ježiš vyslovil, čo mu hrozí, 
väčšinou sa odobrali do Betfage. 



Potešujúce obrazy: Túžba praotcov po vykúpení. 

Zástup budúcich svätých. Anjel prinesie posilnenie 

Teraz som zasa videla Ježiša, ako sa modlí v ja* 
skyni.Ešte vždy zápasil s ľudskou prirodzenosťou, 
ktorá sa vzpierala utrpeniu. Bol unavený a skľú- 
čene hovoril: 

— Otče, ak chceš, vezmi tento kalich odo mňa, 
ale nech sa stane vôľa tvoja, nie moja! 

Nato sa otvorila pred ním hlhoká priepasť a vi- 
del ako na osvetlenej ceste veľa schodov, ktoré 
viedly do predpeklia. Zazrel tam Adama a Evu, vše- 
tkých patriarchov a prorokov, všetkých spravodli- 
vých, matkiných rodičov a Jána Krstiteľa. Všetci 
tak túžobne čakali, kedy sa zjaví v podsvetí, že jeho 
milujúce srdce sa posilnilo a osmelilo. Týmto väz- 
ňom, horiacim túžbou po spáse, mal svojou smrťou 
otvoriť nebo. On sám ich mal vyslobodiť zo žalára 
ich túžby. 

Keď Ježiš hlboko dojatý, poprezeral nebeských 
občanov minulých čias, predviedli mu anjeli zástu- 
py svätých budúcich časov, ktorí spoja svoj boj so 
zásluhami jeho utrpenia a dôjdu tak k nebeskému 
Otcovi. Bol to neopísateľne krásny a uspokojujúci 
pohľad. Všetci v plnom počte prešli pred Pánom 
so svojimi zásluhami, utrpením a s úspechmi svo- 
jich prác. Videl tu najvnútornejší spasiteľný a po- 
sväcujúci účinok svojej blízkej vykupiteľskej smrti. 
Pochodovali pred ním apoštoli a učeníci, panny 
a sväté ženy, všetci mučeníci, pustovníci a vyzná- 
vači, všetci svätí pápeži a biskupi, zástupy rehoľní- 
kov a rehoľníc a nekonečné rady ostatných svätých. 
Všetci boli ozdobení víťaznou korunou sebazapie- 
rania a utrpenia. Na korunách boly kvety rozličné- 

Jjo tvaru, farby, vône a sily a pochádzaly práve 
% tejto rozličnosti ich utrpenia, boja a víťazstva, 
ktorými si vydobyli slávu. Celý svoj život a prácu, 
jedinú zásluhu a silu boja a víťazstva, svetlo a vše- 
tok lesk získali jedine spojením so zásluhami Ježi- 
ša Krista. Vzájomné pôsobenie svätých, ich vzá- 
jomný vzťah a to, že všetci čerpali z jednej studne 
. — zo Sviatosti Oltárnej a z Ježišovho utrpenia, po- 
skytovalo nevysloviteľne uchvacujúci pohľad. Nič 
sa u nich nezdalo náhodilým. Ich život a konanie, 
utrpenie a víťazstvo, vystupovanie a oblek, to 
všetko, hoci bolo rozličné, slialo sa v nekonečnú 
harmóniu a jednotu. A táto dokonalá jednota naj- 
väčších rozmanitostí mala pôvod vo svetelných lú- 
čoch jediného slnka: v utrpení Ježiša Krista, Slova, 
ktoré sa stalo telom, v ktorom bol život, ktoré zna- 
čilo pre ľudí svetlo. Svetlo, ktoré prišlo do tmy, ale 
tma ho nepochopila. 

To bola spoločnosť budúcich svätých, ktorá pre- 
chádzala pred Pánovou dušou, a Pán a Spasiteľ stál 
medzi túžbou praotcov a medzi víťazným pocho- 
dom budúcich svätých, ktorí venčili, vzájomne sa 
doplňujúc, ako obrovská víťazná koruna milujúce 
srdce Vykupiteľovo. Tento neopísateľne dojemný 
pohľad poskytol jeho duši, ktorou prešla víchrica 
▼šetkých ľudských utrpení, silu a útechu. Veď on 
tak miloval svojich bratov, že i za jedinú dušu by 
bol všetko s radosťou vytrpel. 

Ale teraz zmizol potešujúci obraz a anjeli mu 
ukázali celé jeho utrpenie. Pri tom účinkovalo veľa 
anjelov. Tieto obrazy, od Judášovho bozku až po 
ostatné slová na kríži, videla som bezprostredne 
pred ním a celkom jasne. Videla som znova všetko, 
co som videla pri svojich rozjímaniach o utrpení: 




zradu Judášovu, útek učeníkov, posmievanie a ublijj 
žovanie pred Annášom a Kajfášom, zapieranie P©, 
trovo, Pilátov súd, Herodesov výsmech, bičovania 
a tŕním korunovanie, odsúdenie na smrť, klesania 
pod ťarchou križa, stretnutie so svojou svätou 
Matkou, jej mdloby a výsmechy vojakov, Veroni- 
kinu šatku, hrozné ukrižovanie, posmievanie sa 
farizejov, bolesť Panny Márie, Magdalény, Jání 
a otvorenie jeho boku. Slovom všetko — všetko 
prešlo pred mojím duševným zrakom jasno a čisto 
so všetkými podrobnosťami. Videla som a počula, 
ako videl a počul otrasený a strápený Ježiš každé 
slovo, každý skutok a pocit ľudí. S radosťou vzal] 
na seba všetko. S radosťou sa podrobil všetkémifl 
z lásky k ľuďom. Avšak najviac ho trápilo jeho ha- 
nebné obnaženie na kríži, ktorým mal odpykať ne* 
cudnosti ľudí. Prosil, aby mal na kríži aspoň šatku 
okolo pása, aby bol ušetrený od úplného obna- 
ženia. Videla som, že mu nepomohli jeho kati, alq 
nejaký dobrý človek. 

Ježiš videl a cítil aj Matkine vtedajšie bolesti, 
a ona zas cítila jeho muky a v údolí Jozafatskom 
ležala v bezvedomí v rukách dvoch žien. 

Keď sa už skončily obrazy utrpenia, klesol Ježiš; 
na tvár, ako by umieral. Aj anjeli zmizli a krvavý 
pot sa mu rinul ešte hustejšie ako predtým a pre- 
sakoval mu cez žltkasté šaty. V jaskyni bolo už šero. 

A tu som videla, ako priletel k Ježišovi anjel. 
Zdal sa väčší a určitejší a mal ľudskejšiu podobu 
ako predošlí. Zjavil sa v tmavom, voľnom, strapca- 
mi ozdobenom, kňazskom rúchu a v obidvoch ru- 
kách pred sebou držal malý kalich, podobný kali- 
chu pri poslednej večeri. Na okraji vznášal sa malý, 
tenký, dočervena svetielkujúci kúsok chleba, po- 

dlhovastý, asi vo veFkosti fazule. Vznášajúci sa 
anjel vystrel pravicu oproti Ježišovi a podal mu 
do úst svietiaci chlebíček, dal sa mu napiť z lesklé- 
ho kalicha a potom zmizol. 

Ježiš vďačne prijal kalich svojho utrpenia a po- 
silnenia. V jaskyni sotrval ešte niekoľko minút, 
ticho ďakujúc. Bol síce ešte smutný, ale bol nad- 
prirodzeným spôsobom tak posilnený, že vedel 
prejsť bez zármutku a nepokoja istými krokmi 
k učeníkom. Bol ešte strápený a bledý, ale už krá- 
čal vzpriamene a iste. Šatkou si utrel tvár a uhladil 
si vlasy, ktoré mal rozčechrané, posliepané potom 
a krvou. 

Keď vykročil z jaskyne, videla som, že na me- 
siaci je ešte vždy tá podivná škvrna a kruh ako 
predtým. Jeho lesk a lesk hviezd bol iný ako pri 
Pánovom veFkom súžení. Ich jas bol teraz pri- 
rodzenejší. 

Keď Ježiš došiel k učeníkom, ležali na boku ako 
prv, pri stene terasy, so zakrytými hlavami a spali. 
Pán im povedal, že teraz je nie čas na spanie, aby 
vstali a modlili sa: 

— HFa, prišla hodina a Syn človeka bude vydaný 
do rúk hriešnikov. Vstaňte a poďme. HFa, zradca 
je blízko. Ach, bolo by mu bývalo lepšie, keby sa 
nebol narodil. 

Apoštoli naFakane vyskočili a ustrašene sa po- 
obzerali. Len čo sa spamätali, Peter prudko vy- 
kríkol: 

— Pane, zavolaj ostatných, aby sme ťa obránili! 

Ale Ježiš ukázal do doliny na potok Cedron, od- 
kiaľ sa približoval ozbrojený zástup s fakľami, a 
povedal, že jeden z nich ho zradil. Pokladali to 
však za nemožné. Ježiš im ešte čosi pokojne roz- 


7 Ajhľa, človek! 

prával. Ešte raz ich prosil, aby potešili jeho matku 
a potom im povedal: 

— Poďme im v ústrety, lebo bez odporu sa 
chcem vydať nepriateľovi. 

A s troma apoštolmi vyšiel do záhrady Olivovej 
naproti vojakom po tej ceste, ktorá ich oddeľovala 
od záhrady Getsemanskej. 

Keď Panna Mária prišla k sebe v Jozafatskom 
údoli v náručí Magdalény a Salome, prišli ta nie- 
koľkí učeníci, ktorí spozorovali približujúci sa zá- 
stup vojakov, a odprevadili ženy do domu matky 
Markovej. Nepriateľ sa približoval po kratšej ceste 
a nie po tej, ktorou šiel Ježiš z Večeradla. 

Jaskyňa, pri ktorej sa Ježiš dnes modlil, nebola 
jeho obvyklým miestom na hore Olivovej. Na hore 
bola ešte aj vzdialenejšia zaskyňa. V tej sa modlil 
vo veľkom zármutku, ležiac s vystretými rukami 
na skale v ten deň, keď preklial fíkový strom. Sto- 
pa po tvári a rukách ostala vtlačená do kameňa 
a stala sa neskoršie predmetom úcty, ale nikto už 
určite nevedel, pri akej príležitosti vznikol tento 
znak. Videla som aj viac podobných znamení, vtla- 
čených do skál, pochádzajúcich od starozákonných 
prorokov, od Ježiša Krista, Panny Márie, od jed- 
notlivých apoštolov, od svätej Kataríny na hore 
Sinai a od iných svätých. Neboly to stopy hlboké, 
ale neurčité, ako keď človek vtlačí ruku do tvrdého 
cesta. 


ZAJATIE PÁNA JEŽIŠA 


Judáš a jeho tlupa 

Judáš si vlastne inakšie predstavoval výsledok 
svojej zrady, než ako sa stalo. Svojou zradou chcel 
si vyslúžiť odmenu a zapáčiť sa farizejom tým, že 
im odovzdá Ježiša, ale nemyslel na jeho odsúdenie 
a ukrižovanie. Takého úmyslu nemal. Myslel iba na 
peniaze. Dávnejšie sa už dorozumieval s niekoľkými 
potmehúdsky sa vyzvedajúcimi farizejmi a sadu* 
cejmi, ktorí ho naviedli lichôtkami na zradu. Už ho 
unavil potulný život, plný prenasledovania. Jeho 
zločin sa začal v ostatných mesiacoch stálymi krá- 
dežami almužny a jeho ziskuchtivosť, zväčšená 
Magdaléninou štedrosťou pri pomazaní Ježiša, hna- 
la ho do krajnosti. Vždycky úfal, že Ježiš založí 
veľkú svetskú ríšu, v ktorej zaujme skvelé, výnosné 
postavenie. Keď sa tieto jeho sny neuskutočnily, 
usiloval sa iným spôsobom nashŕňať majetok. Vi- 
del, ako sa množia obvinenia a prenasledovania. 
Keď videl aj to, že Ježiš sa nestane kráľom, usiloval 
sa dostať do priazne mocných a vznešených Ježišo- 
vých nepriateľov. Kniežatá kňazské a predstavení 
chrámu boli mužovia, ktorí stáli vysoko v jeho 
očiach. A tak sa dal do styku s takými sprostred- 
kovateľmi, ktorí mu neustále lichotili a veľmi dô- 
verne mu aj povedali: 

— Veď s Ježišom to už dlho nepotrvá. 


7 * 

Aj v ostatných dňoch mu boli v Betánii stále za 
pätami a tak sa vždy hlbšie noril do svojej skazyl 
V týchto dňoch chodil, behal bez prestania sem a 
tam a naliehal na kňazov, aby sa chopili činu. Avšak 
títo jasne videli, že vec ešte nedozrela a Judášom 
opovrhovali. Hovorili mu, že čas do sviatkov je už 
prikrátky, mohla by povstať vzbura medzi ľudom. 
Iba synedrium si povšimlo Judášovu ponuku. Po 
svätokrádežnom prijímaní diabol Judáša celkom 
opanoval, takže sa rozhodol uskutočniť strašný zlo- 
čin už teraz. Najprv vyhľadal tých sprostredkova- 
teľov, ktorí sa mu dosiaľ stále zaliečali. Aj teraz 
ho prijali s pokryteckou vľúdnosťou. Už sa k nim 
pridružili aj iní, zvlášť Kajfáš a Annáš. Ale Annáš 
sa k nemu spravoval veľmi opovržlivé a posmešne. 
Ešte neboli rozhodnutí a neverili, že sa im plány 
podaria. Zdalo sa, že Judášovi nedôverovali. 

Videla som teda, že ani pekelná ríša nie je jed- 
notná. Satan chcel, aby Židia spáchali zločin usmr- 
tením nevinného, chcel Ježišovu smrť, smrť Vyku- 
piteľa hriešnikov, svätého učiteľa a lekára, smrť 
spravodlivého, ktorého nenávidel. Pritom mal aj 
odstrašujúci pocit pred nevinnou Ježišovou smr- 
ťou, ktorý sa nebránil a neutekal. Závidel mu, že 
nezaslúžene trpí. Badala som, že tento veľký ne- 
priateľ rozduchuje nenávisť a odpor proti Ježišovi 
v srdciach ľudí okolo zradcu, ale na druhej strane 
vnukol niektorým myšlienku, že Judáš je nanič- 
hodník a podliak, že súdne rokovanie neukončia 
pred sviatkami a nesoženú potrebný počet svedkov 
proti Ježišovi. 

Hádali sa pre protichodné náhľady o tom, čo a 
ako sa má robiť, a pýtali sa Judáša: 

„Kým ešte hovoril, hla, prišiel Judáš, jeden z dvanástich, 
a s ním veľký zástup ľudí, ozbrojených mečmi a kyjmi . . . 
Vtedy pristúpili k nemu, položili ruky na Ježiša a zajali ho.” 
(Mt. 26, 47 a 50.) 

— Môžeme ho zlapať? Nemá okolo seba ozbro- 
jenú čatu? 

A nízky zradca im odpovedal: 

— Nie, je sám s jedenástimi učeníkmi: Sám je 
nesmelý a tí jedenásti priam zbabelí. 

Aj to im povedal, že iba teraz môžu chytiť Ježiša, 
neskoršie už nie, lebo on sa už k nemu nevráti, pre- 
tože ho v ostatnom čase upodozrievajú, a to nielen 
Ježiš, ale aj učeníci. Zdá sa, že tušia jeho úmysly 

101 


a zabili by ho, keby sa vrátil. Oznámil im, že Ježiš 
im utečie, ak ho nechytia a potom sa vráti na čele 
mocného zástupu svojich prívržencov a vyhlási sa 
za kráľa. Táto hrozba pôsobila. Prijali Judášovu 
ponuku, že pod jeho vedením chytia Ježiša. Judáš 
prijal odmenu za zradu tridsať strieborných! 
Táto suma pozostávala z tridsiatich strieborných 
plieškov tvaru jazyka, na zaokrúhlenom kraji pre- 
vŕtaných a sviazaných prsteňmi ako reťaz. Na plieš- 
koch boly vyrezané znaky. 

Keď Judáš pozoroval ich opovrhnutie a nedô- 
veru, ponúkol im pyšne a chvastavo peniaze ako 
dar pre chrám, aby sa ukázal nezištným. Oni však 
odmietli peniaze za krv, lebo také nepatria do ko- 
stola. Judáš cítil hlboké poníženie a kypel zlosťou. 
Toto nečakal. Ešte sa zrada ani neukončila a už sa 
ukazovalo jej prvé ovocie. Ale bol do veci tak za- 
motaný, že nemohol už cúvnuť. Prísne ho pozoro- 
vali a nedovolili mu, aby zmizol, kým nevyloží plán, 
ako chytia Ježiša. Potom ho dvaja farizeji odpre- 
vadili do siene, kde bývala kostolná stráž, po- 
zostávajúca nielen zo Židov, ale aj z príslušní- 
kov iných národností. Keď sa už o všetkom doho- 
vorili a pripravili potrebný počet vojakov, odobral 
sa Judáš v sprievode sluhu, ktorého mu farizeji 
pridelili, najprv pozrieť do Večeradla, či Ježiš je 
ešte tam, aby vojaci obsadili východy a Ježiša 
ľahko chytili. Odkar 1 ; mal doručiť sluha. 

Ešte predtým, ako Judáš prevzal odmenu za 
zradu, odišiel istý človek a poslal svojich siedmich 
otrokov, aby doviezli drevo, potrebné na kríž, a aby 
ho zväčša spracovali pre prípad, ak by došlo k ukri- 
žovaniu, pretože zajtra, v podvečer sviatkov, už 
nebude na to čas. Drevo priviezli zo skladu, ktorý 

bol asi na štvrť hodiny chôdze, kde ležalo pri vy- 
sokom múre vedľa iných brvien, pripravených na 
stavbu kostola. Zaniesli ho na priestranstvo za 
Kajfášovu súdnu budovu, aby ho tam okresali. 
Brvno bolo zo stromu, ktorý kedysi stál v Jozafát- 
skom údolí pri potoku Cedron, neskoršie sa vyvrátil 
a používali ho ako lavičku. Keď Nehemiáš ukryl 
svätý oheň a sväté nádobky do jazera Betesda, bol 
tento kmeň ešte aj s inými zasypaný, ale neskoršie 
ho vyhrabali a uložili medzi drevá, používané na 
lešenie. Kríž bol vyrobený zvláštnym spôsobom, 
možno preto, aby Ježiš ako kráľ, bol predmetom 
posmechu, alebo z čírej náhody. Rozhodne však to 
bol boží úmysel. Okrem nadpisu pozostával z päto- 
rakého dreva. Y súvislosti s krížom pozorovala som 
ešte rozličné iné okolnosti, ale už som na ne za- 
budla. 

Judáš sa vrátil a hlásil, že Ježiša už niet vo Ve- 
čeradle, ale pravdepodobne sa modlí na zvyčajnom 
mieste na Olivovej hore. Naliehal, aby s ním vyslali 
iba malú tlupu, aby neupozornili učeníkov a aby 
nevznikla vzbura. Tristo mužov však obsadí ulice 
a brány mestskej štvrte Ofela, ležiacej južne od 
chrámu, a Millovu dolinu až po Annášov dom na 
Sione, aby bolo možné posilniť vracajúcu sa 
tlupu, lebo v Ofele všetka luza patrí medzi Ježi- 
šových prívržencov. Zradca aj na toto upozorňoval, 
ako treba dávať pozor, aby im Ježiš neunikol. Pri- 
tom spomenul, ako tajomným umením často zmi- 
zol svojmu sprievodu v horách a stal sa neviditeľ- 
ným. Navrhol im aj to, aby Ježiša sputnali reťazami 
a pritom použili čarovné prostriedky, ináč by sa 
mohol Ježiš pút zbaviť. Avšak Židia tieto návrhy 
8 opovržením zamietli a hovorili: 

— Nesadneme ti na lep, veď dáme si naň pozor; - 
len aby sme ho už mali v rukách! 

Judáš sa dohovoril s tlupou, že do záhrady vojde 
pred nimi a pozdraví Ježiša bozkom, ako keby sa 
vracal po vybavení svojich vecí ako učeník a pria- 
teľ. Potom nech pristúpia vojaci a chytia Ježiša. 
Sám sa bude tváriť, ako keby sa vojaci ta dostali 
len náhodou, a že utečie s ostatnými učeníkmi. 
Lebo myslel pri tom aj na ten prípad, keby predsa 
len povstala trma-vrma a apoštoli by sa bránili, 
medzi čím by Ježiš utiekol, ako to urobil už viac 
ráz. Takéto myšlienky mu behaly mysľou, pričom 
ho škrelo opovrhnutie a nedôvera Ježišových ne- 
priateľov. Neľutoval však svoj čin a neľutoval ani 
Ježiša, veď svojou dušou už sa celkom odovzdal 
satanovi. 

Nechcel súhlasiť ani s tým, aby tí, čo za ním 
vkročia do záhrady, niesli so sebou putá a povrazy, 
ani s tým, aby s nimi šli celkom naničhodní žoldnie- 
ri. Naoko s ním súhlasili, ale robili to, čo uznali za 
dobré. Na ňom, podlom zradcovi, ktorému nedôve- 
rovali, im nezáležalo. Keď vyplní svoju úlohu, mô- 
že ísť. Preto vyučili aj vojakov, aby pozorovali len 
Judáša a nepustili ho s očú, kým Ježiša nespútajú. 
Veď mu už zaplatili a mohlo by sa prihodiť, že 
podliak utečie s peniazmi a oni v noci Ježiša vôbec 
nechytia, alebo miesto neho zlapajú iného a z ce- 
lého podniku ostane iba huk a vzbura práve na 
sviatky. 

Čata, ktorá sa vybrala zlapať Ježiša, pozostávala 
z dvadsiatich ozbrojených Annášových a Kajfášo- 
vých sluhov. Skoro tak boli ozbrojení ako rímski 
vojaci: nosili prilbicu a okolo drieku im visely s ka- 
zajky remence ako Rimanom. Líšili sa od nich iba 




tým, že boli bradatí, kým Rimania v Jeruzaleme 
boli zarastení len na lícach a bradu i fúzy si holili. 
Všetci dvadsiati mali šable, niektorí aj kopije. Aj 
fakle si niesli. Ale potom, keď už boli na mieste, 
zapálili si oheň iba na jednej panvici. Chceli vlastne 
vyslať s Judášom väčšiu čatu, ale potom sa pod- 
volili, lebo uznali, že väčšia tlupa by sa dala ľahko 
spozorovať. S Olivovej hory bol totiž pekný pohľad 
na celé údolie. Teda väčšia časť ostala v Ofele, ale 
kde-tu v meste po uliciach boly postavené stráže, 
aby prekazily shromažďovanie a pokusy o Ježišovo 
vyslobodenie. Judáš s dvadsiatimi ozbrojenými slu- 
hami šiel vopred. Za nimi však predsa šli ešte šty- 
ria naničhodní sluhovia, ktorí niesli povrazy a putá. 
Až za týmito potom pochodovali šiesti úradníci, 
s ktorými Judáš už dávnejšie kul svoje plány. Boli 
to dvaja poprední kňazi, dôverníci Annášovi a Kaj- 
fášovi, dvaja farizejskí a dvaja saducejskí úradníci, 
ktorí patrili k strane herodiánov. Všetci podlí 
plazí, podlizači Annášovi a Kajfášovi a najhorší 
tajní nepriatelia Ježišovi. 

Tých dvadsať vojakov dôverne pochodovalo s Ju- 
dášom až k miestu, kde cesta vchádzala medzi 
záhradu Getsemanskú a Olivovú. Ale tu ho sa- 
mého nepustili dopredu a začali sa s ním rozprávať 
iným tónom a celkom bezočivo sa s ním hádali. 


Ježiša chytia a sviažu 

Keď Ježiš vkročil na cestu, ktorá oddeľovala 
záhradu Getsemanskú od Olivovej, zjavil sa pred 
ním Judáš aj s vojakmi. Boli tak na dvadsať kro- 
kov na začiatku cesty. Práve sa hádali medzi sebou. 

Judáš totiž chcel pristúpiť k Ježišovi sám bez drá- 
bov, ako priateľ a ostatní mali prísť až potom, aby 
sa zdalo, že prišli bez Judášovho vedomia. Ale tí 
ho držali a dorážali naňho: 

— Nie tak, kamarát, neutečieš nám, kým nebu- 
deme mať Galilejčana v rukách! 

A keď zbadali ôsmich apoštolov, ktorých krik 
vylákal zo záhrady, privolali si aj štyroch radných 
vojakov, aby boli silnejší. Judáš však nechcel pri- 
pustiť, aby tam boli aj títo, preto sa prudko do- 
hadovali. 

Keď Ježiš a jeho traja učeníci rozoznali pri 
svetle fakieľ hašteriacu sa tlupu, Peter chcel na 
nich zaútočiť: 

— Pane, ôsmi zo záhrady sú vpredu, rozožeňme 
vojakov! 

Ježiš mu však pohrozil, aby nič nepodnikal, a 
vrátil sa s nimi niekoľko krokov cez cestu na tráv- 
natú čistinku. Judáš po stroskotaní plánov kypel 
úžasnou zlosťou. Vtom sa k nim priblížili štyria 
učeníci a pýtali sa, čo sa tu robí. Judáš sa dal s nimi 
do reči. Rád by sa bol z celého nejako vykrútil, ale 
drábi ho nepustili. Títo štyria boli: Jakub mladší, 
Filip, Tomáš a Natánael. Tohto posledného i jedné- 
ho zo synov starého Simeona a ešte iných vyslali 
k apoštolom do záhrady Ježišovi priatelia. Hnala 
ich sem aj úzkosť a zvedavosť. Ostatní učeníci krčili 
sa obďaleč a čakali len príhodnú chvíľu, kedy by 
mohli utiecť. 

Ale Ježiš priblížil sa niekoľko krokov k tlupe 
a hlasne a zreteľne sa spýtal: 

— Koho hľadáte? 

Vodcovia vojakov odpovedali: 

— Ježiša Nazaretského! 

Ježiš im povedal: 

— Ja som! 

Sotva to dopovedal, ako by ich kŕče zachvátily. 
Ustupovali nazad a padali jeden na druhého. Judá- 
ša, ktorý stál nablízku, táto udalosť ešte väčšmi 
zmiatla v jeho úmysloch. Zdalo sa, že sa chce pri- 
blížiť k Ježišovi, ale Pán zdvihol ruku a oslovil ho: 

— Priateľu, načo si prišiel? 

Judáš vo veľkom pomykove jachtal niečo o ne- 
jakej vybavenej veci, načo mu Ježiš odpovedal: 

— Bolo by ti bývalo lepšie, keby si sa nebol na- 
rodil. 

Ale na tieto slová sa už nepamätám celkom ur- 
čite. Medzitým vojaci vstali, čakali na zradcov 
znak, na bozk, priblížili sa k Ježišovi a jeho uče- 
níkom. Ale Peter a iní učeníci obkľúčili Judáša 
a nazvali ho zlodejom a zradcom. Chcel sa ich zba- 
viť lžou, ale sa mu to nepodarilo, lebo drábi ho 
začali brániť proti útokom apoštolov a tým ho prá- 
ve usvedčili. 

Tu sa ich Ježiš znovu spýtal: • 

— Koho hľadáte? 

Obrátili sa k nemu a zasa odpovedali: 

— Ježiša Nazaretského! 

A Pán im riekol: 

— Ja som to. Už som vám povedal, že ja som. 
Keď teda mňa hľadáte, nechajte týchto odísť. 

Na slová: „Ja som to” vojaci zasa padli na zem, 
celkom sa skrútili, ako ľudia, čo majú padúcnicu. 
Apoštoli znovu obklopili Judáša a veľmi sa naňho 
rozhorčovali. Ježiš povedal teraz vojakom: 

— Vstaňte! 

Celí preľaknutí hneď vstali. A keďže sa Judáš 
ešte vždy hádal s apoštolmi, ktorí začali ohrožovať 



vojakov, obrátili sa vojaci proti apoštolom. Na 
Judáša, ktorý sa teraz uvoľnil, naliehali s hrozbami, 
aby im dal už raz ushovorené znamenie, lebo mali 
rozkaz chytiť len toho, ktorého Judáš pobozká. Ju- 
dáš teda pristúpil k Ježišovi, objal ho a pobozkal 
so slovami: 

— Zdrav buď, majster! 

Ježiš mu povedal: 

— Judáš, bozkom zrádzaš Syna človeka? 

Nato vojaci obklopili Ježiša a radní sluhovia pri- 
stúpili k nemu a chytili ho. Judáš chcel teraz ujsť, 
ale apoštoli ho zdržali, ba oborili sa aj na vojakov 
s krikom: 

— Pane, máme ťať mečom? 

Peter, ktorý bol prudkejší než ostatní, vytasil 
meč a udrel Malchusa, sluhu veľkňaza, ktorý ho 
chcel zatlačiť, a odťal mu kus z ucha, že sa až zvalil 
na zem. Tým sa zmätok ešte zväčšil. 

V okamihu, keď Peter rázne zakročil, situácia 
vyzerala takto: Vojaci práve chytili Ježiša a chceli 
ho sviazať. Široký kruh okolo nich tvorili ozbro- 
jení sluhovia, medzi nimi i Malchus, ktorého Peter 
srazil. Iní vojaci boli zaujatí tým, že zatlačovali 
prichádzajúcich a ustupujúcich učeníkov a prena- 
sledovali ich. Štyria učeníci chodili okolo a len 
niekedy bolo ich vidieť obďaleč. Ozbrojení sluho- 
via boli ešte pre svoj pád na zem nesmelí a potom 
nechceli sa pustiť do vážnejšieho prenasledovania, 
aby neoslabili svierajúci kruh okolo Ježiša. Judáša, 
ktorý chcel po zradnom bozku utiecť, zastavili nie- 
koľkí učeníci, stojaci opodiaľ a zasypali ho nádav- 
kami. Ale ho vyslobodili šiesti úradníci, ktorí iba 
teraz vystúpili do popredia. Štyria katovi pomoc- 

níci okolo Ježiša boli práve zamestnaní povrazmi 
a putami. Chystali sa Pána chytiť a sviazať. 

Tak to vyzeralo, keď Peter odťal Malchusovi 
ucho a Ježiš povedal: 

— Peter, odlož svoj meč, lebo všetci, ktorí sa 
chytajú meča, mečom zahynú. Alebo sa nazdávaš, 
že by som nemohol prosiť svojho Otca a dal by mi 
teraz viac ako dvanásť plukov anjelov? Ako sa teda 
naplnia Písma, keby sa tak nestalo? 

Aj toto povedal: 

— Dovoľte mi uzdraviť tohto človeka, — a pri- 
blížil sa k Malchusovi, dotkol sa mu ucha a modlil 
sa. Sluha bol zdravý. 

Ale stráž, ktorá bola okolo neho, vojaci i úrad- 
níci sa mu vysmievali a hovorili zástupu: 

— Pracuje s diablom! Čary zranily ucho a čary 
ho vyliečily. 

Ježiš im na to odpovedal: 

— Ako na vraha vyšli ste s mečmi a kyjakmi, 
aby ste ma chytili. Keď som každodenne býval s va- 
mi v chráme, nepoložili ste na mňa ruky, ale toto 
je vaša hodina, čas temnoty. 

Úradníci však rozkázali, aby ho spútali, vysmie- 
vali ho a hovorili: 

— Nás si nevedel zdolať svojimi čarami! 

Aj vojaci revali: 

— Veď my vyženieme z teba čarodejníctvo! — 
a podobné veci. 

Ježiš ešte čosi povedal, ale už neviem, čo to bolo. 
Učeníci sa rozutekali na všetky strany. Štyria ka- 
tovi pomocníci a šiesti farizeji nepadli na zem 
preto, lebo boli úplne v moci diabla, práve tak ako 
Judáš, ktorý tiež nepadol, hoci stál pri vojakoch. 
Tí, ktorí vtedy padli a zasa vstali, neskoršie sa 



obrátili a stali sa kresťanmi. Ich pád a dvihnutie 
sa je obrazom ich obrátenia. Títo ozbrojení sluho- 
via sa ani nedotkli Ježiša, iba ho obklopili, ba Mal- 
chus po svojom vyliečení sa natoľko zmenil, že 
svoju službu vykonával ďalej už len pre poriadok 
a v nasledujúcich hodinách, kým Krista trýznili, 
behal sem a tam ako posol k Márii a k iným, aby 
im donášal zprávy o všetkom, čo sa robí. 

Drábi viazali Ježiša s tou najväčšou surovosťou 
a ukrutnosťou za neprestajných bezočivých a po- 
smievačných rečí farizejov. 

Boli to pohani najhoršieho druhu. Nohy, ruky 
a hrdlo mali obnažené, iba na drieku mali akúsi 
zásteru. Ich horné telo bolo pokryté krátkou ka- 
zajkou bez rukávov, po stranách spätou remienka- 
mi. Boli malých postáv, ale silní, veľmi pohybliví, 
pleť mali žltohnedú ako egyptskí otroci. 

Ruky sviazali Ježišovi na prsia, a to krutým 
spôsobom. Pravé zápästie sviazali mu pod ľavý 
lakeť a ľavé zápästie pod pravý lakeť. Robili to 
neľútostne novými povrazmi, ktoré sa zarezávaly 
do tela, a pevne ich zauzľovaly. Na driek mu pri- 
pevnili široký pichľavý pás. Na tomto páse boly 
lykové prstence, ku ktorým mu ešte priviazali 
ruky. Na hrdlo mu zavesili obojok, ktorý mal na 
vnútornej strane tŕne a ostré hrbolky. S obojka 
visely dva remence, ktoré mu skrížili na prsiach 
a pripevnili k pásu. Na štyroch miestach pripojili 
k opasku štyri dlhé povrazy, ktorými ho mohli 
mykať, keď sa im zachcelo. 

Všetky povrazy boly nové, zdá sa, že boly zho- 
tovené na tento cieľ už vtedy, keď sa zaoberali 
plánom chytiť Ježiša. 

SVIAZANÉHO JEŽIŠA 
VEDU K ANNANÁŠOVI 


Prechod cez potok Cedron 

Zapálili ešte niekoľko fakieľ a strašný sprievod 
sa pohol. Vpredu šlo desať mužov zo stráže, za 
nimi ťahali drábi Ježiša, potom šli posmievajúci sa 
farizeji a sprievod uzavierali ostatní desiati sluho- 
via. Učeníci nariekali a blúdili sem a tam ako po- 
mätení. Iba Ján sledoval sprievod dosť blízko za 
vojakmi. Farizeji rozkázali vojakom, aby ho chytili. 
Niekoľkí sa teda obrátili a bežali za ním. Ján sa 
dal na útek, ale ho chytili za šatku, ktorú nosil na 
hrdle na utieranie potu. Nechal im však šatku 
v rukách a odbehol. Odhodil aj plášť, aby mohol 
lepšie bežať, ostal na ňom iba spodný šat bez ruká- 
vov. Hrdlo, hlavu a ramená mal ovinuté dlhým 
úzkym povojníkom, aký nosievali Židia. 

Drábi Ježiša mykali a ubližovali mu najukrut- 
nejším spôsobom a vystrájali s ním všemožné ne- 
prístojnosti. Chceli sa takto podliacky a pokrytecky 
zapáčiť šiestim úradníkom, ktorí boli na Ježiša ná- 
ramne nahnevaní. Ťahali ho cestou necestou, cez 
kamene a smetiská. Napäli povrazy a sami vyhľa- 
dávali lepšie cesty. Preto Ježiš mohol kráčať len 
tade, kade mu to dovolily povrazy. Vojaci mali 
v rukách aj korbáče zo zauzlených povrazov, kto- 
rými ho poháňali, ako keď mäsiar vedie dobytok 

na jatku. Svoje podlosti sprevádzali zlorečením 
a kliatbami, ktoré ani nemožno opakovať. 

Ježiš bol bosý. Okrem zvyčajného spodného po- 
vojníka mal na sebe nesošívanú vlnenú tuniku a 
svrchné rúcho. Učeníci, ako väčšina Židov, nosili 
šaty, pozostávajúce z dvoch kusov na spôsob ška- 
puliara. Predná a zadná časť bola spojená na ple- 
ciach remencami, ale boky ostaly otvorené. Spodnú 
časť tela si pokrývali pásom, z ktorého visely štyri 
popruhy. Tieto popruhy, ovinuté okolo bokov, 
tvorily akési nohavice. 

Musím ešte pripomenúť, že som pri chytení Je- 
žiša nepozorovala, že by sa bol niekto preukázal 
nejakým písmom, rozkazom. Vystupovali proti 
nemu ako proti tulákovi, ktorý nestojí pod ochra- 
nou zákona. 

Sprievod rýchle napredoval. Keď opustil cestu, 
ktorá sa vinula medzi Olivovou a Getsemanskou 
záhradou, zabočil napravo na cestu, vedúcu po 
západnom okraji záhrady k mostu cez potok Ce- 
dron. Keď šiel Ježiš s apoštolmi na Olivovú horu, 
neprešiel cez tento most. Kráčajúc okľukami cez 
Jozafatské údolie, prekročil Cedron po moste, kto- 
rý je južnejšie. Tento most, cez ktorý ho teraz 
viedli zajatého, bol veľmi dlhý, neklenul sa iba nad 
potokom, ale viedol krížom cez dolinu ako jediná 
schodná cesta. Ešte skôr, než sprievod došiel k mo- 
stu, videla som Ježiša, ako dva razy padol na zem, 
lebo ho tak nemilosrdne vojaci mykali. Keď prišli 
na prostriedok mostu, správali sa k nemu ešte 
surovšie. Úbohého spútaného Ježiša shodili s dvoj- 
metrovej výšky s mosta do potoka a posmievali sa 
mu, že sa môže dosýta napiť. Len Božia moc ho za- 
chránila, že sa nedokaličil na smrť. Najprv padol 



na kolená, potom na tvár. Na dne potoka, kde bolo 
málo vody a samé kamene, bol by sa vážne zranil, 
keby sviazané ruky nebol držal pred sebou. Z opas- 
ka sa mu totiž oslobodily, neviem, či sa tak stalo 
Božím riadením, alebo mu ich predtým uvoľnili 
vojaci. Stopy Ježišových kolien, lakťov, nôh a 
prstov z vôle božej vtlačily sa všade do kameňov, 
kde sa ich dotkly. Veriaci ich neskoršie uctievali. 
Dnes už ľudia neveria v takéto účinky, ale ja som 
vo svojich videniach často spozorovala takéto stopy 
v kameňoch, ktoré ostaly po patriarchoch, proro- 
koch, po Ježišovi, Panne Márii a iných svätých. 
Kamene boly mäkšie ako ľudské srdcia a v týchto 
veľkých chvíľach vydaly svedectvo o tom, že prav- 
da na ne pôsobila. 

Po veľkej úzkosti na hore Olivovej nevidela som 
Ježiša piť, hoci bol veľmi smädný. Teraz, keď ho 
sotili do potoka, spozorovala som, ako namáhavé 
pil, a počula som, ako pritom hovoril, že sa splnilo 
proroctvo žalmistu o pití z potoka pri ceste. 
(Žalm 109, 7.) 

Vojaci na moste držali Pána na povrazoch a 
keďže by bolo bývalo ťažko vytiahnuť ho na most 
a kamenný múr na druhom brehu prekážal, aby sa 
prebrodil cez potok, ťahali ho povrazmi zpät cez 
Cedron. Potom sostúpili k nemu a vyvliekli ho na 
vysoký breh. Títo surovci teraz po druhý raz hnali 
Ježiša cez most, mykajúc povrazmi. Neustále sa mu 
posmievali, preklínali ho, sácali a bili. Dlhé vlnené 
rúcho, nasiaknuté vodou a ťažké, prilepilo sa mu 
teraz tesne na údy. Ledva kráčal a za mostom nie- 
koľko ráz klesol na zem. Údermi korbáčov ho pri- 
nútili, aby vstal, a za hanobných nádaviek vykasali 
mu mokré rúcho opaskom. 


8 Alhfa, íioTekl 

Ešte nebolo po polnoci, keď som uzrela, ako 
drábi vlečú a ženú Ježiša po druhom brehu Cedrona 
po zlej, úzkej a hrboľatej ceste, po chodníkoch, 
ostrých kameňoch a skalách, pričom kliali a bili ho. 
Bezbožní úradníci — kde to len cesta dovolila — 
boli blízko pri ňom. Každý mal v ruke nejakú pa- 
licu, ktorou Ježiša pichal, sácal alebo bil. A zakaž- 
dým, keď sa krvácajúcimi bosými nohami potkol 
na ostrých kameňoch, medzi tŕním a krovinami, 
sácaný vojakmi, ranili mu farizeji milujúce srdce 
uštipačnými a posmevačnými poznámkami: 

— Tu mu jeho posol, krstiteľ, nepripravil dobrú 
cestu! Na toto sa nehodia Malachiášove slová: 
Vyšlem pred tebou svojho anjela, aby ti urovnal 
cestu. Prečo nevzkriesi z mŕtvych Jána, aby mu 
pripravil cestu? 

Pri týchto hanobných rečiach sa rehotali a drábi, 
ako na povel, novými údermi trýznili úbohého Je- 
žiša. 

Keď tak Pána nejaký čas hnali, spozorovali, že 
tu a tam opodiaľ sa ukazuje viac ľudských postáv. 
Keď sa totiž rozniesla zpráva, že Ježiša chytili, 
prišlo viac učeníkov z Betfage a z iných skrýš, aby 
sa dozvedeli, čo sa deje s Ježišom. Nepriatelia Pána 
začali sa strachovať, čo bude, ak ich napadnú a Je- 
žiša vyslobodia. Preto vykrikovali heslá smerom 
k predmestiu Ofela, aby prišla posila. 

Sprievod bol vzdialený niekoľko minút od brány, 
ktorá stála južnejšie ako chrám a viedla cez mest- 
ský okres Ofel k hore Sion, keď som videla, ako sa 
bránou hrnie asi päťdesiat vojakov v troch skupi- 
nách, aby posilnily sprievod. Prvú tvorilo desať 
ľudí, prostrednú dvadsaťpäť a poslednú pätnásť. 
Mali so sebou fakle. Chvastavo a samopašne pokri- 

kovali a hvízdali, ako by chceli už zďaleka hlásiť 
svoj príchod a blahoželať k úspechu. Približovali sa 
s veľkým hukom. Vo chvíli, keď sa predná skupina 
spojila so strážou Ježišovou blízko krajných domov, 
spozorovala som, že v trme-vrme, ktorá vznikla, 
potichu sa oddelili Malchus a mnohí iní a utiekli 
k hore Olivovej. Keď sa strážna skupina okolo Je- 
žiša poponáhľala v ústrety tým, ktorí pri svetle 
fakieľ prichádzali z Ofela, učeníci sa roztratili. 

Potom som videla, že Matku Božiu a deväť iných 
žien hnala úzkosť opäť do údolia Jozafatského. 
Medzi ženami boly: Marta, Magdaléna, Mária — 
žena Kleofášova, Mária — matka Markova, Zuza- 
na, Johana, Chusa, Veronika a Salome. Bolo to na 
juh od záhrady Getsemanskej oproti tej časti hory 
Olivovej, kde bola jaskyňa, kde sa Ježiš niekedy 
modlieval. Videla som s nimi aj Lazára, Jána — 
Marka, syna Veronikinho a syna Simeonovho. 
Tento posledný bol s Natánaelom v Getsemanskej 
záhrade spolu s ôsmimi apoštolmi; odtiaľ pribehli 
a priniesli zprávy Panne Márii. Až sem bolo počuť 
krik spájajúcich sa tlúp a vidieť žiaru fakieľ. Vtedy 
Panna Mária stratila vedomie a klesla do náručia 
sprievodkýň. Ženy sa s ňou trochu utiahly, aby ju 
neskoršie, keď prejde sprievod, odniesli do domu 
Márie, matky Markovej. 


Prechod cez Ofel 

Päťdesiati vojaci boli vymenení tristočlennou 
čatou, ktorá rýchlo obsadila brány, ulice a okolie 
Ofela, pretože zradca Judáš upozornil kňazov, že 
obyvatelia Ofela, väčšinou chudobní remeselníci. 



nádenníci, kostolní drevorubači, nosiči vody, sú 
najoddanejšími prívržencami Ježišovými. Ak Je- 
žiša povedú tadeto, treba sa obávať, že sa ho po- 
kúsia vyslobodiť. Zradca totiž veľmi dobre vedel, 
koľko poučenia, útechy, almužny a liečenia sa do- 
stalo týmto chudobným ľuďom. Po zabití Jána 
Krstiteľa v hrade Macherusovom, keď sa Ježiš 
zdržoval v Ofele, vyliečil tu mnoho robotníkov a 
nádenníkov, ktorí sa zranili pri zrútení veľkej 
budovy a veže Siloaskej. Po príchode Ducha Svä- 
tého väčšina z nich sa pripojila k prvej kresťanskej 
obci. Keď sa kresťania začali strániť Židov a tvoriť 
kresťanské obce, zastavali údolie až po horu Oli- 
vovú šiatrami a chalupami. Tu účinkoval aj Štefan. 
Predmestie Ofel ležalo na pahorku. Bolo ohradené 
múrom, tiahlo sa južne od chrámu a obývali ho, 
ako sme už spomenuli, zväčša chudobní nádenníci. 

Poriadnych obyvateľov Ofela prebudil huk po- 
chodujúceho zástupu. Povybehúvali z bytov, vy- 
hrnuli sa na ulice a k bráne, kde stáli vojaci a vy- 
pytovali sa, čo sa stalo. Ale namyslená otrocká 
žoldnierska luza ich surovo a posmešne odohnala. 
Predsa sa im však podarilo získať aké-také vysvet- 
lenie: „Ježiša, toho zločinca a vášho falošného pro- 
roka, už chytili a teraz ho vedú. Veď hlavný kňaz 
mu zarazí ďalšie pôsobenie. Bude visieť na kríži!” 

Po týchto zprávach zrazu celá štvrť, vyburco- 
vaná z nočného odpočinku, dala sa do hlasného 
bedákania a náreku. Chudobní ľudia, mužovia 
i ženy, horekujúc a bedákajúc, behali sem a tam, 
s vystretými rukami hádzali sa na kolená a hlasité 
oslavovali dobročinnosť Ježišovu. Vojaci ich však 
bili a sácali a zatláčali do domov a nadávali na 
Ježiša: 



- — HFa, tu je dôkaz toho, že búri ľud! 

Ale Fud nevedeli celkom utíšiť. Obávali sa, že by 
ho ešte väčšmi rozdráždili, keby používali krutého 
násilia. Preto sa obmedzili iba na to, aby udržiavali 
voľnú cestu, kadiaľ mal prejsť sprievod. 

Medzitým sa strašný sprievod s mučeným Ježi- 
šom priblížil k ofelskej bráne. Pán zasa klesol. 
Zdalo sa, že už nevládze ďalej. Akýsi vojak citli- 
vejšieho srdca využil túto príležitosť a povedal: 

— Vidíte, že tento úbožiak nevládze ďalej. Ak 
ho chceme priviesť pred veľkňaza živého, uvoľnite 
mu teda trochu povrazy na rukách, aby sa mohol 
o ne oprieť, keď spadne! 

Sprievod sa zastavil a kým mu drábi uvoľňovali 
ruky, iný dobrosrdečný vojak priniesol mu vody 
z blízkej studne.*) Vodu načrel do lykového vre- 
cúška, akého používali v týchto končinách na pitie 
vojaci a pocestní. Keď Ježiš ďakoval vojakovi, 
spomenul ešte niektoré proroctvá „o napojení 
živou vodou” a „o prameňoch živej vody”, na ktoré 
sa už však jasne nepamätám. Sprevádzajúci ho 
úradníci sa mu však medzitým posmievali a zasý- 
pali ho nádavkami. Nech už vraj prestane s tými 
planými rečami. Nebude on už napájať ani doby- 
tok, nie to ešte človeka. Videla som však, že Boh 
osvietil tých dvoch, čo Ježišovi preukázali milo- 
srdenstvo. Obrátili sa ešte pred smrťou Ježišovou 
a ako učeníci pripojili sa k náboženskej obci. Ve- 
dela som aj ich mená, nielen vtedajšie, ale aj tie, 
ktoré nosili neskoršie ako učeníci, ale to je veľa, 
všetko si nemožno zapamätať. 


) Pravdepodobne z Rogelovej studne alebo zo Siloe. 



Sprievod sa pohol a Ježišovi ubližovali ďalej. Šli 
cez ofelskú bránu na návršie, kde ich obyvatelia 
privítali srdcelomným plačom. S takou hlbokou 
vďačnosťou priľnuli k Ježišovi. Vojaci len s naj. 
väčším napätim sil zadržali zástup mužov a žien, 
ktorí sa hrnuli so všetkých strán. Zalamujúc ruka- 
mi, hádzali sa na kolená, vystierali ruky a kričali: 

— Pusťte nám toho človeka! Nechajte ho odísť! 
Kto nám bude pomáhať, kto nás bude tešiť, liečiť? 
Pusťte nám ho! 

Bol to úžasne dojímavý pohľad: Ježiš sa potácal 
bledý a znetvorený, dokaličený, s rozstrapatenými 
vlasmi, v mokrých, špinavých a dokrčených šatách. 
Povrazmi ho mykali, palicami pichali ako úbohé 
bezbranné obetné zviera. Hnali ho polonahí, bezo- 
čiví vojaci cez zástupy nariekajúcich a vďačných 
Ofelčanov, ktorí za ním vystierali tie ruky, ktoré 
on vyliečil zo strnulosti a modlili sa za neho jazy- 
kom, ktorý on prebudil z nemoty, dívali sa za ním 
a plakali očami, ktorých svetlo im on vrátil. 

Už v údolí Cedrona pripojila sa k sprievodu 
s posmešným vykrikovaním záhaľčivá luza, hucka- 
ná vojakmi, ktorú najali stranníci Annášovi a Kaj- 
fášovi, Ježišovi nepriatelia. Táto pomáhala nadávať 
a vysmievať sa dobrým Ofelčanom. Ofel bol vlastne 
kopec, lebo v prostriedku na voľnom priestranstve 
videla som najvyšší bod tohoto kraja. Boly tam 
nahromadené brvná ako v tesárni. Ztadiaľto sprie- 
vod odbočil cez inú bránu opevnenia. 

Keď sprievod prešiel Ofelom, zabránili ľudu ísť 
za sprievodom. Cesta sa teraz trochu svažovala. 
Napravo stála veľká budova, myslím, že to boly 
pozostatky Šalamúnových stavieb. Naľavo sa roz- 



prestieralo jazero Betesda.*) Postupovali stále na 
západ úvozom, zvaným Millo. Potom sa obrátili 
trochu na juh a stúpali strmými schodmi na horu 
Sion k domu Annášovmu. Po celej ceste Ježišovi 
stále ubližovali a vysmievali sa mu a vojaci vyna- 
chádzali vždy nové mučenie, aby pobavili luzu, 
schádzajúcu sa zo všetkých končín mesta. Od hory 
Olivovej až potiaľto klesol Pán Ježiš na zem sedem 
ráz. 

Obyvatelia Ofela boli ešte celí prestrašení a 
smutní, keď nový výjav vzbudil ich sústrasť. Po- 
božné ženy a priatelia z údolia Cedronu viedli Je- 
žišovu Matku cez Ofel do domu Markovej matky 
Márie, ktorý stál na úpätí Sionu. Keď ich títo dobrí 
ľudia spoznali, znovu povstal nárek a taká tlačenica 
okolo Matky Božej, že ju zástup doslovne niesol. 

Mária od bolesti celkom onemela. Prehovorila 
iba vtedy, keď došli do domu a prišiel k nej Ján. 
Začala sa ho vypytovať a strachovať sa oň, kým jej 
Ján neporozprával všetko, čo sa prihodilo s Ježi- 
šom od odchodu z Yečeradla až doteraz, ako to sám 
videl. Neskoršie preniesli Máriu do západnej časti 
mesta, do domu Martinho, ktorý bol v blízkosti 
Lazárovej vily. Ale teraz ju viedli bočnými cesta- 
mi, aby obišli tie miesta, ktorými prechádzal Ježiš, 
aby ju takto ušetrili od väčších bolestí. 


*) Kde ležalo staré jazero Betesda, o tom sa dodnes rozchádzajú 
mienky archeológov a bádateľov. Väčšina ho hľadá na severnom konci 
chrámového pahorka. Aj nejaká stará povesí ho tu spomína. Učený 
archeológ Dr. Anton Urbas, ľubľanský kanonik, dokazuje v jednej 
svojej práci presvedčivými argumentami, že pravé miesto jazera bola 
južná strana chrámového pahorka, teda práve to miesto, ktoré ozna- 
čuje Anna Katarína Emmerichová. Tej istej mienky je aj P. Šimon 
Stock, ktorý za svojho osemročného pobytu vo Svätej zemi preskúmal 
každé význačncjšie miesto Palestíny, menovite Jeruzalem, aby pre- 
veril údaje A. K. Emmerichovej. A naozaj zistil, že jej údaje presne 
Ba shodujú so skutočnosťou. 

Peter a Ján, ktorí zďaleka sledovali sprievod do" 
mesta, odbehli k niektorým známym, ktorých Ján 
poznal medzi zamestnanectvom kniežat kňazských. 
Chceli nájsť spôsob, ako sa dostať do súdnej siene, 
kde odviedli Majstra. Ján mal známych medzi 
úradnými poslami, ktorí sa teraz museli rozbehnúť 
po meste, aby zobudili starších ľudu a mnohých 
iných a svolali ich na zasadanie. Boli ochotní splniť 
želanie apoštolov, ale vedeli iba jeden spôsob: nech 
si aj oni oblečú poslovskú uniformu a nech robia 
to, čo oni, t. j. nech svolávajú sudcov a radných, 
potom v týchto šatách môžu s nimi vojsť do Kajfá- 
šovej súdnej siene. Inak sa tam schádza iba najatá 
luza, vojaci a falošní svedkovia. Všetkých ostatných 
ztadiaľ vyhnali. Medzi radných patril však aj Ni- 
kodém, Jozef z Arimatie a niekoľkí iní, ktorí boli 
lepšieho smýšľania. Na radu týchto zvali apoštoli 
len dobrých priateľov Majstrových, ktorých azda 
farizeji úmyselne zabudli povolať. 

Judáš medzitým blúdil na južných strmých sva- 
hoch jeruzalemských, kde vynášali smeti. Počínal 
si ako šialený zločinec, ktorého ženie a popudzuje 
ostrohami sám diabol. 


Opatrenia Ježišových nepriateľov 

Annáš a Kajfáš dostali hneď zprávu, že Ježiša 
chytili. V ich domoch bolo plno ruchu. Nádvoria 
súdneho domu boly osvetlené a všetky vchody 
obsadené strážou. Poslovia pochodili už celé mesto, 
aby svolali členov rady, zákonníkov a každého, čo 
mal nejakú úlohu pri súde. U Kajfáša boli mnohí 
shromaždení už od zrady Judášovej. Boli zvedaví, 

ako sa to skončí. Pozvali aj starších Fudu z troch 
tried občianstva. Pretože farizeji, saduceji a hero- 
diáni zo všetkých končín štátu boli v Jeruzaleme 
už niekoľko dní pred sviatkami a už dávno súhlasili 
i plánom chytiť Ježiša, pozvali aj z týchto naj- 
urputnejších nepriateľov Ježišových. Každý dostal 
príkaz, aby vo svojom kruhu sosbieral svedkov a 
dôkazy proti Ježišovi a priviedol ich na súd. V tom 
čase boli v Jeruzaleme všetci farizeji, saduceji a iní 
zlomyseľní ľudia z Nazareta, Kafarnauma, Tirzy, 
Gabary, Jotapatu, Šilochu a iných miest, ktorým 
Ježiš veľa ráz povedal pravdu priamo do očú a po- 
koril ich pred ľudom. Všetci zúrili a horeli pomstou 
a každý posháňal niekoľko ničomníkov po nocľa- 
hárňach medzi svojimi krajanmi. Podplatili ich, 
aby revali a obviňovali Ježiša. Avšak okrem niekoľ- 
kých zrejmých cigánstiev a hanobností nemohli 
predniesť iba tie obvinenia, ktoré im Ježiš už veľa 
ráz vyvrátil v synagogách. 

Títo teraz jeden po druhom prichádzali do Kaj- 
fášovho domu. Prišiel celý húf Ježišových nepria- 
teľov z radov pyšných farizejov a zákonníkov a 
jeruzalemská háveď, medzi nimi niekoľko rozhor- 
čených kupcov, ktorých Ježiš nedávno vyhnal 
z chrámu. Prišlo aj mnoho namyslených učiteľov, 
ktorých v kostole pred ľuďmi umlčal a niekoľko 
z tých, ktorí mu ani dosiaľ nemohli odpustiť, že 
ich ako dvanásťročný chlapec prevýšil a zahanbil 
vo vedomostiach. Medzi shromaždenými nepriateľ- 
mi Pánovými boli aj zaťatí hriešnici, ktorých ne- 
chcel vyliečiť, ľudia, ktorí opätovne upadali do 
hriechov a znovu ochoreli. Namyslení mládenci, 
ktorých neprijal za učeníkov, zlomyseľní sháňači 
dedičstiev, ktorých mrzelo, že rozdal chudobným. 

na čo oni striehli, zločinci, ktorých spoločníkov 
obrátil na správnu cestu, hýrivci a cudzoložníci, 
ktorých milenky priviedol k čnostnému životu, 
a predajní podlízači, ktorí by sa boli odvážili na 
akýkoľvek zločin, rozzúrené to nástroje diablove, 
nenávidiace všetko sväté. Spodina veľkej časti ži- 
dovského národa, ktorá sa sišla sem na sviatky, 
nahuckaná nepriateľmi Ježišovými, hrnula sa so 
všetkých strán ku Kajfášovmu palácu, aby oprav- 
divého Baránka božieho, ktorý sníma hriechy sve- 
ta, baránka nevinného, falošne obvinila a naložila 
naň všetku ťarchu a následky hriechov, ktoré on 
aj skutočne vzal na seba a za ktoré pykal. 

Kým sa bahno židovstva vírilo, aby pošpinilo 
čistého Spasiteľa, mnohí pobožní ľudia, Ježišovi 
priatelia, chodili sem a tam pobúrení a zarmútení 
a nezasvätení do tajností načúvali, ponosovali sa 
a boli odháňaní, alebo mlčali. Iní dobromyseľní 
síce, ale slabí a vrtkaví, pohoršovali sa a prišli do 
pokušenia a boli otrasení vo svojom presvedčení. 
Počet vytrvalých nebol veľký. Stalo sa tak, ako sa 
stáva i dnes, že mnohí sú dobrými kresťanmi, kým 
sa im to hodí, ale hneď sa hanbia za kríž, keď sa 
na to iní nedívajú dobrým okom. Mnohí sa nemohli 
dívať na toto nespravodlivé, do neba volajúce ubli- 
žovanie. A keď videli pri tejto zúrivej nenávisti 
nepriateľov Pána Ježiša stáť v tichej trpezlivosti, 
radšej sa mlčky utiahli a vzdialili. 


Pohľad na Jeruzalem, keď chytili Ježiša 

Šíre, ľuďmi preplnené veľmesto a roztiahnuté 
tábory s veľkonočnými hosťami vôkol mesta, po 




modlitbách a bohoslužbách doma i v chráme a po 
sviatočných prípravách, práve sa chystaly na nočný 
odpočinok a usínaly, keď nepriateľov i priateľov 
Ježišových rozrušila zpráva, že Pána chytili. Vše- 
tci, ktorých pozvali poslovia veľkňazov, dali sa na 
cestu zo všetkých častí mesta. Pri mesačnom svetle 
alebo s fakľami ponáhľajú sa jeruzalemskými uli- 
cami, ktoré za noci bývajú prázdne a nevľúdne, 
lebo väčšina domov má obloky do vnútorných 
dvorov. Všetci mieria na Sion, odkiaľ žiaria svetlá 
pochodní a ozýva sa huk. Tu a tam počuť klopkanie 
na bránu a zobúdzať spiacich. Vo všetkých kútoch 
mesta je ruch, šum a krik. Brány na klopkanie sa 
otvárajú a volaní so poberajú na Sion. Sprevádzajú 
ich zvedavci a sluhovia, aby priniesli zprávy tým, 
čo ostali doma. Na nejednej bráne zaškrípe zámka 
a závora. Ľudia sú prestrašení a boja sa vzbury. 

Niekde vyjdú ľudia k bráne a oslovujú svojich 
známych, čo idú okolo, či majú novšie zprávy, 
alebo tamtí prihovoria sa týmto, keď sú rovnakého 
smýšľania. A vtedy odznie veľa škodoradostných 
rečí. Veď i dnes sa robí to isté. Bolo počuť napr. 
takéto reči: 

— Veď teraz Lazár a jeho sestry uvidia, s kým 
sa priatelili! Johana Chúza, Zuzanna, Mária, matka 
Jána Marka, a Salome oľutujú neskoro svoje počí- 
nanie. Ako sa bude musieť ponížiť pred svojím 
mužom Serafia, manželka Sirachova, ktorej muž 
tak často zazlieval priateľský styk s Galilejčanom! 
Prívrženci toho fanatického buriča vždy znevažo- 
vali ostatných. Teraz nevedia, kde sa podieť! 
Pravda, teraz sa ani jeden neukáže, aby hádzal pal- 
mové ratolesti, plášte a závoje pod jeho nohy! 
Vždy chceli byť lepší než druhí. Tak treba týmto 



pokrytcom, nech teraz vyšetrujú aj ich! Všetci sú 
zamiešaní do veci Galilejčana! To všetko má hlbšie 
korene, než sa myslelo. Som zvedavý, ako sa bude 
teraz správať Nikodém alebo Jozef z Arimatie. 
Už dávno sa im nedôveruje. Držia s Lazárom, ale 
to sú z tých jemnejších! Teraz vyjde všetko najavo! 

Takto rozprávali tí, ktorí sa hnevali na rodiny 
a najmä na ženy, ktoré sa netajily s tým, že nasle- 
dujú Ježiša. 

Ale niekde aj slušnejšie prijímajú zprávy. Nie- 
ktorí postrašení ľudia nariekajú a bojazliví vyhľa- 
dávajú svojich, podobne smýšľajúcich priateľov, 
aby otvorili pred nimi svoje srdce. Len máloktorý 
sa opováži prejaviť svoje city hlasnejšie a smelšie. 

Vzrušujúca zpráva sa ešte nerozniesla po celom 
meste, ale iba tam, kde už pozývali poslovia, kde 
farizeji sbierali svojich falošných svedkov a hlavne 
tam, kde ulice vyúsťujú na cestu, ktorá vedie na 
Sion. Ako keby sa na rozličných miestach Jeruza- 
lema rozožíhaly iskry zloby a nenávisti, preskako- 
valy po uliciach, spájaly sa a zosilňovaly, aby sa 
nakoniec plamenná rieka valila na Sion, k domu 
Kajfášovmu. V iných častiach mesta je ešte ticho, 
ale pomaly aj tu ožívajú. 

Rímski vojaci sa na ničom nezúčastňujú, ale zo- 
silnili stráže a ich čaty sú pohromade. Starostlivo 
pozorujú, čo sa robí. Na Veľkú noc, keď tu býva 
vždy veľký zástup ľudu, sú stále chladnokrvní, 
rozvážni a pripravení. Ľudia obchádzajú miesta, 
kde sú rímske stráže, lebo farizejov to dopaľuje, 
keď ich oslovia. Veľkňazi už zaiste oznámili Pilá- 
tovi, prečo ich ozbrojení sluhovia obsadili Ofel 
a časť Sionu. Avšak sú nedôverčiví práve tak ako 
aj Pilát. Ani on nespí: prijíma hlásenia a vydáva 



rozkazy. Jeho žena však leží na posteli. Spí hlboko, 
ale nespokojne. Stene a kde-tu predesene vykríkne, 
asi ju trápia zlé sny. Spí, ale dozvie sa oveFa viac 
ako Pilát. 

No nikde v meste niet toľko dojímavej sústrasti 
s Ježišom ako v Ofele medzi chrámovými sluhami 
a medzi nádenníkmi, ktorí obývajú tento pahorok. 
Táto hrôza a násilnosť padla na nich neočakávane 
v nočnom tichu a vyplašila ich zo spánku. Veď 
tade prešiel zronený, utrápený, ako hrozný prelud 
ich svätý učiteľ, lekár a dobrodinec. Ich účasť a 
žiaľ obrátil sa neskoršie k bolestnej Matke, ktorú 
tiež videli prejsť. Aký smutný to bol pohľad! Žia- 
ľom strhaná Matka a jej priateľky — zbožné ženy 
— musia teraz v tejto nezvyklej nočnej dobe cho- 
diť po uliciach, po priateľských domoch. Často sa 
musia utiahnuť pred bezočivou tlupou. Musia počuť 
pichľavé, posmešné poznámky potulných žien, vše- 
lijaké Škodoradostné reči chodcov a len zriedka 
lepšie slovo. Konečne dosiahnu útočište a tam bez- 
útešné klesnú, zaliate slzami, zalamujú rukami, 
vyčerpané a v mdlobách, vzájomne sa podopierajú, 
objímajú, alebo sa skrčia osamotene, ponoriac sa 
do svojich bolestí, tlačia svoje zakryté hlavy ku 
kolenám. Klopajú na bránu. S nemou úzkosťou na- 
čúvajú, ale klopanie je slabé, bojazlivé. Nepriateľ 
sa takto nespráva. Zarmútené otvárajú: prišiel 
nejaký priateľ Pánov, alebo sluha priateľov. Dorá- 
žajú naňho otázkami, ale počujú iba o novom 
utrpení a to im nedá pokoja. Znova vybehnú na 
ulice, pozorujú, načúvajú a vracajú sa opäť a opäť 
s obnovenými bolesťami . . . 

Väčšina apoštolov a učeníkov blúdi teraz bojaz- 
livo po dolinách jeruzalemských a skrýva sa v jas- 

kyniach Olivovej hory. Ak sa stretnú, ľakajú sa 
jeden druhého. Potom sa tíško vyzvedajú na novšie 
zprávy a každý krok, ktorý sa k nim približuje, 
preruší ich bojazlivý šepot. Viac ráz zmenia svoje 
skrýše, potom sa po jednom kradnú zpät do mesta. 
Iní sa utiahnu ku svojim krajanom do nocľahární, 
aby získali zprávy, alebo aby poslali ztadiaľ nieko- 
ho so zprávami do mesta. Niekoľkí vyšli na horu 
Olivovú, odkiaľ sa smutne a úzkostlivo dívajú na 
pohyblivé fakle a načúvajú zvuky zo Siona. Všetko 
si vysvetľujú aj storakým spôsobom. Potom sa zasa 
ponáhľajú do údolia, aby mali akúsi istotu. 

Nočné ticho je neprestajne prerušované hukom 
okolo Kajfášovho domu. Celé údolie žiari svetlom 
fakieľ a smolníc. Okolo mesta ozýva sa bučanie 
dobytka, obetných zvierat i zvierat privážajúcich 
cudzincov. A ako dojímavo, nevinne znie bezvlád- 
ny a pokojný bľakot baránkov, ktoré majú byť 
zajtra zarezané na chrámovom dvore. Ale iba jeden 
je obetovaný, pretože tak sám chcel, a neotvoril ani 
ústa, čistý, nevinný veľkonočný baránok — Ježiš 
Kristus. 

Nad týmto všetkým klenulo sa divné nebo, na- 
plnené tiesňou. Mesiac hrozivo putoval. Bol pokry- 
tý podivnými škvrnami ako chorý a premenený, 
ako by sa bál naplniť, pretože vtedy Ježiš bude 
zabitý. A vonku na južnej strane mesta, v strmom 
údolí Hinnomu, po neschodných cestách, v desivej 
samote, medzi mlákami, špinou a smetím, hnaný 
zlým svedomím do tohoto prekliateho kraja, bez 
ducha, utekajúci pred vlastným tieňom, štvaný 
diablom, blúdi Judáš Iškariotský, zradca . . . Peklo 
sa otvorilo a svádza všade k hriechu. Ťarcha Ba- 
ránka stáva sa čoraz ťažšou a satanova nenávisť 

stále rastie, vrie. Baránok berie na seba všetku 
ťarchu, ale satan si žiada hriech. A keď tento Spra- 
vodlivý nezhreší a nadarmo ho uvádza do pokuše- 
nia, nech zahynú aspoň jeho nepriatelia vo svojich 
hriechoch. 

Anjeli váhajú medzi smútkom a radosťou. Radi 
by orodovali pred trónom božím, radi by pomáhali, 
ale nemôžu robiť nič inšie, než obdivovať a zbož- 
ňovať zázrak božskej spravodlivosti a milosrden- 
stva, ktorý od počiatku jestvuje v nebeskej svätyni, 
a teraz sa má uskutočniť na zemi. Pretože aj anjeli 
veria v Boha Otca, všemohúceho Stvoriteľa neba 
i zeme, v Ježiša Krista, Syna jeho jediného. Pána 
nášho, ktorý sa počal z Ducha Svätého, narodil sa 
z Márie Panny, dnes v noci začne trpieť pod Pont- 
ským Pilátom, zajtra bude ukrižovaný, umrie a 
bude pochovaný; ktorý vstúpi do pekiel a na tretí 
deň vstane z mŕtvych, ktorý vstúpi na nebesia, kde 
sa posadí na pravicu Boha Otca všemohúceho a od- 
tiaľ príde súdiť živých i mŕtvych. Aj anjeli veria 
v Ducha Svätého, svätú Cirkev všeobecnú, svätých 
obcovanie, hriechov odpustenie, tela z mŕtvych 
vzkriesenie a život večný! Amen. 

Všetko toto je iba nepatrnou časťou tých doj- 
mov, ktoré naplnily úbohé hriešne srdce úzkostli- 
vosťou, zármutkom, útechou a sústrasťou, keď sa 
toto srdce — ako keby hľadalo pomoc, odvrátilo 
na chvíľu od pozorovania Spasiteľa v tej vážnej 
noci, v tej hodine, keď sa stretla nekonečná spra- 
vodlivosť s nekonečným milosrdenstvom božím, 
keď svorne začaly najsvätejšie dielo božej lásky, 
pričítať ľudské hriechy Bohu — Človekovi, keď 
sačal za ne pykať sám Boh-Človek. 

Takto to bolo, keď Spasiteľa viedli k Annášovi. 



Ježiš pred Annášom 


Okolo polnoci zaviedli Ježiša v paláci Annášoll 
vom cez osvetlený dvor do siene, ktorá bola taká 
veľká ako menší kostol. Naproti vchodu na vysokej] 
terase sedel Annáš, obklopený dvadsiatimi ôsmimi 
radcami. Na prednej strane terasy viedly schody 
k sudcovskému kreslu Annášovmu, ku ktorému bol 
prístup aj zo zadu zvnútra budovy. 

Časť ozbrojených sluhov, ktorí zajali Ježiša, stála 
okolo neho. Títo drábi, ktorí ho viedli, povrazmi 
ho pritiahli na schody. Ostatok siene naplnili ozbro- 
jení sluhovia a luza, kľajúci Židia, Annášovo sluS 
žobníctvo a čiastka falošných svedkov, ktorých po- 
sháňal sám Annáš a ktorí sa neskoršie dostavili aj 
ku Kajfášovi. 

Annáš sa už nemohol dočkať Ježišovho príchodu. 
Oči mu sršaly škodoradosťou, zlobou a posmechom. 
Bol predsedom istého súdu. Teraz sa sišiel tento 
súd na čele s Annášom a prísediacimi, ktorí mali 
strážiť čistotu učenia a vykonávať úlohu žalobcu 
pred veľkňazom. 

Ježiš stál pred Annášom bledý, unavený, v mo- 
krých, zablatených šatách, s putami na rukách, 
mlčky, so sklonenou hlavou. Vojaci ho držali na 
povrazoch. A Annáš, ten starý, vycivený podliak, 
s riedkou bradou, plný posmechu a chladnej židov- 
skej nadutosti, usmieval sa a pretvaroval, ako by 
o ničom nevedel, ako keby bol veľmi prekvapený, 
že Ježiš je ten zajatec, ktorého mu hlásili. Jeho reč 
k Ježišovi — nie síce doslovne, ale podľa smyslu — - 
bola takáto: 

— No, hľa, Ježiš Nazaretský! Tak ty si toľ 
Kdeže sú tvoji učeníci, kdeže je zástup tvojich stú- 


pencov? Kde je tvoje kráľovstvo? Zdá sa, že sa ti 
všetko obrátilo! Je koniec tupenia. Prizerali sme 
ga, kým sa nepreplní miera bohorúhania, ponižo- 
vania kňazov a znesväcovania sobotných dní! Kto 
gú tvoji učeníci? Kde sú? Teraz mlčíš? Hovor, ty 
burič, klamár! Veď si už zjedol veľkonočného 
baránka nezvyčajným spôsobom, v nezvyčajnej 
dobe a na neobvyklom mieste! Chceš zakladať nové 
učenie! Kto ti dal právo učiť? Kde si sa učil? Od- 
povedz! V čom záleží to tvoje učenie, ktoré kaž- 
dého pobúri? Hovor! Odpovedz! Čo je tvoje 
učenie? 

Vtedy Ježiš pozdvihol svoju unavenú hlavu, po- 
díval sa na Annáša a odpovedal: 

— Hovoril som verejne pred celým svetom, kde 
sa schádzali všetci Židia. Nič som nepovedal tajne. 
Čo sa ma teda vypytuješ? Pýtaj sa tých, ktorí po- 
čuli, čo som im hovoril. Tí vedia, čo som učil. 

Annášova tvár prezrádzala zlosť a výsmech pri 
týchto slovách Ježišových. Zbadal to istý bezočivý, 
podlízačný sluha, ktorý stál pri Ježišovi, a päsťou 
v železných rukavičkách udrel Ježiša po ústach 
a po líci so slovami: 

— Takto odpovedáš veľkazovi? 

Od silného úderu Ježiš sa potočil a keďže sotili 
doň zároveň aj vojaci, padol bokom na schody. Po 
tvári mu tiekla krv. Posmešné slová, nádavky, 
rehot a mrmlanie naplnily sieň. Surovým násilím 
opäť postavili Ježiša, ktorý pokojne povedal: 

— Ak som zle hovoril, dokáž to, keď však dobre, 
čo ma biješ? 

Ježišov pokoj Annáša celkom rozzúril a vyzval 
teraz prítomných, aby vypovedali — keď si to sám 
žiada, čo o ňom počuli a čo učil. Nato naničhodná 

eberba začala ako šialená kričať a nadávať. Om 
tvrdil, pokrikovali, že je kráľ, že Boh mu je otcom, 
že farizeji sú cudzoložníci. Búri ľud, lieči pomocou 
diabla aj v sobotu. Ofelčanov celkom pobláznil, 
volajú ho osloboditeľom, prorokom. Dáva sa volafl 
Synom Božím. Hlása, že ho poslal Boh. Narieka 
nad Jeruzalemom, predpovedá zničenie mesta, ne- 
dodržiava pôsty, túla sa sem a tam s ľuďmi. Jedáva 
s nečistými, pohanmi, mýtnikmi a hriešnikmi. 
Chodí s cudzoložnicami a zlými ženami. Práve te- 
raz, pri Ofelovej bráne, povedal komusi, čo mu 
podal vodu, že mu dá vodu večného života a potom 
už nikdy nebude smädný. Dvojsmyselnými rečami 
zavádza ľud. Utráca cudzie peniaze a majetky. Ľu- 
ďom tára všelijaké nepravdy o svojom kráľovstve 
a iné podobné veci.” 

Všetky tieto obvinenia vykrikovali krížom-krá- 
žom. Predstupovali pred Pána a nadávajúc hovo- 
rili mu to do očú. Drábi ho sácali s boka na bok 
a vykrikovali: 

— No hovor! Odpovedz! 

Annáš a jeho poradcovia robili medzitým škodo- 
radostné a posmešné poznámky: 

— No, počujeme tu o peknom učení! Čo na to 
odpovieš? Toto je to verejné vyučovanie! Je ho 
plná celá krajina. Nevieš na to nič odpovedať? 
Prečo nerozkážeš, keď si kráľ?! Ty, posol boží 
— ukáž svoje poslanie! 

Každú poznámku prísediacich sprevádzali vojaci 
a ostatní škodoradostným výsmechom, sácaním a 
krikom a najradšej by boli urobili to, čo spravil 
ničomný sluha. Úbohý Ježiš sa len potácal. 

Annáš sa teraz obrátil k nemu s chladným vý- 
smechom: 

. — Kto si teda? Akýže si kráF? Aký si ty posol? 
Myslel som si, že si synom nepatrného tesára. Alebo 
azda si ty Eliáš, ktorý v ohnivom voze vstúpil na 
nebesia? Hovorí sa, že Eliáš ešte žije a ty sa tiež 
vieš stať neviditeľným. Už si viac ráz zmizol. Alebo 
bí ty azda sám Malachiáš? Vždy si sa pýšil týmto 
prorokom a jeho slová vzťahoval si na seba. Ináč 
aj od neho je to táranina, že nemal otca, že bol 
anjelom, že neumrel. Nuž pravdaže, toto je vý- 
borná príležitosť a zámienka pre podvodníka, aby 
sa vydával za Malachiáša! Povedz, aký si kráF? Aj 
to si vraj tvrdil, že si viac než kráľ Šalamún. Nuž 
dobre, neodopriem ti znak tvojej krajiny! 

Nato si Annáš dal priniesť papierový pás, asi 
tri štvrte lakťa dlhý a na tri prsty široký, položil 
ho na tabuľu a trstinovým perom napísal naň rad 
veľkých litier. Každé písmeno značilo jednu obža- 
lobu proti Ježišovi. Svinutý papier vložil do tekvice 
a túto pripevnil na trstinu a podal ju Ježišovi ako 
berlu na posmech a poznamenal: 

— Tu máš žezlo svojho štátu! Sú v ňom schované 
všetky tvoje tituly, rady a práva. Zanes to veľkňa- 
zovi, aby videl z neho tvoje poslanie, poznal tvoju 
krajinu a zaobchodil s tebou podľa tvojej hodnosti. 
Sviažte tohto kráľa a odveďte ho k veľkňazovi! 

Ježišovi totiž rozviazali putá, keď ho postavili 
pred Annáša. Teraz mu ruky zasa sviazali na prsia 
a žezlo mu pripevnili na ruku. Tak viedli Pána von 
zo siene ku Kajfášovi za veľkého rehotu, smiechu 
a ubližovania. 


»• 

JEŽIŠ PRED KAIFÁŠOM 


Ježiša odvádzajú od Annáša ku KajláŠovi 

Kajfášov dom stál stranou od cesty, po ktorej 
viedli Ježiša k Annášovi. Teraz ho opäť ta vliekli 
úzkou uličkou. Annášov dom je asi na tristo metrov 
od Kajfášovho. Cesta vedie pomedzi múry a men- 
šie budovy, ktoré patrily k súdnej budove Kaj- 
fášovej. Teraz bola osvetlená a plná zúrivých, 
rozbesnených Židov. Vojaci sotva udržali zástup. 
Tí, ktorí ho hanili pred Annášom, opakovali teraz 
Annášove nádavky svojím spôsobom. Po celej ceste 
mu nadávali a ubližovali. Videla som, ako ozbro- 
jení sluhovia rozháňali hlúčky ľudí, ktorí od ľútosti 
nad Ježišom plakali. Tým, ktorí sa vyznamenali 
v jeho tupení a obviňovaní, dávali peniaze a 
vpúšťali ich do Kajfášovho dvora. 

Kajfášov súd 

Keď sa šlo do Kajfášovej súdnej budovy, najprv 
sa prechádzalo cez bránu do priestranného vonkaj- 
šieho dvora, z tohoto zasa cez bránu do druhého 
dvora, ktorý svojimi múrmi obkolesoval celý dom. 
Budeme ho volať vnútorným dvorom. Predok do- 
mu, ktorý je dva razy taký dlhý ako široký, pozo- 
stáva z pitvora, ktorý je s troch strán obkľúčený 

„Vtedy si najvyšší kňaz roztrhol rúcho a povedal: Rúhal 
sa Bohu! Vari potrebujeme ešte svedkov?” (Mt. 26, 65.) 

krytým stĺporadím. Uprostred je dláždený nekrytý 
priestor. Do pitvora vedú tri vchody. Hlavný vchod 
je na dlhej strane domu. Keď sa sem vkročí, naľavo 
pod holým nebom vidieť vymurovanú jamu, v kto- 
rej sa udržuje oheň. Štvrtú stranu pitvora napravo 
tvorí krytý priestor o pár stupňov vyvýšený, asi 
polovicu taký veľký ako pitvor, oddelený niekoľ- 
kými stĺpmi. V tejto miestnosti sú sedadlá pre čle- 
nov rady, ktoré sú postavené do polkruhu. Sedadlo 
veľkňaza je hore uprostred. Obžalovaný stál upro- 
stred vnútorného polkruhu a okolo neho stráž. Za 

ním po obidvoch stranách až po pitvor je miestd 
pre žalobcov a svedkov. K polkruhu sudcovských 
sedadiel prichádzalo sa z pozadia troma dvermi, 
ktoré sa sem otváraly z ďalšej veľkej okrúhlej 
siene, v ktorej tiež boly sedadlá. Tam sa konaly 
tajné zasadnutia. Z tejto okrúhlej miestnosti zprava 
i zľava viedly dvere von cez niekoľko schodkov do 
vnútorného dvora, ktorý obkľučoval dom so vše- 
tkých strán. Keď sa vyjde zo siene dvermi napravo 
a vo dvore sa zabočí k budove, stojacej na ľavej 
strane, príde sa ku dverám tmavého podzemného 
žalára. Tento žalár leží pod okrúhlou sieňou, ktorá 
— ako aj verejná súdna sieň — je vyššie ako 
pitvor, preto bolo možné pod ňou vybudovať piv- 
nice. V tejto časti dvora bolo viac temníc. V jednej 
z nich som videla po Turícach Petra a Jána, zavre- 
tých na jednu noc, keď Peter v chrámových dve- 
rách vyliečil krivého od narodenia. 

Y budove a okolo nej všade svietily fakle a lam- 
páše, takže bolo vidno ako za bieleho dňa. Upro- 
stred pitvora okrem toho svietilo aj ohnisko v jame. 
Bola to otvorená pec v zemi. Palivo — myslím, že 
to bola rašelina — hádzalo sa do nej shora. Po 
stranách vo výške hlavy vyčnievaly rúry v podobe 
rohov, ktorými sa odvádzal dym. V prostriedku 
však bolo vidieť oheň. 

Okolo tohto ohniska sa hemžili vojaci, súdni slu- 
hovia, podplatení svedkovia a iná sberba. Boly 
medzi nimi aj ženy, ktoré predávaly chlapom akúsi 
červenú tekutinu a pečivo. Bola to taká pestrá 
miešanina ako na ostatné fašiangy. 

Väčšina pozvaných zákonníkov sa už sišla. Stáli 
okolo Kajfáša na sudcovskom pódiu a zavše ešte 
niekto prišiel. Žalobci a falošní svedkovia čoskoro 



zaplnili pitvor. Vtlačili sa aj mnohí nepozvaní, 
bolo ich treba vyviesť násilím. 

Zanedlho po Ježišovom príchode vošli do von- 
kajšieho dvora aj Peter s Jánom, oblečení do po- 
glovských šiat. Jánovi sa podarilo pomocou známe- 
ho sluhu prejsť do vnútorného dvora, ale bránu 
zavreli hneď za ním, takže Peter, ktorý v tlačenici 
trochu zaostal, našiel bránu zavretú a vrátna ho 
nechcela vpustiť. Ján sa síce z vnútra ohlásil, aby 
Petra tiež vpustili. Ale i tak by sa nebol dostal dnu, 
keby práve vtedy neboli prichádzali Nikodém a 
Jozef z Arimatie a neboli by mu pomohli. Vnútri 
vrátili sluhom poslovské plášte a v tichosti sa za- 
miešali do zástupu na pravej strane pitvora, odkiaľ 
bolo dobre vidieť na sudcovské kreslá. Kajfáš už 
sedel vo svojom kresle uprostred stupňovitého pol- 
kruhu a okolo neho asi sedemdesiat členov najvyš- 
šej rady. Starší z ľudu, zákonníci a zástupcovia 
miest stáli alebo sedeli po stranách, okolo nich veľa 
svedkov a ostatná luza. V stĺpovej sieni pri vchode, 
pred sedadlami a v pitvore až po bránu — ktorou 
mal prísť sprievod — boly postavené stráže. Ne- 
bola to však brána, ktorá viedla priamo k sedadlám 
sudcov, ale na ľavej strane pitvora. 

Kajfáš bol muž rozvážny, planúceho, zlostného 
výzoru. Mal na sebe dlhý tmavočervený plášť, zdo- 
bený zlatými kvetmi a strapcami, pospínaný na 
prsiach, na pleci a vpredu lesklými sponkami. Na 
hlave mal čiapku. Podobala sa nízkemu biskupské- 
mu klobúku. Medzi zahnutým predným a zadným 
štítom po stranách boly otvory, z ktorých visely 
8trapce. Kajfáš tam už sedel dlhší čas so svojimi 
prívržencami najvyššej rady. Mnohí z nich tam boli 
už odvtedy, čo odišiel Judáš s vojakmi, aby chytili 



Ježiša. Kajfášova netrpezlivosť a zlosť rástla. 
V slávnostnom rúchu sbehol so svojho miesta do 
pitvora, hádal sa a vypytoval, či ešte neprichá- 
dzajú. Medzitým však sprievod sa už blížil, preto 
sa vrátil na svoje miesto. 


Vypočúvanie svedkov pred Kajfášom 

Ježiša, zahádzaného špinou, priviedli do pitvora 
za výsmešného pokriku, pričom ho ustavične sácali 
a mykali. Zúrivosť neviazanej luzy vystriedalo 
mrmlanie a šepot dusenej zlosti. Sprievod skrútil 
sa odo dvier napravo k sudcovskému kreslu. Keď 
Ježiš prešiel popri Petrovi a Jánovi, pozrel na nich, 
ale hlavu k nim neobrátil, aby ich neprezradil. 
Sotva vystúpil Ježiš zpoza stĺpov pred radu, už 
zreval naňho Kajfáš: 

— Už si tu, ty bohorúhač, čo nám ruší túto svätú 
noc?! 

So žezla sňali mu tekvicu, do ktorej bola vložená 
Annášova obžaloba, a prečítali jednotlivé jej body, 
načo Kajfáš vysypal zo seba celú záplavu nádaviek 
a výčitiek. Vojaci a blízko stojací sluhovia Pána 
pritom mykali a sácali. V rukách mali železné pa- 
lice, ktoré malý na koncoch hruškovité ostnaté 
obušky. Týmito ho sácali s boka na bok a kričali: 

— Odpovedz! Otvor ústa! Nevieš rozprávať? 

Medzitým Kajfáš, ešte zlostnejšie než Annáš, 

zahrnul Ježiša prívalom otázok. Ježiš však stál tam 
bez slova a útrpne sa díval pred seba. Na Kajfáša 
sa ani nepozrel. Drábi ho chceli prinútiť k reči, 
preto ho bodali do chrbta, do boka a bili ho po 

rukách. Akýsi surový chlapčisko strčil Ježišovi do 
úst palec a povedal: 

— Nože si zahryzni! 

Potom začal výsluch svedkov. Bol to iba nesro- 
zumiteľný rev a prekrikovanie podplatenej luzy a 
výpovede ľudí z celej krajiny, kúpených farizejmi 
a saducejmi, Ježišovými smrteľnými nepriateľmi, 
ktorí sa tu sišli na sviatky. Opäť zopakovali všetko, 
na čo Ježiš už sto ráz odpovedal. Vraj lieči pomo- 
cou diabla, znesväcuje sobotu, nedodržiava pôst, 
jeho učeníci si neumývajú pred jedením ruky, búri 
ľud, farizejov nazýva hadím plemenom a cudzolož- 
níkmi, predpovedá spustošenie Jeruzalema, že sa 
stýka s pohanmi, mýtnikmi, hriešnikmi, ženami 
zlej povesti. Chodí obklopený veľkým zástupom, 
dá sa volať kráľom, prorokom, ba Synom Božím 
a ustavične hovorí o svojom kráľovstve. Tvrdí, že 
manželstvo nemožno rozlúčiť. Hovorí o sebe, že je 
chlebom života. Hlása nikdy neslýchané náuky: kto 
neje jeho telo a nepije jeho krv, nemôže byť spa- 
sený. 

Takýmto spôsobom poprekrúcali každé jeho slo- 
vo, každé učenie a každé podobenstvo a s nádav- 
kami a urážkami kládli mu to všetko za vinu. 

Ale vo svedeckých výpovediach sa plietli a proti- 
rečili si. Jeden tvrdil: 

— Vydáva sa za kráľa. 

Druhý zasa: 

— Nie, iba sa dáva volať kráľom, ale keď ho 
chceli vyhlásiť za kráľa, ušiel im. 

Iný zasa vykríkol: 

— Tvrdí, že je Synom Božím. 

Nato štvrtý svedok: 



— Čože by! Len preto sa pokladá za Syna, lebo 
plní vôľu Otcovu! 

Niektorí vyhlásili, že ich Ježiš vyliečil, ale po-' 
tom zas ochoreli. Jeho liečenie sú iba čary. Vše- 
obecne, veľa žalôb a svedeckých výpovedí obviňo- 
valo Ježiša z čarodejníctva. O uzdravení človeka 
pri jazere Betesde svedkovia vypovedali falošne, 
luhali a protirečili si. Aj tí farizeji, s ktorými deba- 
toval o manželskej rozluke, obviňovali ho teraz 
z falošného učenia. A ten mládenec z Nazaretaj 
ktorého nechcel prijať medzi svojich učeníkov, bol 
taký bezočivý, že prišiel proti nemu svedčiť. Za 
vinu mu kládli oslobodzujúci výrok nad cudzolož- 
nou ženou a pokarhanie farizejov a veľa veľa iného. 

Ale nevedeli uviesť také obvinenie, ktoré by ob- 
stálo aj právnicky. Svedkovia prichádzali a odchá- 
dzali, viac nadávali, ako svedčili. Ustavične sa há- 
dali medzi sebou, medzitým čo Kajfáš a niektorí 
prísediaci pokračovali v nádavkách. Stále len po- 
krikovali: 

— Aký si ty kráľ?! Ukáž svoju moc! Zavolaj si 
légie anjelov, o ktorých si hovoril na hore Olivovej! 
Kde si podel peniaze vdov a bláznov? Celé majetky 
si rozhádzal. Čo sa s nimi stalo? Odpovedz, hovor! 
Teraz si nemý, keď máš rozprávať pred súdom! 
Radšej si mal mlčať pred ľudom a ženami, ale tam 
si mal veľa rečí! 

Takto ho hanili a pritom mu sluhovia ubližovali. 
Bitkou a sácaním chceli vynútiť z Ježiša odpoveď. 
Iba s pomocou Božou toto všetko prekonal, aby 
vzal na seba hriechy sveta. Niektorí podlí svedko- 
via tvrdili, že Ježiš je nezákonité dieťa, iní to zas 
vyvracali a hovorili: 

— To je lož! Jeho matka bola pobožná panna 

v glužbách chrámu, boli sme svedkami jej zasnúbe- 
oia s bohabojným mužom. 

Nato sa svedkovia opäť začali hádať medzi sebou. 

Aj to vyhadzovali na oči Ježišovi a jeho učení- 
kom, že nikdy neobetovali v chráme. Ani som nikdy 
nevidela, že by bol Pán Ježiš alebo jeho apoštoli 
niekedy niesli do chrámu obetné zviera, okrem veľ- 
konočného baránka. Avšak Jozef i Anna, pokiaľ 
žili, často prinášali obety za Ježiša. Toto obvinenie 
veľa nezavážilo, veď ani eséni neobetovali zvieratá 
a predsa ich preto netrestali. Mnohí ho obviňovali 
z čarodejníctva. Sám Kajfáš viac ráz prehlásil, že 
svedkovia sú preto takí popletení, lebo im Ježiš 
počaril. 

Poniektorí žalovali naň, že Veľkú noc svätil 
proti zákonom už včera večer, ba už aj vlani sa pri- 
hodily neporiadky v tejto veci. Pre toto zas vypu- 
kol proti nemu rev a nádavky. Ale svedkovia 
už tak zmätene rozprávali, že to mrzelo a rozču- 
ľovalo samého Kajfáša i celú radu. A oni sami ne- 
vedeli uviesť nič takého, o čo by boli mohli oprieť 
žalobu. Vyzvali aj Nikodéma a Jozefa z Arimatie, 
aby sa vyslovili, veď Ježiš odbavoval veľkonočnú 
večeru v dome Jozefovom. Títo dvaja mužovia sa 
postavili pred Kajfaša a tvrdili, ba aj dokázali zo 
starých píšem, že Galilejčania mohli podľa staro- 
dávneho zvyku oslavovať Veľkú noc už o deň skôr. 
S baránkom to bolo tiež v poriadku, veď boli prí- 
tomní aj ľudia z chrámu. Toto dokazovanie sved- 
kov veľmi zmiatlo. Ježišovi nepriatelia sa náramne 
hnevali, keď Nikodém dal priniesť písma a dokázal 
z nich oprávnenosť počínania Galilejčanov. Toto 
právo bolo medzi inými odôvodnené tým, že pre 
veľký nával v chráme nestačilo by sa všetko vyko- 

nať v predpísanom čase a pri návrate domov mohlď 
by nastať veľká tlačenica. Galilejčania nepoužili 
vždy tohto práva, ale Nikodém ho dokázal z pred-j 
ložených píšem. Zlosť farizejov proti Nikodémovi 
sa zvýšila, keď svoj výklad dokončil vyhlásením, 
že celá rada sa môže cítiť zahanbená pred shromaž- 
deným zástupom, keď sa zaoberá takou obžalobou, 
ktorá bola vynesená nepripravene, prenáhlene, 
plná predsudkov práve pred veľkými sviatkami,, 
čomu nasvedčujú aj zmätené výpovede svedkov. 
So strašnou zlosťou sa pozerali na Nikodéma a 
v podlom vypočúvaní svedkov pokračovali tým 
chvatnejšie a nehanebnejšie. 

Po mnohých podlých, lživých a popletených vý- 
povediach predstúpili konečne dvaja svedkovia, 
ktorí vypovedali, že Ježiš vyhlásil, že zbúra chrám, 
vystavaný rukami, a za tri dni postaví iný, ktorý 
nebude zbudovaný rukami. Ale aj títo dvaja si pro- 
tirečili. Jeden z nich tvrdil, že Ježiš chcel postaviť 
nový kostol a že Veľkú noc svätil v inej budove, 
pretože starý chrám chcel zrúcať. Podľa druhého 
svedka však tá budova bola vystavaná ľudskými ru- 
kami a Ježiš to tak nemyslel. 

Kajfáš bol celkom rozhorčený, lebo trápenie Je- 
žiša, protirečenia svedkov a nevysvetliteľná nemá 
trpezlivosť obžalovaného pôsobily veľmi zlým doj- 
mom na mnohých prítomných. Niekoľko ráz sved- 
kov priam vysmiali. Mnohí cítili vo svojom svedo- 
mí úzkosť pre Ježišovo hlboké mlčanie, dokonca 
desať vojakov to tak dojalo, že pod zámienkou ťa- 
žoby vyšli z miestnosti. Keď prechádzali popri 
Petrovi a Jánovi, pošepkali im: 

— Srdcelomné je mlčanie Ježiša Galilejského 
pri tom podlom zaobchádzaní! Človek sa tak cíti, 



ako keby ho mala zem pohltiť. Povedzte, kde sa 
ináme obrátiť? 

Obaja apoštoli však, asi preto, že im nedôvero- 
vali a báli sa, že sa prezradia, ako Ježišovi učeníci, 
alebo že ich okolostojaci poznajú — odpovedali len 
tak vo všeobecnosti so smutným pohľadom: 

— Ak vás zve pravda, dajte sa ňou viesť, ostatné 
príde samo. 

Nato títo vojaci opustili Kajfášov dvor a poná- 
hľali sa do mesta. Stretli sa s ľuďmi, ktorí ich po- 
slali k jaskyniam na Olivovú horu, na juh od Jeru- 
zalema. Tu našli skrytých viac apoštolov, ktorí sa 
v prvej chvíli poľakali, ale keď sa dozvedeli, čo je 
s Ježišom a že aj im samým hrozí nebezpečenstvo, 
rozišli sa po dedinách. 


Syn Boží vydáva svedectvo o sebe 

Kajfáš po výpovedi posledných dvoch svedkov 
úžasne sa rozhneval, vstal so stolice, sostúpil nie- 
koľko stupňov k Ježišovi a hovoril: 

— Nič neodpovieš na toto obvinenie? 

Hnevalo ho, že sa Ježiš naňho ani nepozrel. Nato 

drábi chytili Ježiša za vlasy a mykli ho dozadu a 
udreli päsťou do brady. Ježiš však stál so sklone- 
ným zrakom i naďalej. Kajfáš dvihol prudko ruku 
a nahnevaným hlasom sa rozkríkol: 

— Zaprisahám ťa na Boha živého, aby si nám 
povedal, či si ty Kristus, Mesiáš, syn velebného 
Boha?! 

Veľký huk vystriedalo naraz hlboké ticho. Ježiš, 
posilnený nebeským Otcom, nevýslovne dôstojným 



a otriasajúcim hlasom, hlasom večného Slova odpči 
vedal: 

— Ty si to povedal, ja som. Ba poviem vám: one- 
dlho uvidíte Syna človeka sedieť na pravici moci 
Božej a prichádzať na oblakoch nebeských! 

Pri týchto slovách sa mi zdalo, ako keby Ježiš 
žiaril a nad ním sa otvorilo nebo a videla som v ňom 
všemohúceho Boha Otca v nevysloviteľnej jednote.^ 
Videla som anjelov a počula modlitbu spravodli- 
vých, ako sa hlasne modlili za Ježiša. Ale zdalo sa 
mi, ako keby božstvo Ježišovo hovorilo z Otca a’ 
z Ježiša zároveň: 

— Keby som mohol trpieť, trpel by som rád, ale 
že som milosrdný, vtelil som sa v Syna, aby trpel] 
Syn človeka, lebo som spravodlivý. A, hľa, on nesie 
vinu všetkých, vinu celého sveta! 

Pod Kajfášom som zasa videla otvorené peklo, 
zmätený ohnivý kruh, plný strašidelných postáv. 
Nad tým stál Kajfáš ako na tenkom závoji. Celý 
bol presiaknutý pekelnou zlobou. A celá budova sa 
mi zdala ako zdola podryté peklo. A keď Ježiš sláv* 
nostne vyhlásil, že je Kristus, Syn Boha, zdalo sa 
mi, ako by sa ho bolo peklo naľakalo a vyvrhlo 
proti nemu do tohto domu všetku zlobu. A keďže 
sa mi ukazuje všetko v obrazoch a podobách (a ta- 
káto reč je iste vernejšia, stručnejšia a jasnejšia, 
ako akékoľvek iné vysvetlivky, veď konečne i ľudia 
sú skutočné podoby, a nie slová), videla som úzkosť 
a zlobu pekla ako nesčíselné strašidelné obra- 
zy, ktoré sa tlačily zpod zeme na mnohých 
miestach. Pamätám sa, že som medzi nimi vi- 
dela húfy malých tmavých postáv, podobajúcich 
sa dvojnohým psom s tlapami, ktoré malý dlhé pa- 
zúry. Teraz napochytre neviem, aký druh zla malý 



znamenať. Vtedy som to vedela. Teraz sa pamätám 
len na podoby, ale to je jedno. Takéto desivé tiene 
gom videla vletieť do mnohých prítomných, alebo 
im sedieť na hlave a pleciach. Shromaždenie bolo 
n im i naplnené, zlosť opanovala každého zloducha. 

V týchto chvíľach videla som vychádzať stra- 
gidlá z hrobov za Sionom. Myslím, že to boli zlí du- 
chovia. Aj v okolí chrámu vystupovaly zo zeme 
rozličné postavy. Niektoré sa podobaly väzňom, 
ktorí vliekli za sebou putá. Už neviem, či aj tieto 
boly podobami zlých duchov, alebo to boly duše, 
vykázané na pozemské miesta, ktoré azda teraz 
tiahly do predpeklia, ktoré im otvoril Pán Ježiš, 
keď prijal rozsudok smrti. Človek to nevie ani do- 
konale vyjadriť a nechce pohoršiť tých, ktorí tieto 
veci nepoznajú, ale ich precíti, keď ich vidí a vlasy 
mu stávajú dubkom. 

V tejto chvíli sa stalo niečo hrozného. Myslím, že 
aj Ján zazrel niečo z toho, lebo som ho počula, ako 
o tom neskoršie rozprával. Aspoň všetci tí, ktorí 
neboli celkom roztratení, s veľkou hrôzou cítili 
strašidelnosť týchto chvíľ. Zlí to cítili tiež, ale zlosť 
a nenávisť v nich iba väčšmi vzbíkla. 

A Kajfáša ako by hnalo samo peklo. Chytil si 
okraj slávnostného rúcha, rozrezal ho nožom, roz- 
trhol a hlasne skríkol: 

— Rúhal sa! Načo potrebujeme ešte svedkov? 
Sami ste počuli rúhanie. Čo sa vám vidí? 

Všetci vyskočili a so strašným krikom volali: 

— Hoden je smrti! Hoden je smrti! 

Za tohto revu temné peklo zúrilo v budove naj- 
strašnejšie. Ježišovi nepriatelia, ich pomáhači a 
psovskí sluhovia boli ako spitý /diablom. Ako by 
bola temnota vyhlásila svoje víťazstvo nad svetlom. 



Všetkých prítomných, v ktorých ostalo ešte čosi 
dobrého, opanovala taká hrôza, že sa zahalili do 
plášťov a vytratili sa. Aj vznešenejší svedkovia, na- 
koľko ich už neholo treba, opustili súdnu budovu 
so zlým svedomím. Ľudia z nižšich tried tlačili sa 
okolo ohňa na dvore, kde im rozdávali peniaze, a 
teraz jedli a pili. 

Veľkňaz teraz povedal vojakom: 

— Odovzdávam tohto kráľa do vašich rúk, vzdaj] 
te úctu bohorúhačovi! 

Potom odišiel so svojimi poradcami do zadnej] 
okrúhlej siene, do ktorej sa odtiaľto nedalo vidieť.] 
Vo svojom veľkom zármutku spomenul si teraz Ján 
na úbohú Ježišovu matku. Znepokojovalo ho, žel 
nejaký nepriateľ by mohol porozprávať Panne] 
Márii túto hroznú zprávu nešetrným spôsobom. 
Ešte raz sa podíval na Pána a povedal si v duchu: 

— Majster, vieš dobre, prečo odchádzam. 

A odbehol k Panne Márii, ako by ho posielal sám 
Ježiš. Peter bol však od žiaľu a strachu celý porna] 
tený. Od únavy ešte ostrejšie cítil chlad prichádza- 
júceho rána. Nakoľko len mohol, zakrýval svoj zú] 
falý zármutok a bojazlivé sa približoval k ohnisku 
v pitvore, kde sa tlačila všelijaká háveď, aby sa tam 
trochu ohrial. Vlastne ani nevedel, čo robí, ale sa 
nemohol odtrhnúť od svojho Majstra. 


Trápenie Ježiša pred Kajfášom 

Keď Kajfáš vydal Ježiša ľúbovôli vojakov a opu- 
stil s radou súdnu sieň, vrhly sa na Pána nanič- 
hodni lagani ako rozbesnené osy. Ešte stále ho 
držali na povraze dvaja vojaci. Druhí dvaja sa 



vzdialili pred vynesením rozsudku, aby sa vystrie- 
dali. Už cez výsluch vytrhávali mu vojaci a kade- 
jakí naničhodníci z hlavy a z brady celé chumáče 
vlasov a spôsobovali mu mučivé bolesti. Dobrí ľudia 
tajne dvíhali so zeme niekoľko vlasov a vytrácali 
6a s nimi odtiaľ. Neskoršie sa tieto vlasy potratily. 

Ešte pri vypočúvaní luza na Pána pľula a tĺkla 
ho päsťami, bodala ostnatou palicou a pichala ihla- 
mi. Ale teraz v slepej zlosti zaplavili úbohého Ježi- 
ša všetkou podlosťou bezuzdného hnevu. Posmešne 
mu kládli na hlavu vence, zhotovené zo slamy a 
z lyka, a hneď mu ich zasa srážali s hlavy a zasypali 
ho novými a novými nádavkami a posmešnými vý- 
krikmi: 

— Pozrite sa na syna Dávidovho s otcovskou 
korunou! Hľa, tu stojí ten, ktorý je väčší než Šala- 
mún! To je ten kráľ, ktorý synovi pripravuje 
svadbu! 

Takýmito a podobnými potupnými poznámkami 
posmievali sa každej večnej pravde, ktorú hlásal 
v podobenstvách pre spásu ľudí. Bili ho päsťami 
a palicami, sácali sem a tam a potupne ho opľúvali. 
Potom uplietli korunu z hrubej pšeničnej slamy, 
aká rastie v tom kraji, dali mu na hlavu vysokú 
čiapku, podobnú terajšej biskupskej mitre, a na 
ňu slamený veniec a stiahli s neho plášť. 

Tak stál teraz Pán, na sebe mal iba spodné rúcho 
a povojník okolo hrdla, ale neskoršie mu aj to 
odňali a viac nevrátili. Potom mu dali na ramená 
ošúchaný starý plášť, ktorý mu napredku nesiahal 
ani pokolená, a okolo hrdla mu zavesili dlhú želez- 
nú reťaz, ktorá mu visela ako štóla po obidvoch 
stranách až po kolená. Na koncoch reťaze boly veľ- 


Ajhfa, človek! 

ké oklincované kruhy, ktoré mu pri chôdzi a páde 
bolestne doráňaly kolená. Ruky mu znovu poviazali 
na prsiach, dali mu do nich trstenicu a strápenú 
tvár mu pomazali hnusným výlučkom nečistých 
úst. Jeho rozstrapatené vlasy a brada, prsia a plášť 
boly plné špiny. Ufúľanou handrou mu zaviazali 
oči, tĺkli ho päsťou a palicou a vykrikovali: 

— Veľký prorok, uhádni, kto ťa udrel? 

Ale on nepreriekol ani slova, iba tíško sa modlil 
za nich, zastenal a ďalej znášal bitku. 

Takto zmučeného, potupeného a pošpineného 
odvliekli ho na reťazi do zadnej zasadacej siene. 
Cestou ho kopali a bili palicami a posmešne vykri- 
kovali: 

— Preč so slameným kráľom! Nech sa predstaví 
rade s poctou, ktorú sme mu preukázali! 

Keď vošli do siene, kde ešte sedel Kajfáš s nie- 
koľkými prísediacimi na polkruhovitom pódiu! 
uvítali ich s posmechom. Všetko, čo robili, bol naj- 
podlejší výsmech a svätokrádežné potupovanie 
svätých zvyklostí a úkonov. Ako predtým, keď 
naňho pľuvali a mazali blatom, vykrikovali: 

— Tu máš kráľovské pomazanie, tu máš pro- 
rocké pomazanie, teraz sa vysmievali z činu Mag- 
daléninho a krstu. 

— Akože? — revali posmešne, — takýto špinavý 
chceš predstúpiť pred najvyššiu radu? Vždy si chcel 
druhých očistiť a sám si špinavý! No, veď my ťa 
očistíme! 

A priniesli za vedro špinavej hnojnice, v ktorej 
plávala hnusná handra. Začali ho sácať, posmievať 
sa mu a nadávať. Posmešne sa mu klaňali a pozdra- 
vovali, vyplazovali naň jazyk, s tou hnusnou han- 



drou prešli mu po tvári a pleciach, ako by ho utie- 
rali, ale ešte väčšmi ho zašpinili. Nakoniec mu vy- 
liali na hlavu, čo ostalo vo vedre, a revali: 

• — Tu máš vzácne pomazanie! Tu máš nárdovú 
voňavku za tristo dinárov, tu máš vodu na krstenie 
t Betesdy. 

Touto poslednou posmešnou poznámkou proti 
svojej vôli prirovnali Ježiša k veľkonočnému ba- 
ránkovi. Bolo totiž zvykom obetných baránkov 
najprv zväčša umyť pri bráne v blízkosti jazera 
Betesdy, potom v jazere, juhovýchodne od chrámu, 
pokropiť ich obradne vodou, prv než ich zabili 
v chráme. Pri týchto rečiach mali na mysli človeka, 
chorého už 38 rokov, ktorého Ježiš uzdravil pri 
jazere, pretože som tohto človeka videla, ako sa 
tam umýval, alebo bol pokrstený. Preto hovorím 
„umýval sa, alebo bol pokrstený”, lebo túto uda- 
losť neviem teraz jasne pripomenúť. 

Vojaci Ježiša ďalej sácali, bili a vláčili posmešne 
pred radou, ktorá bola ešte pohromade. 

Postavy zlostných diablov ovládly všetkých shro- 
maždených. Bola to temná, desivá trma-vrma. Iba 
okolo trápeného Ježiša videla som často lesk a 
svetlo od toho času, čo vyhlásil, že je Syn Boží. 
Zdalo sa, že mohí z prítomných tušili vo svojom 
vnútri, ale aspoň mali tiesnivý pocit, že nijaké po- 
hanenie a potupenie nemôže Ježiša zbaviť nevý- 
slovnej dôstojnosti. Tento lesk okolo Ježiša vycítili 
nepriatelia iba pri silnejšom rozvírení svojej nená- 
visti. Pre mňa však táto gloriola bola taká nápadná, 
že som stále musela myslieť: preto zakryli Ježišovi 
tvár, lebo veľkňaz po Ježišových slovách: „Ja som”, 
nezniesol jeho pohľad. 

Peter zapiera 


Keď Ježiš slávnostne vyhlásil: „Ja som!” a Kaj- 
fáš si roztrhol rúcho a na zvolanie „Hoden je 
smrti!” ozval sa posmech a rev luzy, keď sa nad- 
Ježišom otvorilo nebo spravodlivosti a peklo uvoľ- 
nilo svoju zlobu, hroby väznených duchov, keď sa 
všetko naplnilo úzkosťou a desom, Peter a Ján ne- 
vydržali tam dlhšie stáť a dívať sa napnuté na 
strašné mučenie Ježiša, lebo boli bezmocní a nemo- 
hli ani zjajknúť. Ján vyšiel s ostatnými odchádza- 
júcimi divákmi a svedkami a ponáhľal sa k Ježi- 
šovej matke, ktorá bola s pobožnými ženami v Mar- 
tinom dome, neďaleko Rožnej veže, kde mal aj 
Lazár pekný dom. 

Peter sa však nevládal vzdialiť, lebo veľmi mi- 
loval svojho Majstra. Už sa nevedel ovládať, trpko 
plakal, ale plač skrýval, ako len vedel. Nechcel 
však tam ostať, lebo by ho bola prezradila jeho 
horlivosť, ale ani inde sa nemohol obrátiť bez toho, 
aby nebol nápadný. Vyšiel teda do pitvora k ohňu, 
kde postávali vojaci a posedávali v hlúčkoch kade- 
jakí ľudia, ktorí sa občas zúčastňovali na ubližo- 
vaní Ježišovi a robili naňho podlé poznámky. Peter 
bol ticho. Ale práve jeho neúčasť na podlostiach 
ostatných a hlboký zármutok na tvári vzbudil podo- 
zrenie u Ježišových nepriateľov. Práve priskočila 
k ohňu vrátna a keďže každý táral iba o Ježišovi 
a o jeho učeníkoch, zamiešala sa do reči aj ona ako 
bezočivá žena. Pozrela sa na Petera a povedala: 

— Aj ty si zpomedzi učeníkov Galilejského! 

Peter sa zmiatol a naľakal, že surová háveď teraz 
aj jemu bude ubližovať, preto odpovedal: 

„I obrátil sa Pán a pozrel na Petra. / rozpamätal sa Peter 
na slovo Pánovo, ktoré mu bol povedal: Skôr, ako sa dnes 
kohút ozve, tri razy ma zaprieš. (Lk. 22, 61.) 

— Žena, ja ho ani nepoznám! Neviem, neroz- 
umiem, čo tým chceš povedať! 

Potom vstal a ahy sa ich zbavil, vyšiel z pitvora. 
Pred mestom práve zakikiríkal kohút. Nepamätám 
sa na to, či som kikiríkanie aj počula, cítila som 
však, že teraz spieva na predmestí. Keď Peter vy- 
chádzal, zazrela ho iná slúžka a poznamenala 
okolostojacim: 

— I tento bol s Ježišom Nazaretským. 

Čo holi pri ňom, sa pýtali: 

— Nie si aj ty z jeho učeníkov? 

Peter upadol ešte do väčšieho strachu a zmätku 
a zadušil sa: 

— Naozaj, nie som! Ani nepoznám toho človeka! 

A ponáhľal sa von do vonkajšieho dvora, kde 
videl známych, ako sa dívali dnu cez múry. Chcel 
im dať výstrahu. Plakal a zachvátila ho taká starosť 
a zármutok nad Ježišom, že ani nemyslel na svoje 
zapieranie. Na vonkajšom dvore boli aj mnohí Ježi- 
šovi priatelia, ktorých nechceli ďalej pustiť. Petra 
však vypustili. Tí sa vyškriabali na múry, aby mohlu 
niečo počuť. Peter našiel medzi nimi celý húf uče- 
níkov, ktorých sem dohnala úzkosť až z jaskýň Hin- 
nomskej hory. Hneď obklopili Petra a s plačom sa 
ho vypytovali, ale Peter bol ešte stále zmätený a 
bál sa, že sa prezradí a preto iba niekoľkými slova- 
mi im poradil, aby sa hneď vzdialili, lebo sa môžu 
dostať do nebezpečenstva. Na to ich opustil a pre- 
chádzal sa smutne sem a tam. Tí však hneď zane- 
chali mesto. Boli to prví šestnásti učeníci, medzi 
nimi Bartolomej, Natánael, Saturnín, Judáš Barsa- 
báš, Simeon, neskorší jeruzalemský biskup, Zachej 
a Manahem, mládenec od narodenia slepý, ktorého 
Ježiš uzdravil. 

Ale Peter nenašiel pokoja. Láska k Ježišovi ho 
hnala zpät do vnútorného dvora, ktorý obkľučoval 
budovu. Vpustili ho zasa, lebo už predtým mu vy- 
konal voľný príchod Nikodém a Jozef z Arimatie. 
Zatiaľ sa ešte nevracal do predsiene súdu, ale 
obrátil sa popri stene k vchodu, vedúcemu k zadnej 
okrúhlej zasadacej sieni, kde drábi vláčili Ježiša 
sem a tam. Peter sa bojazlivo približoval a hoci 
cítil, že ho pozorujú ako podozrivého, predsa sta- 
rosť o Pána mu dodala smelosti a snažil sa pretlačiť 



cez sberbu, obstavajúcu dvere, aby videl Ježiša. 
Práve ho viedli okolo so slameným vencom na 
hlave. Pán sa pozrel na Petra vážne a vyčítavo. 
Peter bol bolesťou úplne zronený. Ale keďže ešte 
stále zápasil so svojou bojazlivosťou a začul, ako 
sa okolo neho pýtajú: — Kto je tento tulák?, — 
vyšiel zasa na dvor. Sústrasť, úzkosť a zármutok ho 
natoľko zmiatly, že sa len tak tackal hore dolu. 
Zbadal však, že ho pozorujú, preto sa vrátil do 
pitvora, posadil sa k ohňu a sedel tam hodnú chví- 
ľu, kým neprišli niektorí, ktorí ho už tu videli a 
pozorovali jeho zmätok. Dali sa s ním do reči, za- 
čali haniť Ježiša a jeho činnosť. Jeden mu povedal: 

— Iste aj ty patríš medzi jeho stúpencov, veď 
si Galilejčan, nárečie ťa prezrádza! 

A keď sa Peter chcel vyhovoriť a odísť, vstúpil 
mu do cesty Malchusov brat a zakričal naňho: 

— Čože? Či som ťa nevidel v záhrade na Olivovej 
hore? Či si neporanil môjmu bratovi ucho? 

Peter v tejto tiesni úplne stratil hlavu. Vytrhol 
sa zpomedzi nich a pri svojej prudkej povahe začal 
sa zaklínať a prisahať, že toho človeka vôbec nepo- 
zná, a vybehol z pitvora do vonkajšieho dvora. 
Vtom kohút zasa zaspieval a Ježiša práve viedli 
z okrúhlej siene cez dvor do väzenia, ktoré bolo 
pod dvoranou. Pán sa obrátil a veľmi smutne a 
ľútostivo sa pozrel na Petra a Petrovi prišly na um 
Ježišove slová: 

— Než kohút dva razy zaspieva, tri razy ma 
zaprieš! 

Tieto slová zaryly sa mu do srdca ohromnou 
silou. Vo svojom zármutku a tiesni celkom zabudol 
na svoje sľuby na hore Olivovej, že skôr umrie, než 
by mal opustiť svojho Majstra. Zabudol, že ho 

Majster na to vopred upozornil. Pri pohľade Ježi-* 
sovom vedomie hriechu ho celkom zdrvilo. Zhrešil. 
Hrešil proti svojmu Spasiteľovi, ktorého potupili, 
nevinne odsúdili, ktorý mlčky znášal všetko poni- 
žovanie. Zhrešil proti Spasiteľovi, ktorý ho tak do- 
jímavo upozorňoval. Zahalil si hlavu, od ľútosti 
trpko zaplakal a vybehol z vnútorného dvora ako 
bez smyslov. Už sa nebál, že ho oslovia. Bol by 
povedal každému, kto je a aký hriech ho tlačí. 

Kto by sa opovážil tvrdiť, že by bol silnejší než 
Peter, keby hol v takom nebezpečenstve, v takej 
tiesni, zmätku, v boji medzi láskou a strachom, vy- 
čerpaný, nevyspatý, bolesťou zmätený nad toľkými 
strasťami tejto strašnej noci, pri takej detinskej, 
ale zároveň aj prudkej letore, akú mal Peter? Pán 
ho ponechal na vlastné sily a tu sa stal nevládnym, 
ako by sa stal každý, kto by zabudol na slová: 

— Modlite sa a bedlite, aby ste neupadli do po- 
kušenia! 


Panna Mária v Kajíášovej súdnej budove 

Blahoslavená Panna, ktorá neprestajne trpela 
so svojím Synom, vedela a cítila všetko, čo sa robilo 
s Ježišom. V duši pretrpela aj ona všetko a podob- 
ne, ako aj jej Syn, a ustavične sa modlila za muči- 
teľov. Ale jej materinské srdce obracalo sa aj na 
Boha, aby nedopustil všetky tieto hriechy, aby 
odvrátil muky od svojho svätého Syna a neodola- 
teľne túžila byť v blízkosti úbohého, utrápeného 
Syna. 

Keď Ján po hroznom výkriku „Hoden je smrti!” 
prišiel od Kajfáša do domu Lazárovho, ktorý stál 

blízko nárožnej veže a porozprával Panne Márii 
o hroznom utrpení Ježišovom, spolu sa rozplakali. 
Panna Mária a Magdaléna, ktorá od bolesti skoro 
zamdlela, a iné zbožné ženy si želaly, aby icb za- 
viedli k trpiacemu Ježišovi. Ján, ktorý len preto 
opustil svojho božského Majstra, aby potešil Máriu, 
odprevadil ju teraz s ostatnými ženami. Magdaléna 
zalamovala rukami a potácala sa ulicami popri 
ostatných. Ulice boly osvetlené mesačným svetlom. 
Tu a tam bolo vidno skupinky ľudí, ako sa vracali 
domov. Tváre malý zakryté. Zovšadiaľ bolo počuť 
hlasité poznámky, ktorými tupili Ježiša, čím sa 
bolesti žien len zväčšovaly. 

Panna Mária, ktorá mlčky uchovávala všetko vo 
svojom srdci a pri vnútornom spojení s Ježišom 
neustále s ním trpela, viac ráz stratila vedomie 
a klesla do náručia sprievodkýň. Práve ležala v ru- 
kách žien pri jednej z brán vnútorného mesta, 
kadiaľ viedla cesta, keď oproti nim šli niekoľkí 
dobrosrdeční ľudia, ktorí sa s plačom ponáhľali 
z Kajfášovho domu. Len čo sa priblížili k ženám 
a spoznali Ježišovu matku, s úprimnou sústrasťou 
ju pozdravili: 

— Ó, ty nešťastná matka! ó, ty smutná matka! 
Ty najbolestnejšia matka Najsvätejšieho z Izraela! 

Keď prišla Mária k sebe, úprimne sa poďakovala 
za ich súcit a potom so svojím sprievodom pokra- 
čovala v žalostnej ceste. 

Keď sa priblížili ku Kajfášovmu domu, cesta ich 
viedla na opačnú stranu, než bol vchod. Tu bol dom 
ohradený iba jedným múrom, kým na tej strane, 
kde je vchod, viedla cesta cez dva dvory. Tu zasa 
nová trpká bolesť zasiahla Matku a jej sprievod. 
Prechádzali popri priestranstve, ktoré ležalo tro- 

chu vyššie a tam pod voľným šiatrom kresali práve 
kríž pre Ježiša. 

Pánovi nepriatelia totiž už vtedy, keď sa Judáš 
vybral na svoju zradcovskú cestu, vydali rozkaz, 
aby hneď pripravili kríž, len čo chytia Ježiša, aby 
Pilát nemal čas, ani dôvod na odkladanie. Mali 
totiž úmysel odovzdať Ježiša na odsúdenie včas- 
ráno. Nepočítali s tým, že to bude tak dlho trvať! 
Kríže pre dvoch lotrov Rimania už dávno zhotovili*] 
Robotníci nadávali a preklínali, že musia preňho 
aj v noci pracovať. Toto rúhanie stále a stále pre- 
rážalo srdce bolestnej Matky, zráňané každým do- 
padom sekery. A ona sa predsa len modlila za 
zaslepených ľudí, ktorí s kliatbami kresali nástroj 
svojho vykúpenia a mučeníckej smrti jej Syna. 

Obišli dom a prišli na vonkajší dvor. Tu Mária! 
obklopená zbožnými ženami, spolu s Jánom utiahla 
sa v rohu pod bránou nasledujúceho domu. Jej ne- 
výslovne utrápená duša bola stále u Ježiša. Bola 
by bývala veľmi rada, keby boli bránu otvorili a 
keby sa bola mohla dostať dnu s pomocou Jánovou. 
Cítila totiž, že ju len táto brána delí od Syna, kto- 
rého po druhom kikiríkam odviedli do temnice 
pod budovou. 

Medzitým sa brána otvorila a medzi vychádzajú- 
cim rútil sa oproti ženám Peter so zakrytou tvárou, 
vystretými rukami a v usedavom plači. Pri mesač- 
nom svite a pri svetle fakieľ Ján a Mária ho hneď 
poznali. Mal dojem, že v podobe Matky sa mu zja- 
vuje vlastné svedomie. Ach, ako zaznely slová 
Máriine v úbohej Petrovej duši: 

— Och, Šimon, čo je s Ježišom, mojím synom? 

Peter nemohol zniesť Máriin pohľad. Zalomil 
rukami a odvrátil sa. Nemohol sa zmôcť ani na jedi- 

né slovo. Ale Panna Mária ho nepustila. Pristúpila 
k nemu a bolestne ho oslovila: 

— Och, Šimon, syn Kefasov, neodpovie! mi? 

A Peter s hlbokým nárekom vykríkol: 

— Oj, matka, neprihováraj sa mi! Tvoj syn 
neľudsky trpí. Ale nehovor so mnou. Jeho odsúdili 
na smrť a ja som ho takým podlým spôsobom tri 
razy zaprel! 

Keď sa teraz k nemu priblížil aj Ján a chcel sa 
s ním rozprávať, Peter od zármutku, celý bez seba, 
vybehol do jaskyne na hore Olivovej, kde sa Ježi- 
šova ruka pri modlitbe vtlačila do skaly. Myslím, 
že aj praotec Adam sa kajal v tejto jaskyni, keď 
vyšiel na prekliatu zem. 

Matka Božia, zronená novým utrpením syno- 
vým, klesla pri slovách Petrových pri pilieri brány 
na kameň, na ktorom stála, a stopy jej ruky alebo 
nohy vtlačily sa do kameňa. Kameň s touto stopou 
ešte jestvuje, už neviem kde, ale videla som ho. 
Keď Ježiša uväznili a väčšina prítomných už odišla, 
brány dvorov ostaly otvorené. Panna Mária, ktorá 
už prišla k sebe, žiadala si, aby mohla byť bližšie 
k milovanému synovi. Ján s ostatnými ženami za- 
viedol ju pred Ježišovu väznicu. Poznala Ježišovo 
položenie a Ježiš zasa jej, ale verná Matka chcela 
aj vonkajšími smyslami vnímať a počuť stenanie 
synovo. A toto sa jej aj podarilo, počula tak ston 
Ježišov ako i posmievanie mučiteľov. 

Ale nemohli tu ostať dlho, lebo boli v podozrení. 
Magdalénu veľmi znepokojovaly prudké bolesti a 
svätá Matka, hoci si aj pri najväčšom utrpení za- 
chovala rozvahu a obdivuhodnú dôstojnosť, predsa 
musela aj na tejto krátkej ceste vypočuť trpké 
poznámky: 

— Nie je to matka Galilejského? Nuž, veru jej 
syn sa dostane na kríž! Pravda, nie pred sviatkami, 
ak je len nie naničhodným zločincom! 

Mária sa teraz obrátila a pod vnútorným dojmom 
poodišla k ohnisku v pitvore, kde teraz postával už 
len menší hlúčok kadejakej sberby. Sprievod ju 
mlčky sledoval. Na tomto mieste desov, kde Ježiš 
vyhlásil, že je Synom Božím a kde diabolské ple- 
meno zarevalo: „Hoden je smrti!” spoločná bolesť 
znovu pozbavila Matku vedomia. Ján so ženami ju 
odtiaľ odniesli, lebo bola už viac mŕtva než živá! 
Luza však neprehovorila, mlčala a s úžasom po- 
zerala. Vyzeralo to, ako keby cez peklo preleteli 
čistý duch. 

Cesta ich viedla zasa popri zadnej strane budovy, 
popri tom smutnom mieste, kde kresali Ježišov 
kríž. Ako pri súdnom rokovaní, tak ani pri kresaní 
kríža nevedeli to dokončiť. Robotníci veľa ráz mu- 
seli sohnať iný materiál, lebo tu sa im jeden kus 
nezdaril, tu sa druhý zlomil. Dlho to trvalo, kým 
niekoľkoraké drevo sostavili tak, ako to Boh chcel. 
Mala som o tom viac videní. Aj to som videla, ako 
keby aj anjeli boli zastavovali prácu, kým sa ne- 
dokončila podľa vôle Božej. Nakoľko sa však na to 
už jasne nepamätám, nebudem o tom premýšľať. 


Utrpenie Ježišovo v noci. Ježiš v žalári 

Ježiša uväznili v okrúhlej pivničke pod súdnou 
budovou u Kajfáša. Videla som, že časť tejto miest- 
nosti jestvuje ešte aj dnes. Zo štyroch vojakov 
ostali pri ňom iba dvaja, ale sa viac ráz striedali 
v menších prestávkach. Pánovi dosiaľ nevrátili 

laty. Ešte vždy bol v tom roztrhanom, špinavom, 
výsmešnom plášti. Ruky mu znova poviazali. 

Keď Ježiš vkročil do žalára, modlil sa k svojmu 
nebeskému Otcovi, aby všetko to ubližovanie a 
výsmech, ktorý dosiaľ vytrpel a ešte vytrpí, prijal 
ako obetu usmierenia za trýzniteFov a za všetkých 
ľudí, ktorí azda niekedy zhrešia v podobných trá- 
peniach a nebudú môcť ovládať svoju netrpezlivosť 
a svoj hnev. 

Kati ani tu nedali pokoj Pánovi. Vyviazali ho 
k nízkemu stĺpu uprostred žalára, aby sa mohol 
oprieť, takže sa potácal na nohách, zmučených a 
opuchnutých od úderov dlhej reťaze. Neprestajne 
sa mu posmievali a ubližovali a keď sa tým unavila 
jedna dvojica, prišla druhá, aby ho potrápila hru- 
bými neprístojnosťami. 

Nemôžem vyrozprávať všetku zlobu, ktorú po- 
páchali na Najčistejšom a Najsvätejšom. Som pri- 
veľmi chorá a od sústrasti s Ježišom skoro som 
umrela. Aké je to pre nás zahanbujúce, že vo svo- 
jej zmäkčilosti a strachu z utrpenia nevieme ho- 
voriť alebo počúvať o nesmiernom utrpení, ktoré 
za nás nevinný Vykupiteľ tak trpezlivé znášal. 
Zachváti nás strach, ako vraha, ktorého nútia, aby 
vložil ruku na rany svojej obeti. Ježiš podstúpil 
všetko a ani ústa neotvoril. Hriešni ľudia to boli, 
čo si vylievali zúrivosť na svojom bratovi, na svo- 
jom Vykupiteľovi, na svojom Bohu. Aj ja som 
úbohá hriešnica, aj pre mňa bolo toto utrpenie. 

Na súdny deň sa všetko vyjaví. Potom všetci 
uvidíme, že v časoch, keď Syn Boží prebýval medzi 
nami, aj my sme sa zúčastnili na jeho trápení svo- 
jimi hriechami, ktoré ešte stále páchame. Tieto 
hriechy znamenajú náš súhlas, naše spoluúčinko- 

vanie v ubližovaní Ježišovi. Keby sme si to uvážili, 
azda by sme s väčšou vrúcnosťou vyslovovali slová 
modlitby: „Pane, hotový som skôr umrieť, než ťaž- 
kým hriechom znovu Ťa uraziť!” 

Ježiš v žalári sa neprestajne modlil za svojich 
trýzniteľov a keď v únave trochu prestali, videla 
som, ako sa Ježiš oprel o stĺp a celý hol ožiarený 
svetlom. Prichádzal nový deň. Deň nekonečného 
utrpenia a zadosťučinenia. Cez škáru v stene tem- 
nice nazrel nesmelo deň nášho vykúpenia a pozrel 
sa na strápeného Veľkonočného Baránka, ktorý 
vzal na seba hriechy celého sveta. A on zdvihofl 
spútané ruky v ústrety novému dňu a nahlas, zre- 
teľne sa modlil k Otcovi nebeskému. V nekonečne 
dojímavej modlitbe poďakoval sa mu za svoje po- 
slanie, po ktorom túžili už naši praotcovia, po čom 
túžil aj sám, keď hovoril: 

— Musím sa dať pokrstiť, a ani sa nemôžem 
dočkať, kedy sa to splní! 

Ako dojímavo sa poďakoval Ježíš za tento deň,] 
za cieľ svojho života, lebo bol povolaný na to, aby 
dovŕšil naše spasenie, otvoril nám nebesá, zvíťazil 
nad peklom, uvoľnil pre ľudí prameň milostí a 
splnil vôľu nebeského Otca! 

Odriekala som s ním túto modlitbu, ale teraz by 
som ju už nemohla zopakovať. Od účasti bola som 
chorá a musela som veľmi plakať, keď vo svojich 
mukách ešte ďakoval za nesmierne utrpenie, ktoré 
znášal aj pre mňa a stále som prosila: 

— Oh, daj mi, daj mi svoje muky! Patria mne, 
moje hriechy ich spôsobilý! 

Do väzenia vkročil deň a Ježiš ho privítal s vďa- 
kou a ja, zničená láskou a účasťou, detinsky som 
opakovala po ňom jeho slová. Po strašom nočnom 

buku to bol neopísateľne smutný, láskavý, vážny 
a svätý pohľad. Ježiš stál ožiarený uprostred úzke* 
ho žalára pri nízkom stĺpe a s vďakou vítal prvé 
lúče dňa, ktorý mal priniesť veľkú obeť. Ako by 
ten slnečný lúč prichádzal k nemu, ako prichádza 
gudca hrdelného súdu k odsúdenému, aby sa 6 ním 
smieril pred popravou, a odsúdený sa mu milo po- 
ďakuje. 

Vojaci, ktorí si medzitým zdriemli, pozerali ako 
vyjaveni, ale ho nerušili. Zdalo sa, že sa naľakali. 
Ježiš strávil v tomto žalári niečo vyše hodiny. 


Judáš pri súdnom dome 

Kým Ježiš bol v žalári, približil sa Judáš ku Kaj- 
fášovej súdnej budove. Až doteraz, poháňaný 
diablom, zúfalo pobiehal po južných stráňach jeru- 
zalemských a po údolí Hinnomu, kde sa vyvážajú 
smeti, kosti a zdochliny. Plazil sa vôkol a za opas- 
kom mu viselo vrecko strieborniakov, odmena za 
ohavnú zradu. Už všetko stíchlo. Judáš, nepozna- 
ný, vypytoval sa stráže, čo sa stane s Galilejským. 

— Bol odsúdený na smrť a bude ukrižovaný — 
odpovedali mu. 

Z rečí iných sa dozvedel, ako strašne zaobchá- 
dzali s Ježišom a ako sa pritom trpezlivo a pokojne 
správal, že na úsvite ho ešte raz postavia pred radu 
a slávnostne odsúdia. 

A kým zradca sháňal zprávy, vyšlo slnko a dom 
s okolím sa prebudil. Judáš sa utiahol za dom, aby 
ho nikto nevidel. Utekal pred ľuďmi ako kedysi 
Kain. V duši mu už burácalo zúfalstvo. 

A hľa, čo mu padne do oka? Miesto, kde kresali 
kríž. Súčiastky ležaly vedľa seba a robotníci, za- 
halení do pokrovcov, spali medzi nimi. Nad Olivo- 
vou horou sa brieždilo. Nebo ako by sa triaslo 
hrôzou, keď uvidelo nástroj nášho vykúpenia. Ju. 
dáš sa zdesene pozrel a ušiel. Uvidel drevo hanbyj 
na ktoré zapredal svojho Majstra. Skryl sa na 
okolí, aby vyčkal výsledok ranného zasadania. 


Ranný súd nad Ježišom 

Kajfáš, Annáš, starší z ľudu a zákonníci hneď na 
úsvite znovu sa sišli vo veľkej zasadacej sieni na 
rozhodujúce zasadnutie. Nočný súd totiž nebofl 
právoplatným, bol len akýmsi predbežným vyšetro- 
vaním a výsluchom svedkov, lebo čas pred sviatka- 
mi sa krátil. Väčšina členov rady strávila zvyšok 
noci v Kajfášovom dome na ležadlách, postavených 
v bočných miestnostiach a nad zasadacou sieňou. 
Mnohí, medzi nimi Nikodém a Jozef z Arimatie, 
prišli na svitaní. Bolo to veľké shromaždenie a vše- 
tko sa konalo s veľkým chvatom. Keďže sa teraz 
radili, ako Ježiša odsúdiť na smrť, dali sa Nikodém, 
Jozef a ešte niekoľkí do boja proti Ježišovým ne- 
priateľom a žiadali odročiť rokovanie na posviatko- 
vé dni, aby nevznikla vzbura. Tvrdili, že na základe 
doterajších obvinení nemožno vyniesť spravodlivý 
rozsudok, pretože všetci svedkovia si protirečili. 
Hlavní kňazi a ich prívrženci zúrili, keď počulfl 
tieto námietky, a jasne im dali najavo, že tento súd 
im preto nelahodí, lebo by sami mohli byť obvinení 
zo spoluúčasti. Preto potom všetkých, ktorí boli 

Ježišovi naklonení, vytvorili z rady. Títo sa ohrá- 
dzali proti tomu a povedali, že oni neponesú zodpo- 
vednosť za rozhodnutie rady. Opustili dom a odišli 
do chrámu. Po tejto udalosti sa už do rady ne- 
dostavili. 

Kajfáš rozkázal úbohého, zmučeného a bdením 
vyčerpaného Ježiša predviesť pred radu a po roz- 
sudku zaviesť k Pilátovi. Sluhovia s veľkým revom 
sbehli do temnice, zasypali Ježiša nádavkami, roz- 
viazali mu putá, shodili mu s pleca plášť plný špiny, 
opásali ho povrazom a viedli ho hore. Toto všetko 
— priam ako ostatné — dialo sa s veľkou rýchlo- 
sťou a náramne surovo. Ako úbohé obetné zviera 
hnali ho kati do súdnej siene s posmeškami, bitím 
pomedzi rady vojakov, postavených pred domom. 
Od ubližovania, vyčerpanosti, nakydanej špiny bol 
hrozne znetvorený. Keď vstúpil pred nich, bol za- 
halený iba podriapaným spodným rúchom. Oškli- 
vosť len zväčšovala ich zlobu. Ale nikto z tých 
tvrdých Židov neprejavil sústrasť. 

Kajfáš, naplnený nenávisťou a zlobou voči Ježi- 
šovi, ktorý pred ním stál v takomto zbedačenom 
stave, povedal mu: 

— Ak si ty Pánov pomazaný, ak si ty Mesiáš, tak 
nám to povedz! 

Ježiš dvihol hlavu a so svätou trpezlivosťou a 
slávnostnou vážnosťou odpovedal: 

— Ak vám to aj poviem, neuveríte mi, ak sa vás 
opýtam, neodpoviete mi, ani ma neprepustíte. Ale 
od týchto čias Syn človeka bude sedieť na pravici 
moci Božej. 

Vtom sa pozreli na seba a s posmešným úsmevom 
opovržlivo sa ho spýtali: 


U A]bt«. človek! 

— Tak ty si Syn Boží? 

Ježiš odpovedal hlasom večnej pravdy: 

— Áno, ako sami hovoríte: ja som! 

Na toto osvedčenie Pánovo skríkli: 

— Načo potrebujeme ešte dôkazy? Veď sme to 
teraz počuli z jeho vlastných úst! 

Vyskočili a všetci sa naňho osopili potupnými 
slovami, nadávali mu do úbožiakov, cudzincov, 
nemohúcich, bedárov nízkeho pôvodu, ktorý chce 
byť ich Mesiášom a chce sedieť na pravici Božej! 
Rozkázali sluhom, aby ho znova poviazali, ale tak,< 
ako je to zvykom pri odsúdených na smrť: na 
hrdlo mu uviazali reťaz a tak ho vliekli pred Pi- 
láta. Už predtým vyslali posla, aby sa pripravil 
včas na súdenie zločinca, lebo pred sviatkami sa 
treba ponáhľať. A šomrali, prečo ešte musia chodiť 
k rímskemu miestodržiteľovi. V takých prípadoch, 
ktoré sa netýkaly len náboženských a chrámových 
predpisov, sami nemohli previesť rozsudok smrti. 
Pretože ho chceli odsúdiť aj za zločin proti cisá- 
rovi, aby sa zdalo, že rozsudok smrti bol vynesený 
podľa zákonov, musel ho predovšetkým odsúdiť 
miestodržiteľ. 

Vojaci už nastúpili na prednom dvore a veľký 
zástup Ježišových nepriateľov a ostatnej luzy 
shromaždil sa pred domom. Hlavní kňazi a časť 
rady šla vpredu, potom kráčal Spasiteľ medzi vo- 
jakmi, obklopený vojenskou čatou. Nakoniec sa 
pripojila k sprievodu všetka luza. Takto tiahli so 
Sionu do dolného mesta k Pilátovej budove. Časť 
prítomných kňazov odišla do chrámu, kde mali 
dnes veľa roboty. 



Judáš zúfa 


Zradný Judáš, ktorý neodišiel ďaleko, počul 
hukot sprievodu a zachytil niektoré poznámky po- 
náhľajúcich sa ľudí: 

— Teraz ho vedú k Pilátovi. Rada odsúdila Ga- 
lilejčana na smrť. Dostane sa na kríž, ale ani tak 
hy neostal nažive, lebo ho strašne dokaličili. Je 
obdivuhodne trpezlivý, nič nehovorí, povedal iba, 
že je Mesiáš a bude sedieť na pravici Božej a preto 
ho musia ukrižovať. Keby to nebol vyhlásil, neboli 
by ho mohli odsúdiť na smrť, ale takto ho ukrižujú. 
Ten lotor, ktorý ho zapredal, bol jeho učeníkom. 
Ešte pred chvíľkou jedol s ním veľkonočného ba- 
ránka. Nechcel by som spáchať taký čin. Nech je 
už hocikto tento Galilejčan, ale ani jedného svojho 
priateľa nevydal na smrť za peniaze. Veru ten da- 
rebák by si zaslúžil šibenicu! 

V Judášovej duši začal zápasiť strach, oneskore- 
ná ľútosť a zúfalstvo. Diabol ho hnal do behu. 
Vrecko s peniazmi, ktoré mal za pásom pod pláš- 
ťom, bolo mu pekelnou ostrohou. Pevne ho pri- 
dŕžal rukou, aby strieborniaky neštrkaly a neudie- 
raly ho do boka. Bežal rýchlo, ale nie za sprievo- 
dom, a ani nie preto, aby sa hodil do prachu pred 
Ježišom a prosil o milosrdenstvo a odpustenie, a 
ani nie preto, aby s ním umrel. Nie, nie preto ute- 
kal, aby pred Bohom uznal svoj hriech a ľutoval 
ho, ale preto, aby sa pred ľuďmi zbavil svojho hrie- 
chu a mzdy krvi. 

Ako šialený utekal k chrámu, kde sa po odsúdení 
Ježišovom sišli viacerí z členov rady ako dozorco- 

via nad kňazmi, ktorí konali službu, a niektorí zra 
starších z ľudu. So začudovaním sa pozreli jeden 
na druhého a potom s povýšeným a posmešným 
úsmevom upreli zrak na Judáša, ktorého sem do- 
hnala zúfalá ľútosť. Priskočil k nim so znetvorenou 
tvárou, vytrhol zpoza opaska vrecko so striebor-] 
niakmi a podával im ho pravicou a povedal v straš- 
nej úzkosti: 

— Vezmite si nazpät svoje peniaze, ktorými ste 
ma zviedli, aby som zradil Spravodlivého! Vezmite 
si peniaze! Prepusťte Ježiša! Zrušujem dohodu! 
Ťažko som zhrešil, zradil som krv spravodlivú! 

Kňazi mu však teraz dali najavo svoje opovrho- 
vanie. Dali si ruky za chrbát, aby sa nedotkli pe- 
ňazí, ako keby sa nechceli zašpiniť zradcovskou 
odmenou a hovorili mu: 

— Čože nás po tom, že si zhrešil? Ak si myslíš, 
že si predal nevinnú krv, staraj sa sám. To je tvoja 
vec. Vieme, čo sme od teba kúpili a uznali sme ho 
hodným smrti. Dostal si svoje peniaze, nepotrebu- 
jeme z nich nič! 

Po týchto slovách, ktoré povedali vo zvláštnom 
spechu, ako keby im bolo ponáhlo a chceli sa ho 
striasť, obrátili mu chrbát. 

Toto ich správanie vyvolalo v Judášovi takú 
zlosť a zúfalosť, že ostal skoro bez seba. Vlasy mu 
dubkol stály. Roztrhol šnúru, na ktorú boly mince 
navlečené, vysypal ich na chrámovú dlážku a ušiel 
do mesta. 

Videla som ho zasa, ako celý šialený bežal po 
údolí Hinnomskom a pri ňom satana v hroznej 
podobe, ako mu šepkal do ucha (aby ho dohnal ešte 
do väčšieho zúfalstva) všetky kliatby prorokov na 

,/ zahodil strieborné peniaze v chráme a vzdialil sa. Potom 
odišiel a obesil sa.” (Mt. 27, 5.) 


toto údolie, kde kedysi Židia prinášali modlám svo- 
je vlastné deti ako obetu. Zdalo sa mu, že všetky 
tieto slová sa vzťahujú naňho, ako napr.: „Budú 
vychádzať a dívať sa na mŕtvoly tých, ktorí sa proti 
mne previnili, ktorých červy nezahynú, ktorých 
oheň nevyhasne.” A zasa mu znelo v ušiach: „Kain, 
kde je tvoj brat Ábel? Čo si urobil? Jeho krv volá 
ku mne! Si prekliaty na zemi, staneš sa utečencom 
a vývrheľom!” A keď prišiel k potoku Cedron a 
pozrel sa a horu Olivovú, striasol sa, odvrátil oči 
a začul slová: „Priateľu, načo si prišiel? Judáš, 

bozkom zrádzaš Syna človeka?” Na dušu mu za- 
ľahla hrôza, smysly sa mu pomiatly a nepriateľ mu 
ďalej šuškal: 

— Tu cez Cedron utekal kedysi aj Dávid pred 
Absolónom. Absolón ostal visieť na strome a umrel. 
Dávid hovoril aj o tebe, keď spieval: Odmieňajú sa 
mi zlým za dobré. Daj mu prísneho sudcu, satan 
nech mu stojí po pravici. Keď bude súdený, nech 
vyjde odsúdený. Nech bude jeho dní máličko a 
úrad jeho nech dostane iný. Pán nech nezahúda na 
zlobu jeho otcov a hriechy jeho matky, pretože] 
nepamätal na to, aby preukazoval milosrdenstvo! 
ale prenasledoval človeka núdzneho a žohráka a; 
skrúšeného srdcom, aby ho usmrtil. A rád mal 
kliatbu, i príde na neho. Obliekol sa do kliatby ako] 
do odevu: a vošla ako voda do vnútorností jeho, 
ako olej do jeho kostí. Nech mu je ako oblek, kto- 
rým sa prikrýva, a ako pás, ktorým sa stále prepa- 
šuje. (Ž. 108 .) 

S týmito strašnými výčitkami svedomia došiel 
Judáš na opustené miesto, kde bola iba špina, smeti 
a mláky. Tu ho nikto nemohol vidieť. Bolo to na 
juhovýchod od Jeruzalema, na úpätí hory Pohor- 
šenia. Občas však bolo počuť aj hukot z mesta. 
A satan mu neprestajne syčal do ucha: 

— Teraz ho vedú na smrť. Zapredal si ho. Vieš, 
ako znie zákon: Kto zo svojich bratov, zo synov 
Izraela zapredá dušu a prijme za to peniaze, nech 
zomrie! Skoncuj, podliak, skoncuj už! 

... A vtedy Judáš zúfalo chytil opasok a obesil 
sa na strome, ktorý tam rástol v jame a bol rozde- 
lený na viac kmeňov ... A ako tam visel, puklo mu 
telo a črevá spadly na zem . . . 

Ježiš pred Pilátom. Ježišovi cestou ubližujú 

Hrozný sprievod, v ktorom vliekli Pána od Kaj- 
fáša k Pilátovi, prechádzal cez najobývanejšiu 
štvrť, kde sa teraz len tak hemžili veľkonoční 
hostia a zástupy cudzincov z celej krajiny. So Sionu 
sostupoval na sever, prešiel úzkou údolnou cestou, 
potom tiahol cez mestskú štvrť Akra popri západ- 
nej strane chrámu k palácu a úradnej budove Pi- 
látovej, ktorá stála pri severozápadnom rohu ko- 
stola naproti veľkému trhovisku. 

Kajfáš, Annáš a veľký počet členov rady 
kráčali na čele sprievodu, poobliekaní do slávnost- 
ného rúcha. Za nimi niesli písma. Po nich šli znalci 
zákona a iní Židia. Medzi nimi boli falošní sved- 
kovia a zlomyseľní farizeji, ktorí najviac pracovali 
na obžalobe proti Pánovi. Po menšej medzere 
viedli vojaci Spasiteľa na povraze. Bol obkľúčený 
čatou vojakov a šiestimi úradníkmi, ktorí boli aj 
pri jeho zajatí. So všetkých strán sa sbehla kade- 
jaká sberba a s veľkým krikom a s posmeškami pri- 
pojila sa k sprievodu. Po uliciach všade sa tlačily 
veľké skupiny čakajúcich ľudí. 

Ježiš mal na sebe iba tkané, všeličím pošpinené 
spodné rúcho. S hrdla po kolená mu visela dlhá 
reťaz s veľkými ohnivami, ktorá ho pri chôdzi 
bolestne udierala. Ruky mal sviazané ako včera 
a štyria kati ho ťahali na povraze, ktorý mal pri- 
pnutý okolo drieku. Od strašného nočného ubližo- 
vania bol celkom zmenený. Vlasy mal strapaté, tvár 
od úderov opuchnutú a plnú siniek. Potácal sa, až 
bolo žiaľ naňho pozrieť. I teraz, ako ho hnali, stále 
mu ubližovali a posmievali sa mu. Nahuckali kade- 
jakú háveď, aby v tomto sprievode s posmechom 

napodobovala kráľovský príchod Ježišov na Kvet- 
nú nedeľu. Vykrikovali naň všelijaké posmešné 
kráľovské mená, do cesty a pod nohy mu hádzali 
kamene, drúky, kláty, špinavé handry a rozličný mi 
posmešnými pesničkami a revaním s posmechom 
mu pripomínali nedávny slávnostný vchod do 
mesta. Vojaci ho ťahali cez nahádzané prekážky, 
kopaním a päsťami ho sácali ďalej. Celá cesta bolo 
ustavičné ubližovanie. 

Neďaleko Kajfášovho domu, utiahnutí za rohom 
jedného domu, čakala na sprievod Bolestná Matka 
s Magdalénou a Jánom. Jej duša bola stále s Ježi- 
šom. Ale keď sa aj telesne mohla k nemu priblížiť, 
láska jej nedala pokoj, hnala ju na Synovu cestu. 
Keď sa v noci vrátila z Kajfášovho domu, len krát- 
ky čas mohla tráviť vo Večeradle v nemom smútku, 
lebo sotva vyviedli Ježiša zo žalára k rannému 
súdu, už sa Mária prebrala, zahalila sa do plášťa 
a závoja, poponáhľala sa dopredu, prihovoriac sa 
Jánovi a Magdaléne: 

— Vyprevaďme môjho syna k Pilátovi. Chcem 
ho vidieť na vlastné oči. 

Kratšou cestou predbehli sprievod a Panna Má- 
ria sa zastavila na tomto mieste, aby s ostatnými 
čakala sprievod. Veľmi dobre videla, čo je s Ježi- 
šom, v duši ho mala stále pred očami, ale nikdy si 
ho nemohla predstaviť takého znetvoreného a strá- 
peného, akým ho spravila ľudská zločinnosť. Videla 
síce neustále hrozné utrpenie Synovo, no javil sa 
jej prežiarený svätosťou, láskou a trpezlivosťou 
svojej sebaobetujúcej vôle. Ale teraz uvidela holú, 
hroznú skutočnosť. Pred ňou tiahli pyšní a nesmie- 
riteľní nepriatelia Ježišovi, hlavní kňazi pravého 
Boha vo sviatočnom rúchu, ale naplnení lesťou. 

klamstvom, pretvárkou, zlorečením a úmyslom 
zavraždiť Boha. Kňazi boží stali sa kňazmi satano- 
vými. Hrozný pohľad! 

Potom šla luza s veľkým hukom a revom a všetci 
falošní svedkovia a lživí žalobci. A nakoniec kráčal 
Ježiš, Syn Boží, Syn človeka, jej syn. Bol úžasne 
znetvorený, strápený, poviazaný, dokaličený. Viac 
sa potácal, než šiel. Vliekli ho rozzúrení kati na 
povraze za ustavičného posmechu a preklínania... 

Ach, keby v tejto víchrici uvoľneného pekla ne- 
bol on tým najúbohejším, jediným pokojným, jedi- 
ným modliacim sa tvorom, ani vlastná matka by ho 
nebola poznala v tomto strašnom stave. Veď ho 
obrali o všetko, nechali mu iba spodné rúcho. Keď 
sa približoval, matka ľudsky nariekala: 

— Ach, beda, toto je môj syn? Ach, áno, to je 
môj syn! O, Ježiš, môj Ježiš! 

Sprievod odtiahol. Pán, veľmi dojatý, pozrel sa 
stranou na matku, ktorá hneď zamdlela. Ján a 
Magdaléna ju odviedli. Ale sotva prišla k sebe, žia- 
dala, aby ju Ján zaviedol k Pilátovmu palácu. 

Že nás priatelia v núdzi opustia, musel skúsiť aj 
Ježiš na tejto ceste. Obyvatelia Ofela totiž sišli sa 
tiež na určitom mieste a keď videli Ježiša takto 
zohaveného, vysmievaného, zmučeného, sviazané- 
ho, katmi vláčeného, klesli vo svojej viere. Neve- 
deli pochopiť, ako môže byť kráľ, prorok, Mesiáš 
a Syn Boží v takomto položení. Okolo idúci farizeji 
sa im posmievali pre ich oddanosť Ježišovi: 

— Tu si pozrite svojho pekného kráľa! Pozdrav- 
te ho! Teraz otvorte ústa, keď kráča k svojmu 
trónu na korunovanie! Už je koniec zázrakom! 
Veľkňaz ho zbavil čarodejníctva! 

Vieru týchto dobrých ľudí, ktorých Ježiš obdaril 

toFkými milosťami a uzdraveniami, otriasol pohFad 
na toto ukrutné divadlo, ktoré im teraz predstavili 
najvznešenejší Fudia krajiny, veľkňaz a rada. 
Lepší sa pochybovačné utiahli, horší sa však s po- 
smeškami pripojili k sprievodu, nakoľko to bolo 
vôbec možné, lebo ulice boly miestami obsadené 
strážami farizejov, aby sa mohly hneď potlačiť prí- 
padné vzbury. 


Pilátov palác a jeho okolie 

Na severnom úpätí chrámového pahorku čnel 
do značnej výšky palác rímskeho miestodržiteľa 
Piláta. Viedol k nemu dlhý rad mramorových 
schodov. Palác je obrátený k priestrannému trho- 
visku, ktoré je dookola uzavreté stĺporadím a stán- 
kami predavačov. Medzi týmito staviskami stojí 
strážnica a štyri brány na štyroch svetových stra- 
nách. Južná brána je obrátená k palácu. Námestie, 
zvané Fórum, presahuje na západe cez severozá- 
padný roh pahorka a s tohoto výčnelka Fóra možno 
vidieť na horu Sion. Fórum leží o niečo vyššie, ako 
okolité ulice, ktoré smerom k vstupným bránam 
námestia stúpajú. Na viacerých miestach domy 
susedných ulíc sa opierajú o vonkajšie múry stĺpo- 
radia. Pilátov palác sa nedotýka bezprostredne ná- 
mestia, ale je od neho oddelený širokým dvorom. 
Na východnej strane dvora je mohutné podlubie, 
ktoré vyúsťuje priamo do jednej z ulíc smerom 
k južnej bráne, tam, kde je začiatok cesty na Oli- 
vovú horu. Aj na západnej strane dvora je podobná 
stavba, ale táto vedie do západnej časti mesta cez 
mestskú štvrť Akra na Sion. So schodišťa Pilátovho 

paláca bolo vidieť cez dvor na námestie. Pri vchode 
na námestí proti dvoru stálo niekoľko kamenných 
lavíc. Židovskí kňazi nešli ďalej, aby sa nezneči- 
stili, ale priblížili sa k Pilátovmu dvoru len po tieto 
lavice. Hranica bola označená čiarou na dlažbe 
dvora. 

Pri západnej oblúkovej bráne bola do obvodu 
trhoviska vstavaná strážnica. Táto sa na severe do- 
týkala námestia, na juhu oblúkovou bránou Pilá- 
tovho pretória a tvorila akýsi predný dvor medzi 
Fórom a pretóriom. 

Pretórium sa nazývala časť Pilátovho paláca, 
kde sa súdievalo. Strážnica bola obklopená stĺpo- 
radím. Y prostriedku bol dvor, ale nekrytý, pod 
ním žaláre, v ktorých boli teraz zatvorení dvaja 
lotri. Strážnica bola preplnená rímskymi vojakmi. 
Neďaleko strážnice za stĺporadím na námestí stál 
stál stĺp na bičovanie. Aj viac stĺpov stálo na trhu. 
Pri bližších sa vvkonávaly telesné tresty, o vzdia- 
lenejšie sa priväzoval dobytok. Proti strážnici na 
námestí bola pekná terasa. Vyzerala ako hlavný 
súd. Mala stupne a kamenné lavice. S tohto miesta, 
ktoré sa volalo Gabata, vyhlasoval Pilát slávnostne 
svoje rozsudky. Hlavné schodište paláca viedlo aj 
k otvorenej terase. Tu rokovával so žalobníkmi, 
ktorí sedeli na laviciach pri vchode na námestie. 
Tu sa mohli dorozumievať hlasným hovorom. 

Za palácom ležaly ešte vyššie terasy so záhrada- 
mi a besiedkami. Tieto záhrady spájaly palác Pilá- 
tov s bytom jeho manželky Klaudie Prokly. Za 
budovami bola priekopa, ktorá ich oddeľovala od 
chrámového pahorka. Tam vzadu boly aj byty 
chrámových sluhov. 

Východne od Pilátovho paláca stojí rezidencia 

Herodesa staršieho. Na dvore tejto budovy povraž- 
dili kedysi nevinné deti. Od tých čias ju už posta- 
vili. Vstup je teraz od východu, ale Pilát má aj iný 
vchod z pitvora paláca. 

V tejto mestskej štvrti vedú štyri ulice od vý- 
chodu na západ. Tri vedú k Pilátovmu palácu a na 
námestie, štvrtá smeruje popri severnej strane 
námestia k bráne, cez ktorú vedie cesta do Betsury. 
Blízko tejto brány v ulici stojí pekný Lazárov dom, 
v ktorom má svoj byt aj Marta. 

Zo štyroch ulíc tá, ktorá bola najbližšie k chrá- 
mu, vychádzala od južnej brány, pri ktorej tesne 
pri múre bolo zriadené ovčie napájadlo. Odtok 
malo do Jozafátskeho údolia a preto bolo toto mie- 
sto bahnisté. Okolo jazierka bolo viac budov. 
V tomto napájadle zväčša umývali obetných barán- 
kov, skôr ako ich odniesli do chrámu. Druhé obrad- 
né umývanie dialo sa pri jazere Betesde, ktoré bolo 
južne od chrámu. V druhej ulici stál dom s dvorom, 
ktorý patril svätej Anne, Máriinej matke. Tu bý- 
vala s rodinou a tu chovala aj obeté zvieratá, keď 
prišli na sviatky do Jeruzalema. V tomto dome sa 
konaly — ak sa dobre pamätám — aj zásnuby Jo- 
zefa s Máriou. 

Ako som spomenula, Fórum leží vyššie ako oko- 
lité ulice, ktorými odvádzajú v kanáloch spláknutú 
vodu do jazera. Na hore Sion rozprestiera sa tiež 
podobné námestie pred voľakedajším hradom Dá- 
vidovým. Neďaleko odtiaľ smerom na juhozápad 
stojí Večeradlo a smerom na 8ever budovy Annáša 
a Kajfáša. Dávidov hrad je už opustená pevnosť 
s prázdnymi dvormi, maštaľami a komorami. Pre- 
najímali ich cudzinci s karavánami pre seba a pre 
svoje zvieratá. Táto budova bola oddávna prázdna. 

Taká bola už pri narodení Krista Pána. Vtedy sem 
zaviedli troch svätých kráľov s ich veľkým sprie- 
vodom a zvieratami. 


Ježiš pred Pilátom 

Podľa nášho času mohlo byť šesť hodín ráno, 
keď došiel sprievod kňazov a farizejov so zmuče- 
ným Vykupiteľom k Pilátovmu palácu. Medzi 
námestím a palácom po oboch stranách cesty stály 
lavice, pri ktorých sa zastavili Annáš a Kajfáš a 
členovia rady, pretože ďalej nechceli ísť. Ježiša 
zaviedli vojaci trochu ďalej až po schodište Pilá- 
tovho paláca. Keď došli, Pilát ležal na vyčnievajú- 
cej terase na akejsi pohovke. Pri ňom na trojno- 
hom stolíku bolo niekoľko úradných odznakov a 
iné predmety, na ktoré sa už nepamätám. Okolo ne- 
ho stáli dôstojníci a vojaci. Boly tam vyložené aj 
znaky rímskej štátnej moci. Hlavní kňazi a Židia 
stáli trocha ďalej od budovy, lebo podľa zákona by 
sa ňou znečistili a preto neprekročovali určitú 
hranicu. 

Keď ich Pilát videl prichádzať s veľkým spe- 
chom, hukom a krikom a vliecť zmučeného Ježiša 
ku schodom, vstal a začal sa s imi posmešne roz- 
právať, asi ako sa dnes rozpráva namyslený fran- 
cúzsky maršal s malomestskou deputáciou. 

— Čo tu chcete tak zavčasu? Akože ste mohli 
tak nemilosrdne zachádzať s týmto človekom? — 
pýtal sa ich. 

Oni však pokrikovali na vojakov: 

— Ďalej s ním do súdneho domu! 

Potom sa obrátili k Pilátovi: 

— Vypočuj naše žaloby proti tomuto zločincovi! 
My sami nemôžeme do budovy, aby sme sa nezne- 
čistili. 

Keď krik ustal, zakričal zo zástupu nejaký chlap 
silnejšej postavy, ctihodného výzoru: 

— Pravda, vy nemôžete vojsť do súdu, lebo ho 
posvätila krv nevinných! Len on ta smie vkročiť! 
Len on je zpomedzi Židov čistý ako nevinné deti. 

S veľkým rozčúlením vykríkol tieto slová a zmi- 
zol v zástupe. Bol to istý Zadoch, zámožný človek, 
Obedov ujec. Obed bol manželom Serafie, známej 
pod menom Veronika. Jeho dvaja synkovia boli 
tiež medzi nevinnými deťmi, ktoré kedysi povraž- 
dili na Herodesov rozkaz. Po tejto udalosti žil 
v ústraní so svojou ženou. Raz videl Ježiša u Lazára 
a počul jeho učenie. V tejto chvíli, keď videl, 
s akou ukrutnosťou vlečú nevinného Ježiša ku 
schodom, obnovila sa mu bolestná spomienka na 
usmrtené deti a hlasno svedčil o Pánovej nevinno- 
sti. Ježišovi žalobcovia sa však natoľko náhlili a 
tak sa hnevali pre povýšené správanie Pilátovo, že 
si ani nevšimli tohto výkriku. 

Vojaci vyviedli Ježiša po mramorových schodoch 
a postavili ho v pozadí terasy, s ktorej Pilát hovoril 
so žalobcami. Keď uvidel Pilát Ježiša — o ktorom 
už počul rozličné zprávy — v tomto zmučenom 
stave, no s nezničiteľným výrazom dôstojnosti, 
vzrástol jeho hnus a opovrhnutie voči židovskému 
kňazstvu a rade, ktorí mu už dávnejšie odkázali, 
že mu odovzdajú Ježiša Nazaretského, aby ho od- 
súdil na smrť. Dal im pocítiť, že nie je náchylný 
odsúdiť Ježiša, ak nedokážu jeho vinu. Preto po- 
výšené a posmešne sa obrátil k hlavným kňazom 
a povedal: 


174 



— Akú žalobu prednášate proti tomuto člove- 
kovi? 

Na to mu odpovedali: 

— Keby tento nebol zločincom, neboli by sme 
ho odovzdali tebe. 

— Vezmite si ho teda a odsúďte ho podFa svojho 
zákona, — hovoril Pilát. 

— Vieš dobre, — odpovedali, — že nemáme 
práva vykonať rozsudok smrti. 

Ježišovi nepriatelia boli veFmi nahnevaní. Vše- 
tko robili s búrlivou rýchlosťou a prudkosťou, aby 
boli hotoví s Ježišom ešte pred začiatkom sviatkov 
a mohli zabiť veľkonočného baránka. Nevedeli 
však, že veľkonočným baránkom je práve Ježiš, 
ktorého odovzdali pohanskému sudcovi, ktorého 
prahom sa nechceli znečistiť, aby mohli jesť ba- 
ránka. 

Keďže ich teraz vladár vyzval, aby predložili 
obžalobu, vyhoveli jeho vyzvaniu a predniesli tri 
hlavné obvinenia a pre každé postavili po desať 
svedkov. Obžaloba znela tak, aby Ježiš mohol byť 
pokladaný za zločinca, ktorý sa prehrešil proti 
cisárovi. V náboženských a chrámových veciach 
mohli totiž aj sami súdiť, ale nemohli vykonať 
trest smrti. 

V prvom obvinení tvrdili, že Ježiš balamúti ľud, 
ruší verejný poriadok a búri. Pritom vypočítali nie- 
koľko dôkazov, podopieraných svedkami. Hovorili: 
„Chodí medzi ľud a reční na shromaždeniach, po- 
rušuje sobotu a lieči v sobotný deň.” Pilát ich po- 
smešne prerušil: 

— Vy asi nie ste chorí, ináč by ste sa tak ne- 
pohoršovali! 

Oni však pokračovali: „Zavádza ľud svojimi 

hroznými náukami, pretože hlása, aby jedli jeho 
telo a pili jeho krv a potom budú mať večný život.’^ 
Piláta náramne dopaľovala nenávistná zloba, s kto- 
rou prednášali obvinenia. Usmial sa na svojich 
dôstojníkov a s ostrými slovami sa obrátil k Židom: 

— Táto vec vyzerá práve tak, ako keby ste 
chceli nasledovať jeho učenie a získať večný život, 
lebo sa tak správate, ako keby ste chceli zjesť jeho 
telo a krv. 

Druhým hlavným obvinením bolo, že Ježiš na- 
vádza Fud, aby neplatil cisárovi dane. Pilát ich 
e hnevom prerušil, lebo medzi jeho povinnosti pa- 
tril dozor nad daňami. V tejto veci si bol istý aj 
preto povedal: 

— Je to neokrôchaná lož! Ja to musím lepšie] 
vedieť. 

Ale Židia ďalej revali a predniesli tretie obvine- 
nnie, podľa ktorého tento človek nízkeho, neistého 
a podozrivého pôvodu utvoril okolo seba mohutnú 
stranu a ohrožuje Jeruzalem. Medzi ľudom rozširu- 
je dvojsmyselné podobenstvá o istom kráľovi, ktorý 
pripravuje svadbu pre svojho syna. Raz na istej 
hore shromaždený zástup chcel si ho vyvoliť za 
kráľa. Pokladal to však ešte za predčasné a skryl 
sa. V posledných dňoch si trúfa už viacej. Usporia- 
dal si veľkolepý a hučný vstup do Jeruzalema a 
objednal si rozličné pozdravné výkriky ako: „Ho- 
sana synu Dávidovmu! Sláva kráľovstvu otca nášho 
Dávida, ktoré už prichádza!” A dával si preuka- 
zovať úctu, učí, že on je Kristus, pomazaný Pána, 
Mesiáš, prisľúbený kráľ Židov a takto sa dáva aj 
volať. Aj tieto obvinenia dokazovali desiati sved- 
kovia. 

Pilát sa zamyslel nad slovami, že Ježiš sa dáva 



volať Kristom a židovským kráľom. S otvoreného 
balkóna vošiel do vedľajšej súdnej siene. Cestou sa 
pozrel pozorne na Ježiša a rozkázal stráži, aby mu 
ho predviedli. 

Pilát bol váhavý, poverčivý pohan nestálej po- 
vahy. Mal akési hmlisté tušenia o synoch svojich 
bohov, ktorí žili na zemi. Ani to mu nebolo celkom 
neznáme, že židovskí proroci už oddávna hlásajú 
príchod Bohom pomazaného Spasiteľa a oslobo- 
diteľa, kráľa a že ho čaká veľa Židov. Aj o tom 
vedel, že u starého Herodesa boli mudrci od vý- 
chodu a vypytovali sa na novorodeného židovského 
kráľa, aby sa mu poklonili a že potom na rozkaz 
Herodesov bolo usmrtených veľa novorodeniatok. 
Počul o povestiach, ktoré hovorily o Mesiášovi, 
o kráľovi, ale ako horlivý modloslužobník im ne- 
veril a nevedel si predstaviť, aký kráľ to má byť. 
Najviac mohol mať také predstavy, aké mali vte- 
dajší osvietení Židia a herodiáni: toho kráľa si 
predstavoval ako víťazného, mocného panovníka. 
Teraz tým smiešnejším sa mu zdalo toto obvinenie, 
keď videl pred sebou Ježiša v biednom, úbohom 
a zohavenom stave. Tento že sa vydáva za Bohom 
pomazaného a kráľa? Keďže však Ježišovi nepria- 
telia predniesli toto obvinenie ako zločin, narušu- 
júci práva cisárove, dal Pilát predviesť Ježiša, aby 
ho vypočul. 

S udiveným zrakom sa díval vladár na Pána 
a oslovil ho: 

— Ty si teda kráľ židovský? 

Ježiš mu odpovedal: 

— Hovoríš to sám od seba a či ti to iní povedali 
o mne? 

Piláta sa nepríjemne dotklo, že ho Ježiš pokladá 


12 Ajhľa, človek! 

za takého obmedzeného a myslí si o ňom, že je to 
jeho vlastý nápad pýtať sa Ježiša, takého úhožiaka, 
či je kráľom, a preto odmietavo odpovedal: 

— Či som ja Žid, aby som musel vedieť o takých- 
to malicherných veciach? Tvoj národ a hlavní 
kňazi mi ťa vydali s týmto obvinením ako takého, 
ktorý je hoden smrti. Povedz teda, čo si spáchal? 

Ježiš slávnostne odpovedal: 

— Moje kráľovstvo nie je z tohto sveta. Keby 
moje kráľovstvo bolo z tohto sveta, moji služobníci 
iste by bojovali, aby som nebol vydaný Židom. Ale 
moje kráľovstvo nie je ztadeto. 

Pilát s istým žasnutím počúval tieto vážne slová 
Ježišove a zamyslene sa ho spýtal: 

— Teda predsa si ty kráľ? 

— Ako sám hovoríš, áno, ja som kráľ. Na to som 
sa narodil a na to som prišiel na svet, aby som vydal 
svedectvo o pravde. Každý, kto je z pravdy, počúva 
môj hlas. 

Pilát sa na Ježiša pozrel, vstal a povedal: 

— O pravde? A čo je pravda?! 

Ešte o čomsi hovorili, ale sa už nepamätám, čo 
to bolo. 

Vladár nato vyšiel znovu na terasu. Nemohol 
síce Ježišovi porozumieť, ale toľko sa predsa do- 
zvedel, že nie je takým kráľom, ktorý by mohol 
škodiť cisárovi. Nenárokuje si nijakú krajinu na 
tomto svete a o krajiny z iného sveta sa cisár ne- 
stará. Zakričal teda s balkóna hlavným kňazom: 

— Ja nenachádzam na ňom nijakej viny. 

Nato sa Ježišovi nepriatelia zasa rozzúrili a vy- 
sypali na Ježiša celú záplavu obvinení. A Pán len 
mlčky stál a modlil sa za týchto biednych ľudí. 
Pilát sa potom obrátil k nemu a pýtal sa ho: 


178 



— Či nič neodpovieš na túto obžalobu? 

Ale on nepovedal ani slova. Pilát sa veľmi čudo- 
val a povedal: 

— Dobre vidím, že luhaním ťa napádajú. 

(Použil iného výrazu miesto luhaním, ale som ho 

zabudla.) 

Žalobcovia so zlosťou odpovedali: 

— Čože? Ty na ňom nenachádzaš viny? Či je to 
nie prečin, keď búri všetok ľud? Veď svoje náuky 
rozširuje po celej krajine od Galilejska až sem! 

Keď Pilát počul slovo „Galilejsko”, chvíľu pre- 
mýšľal a potom zakričal: 

— Tento muž je z Galilejska? Je azda Herode- 
sovým poddaným? 

— Áno, — odpovedali žalobcovia, — jeho rodi- 
čia bývali v Nazarete a on teraz býva v Kafarna- 
ume. 

Nato Pilát odpovedal: 

— Keď pochádza z Galilejska, odveďte ho teda 
k Herodesovi. Práve je tu na sviatky, nech ho on 
súdi! 

Dal Ježiša odviesť z dvora budovy k jeho nepria- 
teľom a k Herodesovi poslal dôstojníka so zprávou, 
že mu posiela poddaného, Ježiša Nazaretského, 
teda pôvodom Galilejčana, aby ho súdil. Pilát sa 
tešil, že takýmto spôsobom sa môže vyhnúť odsú- 
deniu Ježišovmu, čo mu bolo veľmi nepríjemným. 
Pritom mal na mysli aj cieľ politický. Chcel pre- 
ukázať láskavosť Herodesovi, ktorý už bol dávno 
zvedavý na Ježiša. Pilát a Herodes totiž neboli 
zadobre. 

Ježišových nepriateľov veľmi mrzelo, že ich 
Pilát pred celým národom odmietol a teraz musia 
ísť k Herodesovi. Svoju zlosť si vylievali na Ježi- 



soví. Obklopili ho vojaci, poviazali a bitím a ko- 
pancami ho rýchlo hnali cez námestie, na ktorom 
sa hemžily zástupy, potom cez ulicu do Herodeso- 
vej budovy, ktorá stála opodiaľ. Aj rímski vojaci 
šli s nimi. 

Klaudia Prokla, Pilátova manželka, za výsluchu 
poslala k manželovi sluhu a odkázala mu, že sa 
chce s ním súrne rozprávať. A keď Ježiša viedli 
k Herodesovi, stála skrytá na vyvýšenom balkóne a 
s veľkou úzkostlivosťou a zármutkom dívala sa na 
sprievod, ktorý prechádzal cez námestie. 


Vznik krížovej cesty 

Kým trval pred Pilátom výsluch, stála Ježišova 
matka s Magdalénou a Jánom medzi zástupom 
v kúte jednej dvorany na trhovisku. So srdceloml 
nou bolesťou počúvali huk a rev. Keď potom viedli 
Ježiša k Herodesovi, sprevádzal Ján Pannu Máriu 
a Magdalénu zpät po ceste utrpenia. Vykonali celú 
cestu od Kajfáša a Annáša cez Ofel na Olivovú 
horu do záhrady Getsemanskej. Všade, kde Ježiš 
spadol, kde trpel muky, sa zastavili, smútili a pre- 
trpeli jeho utrpenie. Panna Mária viac ráz klesla 
a pobozkala zem, kde jej Syn padol. Magdaléna za- 
lamovala rukami a Ján plakal, potešoval ich, pod- 
poroval a viedol ďalej. Toto bol prvý počiatok 
svätej krížovej cesty, počiatok sústrastného roz- 
jímania a uctievania Kristovho utrpenia ešte skôr, 
než sa skončilo. 

Už vtedy v najsvätejšom kvete ľudstva, v panen- 
skej matke Boha, Syna človeka, začala sa úcta 
Cirkvi k mukám Vykupiteľovým. Už vtedy, keď 

Ježiš kráčal ešte svojou krušnou cestou utrpenia, 
oplakávala a uctievala vyvolená, milosti plná Mat- 
ka šľapaje svojho Syna a Boha. O, aké prežívanie 
múk! S akou prenikavou silou prebodol jej meč 
srdce a bolestne ho zranil! Ona, ktorá ho nosila, 
ona blahoslavená, ktorá prijala do svojho srdca 
Slovo, ktoré bolo na počiatku u Boha a ktoré bolo 
Bohom, ona, ktorá ho počúvala, opatrovala a cho- 
vala, ona, ktorá v sebe nosila a cítila jeho život, 
prv než ľudia, jeho bratia, prijali jeho požehnanie, 
učenie a spásonosnú pomoc, trpela a delila sa s Je- 
žišom o všetko, i o jeho túžbu po vykúpení ľudstva 
trpkým utrpením a smrťou. Najčistejšia a Nepo- 
škvrnená ukázala Cirkvi chodník krížovej cesty, 
aby posbierala nevyčerpateľné zásluhy Ježiša Kri- 
sta na všetkých miestach ako drahé kamene, aby 
ich trhala ako kvety pri ceste a obetovala svojmu 
nebeskému Otcovi za všetkých veriacich. Všetko, 
čo bolo v ľudstve sväté od počiatku až doteraz, 
všetci, ktorí túžili po vykúpení, všetci, ktorí vždy 
so sústrasťou oslavovali lásku a utrpenie Pánovo, 
kráčali, žialili, modlili sa a prinášali obetu v srdci 
matky Ježišovej, ktorá je vernou matkou veriacich 
bratov v Cirkvi. 

Magdaléna bola od bolesti takmer bez seba. 
K Pánu Ježišovi prechovávala nekonečnú svätú 
lásku, ale práve vtedy, keď chcela svoje milujúce 
srdce naozaj vyliať k jeho nohám, ako kedysi liala 
olej na jeho hlavu, otvorila sa priepasť, hrôza 
medzi ním a jej láskou. Nesmierna bola jej ľútosť 
nad hriechami a nesmierna jej vďačnosť za od- 
pustenie. A teraz, keď chcela k nemu pozdvihnúť 
vďaku svojej lásky ako dym tymiánu, videla, ako 
mučia Ježiša a ako ho vedú na smrť aj za jej hrie- 

chy, ktoré tiež vzal a seba. A vtedy sa jej láska 
zhrozila nad hriechami, pre ktoré musí Ježiš vy. 
trpieť toľké hrôzy, vtedy sa zrútila do hĺbky ľútosti 
a opäť sa pozdvihla v túžbe po svojom Pánovi a 
Majstrovi a videla ho, ako trpí nesmierne muky. 
Jej strhaná duša sa prudko zmietala medzi láskou 
a ľútosťou, medzi jej vďačnosťou a nevďakom 
ľudu. Toto všetko sa odzrkadľovalo na jej vonkaj- 
šku, v jej slovách a pohyboch. 

Ján, ktorý miloval a trpel, sprevádzal ako prvý 
Matku svojho Majstra a Boha — ktorý ho tiež mi- 
loval a zaňho trpel — po chodníkoch krížovej cesty 
a nazrel do vecí budúcich. 


Pilát a jeho manželka 

Keď Ježiša viedli k Herodesovi a trpel tam svoje 
poníženie, videla som Piláta, ako šiel k svojej man-l 
želke Klaudii Prokle. Sišli sa v besiedke za Piláto- 
vým palácom na záhradnej terase. Klaudia bola 
veľmi rozrušená a nepokojná. Bola to žena vysoká,! 
peknej postavy, ale bledej tvári. S hlavy vzadu jej 
visel závoj, bolo jej však vidieť vlasy, obtočené 
okolo hlavy a v nich niekoľko ozdôb. V ušiach a na 
hrdle nosila tiež šperky. Dlhé riasnaté šaty spájala 
krásna sponka. Dlho sa rozprávala s Pilátom a pro- 
sila ho na všetko, čo mu bolo sväté, aby neublížil 
Ježišovi, prorokovi, svätému z najsvätejších. A vy- 
rozprávala mu niektoré časti svojich podivuhod- 
ných videní, ktoré mala v noci o Ježišovi. 

Kým rozprávala, videla som veľa z týchto videní. 
Neprichádzajú mi však na um v tom istom poradí- 
Pamätám sa však na tieto: Videla všetky hlavne 

časti Ježišovho života, videla anjelský pozdrav, 
Ježišovo narodenie, poklonu pastierov a kráFov, 
proroctvo Simeonovo a Anny, útek do Egypta, po- 
vraždenie betlehemských novorodeniatok, Ježišovo 
pokúšanie na púšti. Videla obrazy o jeho svätom 
a spasiteľnom účinkovaní, pričom ho videla stále 
s gloriolou okolo hlavy. Videla úklady a zločiny 
jeho nepriateľov v najhroznejších obrazoch. Videla 
svätosť a bolesť jeho matky a nesmierne Ježišovo 
utrpenie, ktoré stále znášal s láskou a trpezlivo- 
sťou. Toto všetko videla v sústredených obrazoch, 
obklopených svetlom i tmou a rozličnými symbol- 
mi, ktoré ich malý vysvetľovať. Cítila pritom nevy- 
sloviteľnú úzkosť, pretože všetky tieto veci boly 
pre ňu nové, dojímavé a presvedčivé a ich časť, 
napríklad vraždenie detí, Simeonovo proroctvo 
v chráme, odohrávalo sa v blízkosti ich domu. Viem 
dobre, akú stiesnenosť cíti súcitné srdce pri takých- 
to obrazoch. Pocity druhých najlepšie pochopíme, 
keď ich aj sami skúsime. 

Takto pretrpela noc, poznala veľa zázrakov a 
právd, jedny jasno, druhé hmlisto, keď ju zobudil 
huk ľudí, ktorí viedli Ježiša. Keď sa pozrela von, 
videla Pána, o ktorom mala po celú noc videnia, 
ako ho viedli zmučeného a zohaveného cez náme- 
stie k Herodesovi. Toto nové poznanie v súvislosti 
s podivuhodnými skúsenosťami noci jej nesmierne 
svieralo srdce a preto hneď poslala pre Piláta. 
A teraz v úzkosti a strachu mu hovorila o týchto 
veciach, pretože nepochopila všetko, alebo sa ne- 
vedela vyjadriť, ale prosila a orodovala s dojemnou 
láskou. 

Pilát sa veľmi zadivil, dokonca prišiel do rozpa- 
kov, keď vypočul manželku. Všetko sa shodovalo 

s tým, čo sám počul tu a tam o Ježišovi, o nenávisti 
Židov, o Ježišovom mlčaní, o jeho pevných a podi- 
vuhodých odpovediach. Stával sa váhavým a nespo- 
kojným, ale potom sa klonil k videniam svojej ženy 
a povedal jej, že práve vyhlásil, že na Ježišovi ne- 
nachádza nijakej viny a neodsúdi ho, pretože po- 
znal zlomyseľnosť Židov. Hovoril jej o Ježišových 
výpovediach a dal jej akýsi záloh, aby ju uistil, že 
Ježiša neodsúdi. Nepamätám sa už, čo to bolo za 
klenot, či prsteň, či pečať. Potom sa rozišli. 

Piláta som videla ako človeka nepokojného, la- 
komého, namysleného a zároveň podlého, ktorý vo 
svojej bezbožnosti bol schopný aj hanobných činov, 
keď mu šlo o vlastné dobro. Zároveň bol zbabelý. 
Snížil sa na hocijakú modloslužbu, veštbu alebo 
čary, keď sa dostal do pomykova. Aj teraz som ho 
videla v takomto zmätku. Neprestajne odbehoval 
do skrytej miestnosti svojho domu k svojim bôži- 
kom, ktorých okiadzal a žiadal od nich rozličné 
znamenia. Hľadal aj poverčivé znamenia, napr. 
pozoroval, ako žerú sliepky. Toto všetko bolo také 
strašné, temné a pekelné, že som sa až zhrozila, a 
neviem to ani presne vyrozprávať. Bol celý zmäte- 
ný, lebo satan mu našepkával raz to, raz ono. Raz 
si myslel, že musí prepustiť Ježiša ako nevinného, 
inokedy sa zasa domnieval, že by sa mu jeho bôži- 
kovia pomstili, keby Ježiša prepustil, ktorý také 
podivné výroky povedal o sebe, ako keby bol neja- 
kým polobohom. Ježiš by mohol ešte uškodiť jeho 
bôžikom. 

On je asi nejaký židovský boh — myslel si, — 
veď je toľko proroctiev o akomsi židovskom krá- 
ľovi, ktorý bude panovať nad všetkým. Králi od 
východu, idúci za hviezdou, už raz hľadali v tejto 

krajine takéhoto kráľa. Azda by sa mohol povýšiť 
ešte aj nad mojich bôžikov a nad cisára a ja budem 
zodpovedný, že neumrel. Možno, že jeho smrť bude 
triumfom mojich bôžikov. 

Ale opäť si pripomenul podivné nočné zážitky 
manželkine, ktorá nikdy predtým nevidela Ježiša, 
a tieto videnia najmocnejšie zavážily v Ježišov 
prospech na váhe Pilátovej neistoty. Napokon sa 
celkom rozhodol, že ho prepustí. Chcel byť spra- 
vodlivý, ale nevedel, lebo pred chvíľou sa pýtal: 
„Čo je pravda?” Nepočkal však na odpoveď: „Ježiš 
Nazaretský, kráľ židovský, to je pravda.” Všeličo 
v ňom vrelo. Nevedela som pochopiť ten zmätok, 
ale ani on sám nevedel, čo chce, lebo ináč nebol by 
hľadal odpoveď pri sliepkach. 

A ľudia sa vždy vo väčších a väčších zástupoch 
schádzali na námestie a na tých uliciach, ktorými 
viedli Ježiša k Herodesovi. Avšak tieto zástupy sa 
nemieŠaly dovedna, ale stály podľa dedín a krajov, 
odkiaľ prišly. Najzúrivejší farizeji z každého kraja, 
kde Ježiš učieval, prišli teraz ku svojim krajanom, 
aby spracovali proti Ježišovi váhavý a pomätený 
ľud. Pri rímskej strážnici pred Pilátovým palácom 
a na významných miestach celého mesta boly zo- 
silnené rímske posádky. 

JEŽIŠ PRED HERODESOM 


Herodes vypočúva Ježiša 

Palác tetrarchu Herodesa stál neďaleko v no- 
vej mestskej štvrti severne od námestia. Čata rím- 
skych vojakov pochodovala so sprievodom. Vojaci 
pochádzali z pohraničných krajín Švajčiarska a 
Talianska. Ježišovi nepriatelia boli náramne roz- 
horčení, že museli chodiť sem a tam. Neprestali 
na Ježiša nadávať a dali ho vojakom mykať a sá- 
cať. Pilátov posol k Herodesovi predišiel sprievod, 
takže ho už Herodes očakával vo veľkej dvorane. 
Sedel na poduškách na akomsi tróne. Okolo neho 
bolo veľa vojakov a dvoranov. Veľkňazi vstúpili 
cez stĺporadie a postavili sa po oboch stranách 
dvorany, kým Ježiš ostal pri vchode. 

Herodesovi veľmi lichotilo, že Pilát mu verejne 
pred veľkňazmi priznal právo súdiť občana ga- 
lilejského. Správal sa veľmi doležíte a nafúkané. 
Tešil sa, že môže pred sebou vidieť Ježiša poní- 
ženého, lebo sa mu zdalo, že sa mu Ježiš dosiaľ 
vyhýbal. Ján Krstiteľ sa vždy tak slávnostne vy- 
slovoval o Ježišovi a herodiáni a iní špehúni a 
udavači mu toľko o ňom nahovorili, že ho oča- 
kával s napnutou zvedavosťou. Veľmi sa mu pá- 
čilo, že môže pred svojimi dvoranmi a pred hlav- 
nými kňazmi predviesť veľkolepý výsluchu, pričom 
môže ukázať obom stranám, ako o všetkom dobre 

vie. Ale aj to mu hlásili, že Pilát nenašiel na Ježi- 
šovi nijakú vinu. To bolo preňho povzbudením, 
aby sa mohol k žalobcom správať s istou zdržan- 
livosťou, čo iba zväčšovalo ich zlosť. Len čo vkro- 
čili, hneď predniesli žalobu. Herodes sa zvedavo 
pozrel na Ježiša a keď ho uvidel v takom zúbo- 
ženom stave, so strapatými vlasmi, so zbitou, za- 
krvavenou a zablatenou tvárou, v zašpinenom 
plášti, vzbudil sa v tomto zmäkčilom, chlipnom 
kráľovi bridivý súcit. Vykríkol meno nejakého 
boha, niečo ako „Jehova”, s odporom si odvrátil 
tvár a oslovil kňazov: 

— Odveďte ho a očistite ho! Ako ste mohli 
predo mňa priviesť takého špinavého a dobitého 
človeka? 

Sluhovia ihneď vyviedli Ježiša do pitvora, pri- 
niesli misu vody a uterák a čistili ho surovým 
spôsobom. Bezohľadne mu utierali tvár, hoci ju 
mal celú posiatu ranami. 

Herodes zazlieval kňazom ich kruté zaobchá- 
dzanie. Zdalo sa, že chce napodobňovať Pilátov 
spôsob, lebo aj on začal: 

— Vidieť na ňom, že padol do rúk mäsiarov. 
Ale skoro ste to dnes začali! 

Ale veľkňazi s veľkou náhlivosťou opätovali 
svoje ponosy a obvinenia. Práve priniesli zpät 
Ježiša a Herodes sa chcel ukázať k nemu milý, 
preto rozkázal, aby podali Ježišovi čašu vína, lebo 
je celkom bezvládny. Ježiš však odmietol, kývol 
hlavou a nápoj neprijal. 

Herodes bol voči Ježišovi veľmi shovorčivý a 
mnohovravný. Predniesol všetko, čo o ňom vedel. 
Z počiatku sa ho na všeličo vypytoval, žiadal od 
neho, aby mu dal nejaké zázračné znamenia. Keď 



však Ježiš neodpovedal ani jediným slovom, iba 
sa nemo díval pred seba, Herodes sa veľmi na- 
mrzel a hanbil sa pred prítomnými. Ale nechcel, 
aby to spozorovali, preto vysypal zo seba celú zá- 
plavu otázok. Napred sa Ježišovi lichotivo priho- 
váral: 

— Ľutujem, že ťa tu musím vidieť tak ťažko 
obvineného, veľa som o tebe počul. Zaiste vieš, 
že si ma veľmi urazil v Tirze, keď si bez môjho 
povolenia vymieňal väzňov, ktorých som dal po- 
zatvárať. Možno, že si to urobil s dobrým úmyslom. 
Rímsky miestodržiteľ poslal ťa teraz ku mne, aby 
som ťa súdil. Čo povieš na tieto obvinenia? Mlčíš? 
Veľa mi rozprávali o tvojej múdrosti v rečiach 
a učení. Rád by som počul, ako vyvraciaš žaloby 
svojich nepriateľov! Čo povieš? Je to pravda, že 
si kráľ židovský? Že si Syn Boží? Kto si vlastne? 
Počul som, že si robil veľké zázraky. Dokáž to 
predo mnou. Urob nejaký zázrak! Tvoje prepu- 
stenie závisí odo mňa. Je pravda, že si liečil sle- 
pých od narodenia? Že si vzkriesil Lazára a veľa 
tisíc ľudí si nasýtil niekoľkými chlebmi? Prečo mi 
neodpovedáš? Dôrazne ťa vyzývam, ukáž niečo zo 
svojich zázrakov! Bude ti to len na osoh! 

Ježiš mlčal. Nato sa Herodes ešte rýchlejšie za- 
čal vypytovať: 

— Kto si? Čo je s tebou? Kto ti dal plnú moc? 
Alebo azda už nič nevieš? Si to ty, čo sa o jeho 
narodení rozprávajú také čudné reči? Kedysi pri- 
šli k môjmu otcovi králi od východu a vypytovali 
sa ho na novonaredeného kráľa židovského, aby 
sa mu mohli pokloniť. Hovorí sa, že ty si tým die- 
ťaťom. Je to pravda? Zachránil si sa pred smrťou, 
keď vtedy za obeť padlo veľa detí? Ako sa to 

stalo? Prečo sa potom dlho o tebe nerozprávalo? 
Alebo azda len preto kladú túto udalosť do súvi- 
slosti s tebou, že ťa chcú spraviť kráFom? Osvedč 
sa, aký si ty kráľ! Môžem povedať, že nič kráľov- 
ského na tebe nevidím! Ako som počul, nedávno 
ťa viedli triumfálne do chrámu. Čo to má zna- 
menať? Hovor! Ako je to možné, že sa to všetko 
tak smutne skončilo? 

Veľa podobného táral ešte Herodes, ale od Je- 
žiša odpovede nedostal. Dostala som teraz, ale už 
aj predtým, vysvetlenie, že Ježiš preto sa neroz- 
prával s Herodesom, lebo Herodes bol v kliatbe 
pre svoje cudzoložnícke spolunažívanie s Herodiá- 
dou a pre zabitie Jána Krstiteľa. 

Mrzutosť Herodesovu, ktorú spôsobila Ježišova 
mlčanlivosť, usiloval sa využiť Annáš a Kajfáš. 
Znovu mu predkladali rozličné obvinenia. Medzi 
iným tvrdili, že Ježiš nazval Herodesa líškou a že 
už dávno sa usiluje vyhubiť celú rodinu Herode- 
sovu. Chce založiť nové náboženstvo a že Veľkú 
noc už včera slávil. Toto obvinenie na základe Ju- 
dášovej zrady sa už vyskytlo aj u Kajfáša, ale 
niekoľko Ježišových priateľov dokázalo zo záko- 
nov jeho bezpodstatnosť. 

Ale Herodes, hoci ho Ježišovo mlčanie veľmi 
mrzelo, nedal sa odvrátiť od svojich politických 
úmyslov. Nechcel odsúdiť Ježiša jednak preto, že 
sa ho tajne bál a často ho tiesnilo Jánovo zavraž- 
denie jednak nenávidel hlavných kňazov, lebo ani 
tí nechceli zažmúriť oči nad jeho cudzoložstvom, 
ba vylúčili ho aj z obetovania. A konečne nechcel 
odsúdiť toho, ktorého Pilát uznal za nevinného. 
Jeho politickým úmyslom bolo, aby sa Pilátovi za- 
líškal pred kňazmi. Ale Ježiša zaplavil opovržli- 

vými pošmeškami a rozkázal telesnej stráži a svo- 
jim sluhom, ktorých bol v paláci niekoľko sto: 

— Vyveďte toho blázna a preukážte tomuto 
smiešnemu kráľovi úctu, ktorá mu patrí! Veď ho 
možno pokladať skôr za blázna ako za zločinca. 

Vojaci vyviedli Spasiteľa na veľký dvor a tam 
mu strašne ubližovali a zasýpali ho posmechom. 
Tento dvor sa prestieral medzi krídlami paláca 
a Herodes sa s plochej strechy chvíľu díval, ako 
trápia Ježiša. Ale Annáš a Kajfáš mu boli vždy 
v pätách a robili všetko, aby ho pohli k odsúdeniu 
Ježiša. Herodes však pred Rimanmi povedal: 

— Spáchal by som najväčší hriech, keby som 
ho odsúdil. 

Pravdepodobne si myslel: bol by to najväčší 
hriech proti súdu Pilátovmu, ktorý bol taký zdvo- 
rilý a poslal ho ku mne. 

Keď kňazi a ostatní nepriatelia Ježišovi videli, 
že Herodes im nechce urobiť po vôli, vyslali nie- 
koľkých vlastných ľudí s peniazmi do Akry — do 
štvrte, kde bol teraz veľa farizejov — a odkázali 
im, aby prišli so svojimi náboženskými obcami do 
blízkosti Pilátovho paláca. Poslali im veľa peňazí, 
aby ich rozdali ľudu, ktorý má búrlivo žiadať Je- 
žišovu smrť. Iných vyslali medzi ľud s vyhrážkou, 
že ak nebudú žiadať bohorúhačovu smrť, vyvolajú 
proti sebe boží hnev. Aj to rozhlasovali, že ak 
Ježiš neumrie, spolčí sa s Rimanmi a to bude po- 
tom tá krajina, o ktorej vždy hovoril, a bude ko- 
niec so Židmi. Inde zasa rozširovali zprávu, že 
Herodes odsúdil Ježiša, ale ľud musí vyjadriť svo- 
ju vlastnú vôľu. Možno sa obávať jeho prívržencov. 
Ak sa dostane na slobodu, môžu byť celé sviatky 
pokazené, lebo Rimania a Ježišovi prívrženci sa 

kruté pomstia. Rozširovali najzmätenejšie a zne- 
pokojujúce zprávy, aby vzbúrili všetok Pud, kým 
iní rozdávali medzi Herodesovými vojakmi penia- 
ze, aby Ježiša čo najsurovejšie, ba smrteľne mu- 
čili, pretože bol ich túžbou, aby radšej umrel, než 
by ho Pilát oslobodil. 


Ježišovo utrpenie u Herodesa 

Zatiaľ čo medzi farizejmi bol shon, trpel Pán 
tie najpotupnejšie výsmechy a najsurovejšie ubli- 
žovanie od bezočivej a bezbožnej luzy, ktorej ho 
vydal Herodes na milosť a nemilosť, lebo sa s ním 
nechcel dať do reči. Vysotili ho na dvor. Istý vo- 
jak priniesol dlhé biele vrece, ktoré ležalo kdesi 
vo vrátnikovej komore. Dopravovali v ňom vlnu. 
Narezali ho šabľou a cez hlavu ho natiahli na Je- 
žiša za všeobecného výsmešného rehotu. Iný zasa 
priniesli červenú handru a okrútili mu ju okolo 
hrdla. Potom sa mu posmešne klaňali a sácali ho 
sem a tam, nadávali mu a pľuvali naňho. Bili ho 
po tvári, lebo nechcel odpovedať ich pánovi. Za- 
mazali ho blatom, mykali ho, ako by ho chceli 
prinútiť do tanca. V dlhom posmešnom plášti z 
vreca shodili ho na zem a vláčili ho v malom jar- 
čoku, ktorý sa tiahol okolo dvora pozdĺž múrov 
budovy, tak že sa jeho svätá hlava udierala o päty 
stĺpov a nárožné kamene. Potom ho zasa postavili 
a vystrájali s ním nové ohavnosti za veľkého revu, 
lebo tam bol niekoľko sto Herodesových vojakov 
a sluhov. Boli to ľudia so všetkých končín a každý 
surový lagan zpomedzi nich chcel si získať svojím 
eločinným správaním zásluhy pred Herodesom. 

Toto všetko sa dialo so závranou rýchlosťou za 
veľkej tlačenice a rehotu. Ježišovi nepriatelia 
mnohých podplatili, aby ho pri trme-vrme čím 
viac ráz udreli po hlave. Ježiš sa ľútostivé díval 
na nich, vzdychal a bolestne stenal. Jeho vzdychy 
napodobňovali posmešným, skresleným hlasom. 
Pri každom novom ublížení dali sa do výsmešného 
rehotu. Nebolo ani jedného, v ktorom by sa bol 
vzbudil súcit. Videla som, ako mu krv zalievala 
hlavu, ako s neho tiekla. Videla som, ako tri razy 
klesol pod údermi. Aj to som videla, ako sa nad 
ním zjavili plačúci anjeli a natierali mu hlavu. 
Bolo mi dané vidieť aj to, že tieto údery bez Božej 
pomoci by boly bývalý smrteľné. Ani Filištínci, 
ktorí na závodnej dráhe skoro na smrť uštvali 
oslepeného Samsona, neboli takí suroví a ukrutní, 
ako títo lagani. 

Hlavní kňazi však mali už málo času, lebo mu- 
seli ísť čoskoro do chrámu. Keď sa teda dozvedeli, 
ich poslovia už všetko zariadili, ešte raz zaútočili 
na Herodesa a naliehali naň, aby Ježiša odsúdil. 
Ale on sa riadil len podľa Piláta a poslal Ježiša 
v posmešnom rúchu zpät k miestodržiteľovi. 


Ježiša vedú opäť k Pilátovi 

Veľkňazi a Ježišovi nepriatelia s novým roz- 
horčením sa dali na cestu od Herodesa k Pilátovi. 
Hanbili sa, že sa musia bez rozsudku smrti vrátiť ta, 
kde Ježiša vyhlásili za nevinného. Vybrali si teraz 
inú, raz tak dlhú cestu, aby Ježiša v jeho potupe 
ukázali aj inej časti mesta, aby ho mohli cestou 

tým dlhšie trápiť a aby ich nadháňači mali viac 
času spracovať shromaždenú luzu. 

Cesta, ktorou viedli Ježiša, bola oveľa horšia 
a hrboľatejšia. Idúcky ustavične nahuckávali vo- 
jakov, vedúcich Ježiša. Dlhé rúcho zavadzalo Je- 
žišovi pri chôdzi a celé sa zablatilo. Niekoľko ráz 
sa na ňom potkol a padol. Bitím, kopancami a 
mykaním za povraz ho donútili vstať. Na tejto 
ceste sa ušlo Pánovi od sprievodcov a od ľudu, veľa 
nevysloviteľných mrzkostí a ubližovaní, ale on sa 
len modlil, aby neumrel a mohol za nás pretrpieť 
všetky muky. 

Bolo štvrť na deväť ráno, keď došiel sprievod 
s Ježišom pred Pilátov palác, teraz s druhej strany 
(pravdepodobne s východnej). Zástup ľudu bol 
veľmi veľký. Ľudia sa soskupovali podľa krajov 
a dedín. Farizeji behali od skupiny ku skupine a 
podnecovali ich. Pilát sa ešte pamätal na vzburu 
galilejských fanatikov na lanskú Veľkú noc a preto 
stiahol stráže o počte asi tisíc vojakov do pretória, 
okolo paláca a ku vchodom na námestie. 

Panna Mária, jej staršia sestra Mária, Héliho 
žena, s dcérou Máriou, ženou Kleofášovou, a Mag- 
daléna a iné pobožné ženy, celkom asi dvadsať, 
boly svedkami nasledujúcich udalostí. Stály v dvo- 
rane na trhovisku, kde všetko mohly počuť. Zpo- 
čiatku tam bol aj Ján. 

Ježiša v jeho posmešnom rúchu viedli cez reho- 
tajúcu sa sberbu. Farizeji totiž všade tlačili pred 
seba tú najhoršiu háveď a boli jej príkladom v po- 
smievam a pokrikovaní. Jeden Herodesov dvoran 
odišiel vopred a vyhlásil Pilátovi, že jeho pán mu 
je zaviazaný za prejavenú pozornosť, ale vo vychý- 
renom mudrcovi galilejskom nevidel nič iného, 

než nemého blázna a podľa toho s ním zaobcho- 
dil. Teraz mu ho vracia. Pilát sa tešil, že Herodes 
Ježiša neodsúdil a dal ho pozdraviť, lebo od tých 
čias, ako sa zrútil vodovod, boli obaja v nepria- 
teľskom pomere. Dnes sa pomerili a stali s dobrý, 
mi priateľmi. 


194 



JEŽIŠ PO DRUHY RAZ PRED PILÁTOM 


Bičovanie 

Ježiša pokladajú za horšieho než Barabáša 

Ježiša znova viedli cez cestu pred Pilátovým do- 
mom hore schodmi na vyvýšené nádvorie. Ako ho 
vojaci surovo mykali, potkol sa v dlhých šatách 
a padol na biele mramorové stupne a pokropil ich 
krvou svojej svätej hlavy. Jeho nepriatelia posadali 
si na svoje miesta na sedadlách námestia a surový 
ľud pustil sa do hlasného rehotu, keď videl Ježi- 
šov pád. Kati ho kopancami hnali ďalej hore po 
schodoch. 

Pilát sa opieral lakťami o stoličku, ktorá sa po- 
dobala pohovke, a pri ňom stál stolík. Aj teraz, 
ako predtým, stálo okolo neho viac dôstojníkov 
a vojakov. Podišiel na balkónovitú terasu, odkiaľ 
hovorieval s ľudom, a povedal Ježišovým žalob- 
com: 

— Predviedli ste tohto človeka sem ako buri- 
ča. Vypočul som ho pred vami, ale nenašiel som 
na ňom viny v tom, z čoho ho obviňujete. Ani He- 
rodes nenašiel na ňom viny a tak nevyniesol nad 
ním rozsudok smrti. Potrestám ho teda a prepu- 
stím. 

Nato povstalo medzi farizejmi prudké šomranie 
a krik a so zvýšenými silami sa pokračovalo v pod- 

necovaní a podplácaní ľudu. Pilát sa k nim sprá- 
val veľmi opovržlivo a medzi ostrými poznámkami 
povedal: Či neuvidia dnes ešte dosť nevinnej krvi, 
keď budú zabíjať baránkov? 

0 tomto čase pred Veľkou nocou prichádzaval 
ľud pred Piláta a podľa starodávneho zvyku žia- 
dal ho o prepustenie nejakého väzňa. Preto fari- 
zeji už z paláca Herodesovho vyslali svojich nad- 
háňačov do štvrte Akra, západne od chrámu, aby 
nahovorili a podplatili ľud, ktorý tam hol shro- 
maždený, aby nežiadal prepustenie Ježišovo, ale 
jeho ukrižovanie. Pilát si želal, aby ľud žiadal pre- 
pustenie Ježišovo a preto si umienil, že proti Je- 
žišovi postaví zvrhlého zločinca, ktorý už bol od- 
súdený na smrť, aby si nemohli vôbec vyberať. 
Týmto zločincom bol Barabáš. Celý národ ho ne- 
návidel. Pri vzbure spáchal vraždu, ale videla som 
aj iné jeho zločiny, ktoré spáchal. 

Medzi ľudom na námestí nastal veľký pohyb 
a jedna skupina sa tlačila dopredu, na čele mala 
rečníkov, ktorí, obracajúc hlavy k balkónu Pilá- 
tovmu, kričali: 

— Pilát! Učiň pre nás, čo si vždy na sviatky 
robieval! 

Pilát iba na to čakal a preto im povedal: 

— Je u vás obyčaj, aby som vám na Veľkú noc 
prepustil niektorého väzňa. Ktorého chcete, aby 
som vám teraz prepustil: Barabáša, alebo Ježiša, 
kráľa židovského, ktorý má byť pomazaným Pána? 

Pilát bol veľmi nerozhodný. Raz nazýval Ježiša 
„židovským kráľom” ako pyšný Riman, ktorý opo- 
vrhoval Židmi, pretože majú takéhoto úbohého 
kráľa. Medzi ním a medzi vrahom majú teraz vo- 
liť. Inokedy ho tak nazýval z akéhosi presvedče- 



nia, že Ježiš by mohol byť naozaj tým zázračným, 
prisľúbeným kráľom židovským, pomazaným Pá- 
na, Mesiášom. Ale keď aj dal výraz tomuto tušeniu 
pravdy, bola to čiastočne pretvárka. Preto dal Je- 
žišovi tento titul, lebo cítil, že hlavní kňazi preto 
zaobchádzajú s Ježišom tak kruto, lebo ich ženie 
nenávisť proti tomu človekovi, ktorého on pokladá 
za nevinného. 

Po Pilátovej otázke nastalo v zástupe krátke 
váhanie a uvažovanie a len niekoľko hlasov sa ne- 
rozvážne ozvalo: 

— Barabáša! 

Vtedy Piláta odvolal sluha jeho ženy. Poodišiel 
do úzadia, kde mu sluha ukázal záloh, ktorý dal 
ráno svojej manželke: 

— Klaudia Prokla ti to pripomína, — hovoril 
sluha. 

Hlavní kňazi a farizeji sa medzitým zvŕtali sem 
a tam. Jedna čiastka zamiešala sa medzi ľud, hro- 
zila a rozkazovala. Nemali už ťažkú robotu. 

Mária Magdaléna, Ján a ostatné zbožné ženy 
stáli v kúte dvorany. Triasli sa a plakali. A hoci 
Ježišova matka vedela, že sa ľudstvu nedá inakšie 
pomôcť, len smrťou Ježišovou, predsa ako matka 
najsvätejšieho Syna úzkostlivo si žiadala, aby jej 
Syn ostal nažive. 

A tak ako Ježiš, ktorý sa stal dobrovoľne člo- 
vekom, aby umrel na kríži, ako človek pretrpel 
muky a trápenia človeka ukrutne mučeného, ne- 
vinne smrťou trestaného, tak pretrpela aj Mária 
všetký bolesti a úzkosti matky, ktorej svätý Syn 
musí niečo také trpieť od nevďačných ľudí. 

Chveli sa všetci, zmalomyseľneli a zasa dúfali. 

Ján sa viac ráz vzdialil od nich, aby priniesol 
nejakú lepšiu zprávu. Mária sa modlila, aby sa ne- 
spáchal taký hrozný hriech. Tak sa modlila, ako 
Ježiš na hore Olivovej: 

— Ak je to možné, nech odíde odo mňa tento 
kalich — a tak milujúca matka ešte vždy úfala. 

Usilovná činnosť farizejov sa rozniesla medzi 
ľudom a aj Márii sa dostala zpráva, že Pilát chce 
Ježiša prepustiť. Neďaleko od nej stáli v hlúčku 
ľudia. Boli z Kafarnaumu. Mnohých z nich Ježiš 
učil a uzdravil. Ale teraz sa cudzo správali a len 
ukradomky sa dívali v tú stranu, kde stály nešťast- 
né zahalené ženy a Ján. Mária však a ostatní si 
mysleli, že títo ľudia neodmietnu svojho dobro- 
dincu a Spasiteľa a nedajú prednosť Barabášovi. 
A predsa sa to stalo! 

Pilát vedel, čo chce jeho manželka so zálohom. 
Vrátil jej ho na znak toho, že sľub svoj dodrží. 
Potom zasa vykročil na balkón a posadil sa na 
stoličku pri malom stolíku. Aj veľkňazi si sadli. 
Pilát sa ešte raz spýtal: 

— Ktorého z dvoch mám prepustiť? 

Na námestí sa ozval všeobecný ohlušujúci rev 
a so všetkých strán hučali: 

— Preč s ním! Prepusť nám Barabáša! 

A vladár sa znova spýtal: 

— Čo mám teda urobiť s Ježišom, ktorý je údaj- 
ne Kristus, kráľ židovský? 

Zlostné výkriky boli mu odpoveďou: 

— Ukrižuj ho! Ukrižuj ho! 

Pilát sa aj po tretí raz spýtal: 

— Ale čo zlého urobil? Nenašiel som na ňom 
nijakej viny, pre ktorú by si zaslúžil smrť. Ale po- 
trestám ho a potom prepustím. 

Ale rev: „Ukrižuj ho! Ukrižuj ho!” hučal ako 
pekelný víchor. Hlavní kňazi a farizeji ako šialení 
kričali a zúrili. 

Nato vrtkavý Pilát prepustil im Barabáša a Je- 
žiša odsúdil na bičovanie. 

Ubičovanie Ježišovo 

Pilát, naničhodný, váhavý sudca, už viac ráz 
vyslovil slová, ktorými si protirečil: „Nenachá- 
dzam na ňom nijakej viny, teda ho potrestám a 
prepustím.” Ale pokrik Židov sa ešte stále ozýval: 
„Ukrižuj ho! Ukrižuj ho!” Pilát sa predsa usiloval 
najprv previesť svoj úmysel; vydal teda rozkaz, 
aby Ježiša podľa rímskeho zvyku a spôsobu ubi- 
čovali. 

Zmučeného, zbitého a opľutého Spasiteľa viedli 
vojaci pomedzi burácajúci a revúci ľud na náme- 
stie, na sever od Pilátovho domu, do blízkosti pre- 
tória k stĺpu, ktorý stál pred jednou z hál, obklo- 
pujúcich trhovisko. Cestou ho surovo bili a sácali 
krátkymi palicami. 

Prišli kati s korbáčmi, prútmi a povrazmi a po- 
shadzovali ich pri stĺpe k Ježišovým nohám. Boli 
to šiesti ľudia počernej pleti, menší ako Ježiš, so 
strapatými, kučeravými vlasmi, s riedkou, pichľa- 
vou bradou. Celý ich oblek sa skladal zo zástery 
okolo bokov, z roztrhanej obuvi a z kúska kože, 
ktorá im zakrývala horné telo, a po stranách bola 
otvorená ako škapuliar. Ruky mali obnažené. 

Boli to naničhodní zločinci z egyptských kra- 
jín, ktorí tu pracovali pri stavbách a kopaní ka- 
nálov ako otroci a trestanci. Z týchto povyberali 

v pretóriu tých najhorších a najzvrhlejších na ka- 
tovské úkony. 

Títo naničhodníci už veľa úbohých previnilcov 
došľahali na smrť pri tomto stĺpe. Bolo v nich 
niečo zverského a diabolského a zvyčajne boli 
napoly opití. 

So zúrivou zlosťou a bitím ťahali Pána k stĺpu, 
hoci sa nespieral. Tento stĺp stojí voľne, nepodo- 
piera nijakú stavbu. Je taký vysoký, že urastený 
človek s vystretou rukou môže dosiahnuť jeho 
horný zaguľatený koniec, na ktorom sú železné 
kruhy. Vzadu, asi v strednej výške, sú tiež kruhy 
a háky. Nie je možné vyrozprávať tú barbarskú 
surovosť, ktorou títo besní psi trápili Pána ešte aj 
na tejto krátkej ceste. Strhli s neho posmešný šat 
a skoro ho shodili na zem. 

Ježiš sa pred stĺpom chvel a triasol. Sám si rý- 
chle vyzliekol šaty svojimi zakrvavenými a od 
tesného sviazania opuchnutými rukami, medzitým 
čo ho kati sácali a mykali. Pritom sa vrúcne mo- 
dlil a nachvíľu obrátil zrak k svojej žiaľom celkom 
zronenej matke, ktorá stála neďaleko stĺpu s ostat- 
nými zbožnými ženami v kúte jednej tržnice, a 
obrátiac sa k stĺpu, keď musel spustiť aj pokrývku 
okolo bokov povedal: 

— Odvráť svoj zrak! 

Neviem či to povedal nahlas, alebo iba vnútor- 
ným hlasom, ale viem, že Mária to počula, lebo 
som videla, že sa v tejto chvíli obrátila a klesla 
v bezvedomí do rúk zbožných žien, ktoré stály 
pri nej. 

Ježiš objal stĺp a kati za strašných nádaviek a 
mykania vytiahli mu ruky až k železnému kruhu 

a celé telo mu tak vytiahli do výšky, že sotva mohol 
stáť na nohách, ktoré mal tesne priviazané k stĺpu. 

Najsvätejší zo svätých stál vyviazaný na stĺpe 
zločincov vo svojej ľudskej nahote, v nekonečnej 
úzkosti a hanbe! Pristúpili k nemu dvaja diví zú- 
rivci a so zverskou krvilačnosťou začali ho bičo- 
vať po svätom chrbte. Korbáče týchto dvoch pr- 
vých katov vyzeraly ako z bielych sviežich prútov. 
Možno však, že to boly sväzky volských šliach, 
alebo tvrdé biele remienky. 

Náš Pán a Spasiteľ, Syn Boží, pravý Boh a pravý 
človek skrúcal sa a svíjal pod údermi bičov ako 
úbohý červ. Stenal a vzdychal a čisté, sladko zne- 
júce náreky prenikaly ako láskavá modlitba pri 
šklbavých mukách cez švihot mučiteľových bičov. 
Zavše tieto žalostné, sväté a požehnané zvuky po- 
hltil rev ľudí a farizejov ako hrozivá čierna chmá- 
ra. Hromadne kričali: 

— Preč s ním! Ukrižuj ho! 

Pilát ešte stále vyjednával s ľudom. Kedykoľ- 
vek chcel niekoľkými slovami prerušiť huk davu, 
vždy zaznela trúba, aby bolo ticho. Potom bolo 
počuť znova švihanie bičov, Ježišove náreky, klia- 
tie katov a bľakot obetných baránkov, ktoré kú- 
pali východne odtiaľto pri Ovčej bráne. Keď ich 
poumývali, so zaviazanými pyskami viedli ich k 
ceste, vedúcej k chrámu, aby sa medzitým nezne- 
čistili. Potom ich vonku prehnali na západnú stra- 
nu a tam ich poumývali podľa obradov. V tomto 
bezmocnom bľačaní baránčekov bolo niečo neopí- 
sateľne dojemného. Boly to jediné hlasy, ktoré sa 
spájaly s Ježišovými vzdychmi. 

Židovský ľud stál v určitej vzdialenosti, tak asi 
na šírku ulice, od priestranstva, kde sa dialo bičo- 

vanie. Miestami stáli rímski vojaci, hlavne v okolí 
strážnice. V blízkosti priestranstva chodila sem 
a tam všelijaká luza, ktorá mlčala, alebo sa po- 
smievala. Videla som, že niektorí z nich boli aj 
dojatí a zdalo sa, ako keby bol na nich dopadol 
s Ježiša svetelný lúč. 

Videla som podlých, polonahých vývrheľov, ako 
si pripravovali pri strážnici čersté prúty, kým iní 
odišli pre tŕňovú korunu, niektorí kňazskí slu- 
hovia stýkali sa s tými, čo Ježiša bičovali, a pod- 
plácali ich. Dali im priniesť vo veľkom krčahu 
hustú červenú tekutinu, z ktorej chlípali, kým 
celkom nezdivočeli a kým sa neopili. Po štvrťho- 
dine obaja kati prestali s bičovaním a s druhými 
dvoma dali sa do pitia. Ježišovo telo bolo celkom 
hnedé, modré a červené, plné opuchlín, a stekala 
s neho krv. Chvel sa a triasol. Nádavky a výsmech 
sa ozývaly so všetkých strán. 

Tejto noci bolo zima. Od rána doteraz sa nebo 
nevyjasnilo a na veľké podivenie ľudí chvíľu pa- 
dal ľadovec. Okolo poludnia sa však vyjasnilo a 
zažiarilo slnko. 

Teraz sa dala do Ježiša druhá dvojica katov. 
Mali akési tŕňové prúty, na ktorých boly pripevne- 
né gombíky a klince. Pod ich zúrivými údermi 
otvorily sa Ježišovi všetky rany, krv striekala 
okolo a pofŕkala ruky aj katom. Pán stenal, mo- 
dlil sa a svíjal sa v mukách. 

Práve tiahlo cez námestie veľa cudzincov na 
ťavách. Úžas a smútok zjavoval sa im na tvárach, 
keď sa dozvedeli od ľudí, čo sa tu robí. Boli to 
cestujúci, z ktorých niektorí počuli Ježišovo uče- 
nie na hore a niektorí už boli pokrstení. Krik a 
huk pred Pilátovým domom trval ešte stále. 

Nasledujúca dvojica katov bila Ježiša korbáčmi. 
Boly to retiazky a remence, upevnené v železnej 
rukoväti, a koncily sa železnými hákmi. Z Ježišov- 
ho chrbáta vytrhávaly celé kusy kože a mäsa. Kto- 
že by vedel opísať tento hrozný a žalostný pohFad! 

Ale ešte nebolo dosť týchto hrôz. Rozviazali 
povrazy a Ježiša obrátili chrbtom k stĺpu. Ale keď 
už bol natoFko oslabený, že nevládal ani na no- 
hách stáť, privážali ho tenkými povrazmi na pr- 
siach, pod ramenami a pod kolenami k stĺpu. Ako 
besní psi dali sa do Ježiša. Jeden z katov mal 
v Favej ruke tenší korbáč, ktorým švihal Ježiša po 
tvári. Ani jedno miestečko nezostalo na tele Páno- 
vom nedotknuté. Skrvavenými očami sa díval na 
svojich katov a prosil o zFutovanie, ale tí ho ešte 
tým zúrivejšie bili. Ježiš stále tichšie a tichšie 
stenal: 

— Jaj, jaj! 

Toto ukrutné bičovanie trvalo asi trištvrte ho- 
diny. Vtedy akýsi malý cudzinec, príbuzný Ktezi- 
fóna, ktorého Ježiš vyliečil zo slepoty, pribehol 
rozhnevaný k stĺpu, svieral v rukách krivý nôž 
a kričal: 

— Prestaňte! Nezabite úplne nevinného člo- 
veka! 

Opití kati zarazene zastali a chlap jedným švi- 
hom prerezal Ježišovi putá, ktoré boly pripevnené 
v jednom uzle ku klincu vzadu na stĺpe, potom 
odbehol a zmizol v zástupe. Ježiš s krvácajúcim 
telom skoro v bezvedomí klesol k stĺpu do kaluže 
vlastnej krvi. Kati ho nechali na zemi. Pili a kri- 
čali na svojich pomocníkov, ktorí na strážnici 
plietli tŕňovú korunu. 

Ježiš ešte ležal s krvácajúcimi ranami, svíjal sa 

v mukách, keď som videla, že ide tadiaľ niekoľko 
necudne oblečených ľahkých ženštín. Ruka v ruke 
si zastaly pred Ježišom a so slabošským odporom 
dívaly sa naň. Vtedy ho ešte väčšmi zabolely rany 
a obrátil k ním ľútostivé svoju znetvorenú hlavu. 
Nato odišly a kati s vojakmi sa rehotali a kričali 
za nimi rozličné hnusné slová. 

Pri bičovaní viac ráz som zbadala, že okolo Je- 
žiša sa zjavovali smutní anjeli. Počula som tiež, ako 
sa odovzdával Otcovi za hriechy človečenstva 
v ukrutných, hanebných mukách a za ustavičných 
modlitieb. A teraz, keď ležal vo svojej krvi pri 
päte stĺpu, videla som, ako ho upokojuje anjel, 
ktorý ako by mu podával akýsi lesklý kúsok jedla. 

A opäť pristúpili k nemu kati, kopali ho, aby 
vstal, že ešte nie sú hotoví s kráľom! Ježiš sa pla- 
zil po zemi za svojou zásterou, ktorá ležala opo- 
diaľ. Ale zvrhlí lotri s posmešným rehotom kopali 
sem a tam ten kúsok odevu, takže úbohý Ježiš vo 
svojej krvavej nahote musel sa plaziť po zemi ako 
pošliapaný červ, kým dosiahol zásteru a mohol ňou 
zahaliť skrvavené a strhané boky. Potom ho bitím 
a kopancami donútili, aby sa postavil na trasúce 
sa nohy a nedožičili mu ani toľko času, aby si mo- 
hol obliecť vrchné rúcho, ale len tak mu ho hodili 
na plecia. Kým ho okľukou hnali so spechom ku 
strážnici, šatami si postieral krv s tvári. Boli by 
tam bývali skôr rovnou cestou, veď dvorany okolo 
budovy boly otvorené, takže bolo vidieť na chod- 
bu, kde ležali sviazaní lotri s Barabášom. Ale vo- 
jaci chceli viesť Ježiša pred sedadlami hlavných 
kňazov, ktorí práve v plnom prúde kričali: 

— Preč s ním! Preč s ním! — a s hnusom sa od 
neho odvracali. 

Ježiša odviedli do vnútorného dvora strážnice. 
Tam v tejto chvíli nebolo vojakov, iba rozliční 
otroci, sluhovia, lapikurkári a iná sberba. 

Keď Pilát videl, že je ľud veFmi rozčúlený, vy- 
dal rozkaz, aby rímskej stráži poslali z hradu 
Antónia posilu. Oddiely v poriadku obkľúčily bu- 
dovu stráže. Bolo im síce dovolené rozprávať sa, 
smiať sa a zúčastniť sa na vysmievaní Ježiša, ale 
musely ostať v pohotovosti. Pilát takto chcel držať 
národ na uzde, aby si získal rešpekt. Bolo tam 
asi tisíc vojakov. 


Mária počas Ježišovho bičovania 

Počas bičovania nášho Vykupiteľa videla som 
Pannu Máriu v ustavičnom vytržení. Videla nielen 
to, čo sa stalo so Synom, ale vnútorne v nevyslo- 
viteľnej láske a v utrpení to aj vytrpela. Často 
jej preklzly pomedzi pery tiché zvuky ponosy a 
oči mala zapálené od slz. Zahalená závojom ležala 
v náručí staršej sestry Márie, manželky Héliho, 
ktorá bola už dosť stará a veľmi sa podobala na 
matku Annu. Bola tam tiež Mária, Kleofášova 
manželka, a väčšinou držala matku pod pazuchou. 
Pobožné priateľky Márie boly všetky zahalené, 
chvely sa úzkosťou a bolesťou a s tichým plačom 
sa túlily k najsvätejšej Matke, ako keby čakaly 
na vlastný ortiel smrti. Mária mala na sebe dlhé 
belasé šaty, na nich dlhý biely plášť a bledožltý 
závoj. Magdaléna bola celkom otrasená a zmätená 
od bolesti a veľkého plaču. Vlasy mala pod závo- 
jom rozpletené. 

Spozorovala som, že keď po bičovaní klesol 

Ježiš pri stĺpe, poslala Pilátova manželka Klaudia 
Prokla Panne Márii balík veľkých ručníkov. Ne- 
viem už istotne, či si pri tom myslela, že Ježiš bu- 
de prepustený a potom Matka Božia môže nimi 
obviazať Synovi rany, alebo dobromyseľná pohan- 
ka poslala ručníky ta na to, na čo ich Panna Mária 
použila. 

Panna Mária, keď prišla k sebe, videla ako kati 
ženú dopredu jej zmučeného Syna. Ježiš si utrel 
skrvavené oči, aby sa mohol pozrieť na svoju 
matku. Mária bolestne vystierala k nemu ruky a 
dívala sa na jeho krvavé šľapaje. Videla som, že 
svätá Matka s Magdalénou približujú sa k prie- 
stranstvu, kde sa prevádzalo bičovanie, kým ľudia 
sa obracali viac na druhú stranu. Ostatné zbožné 
ženy a niekoľkí dobrí ľudia, ktorí sa k nim pripo- 
jili, obstali ich a kryli, medzitým čo pri stĺpe kľakli 
na zem a poutieraly Kristovu svätú krv ručníkmi, 
kde našly čo len nejakú kvapku. 

Jána som teraz nevidela medzi ženami, ktorých 
tam bolo asi dvadsať. Syn Simeonov, Obedov, Ve- 
ronikin, taktiež Arám a Temeni, bratanci Jozefa 
z Arimatie, naplnení veľkou úzkostlivosťou a zár- 
mutkom, boli zamestnaní v chráme. 

Oči Matky Božej boly dnes od plaču červené 
skoro ako krv. Je podivuhodné a neopísateľné, aký 
jednoduchý a úprimný bol jej zjav. Aj teraz, hoci 
od včerajška celú noc chodila v strachu, v úzko- 
sti a v slzách po Jozafátskej doline a po jeruzalem- 
ských uliciach a musela sa tiesniť v zástupoch ľudí, 
predsa mala oblek čistý, nepokrčený. Všetko bolo 
na nej také jednoduché a úprimné, také vážne, 
čisté a nevinné. Jej pohľad je taký šľachetný, po- 
hyby nie prudké a aj v najväčšej bolesti bol každý 

jej čin prostý a pokojný. Šaty boly od raňajšej rosy 
a od sĺz síce vlhké, ale čisté, neporušené a uspo- 
riadané. Nevysloviteľná a nadsmyselná bola jej 
krása, lebo všetka krása na nej bola nepoškvrne- 
nosť, spravodlivosť, jednoduchosť, dôstojnosť a 
svätosť. 

Magdaléna však bola už celkom inakšia. Bola 
vyššia, plnšej postavy, avšak náruživosť, poká- 
nie a hrozná bolesť zničily všetku jej krásu. Teraz 
bola temer odstrašujúca, skoro škaredá od ne- 
skrotenej bolesti. Šaty mala vlhké a zablatené, 
visely na nej neporiadne a boly rozodrané. Dlhé 
rozviazané vlasy padaly jej v neporiadku zpod 
mokrého závoja. Bola úplne zlomená. Nemyslela 
na iné, než na svoju bolesť a bola temer šialená. 
Mnohí boli tu z Magdaly a okolia, ktorí videli jej 
predošlý hriešny život. Pretože žila dlho v ústraní, 
každý ukazoval na ňu prstom a posmieval sa jej 
pre neupravený zovňajšok, ba niektorí naničhod* 
ní krajania, keď išli vedľa, hádzali po nej blato, 
ale ona nevedela o ničom, bola celkom ponorená 
do seba. 

Bolo deväť hodín ráno. 

JEŽIŠA TŔNÍM KORUNUJÚ 
A VYSMIEVAJÚ 


Korunovanie tŕňovou korunou 

Po opísaní bičovania nastala vo videniach men- 
šia prestávka. Keď v nich Katarína začala pokra- 
čovať, veľmi ochorela. Trápila ju prudká horúčka 
a taký veľký smäd, že sa jej jazyk kŕčovite stiahol 
a temer uschol. Bola taká vyčerpaná, že len s veľ- 
kou námahou a hez presného poradia rozprávala 
nasledujúce udalosti a vyhlásila, že v tomto stave 
nevládze vyrozprávať všetko to ubližovanie, ktoré 
Ježiš vytrpel pri tŕním korunovaní, pretože sa jej 
zasa všetko zjaví pred očami. 

Keď Pána Ježiša bičovali, Pilát ešte viac ráz 
vyjednával s ľudom. Raz pokrikovali: 

— Musí umrieť, aj keby sme všetci museli za 
to zahynúť. 

A keď Ježiša viedli na korunovanie, ešte stále 
kričali: 

— Preč s ním! Na smrť s ním! 

Lebo stále prichádzaly nové a nové zástupy Ži- 
dov, ktoré najali a podnietili poslovia veľkňazov 
na toto pokrikovanie. 

Potom nastala krátka prestávka. Pilát vydával 
rozkazy svojim vojakom. Veľkňazi a členovia ra- 
dy, ktorí sedeli na laviciach pred Pilátovým bal- 
kónom na oboch stranách ulice pod stromami a 




„Obliekli mu šarlátový plást, z tŕnia uplietli veniec, polo- 
žili mu ho na hlavu a začali ho pozdravovať: Zdrav bu(ľ, 
kráľ židovský! Trstinou ho bili po hlave, pľuvali na neho, 
kľakali si pred ním na kolená a klaňali sa mu. (Mk. 15, 

16nn.) 

vystretými plachtami, poslali si sluhov pre jedlo 
a pijatyku. Videla som, že Pilát vo svojom zmätku 
zasa upadol do povery. Utiahol sa a odiadzal svo- 
jich bôžikov. 

Keď Matka Božia usušila Ježišovu krv, vzdialila 
sa s námestia so svojimi najbližšími. Videla som 
ich so zakrvavenými ručníkmi v malom domku, 
pristavenom k múru neďaleko odtiaľto. Nepamä- 

tám sa, čí bol. Neviem, či som videla Jána pri 
bičovaní. 

Korunovanie Ježišovo a jeho vysmievame dialo 
sa vo vnútornom dvore strážnej budovy, ktorý bol 
na námestí nad žalármi. Uzavieraly ho dookola 
stĺpy, vchody boly otvorené. Asi päťdesiat bolo 
tých naničhodných vojakov, žalárnikových sluhov, 
katov, šarvancov, otrokov, ktorí sa zúčastnili na 
ubližovaní Ježišovi. 

Zprvu sa ta hrnul aj ľud, ale potom tisíc rím- 
skych vojakov obklopilo budovu. Stáli vo fronte, 
vysmievali sa a smiali a tým dodávali smelosti Je- 
žišovým trýznitefom, aby ho ešte krutejšie trápili, 
lebo smiech a žarty vojakov ich podnecovaly ako 
hercov potlesk divákov. 

Na prostriedok dogúľaly pätu starého stĺpa, 
v ktorej bol otvor. Na ňu postavili okrúhlu nízku 
stoličku, na ktorú nakládli z čírej zlomyseľnosti 
špicaté kamene a ostré črepiny. Znova stŕhali Je- 
žišovi s tela všetky šaty a dali naň starý, červený 
otrhaný vojenský plášť, ktorý bol taký krátky, že 
mu nesiahal ani po kolená. Kde-tu mu zavesili žlté 
6trapce z handár. Tento plášť sa pohadzoval v kúte 
sluhovskej komory. Dávali ho na bičovaných zlo- 
čincov z posmechu, alebo na osušenie krvi. Potom 
odvliekli Ježiša k stoličke, pokrytej kameňami a 
črepinami a sotili prudko na ňu jeho nahé a zra- 
nené telo. Potom mu položili na hlavu tŕňovú ko- 
runu. Koruna bola na piaď vysoká, hustá, maj- 
strovsky upletená. Hore mala vyčnievajúcu strieš- 
ku. Posadili mu ju na hlavu ako obväz okolo čela 
a vzadu pevne priviazali. Takto vyzerala ako vyso- 
ká čiapka. Bola upletená z troch tŕňových vetvi- 
čiek, hrubých ako prst. Tŕne boly úmyselne po- 

obracané dovnútra. Bola zhotovená z trojakého 
tŕnia: z rešetliaka, trnky a hlohu. Navrchu vy- 
čnievajúca strieška bola z černičia. Za ňu korunu 
chytali a upravovali mu ju na hlave. Videla som aj 
kraj, kde chalani narezali tŕnie. Potom mu dali 
do ruky hrubú trstenicu. Všetko toto robili po- 
smešným, slávnostným spôsobom, ako keby ho 
korunovaly za skutočného kráľa. Hneď nato vzali 
mu z ruky palicu a udreli ňou silne na tŕňovú ko- 
runu. Krv sa mu liala do očú. Kľakali pred ním, 
vypľazovali naň jazyk, dávali mu zauchá, pľuvali 
mu do tvári a kričali: 

— Zdrav buď, kráľ židovský! 

S veľkým rehotom prevrátili stoličku a zasa ho 
na ňu vysotili. 

Neviem vypovedať všetky tie podliacke výmy- 
sly, ktorými Ježiša vysmievali títo ohavní zurvalci. 
Ó, ako strašne ho mučil smäd! Od rán pri bičovaní 
dostal horúčku. Triasol sa. Na bokoch mal mäso 
povytŕhané až do kostí. Jazyk sa mu kŕčovite stia- 
hol, len krv, stekajúca so svätej hlavy, sa zmilo- 
vala nad ním a ovlažovala mu vysušené pery.*) 
A zvrhlý národ práve jeho otvorené ústa si zvolil 
za terč opľúvania. Takto ubližovali Ježišovi pol 
hodiny. Oddiel, ktorý stál okolo pretória, sa na 
tom zabával a rehotal. 


•) Toto videnie v noci vxbudilo v Kataríne takú sústrasť, že chcela 
pretrpieť smäd spolu so Spasiteľní. Nato upadla do veľkej horúčky 
a trápil ju taký páľčivý smäd, že ráno nevládala hovoriť. Jaxyk mala 
belasý, tuhý a suchý, stiahnutý do hrdla a pery popukané. Tak ju 
ráno našiel Pútnik, smorenú, bledú, somdletú. Zdalo sa, že aj po 
dlhšom odpočinku s námahou vedela porosprávat spomínané udalosti. 
2ena, ktorá ju opatrovala, hovorila, že chorá v noci veľa vsdychala 
• prevaľovala sa na posteli. 


M* 

Ecce bomol 


Ježiša s tŕňovou korunou na hlave, s trstinou 
v poviazaných rukách a so šarlátovým plášťom na 
pleciach odviedli do Pilátovho paláca. Spasiteľ bol 
na nepoznanie. Krv mu zaliala oči a stekala mu do 
úst a na bradu. Telo, samá opuchlina a rana, po- 
dobalo sa šatke, zmáčanej v krvi. Šiel ohnutý a 
potácal sa. Plášť mal taký krátky, že musel chodiť 
ohnutý, aby zakryl svoju nahotu, lebo — ako bolo 
spomenuté — strhali s neho pri korunovaní všetko 
šatstvo. 

Keď úbohý Ježiš došiel ku schodom pred Piláta, 
ešte aj tohto tvrdého človeka striasla sústrasť a 
odpor. Opieral sa o dôstojníka a keďže ľud a kňazi 
ešte neprestajne vrieskali a robili posmech, vy- 
kríkol: 

— Ak je aj židovský diabol takýto krutý, nie 
je dobre bývať v pekle! 

Keď Ježiša horko-ťažko vyvliekli hore po scho- 
doch a postavili ho dozadu, Pilát vyšiel na balkón. 
Zaznely trúby, aby bolo ticho, lebo vladár chcel 
hovoriť. Veľkňazom a ostatným prítomným pove- 
dal: 

— Hľa, privádzam vám ho, aby ste poznali, že 
na ňom nijakej viny nenachádzam. 

Vojaci predviedli Ježiša na terasu k Pilátovi, 
takže ho dobre videl všetok ľud na námestí. Bol 
to hrozný a srdcelomný pohľad. V prvých minú- 
tach nastalo ticho a prítomných opanovala nemá 
hrôza, keď Syn Boží, celý zakrvavený, obrátil na 
zástup svoje krvavé oči zpod hroznej tŕňovej ko- 
runy. Pilát pristúpil k nemu, ukázal naň a za* 
kričal dolu k Židom: 

— Ajhľa, človek! 

Kým stál Ježiš pred Pilátovým palácom v šar- 
látovom plášti s doráňaným telom, celý zakrva- 
vený, so sklonenou hlavou, s trstinovou palicou 
v poviazaných rukách, nahnutý dopredu, aby takto 
zakryl svoju nahotu, ako krvavý tieň v nekoneč- 
nom smútku a krotkosti, zničený bolesťou a láskou 
a bol terčom zúrivých kňazov a ľudu, zatiaľ cez 
námestie k bahnisku prechádzaly skupiny cudzích 
chlapov a žien v krátkych oblekoch, aby pomáhaly 
pri kúpaní obetných baránkov. Dojímavý hľakot 
baránkov ešte stále zaznieval do krvilačného revu 
ľudí, ako keby chcel vydať svedectvo o mlčanlivej 
pravde. Len opravdivý Baránok Boží, zjavené ale 
nepoznané tajomstvo tohto svätého dňa, naplnil 
proroctvá a nemo šiel na jatku. 

Len čo hlavní kňazi a zákonníci zazreli Ježiša, 
to strašné zrkadlo svojho svedomia, nazlostili sa 
a revali: 

— Preč s ním! Ukrižuj ho! 

Pilát im zakričal: 

— Ešte vždy nemáte toho dosť? Veď takým 
spôsobom s ním zaobchodili, že už viac sotva bude 
chcieť byť kráľom! 

Tí však začali naozaj besnieť, stále zlostnejšie 
vrešťali a ľud zúril: 

— Preč s ním! Na kríž s ním! 

Pilát zasa rozkázal, aby zaznely trúby a povedal: 

— Tak si ho vezmite a ukrižujte, ja však na 
ňom viny nenachádzam! 

Nato niektorí z hlavných kňazov takto odpove- 
dali: 

— My máme zákon a podľa zákona musí umrieť, 
lebo sa vyhlasoval za Syna Božieho. 


Pilát odpovedal: 

— Ak máte taký zákon, že tento človek musí 
umrieť, nerád by som bol Židom. 

Ale slová Židov, že „sa vyhlasoval za Syna Bo- 
žieho”, nútily Piláta, aby sa zamyslel a hneď sa 
v ňom prebudily poverčivé úzkosti. Preto dal za- 
viesť Ježiša do osobitnej miestnosti a spýtal sa ho 
medzi štyrmi očami: 

— Odkiaľ si? 

Ale Ježiš mu nedal odpoveď. Pilát sa ho ďalej 
vypytoval: 

— Mne neodpovedáš? Nevieš, že mám moc 
ukrižovať ťa, alebo prepustiť? 

Ježiš mu teraz odpovedal: 

— Nemal by si nado mnou moci, keby ti to ne- 
bolo dané shora. Preto ten, kto ma tebe vydal, má 
väčší hriech. 

Keďže Klaudiu Proklu veľmi znepokojovala mu- 
žova váhavosť, ešte raz poslala k nemu a zálohom 
ho upozornila na daný sľub. Pilát vrátil posla 
s akousi zamotanou, poverčivou odpoveďou, z kto- 
rej len na to sa pamätám, že sa odvolával na svo- 
jich bôžikov. 

Keď sa Ježišovi nepriatelia, hlavní kňazi a fari- 
zeji, dozvedeli o tom, že Pilátova manželka za- 
kročuje v Ježišov prospech, rozhlásili medzi ľu- 
dom: 

Ježišovi prívrženci podplatili Pilátovu man- 
želku. Ak Ježiš bude prepustený, spolčí sa s Ri- 
manmi a my všetci zahynieme! 

Pilát vo svojej nerozhodnosti bol ako opitý. Ne- 
vedel sa rozhodnúť. Opäť povedal Ježišovým ne- 
priateľom, že na ňom nenašiel viny. Ale tí tým 
prudkejšie žiadali Ježišovu smrť. Pilát, ktorého 


dokonale zmiatly jeho vlastné zmätené myšlienky, 
ženine sny a Ježišove významné reči, ešte sa ušilo* 
val vynútiť na Ježišovi takú odpoveď, ktorá by ho 
vyslobodila z nemilého položenia. Vrátil sa teda 
do hlavnej siene a zasa hovoril osamote s Ježišom. 
Skúmavým a neistým zrakom sa díval na úbohé- 
ho, krvácajúceho Ježiša, na ktorého sa nebolo 
možno pozrieť bez hrôzy, a myslel si: „A keby bol 
predsa Bohom?” Potom ho zaprisahal, aby mu 
povedal, či je Bohom a či človekom, či je kráľom, 
kde siaha jeho kráľovstvo a akého druhu je jeho 
božstvo. Nech mu to povie a prepustí ho. Neviem 
doslovne opakovať, čo Ježiš odpovedal Pilátovi. 
Pamätám sa len na smysel. Pán odpovedal slovami 
veľmi vážnymi. Vysvetlil mu, čo je pravda, lebo 
mu povedal pravdu. Povedal mu do očú celú skry- 
tú hrôzu jeho duševného stavu. Predpovedal mu, 
čo ho očakáva: bieda a hrozný koniec. Raz príde 
ešte, aby vyriekol nad ním spravodlivý súd. 

Pilát po Ježišových slovách napoly poľakaný, 
napoly namrzený vyšiel na terasu a ešte raz zakri- 
čal dolu, že Ježiša chce prepustiť. Oni mu však 
odpovedali: 

— Ak tohto prepustíš, nie si priateľom cisáro- 
vým, lebo každý, kto sa robí kráľom, je nepriate- 
ľom cisárovým! 

Iní zasa kričali, že ho obžalujú u cisára, že im 
kazí sviatky. Nech pokračuje, lebo o desiatej musia 
byť už v kostole, k tomu sú zaviazaní pod ťažkým 
trestom. 

Znovu sa ozvaly výkriky so všetkých strán: 

— Na kríž s ním! Preč s ním! 

Mnohí vyšli na ploché strechy domov na ná- 
mestí a odtiaľ revali. 


Pilát teraz videl, že si nedá rady s týmito zú- 
rivcami. Hučanie a rev hrozivé sa stupňoval. Celý 
zástup pred palácom bol už v takom rozčúlení, že 
bola vážna obava, aby nenastala zrazu vzbura. 

Pilát si dal priniesť vody. Sluha mu potom na- 
lial z krčaha na ruky, aby to ľudia videli, a napo- 
kon vyhlásil s balkóna: 

— Ja som nevinný na krvi tohto spravodlivého. 
Vy budete za to zodpovední! 

Zástup ľudu, ktorý sa sem shŕkol zo všetkých 
končín Palestíny, desným, jednohlasným revom 
odpovedal: 

— Jeho krv na nás a na našich synov! 


Myšlienky nad týmto videním 

Kedykoľvek počujem pri videní utrpenia Krista 
Pána tento hrozný výkrik Židov: „Jeho krv na 
nás a na našich synov!” cítim a vidím v hrozných 
obrazoch účinky tohto slávnostného sebapreklia- 
tia. Vidím, ako by sa nad kričiacim ľudom klenula 
tmavá obloha, plná krvavočervených mrakov, 
ohnivých lúčov a pomsty a šabieľ. Vidím, ako by 
im lúče kliatby prenikaly do špiku kostí a na ich 
deti. Vidím, ako by sa zatemnil celý národ a ako 
by im strašný výkrik vyrážal z úst so zmäteným, 
ľútym ohňom, potom sa spojil nad hlavami a zasa 
sa rútil na nich. Do niektorých vnikal celkom hlbo- 
ko, nad niektorými sa však vznášal len krátky čas. 

Poslední predstavujú tých, čo sa po Ježišovej 
smrti obrátili. Ich počet nebol nepatrný, veď Ježiš 
a Mária aj za hrozných múk sa neustále modlili za 
spásu mučiteľov a ani na chvíľu sa nehnevali pre 

kruté ubližovanie. Vidím, ako Pán znášal do po- 
sledného dychu celé svoje utrpenie, spôsobené 
najhorším a najkrutejším mučením svojich ne- 
priateľov a ich sluhov, pri nafúkanom a podlom 
výsmechu, pri nenávisti, zlobe a krvilačnosti, vo 
svojich najhorkejších telesných a duševných mu- 
kách, ktoré cítil pre nevďačnosť zaprenie niekto- 
rých, predtým mu oddaných duší, — v neustálej 
láske V09Í nim, za stálej modlitby, za orodovania, 
aby sa obrátili. Ale vidím, že všetka táto trpezli- 
vosť a láska iba roznecuje a zväčšuje zlosť a besne- 
nie jeho nepriateľov. Zožiera ich jed, že ani jedna 
ich ukrutnosť nemôže vynútiť z jeho pier slovo 
výčitky, ktoré by ospravedlňovalo ich zlomyseľ- 
nosť. Dnes, na Veľkú noc, keď zabíjajú veľkonoč- 
ného baránka, nechápu, že v Kristovi tiež zabíjajú 
Baránka. 

Keď za podobných videní sa zamyslím nad du- 
ševným stavom ľudu, sudcov a svätých duší Ježiša 
a Márie, zjaví sa mi vo videniach všetko, čo sa 
s nimi deje, čo ľudia vtedy nepozorovali, avšak 
všetci cítili obsah. Okrem toho vidím veľké množ- 
stvo diabolských postáv, každú v inej podobe — 
podľa toho, aký hriech znamenala — ako rozví- 
jajú strašnú činnosť medzi ľudom, ako behajú, 
štvú, robia zmätky, vnikajú do úst. Vidím, ako po 
jednom vychádzajú zo zástupu vo veľkom počte, 
ako sa spájajú a podnecujú ľudí proti Ježišovi, ako 
sa chvejú pred jeho láskavosťou a trpezlivosťou 
a ako sa zasa tratia v zástupe. Ale vo všetkej ich 
činnosti pozorujem určitú zúfalosť, zmätok, seba- 
stravovanie a divé, nesmyselné svíjanie. Práve 
tak vidím nad Ježišom a pri ňom, okolo Márie a 
niektorých iných svätých ľudí mnoho anjelov. Aj 

títo majú rozličné podoby a rúcha — podľa toho, 
čo je ich úlohou — a ich činnosť prejavuje sa v po- 
tešovaní, v modlitbe, pomazaní, v podávaní jedál 
a nápojov, v odievaní a v iných skutkoch milo- 
srdenstva. 

Podobným spôsobom vidím často hlasy útechy, 
alebo slová hrozby, ako v rozličných farbách vyža- 
rujú z úst týchto postáv, alebo ak sú to odkazy, vi- 
dím ich ako nápisy v ich rukách. Často vídavam, 
že duševné hnutia, vnútorné náruživosti, láskavo- 
sti a utrpenia a všetky pocity prechádzajú telom 
ľudí vo všelijakých tvaroch, smeroch, farbách, pre- 
menách, pomaly a rýchlejšie a vtedy všetko poroz- 
umiem. Ale rozpovedať to nie je možné, lebo je 
toho nesmierne veľa. Pritom ma natoľko naplňuje 
bolesť, muky a zármutok pre moje hriechy a hrie- 
chy celého sveta a tak ma zraňuje Ježišovo utrpe- 
nie, že veru neviem, ako sosbieram aj tú trošku, 
čo poviem. Mnohým iným nábožným dušiam do- 
stane sa tiež videní, v ktorých sa vyskytujú zjavy 
anj!" , '"f a diablov, keď rozjímajú o Kristovom utr- 
pení. oú to obrazy, vytvorené duševnými vnema- 
mi, ktoré si dotyční podľa svojich schopností roz- 
ličným spôsobom zapamätúvajú a vpriadajú do 
svojich výpovedí. Aj protirečenia sú vysvetliteľné 
tým, že rozprávači všeličo zabudnú, všeličo vyne- 
chajú, všeličo si zaznačia. Keďže každé zlo si od- 
nieslo trest v Kristovi a každá láska v ňom vytr- 
pela svoje, keďže on, Baránok Boží, vzal na seba 
hriechy sveta, kto by mohol rozoznať a rozpove- 
dať všetku hrôzu a svätosť! 

Ak sa teda videnie mnohých nábožných duší vo 
všetkom neshodujú, má to pôvod v tom, že im ne- 
bolo dané pozorovať a porozprávať všetko z rov- 



nakej milosti, a aj r tom, že všetci im dostatočne 
nerozumeli. 


Ježiš odsúdený na smrť ukrižovaním*) 

Pilát, ktorý nehľadal pravdu, ale výhovorku, 
stal sa teraz ešte váhavejším ako predtým. Svedo- 
mie mu hovorilo, že Ježiš je nevinný. Manželka 
mu povedala, že Ježiš je svätý. Jeho povera mu ho- 
vorila, že Ježiš je nepriateľom jeho bohov. Zba- 
belosť mu šepkala, že Ježiš je Bohom a vypomstí 
sa. Preto sa v strachu ešte raz slávnostne spýtal 
Ježiša. A Ježiš mu odhalil jeho najskrytejšie hrie- 
chy, jeho biednu budúcnosť a koniec a povedal 
mu, že príde jedného dňa, sediac na oblakoch ne- 
beských a vyriekne nad ním spravodlivý súd. Na 
váhu Pilátovej falošnej spravodlivosti sa dostalo 
nové závažie proti Ježišovmu prepusteniu. Mrze- 
lo ho, že stál pred Ježišom v celej nahote svojho 
vnútra, že ten, v ktorom sa nevedel vyznať, ktoré- 
ho dal zbičovať a ktorého môže dať ukrižovať, 
prorokoval mu biedny koniec, ba čo viac, ústa, 
ktoré nikto nemohol viniť zo lži, ktoré sa nikdy 
neotvorily, aby seba ospravedlňovaly, v krajnom 
nebezpečenstve ešte jeho volaly pred spravodlivý 
súd! Toto roznietilo jeho pýchu, ale keďže v tomto 
biednom, nerozhodnom človekovi ani jeden cit 
nevládol samotný, zmocnil sa ho po Ježišových 
výstrahách aj strach a pokúsil sa naposledy Ježiša 
prepustiť. 

*) Táto iaif vifahuje la vlastne na udaloati, opísané t stati „Ecce 
Homo”. 

Avšak na vyhrážky Židov, že ho obžalujú u cisá- 
ra, ak Ježiša prepustí, opanovala ho zbabelosť iné- 
ho druhu. Strach pred pozemským cisárom zvíťazil 
nad strachom, ktorý cítil pred kráľom, ktorého 
kráľovstvo nie je z tohoto sveta. Zbabelý, neroz- 
hodný naničhodník si myslel: „Ak umrie, umrie 
s ním aj to, čo vie o mne a čo mi prorokoval.” Na 
vyhrážky, že ho obžalujú u cisára, Pilát urobil im 
po vôli napriek svojmu sľubu, ktorý dal svojej 
manželke, proti právu a spravodlivosti a proti 
vlastnému presvedčeniu. 

Zo strachu pred cisárom predal Židom Ježišovu 
krv, pre vlastné svedomie mal iba vodu. Tú si dal 
liať na ruky a vyhlásil: 

— Ja som nevinný na krvi tohoto spravodlivé- 
ho, pozrite sa. 

Nie, Pilát, ty sa pozri! Nazývaš ho spravodlivým 
a predsa mu vylievaš krv. Ty si nespravodlivým a 
nesvedomitým sudcom! A tou istou krvou, ktorú 
on chcel smyť so svojich rúk, ale nemohol smyť so 
svojej duše, tou krvou zaklínali krvilační Židia se- 
ba a svojich synov, keď revali: „Jeho krv na nás 
a na našich synov!” 

Za tohto hrozného revu Pilát rozkázal, aby mu 
všetko pripravili na vyhlásenie rozsudku. Dal si 
priniesť slávnostné rúcho a obliekol si ho. Na hlavu 
mu posadili akúsi korunu, na ktorej sa blýskal 
diahokam, alebo čosi lesklé. Druhý plášť mu dali 
na ramená a niesli pred ním akúsi berlu. Popri 
ňom šlo veľa vojakov a pred ním kráčali súdni slu- 
hovia a čosi niesli. Za nimi nasledovali pisári s pa- 
pyrusovými závitkami a s tabuľkami na písanie. 
Na samom predu šiel trubač a trúbil. Takto vy- 
chádzal zo svojho paláca na námestie, kde oproti 

„Ako ho zazreli veľkňazi a ich služobnici, krikom volali: 
Ukrižuj ho! Pilát im vyhlásil: Vezmite si ho vy a ukri- 
žujte, lebo ja nenachádzam na ňom viny!” (Jn. 19, 6n.) 
Tu sa Ježiš obrátil k nim a povedal: „Dcéry jeruzalemské, 
neplačte nado mnou, ale nad sebou a nad svojimi detmi ” 
(Lk. 23, 28.) 

priestranstvu na bičovanie stála pekne stavaná vy- 
soká tribúna na vyhlasovanie rozsudkov. Len taký 
rozsudok bol právoplatný, ktorý bol vyhlásený 
s tohoto miesta. To miesto sa menovalo Gabbata. 
Bola to terasa kruhového pôdorysu, na ktorú 
s viacerých strán viedly schody. Hore stála stolička 
pre Piláta a za ňou lavica pre iné súdne osoby. 
Tribúnu obstúpilo vojsko a časť stála na schodoch. 

Niekoľkí z farizejov už odišli z paláca do chrámu. 
Len Annáš a Kajfáš a s nimi ešte dvadsiati ôsmi 
šli rovno na námestie k tribunálu, keď si Pilát 
obliekol úradné šaty. Dvoch lotrov vyviedli na toto 
miesto už vtedy, keď odznely slová „Ecce homo”. 
Pilátov stolec bol zahalený červenou látkou a na 
ňom bola modrá poduška so žltými strapcami. 

Teraz vyviedli aj Ježiša, ešte vždy v šarlátovom 
plášti, s tŕňovou korunou na hlave a s poviazaný- 
mi rukami. Bol obklopený sluhami a vojakmi, kto* 
rí ho viedli medzi posmievajúcim sa zástupom a 
postavili ho medzi dvoch lotrov. Pilát sa posadil 
a ešte raz sa ozval silným hlasom k Ježišovým ne- 
priateľom: 

— Hľa, váš kráľ! 

— Nemáme kráľa, iba cisára! — odvetili hlav- 
ní kňazi. 

Od týchto čias Pilát už nepreriekol ani slova, 
ani za Ježiša, ani s ním, ale dal sa do vyhlásenia 
rozsudku. Oboch lotrov odsúdili na kríž už pred- 
tým. Poprava bola odročená nadnes na žiadosť 
kňazov, ktorí chceli Ježiša ponížiť aj tým, že bude 
ukrižovaný spolu s obyčajnými vrahmi. Kríže 
lotrov boly už pripravené. Kristov kríž tam ešte 
nebol, pravdepodobne preto nie, lebo ešte nebol 
vyhlásený rozsudok smrti. 

Panna Mária, ktorá sa vzdialila, keď Pilát ve- 
rejne predstavil Ježiša a keď Židia volali po jeho 
krvi, prebíjala sa cez zástupy v sprievode niekoľ- 
kých žien, aby vypočula rozsudok smrti nad svojím 
Synom a Bohom. Ježiš tam stál obstúpený vojak- 
mi, ako terč zloby a výsmešného rehotu nepriate- 
ľov na spodných stupňoch schodov pred Pilátom. 

Zaznela trúba, aby bolo ticho, a Pilát so zbabelou 
zlosťou vyhlásil rozsudok smrti nad Ježišom. 

Citila som sa celkom zronená Pilátovou podlo- 
sťou a falošnosťou. Pohľad na nadutého podliaka, 
krvilačnosť rozoštvaných a teraz upokojených veľ- 
kňazov, ich víťazstvo, žalostný stav úbohého 
Spasiteľa, jeho hlboká bolesť, nevysloviteľná 
úzkosť a utrpenie Panny Márie a zbožných žien, 
dychtivé a nenávistné úklady Židov, chladný a 
pyšný postoj vojakov a moje videnia desných dia- 
bolských postáv medzi zástupom celkom ma zni- 
čily. Citila som, že by som mala stáť tam, kde stál 
môj drahý Ježiš! Potom by bol býval rozsudok 
spravodlivý. Natoľko som trpela a mojp srdce bolo 
zlomené, že sa už ani dobre nepamätám na priebeh 
udalostí. To, na čo sa pamätám, rozpoviem v hlav- 
ných črtách. 

Pilát táral čosi o Klaudiovi Tiberiovi ako cisá- 
rovi veľkého mena. Potom predniesol obžalobu 
proti Ježišovi, ktorého ako buriča, štváča a ruši- 
teľa židovských zákonov — keďže sa dal volať Sy- 
nom Božím a kráľom židovským — hlavní kňazi 
odsúdili na smrť a ktorého ukrižovanie ľud jedno- 
hlasne žiada. Ale keď dodal, že rozsudok pokladá 
za správny, hoci niekoľko hodín prízvukoval Ježi- 
šovu nevinnosť, zadivila som sa nad správaním 
tohto naničhodného, falošného človeka. Vyhlásil: 

— Teda Ježiša Nazaretského, kráľa židovského, 
odsudzujem na ukrižovanie! 

A rozkázal vojakom, aby priniesli kríž. Aj na to 
sa pamätám, nie však celkom jasne, ako by bol zlo- 
mil dlhú palicu a hodil ju Ježišovi k nohám. 

Matka Ježišova po týchto slovách zamdlela. 
Zdalo sa, že umiera. Už je rozhodnuté. Už je istá 

ukrutná, mukyplná a hanebná smrť svätého, vre- 
lemilovaného Syna a Vykupiteľa. Ženy a Ján ju 
odniesli, aby sa zaslepení ľudia nevysmievali z jej 
bolesti a neprehrešili sa proti Matke svojho Spa- 
siteľa. 

Ale Panna Mária sa neuspokojila, kým sa nedala 
na cestu Ježišovho utrpenia. Jej sprievodcovia ju 
museli viesť s miesta na miesto. Horlivá, tajomná 
bohoslužba jej súcitu ju pobádala prelievať obetu 
sĺz na všetkých miestach, kde jej Syn-Vykupiteľ 
trpel za hriechy ľudí, svojich bratov. Takto Matka 
Božia svojimi slzami posvätila všetky posvätné 
miesta zeme a vzala ich pod ochranu, aby ich 
uctievala Cirkev, matka nás všetkých, ako kedysi 
Jakub na pamiatku postavil a olejom pomazal a 
posvätil kameň, pri ktorom sa mu dostalo veľké- 
ho sľubu. 

Potom na sudcovskej tribúne spísali ešte Pilátov 
rozsudok a pisári, ktorí stáli za ním, odpísali ho 
ešte viac ráz než trojmo. Rozposlali poslov, lebo 
niečo museli aj iní podpísať. Neviem však, či to 
patrilo k rozsudku a či to bol iný rozkaz. Z týchto 
písomností niekoľko odoslali na vzdialené miesta. 
Jednu osnovu napísal sám Pilát. Táto dokonale 
ukázala jeho dvojfarebnosť, lebo znela celkom 
ináč, než čo vyhlásil slovom. Videla som, že to 
písal proti vlastnej vôli, v mučivom duševnom 
zmätku, ako keby mu ruku viedol nahnevaný anjel. 
Toto písmo, ako sa pamätám, obsahovalo asi toto: 
— Z donútenia hlavných kňazov, veľrady a ľu- 
du, hroziaceho vzburou, ktorí obvinili Ježiša Naza- 
retského z poburovania, bohorúhačstva a porušo- 
vania zákonov a žiadali jeho smrť, hoci obvinenia 
neboly presvedčivé, odovzdal som im na ukrižo- 


vanie tohto Ježiša ako previnilca proti ich záko- 
nom, ktorého smrti sa dožadovali násilím, aby ma 
neobžalovali u cisára ako zlého sudcu Židov a pod- 
porovateľa vzbury, s dvoma inými odsúdenými 
zločincami, ktorých poprava bola odložená na ich 
zákrok, lebo Ježiša chceli popraviť zároveň s nimi. 

Tu teda napísal tento nešťastný človek celkom 
iné. Potom ešte napísal fermežovou farbou nápis 
na tmavohnedú tabuľu, a to v troch riadkoch. 
Hlavní kňazi sa ešte stále hádali s Pilátom pred 
tribúnou. Rozsudok nebol im celkom po chuti, 
hlavne to nie, kde napísal, že žiadali odročenie 
popravy lotrov, aby boli ukrižovaní spolu s Ježi- 
Potom sa vadili s ním aj pre nápis. Nechceli, aby 
písal: „Kráľ židovský”, ale aby bolo napísané: 
„Ktorý sa robil kráľom židovským.” Ale Pilát už 
bol veľmi rozčúlený, posmieval sa im a nahnevaný 
skríkol: „Čo som napísal, to som napísal!” 

Aj to žiadali, aby Kristov kríž nad hlavou ne- 
čnel vyššie než kríže oboch lotrov. Musel byť však 
vyšší, lebo práca sa nepodarila a nad hlavou bol 
prikrátky, takže sa nedal umiestiť Pilátov nápis. 
Nedostatok miesta a námietky proti vyvyšovaniu 
boly iba zámienkou, aby sa na kríž nedostal Pilátov 
nápis. Ale Pilát nepopustil a kmeň kríža museli 
nadrobiť kusom dreva, na ktorý sa dal pripevniť 
nápis. Takto sa dostalo krížu toho veľavýznam- 
nébo tvaru, ktorý som často videla. Totiž kríž Kri- 
stov som vždy taký videla, že dve ramená z kmeňa 
smerovaly šikmo hore, takže by sa kríž podobal 
písmenu Y, keby kmeň medzi ramenami nečnel do 
výšky dvoch ramien. Ramená boly tenšie ako 
kmeň, do ktorého ramená boly začapované a okrem 
toho ešte s obidvoch strán utužené klinmi. Strednú 

časť nad hlavou museli dostatočne prirobiť, aby 
sa mohol umiestiť nápis. Pôvodne táto časť bola 
prikrátka. Na spodnú časť kríža pripevnili malý 
klátik, aby pevne stál. 

Kým Pilát vyhlasoval nespravodlivý rozsudok, 
Klaudia Prokla, jeho manželka, vrátila mu záloh 
a zriekla sa ho. Videla som, že sa ešte v tú noc 
tajne odsťahovala z paláca k Ježišovým priateľom 
a skryla sa v pivničnej miestnosti pod Lazárovým 
domom v Jeruzaleme. Aj to som videla, keď kto- 
rýsi Ježišov priateľ, aby zväčnil hanobný rozsu- 
dok Pilátov a jeho rozchod s manželkou, vyryl 
dva riadky do zeleného kameňa za Gabbatou. Pa- 
mätám sa iba na slová: judex injustus*) a na meno 
Klaudia Prokla. Ale už neviem, či sa toto stalo 
ešte v ten istý deň, alebo až neskoršie. Iba na to 
sa pamätám, že v týchto miestach námestia sa 
shŕkla skupina mužov a rozprávala sa, kým do- 
tyčný človek vyškrabal slová bez toho, že by ho 
bol niekto spozoroval. Viem, že tento kameň je 
ešte aj dnes v Jeruzaleme v základoch nejakého 
domu alebo kostola, kde stála Gabbata. Klaudia 
Prokla neskoršie — už ako kresťanka — vyhľa- 
dala sv. Pavla a pridala sa k jeho veriacim. 

Keď odznel výrok a kým bol napísaný a kým 
trvala hádka s kňazmi, Ježiš bol vydaný vojakom. 
Doteraz mali akúsi úctu pred súdom, ale po rozsud- 
ku sa stal Ježiš skutočnou korisťou týchto hrozných 
ľudí. Priniesli mu šaty, ktoré stiahli s neho ešte na 
Kajfášovom dvore, a odložili. Nazdávam sa, že 
medzitým ich dobrosrdeční ľudia vyprali, lebo te- 
raz boli čisté. Myslím, že u Rimanov bolo zvykom 

viesť odsúdených na popravisko v čistých šatách. 
Naničhodní darebáci Ježiša zasa vyzliekli a roz- 
viazali mu ruky, aby ho mohli obliecť do vlastných 
šiat. Strhli mu s raneného tela vlnený šarlátový 
plášť a otvorili mu mnohé rany. Trasúc sa obliekol 
si sám spodné šaty a vojaci mu prehodili na ra- 
mená vlnené vrchné rúcho. Ale keď toto nesoší- 
vané hnedé rúcho, ktoré mu tkala jeho Matka, 
nedalo sa pretiahnúť cez širokú tŕňovú korunu, 
strhli mu ju s hlavy. Z každej rany vystrekla 
čerstvá krv za nevýslovných bolestí. Keď mu na- 
tiahli šaty, dali naň aj jeho biele voľné vlnené 
rúcho, široký pás a nakoniec aj plášť. Potom pri- 
viazali opasok a viedli ho na povrazoch, pripev- 
nených na opasku. Všetko robili neobyčajne 
surovo, stále ho sácali a bili. 

Obaja lotri stáli zprava a zľava s poviazanými 
rukami. Aj im visela s hrdla reťaz ako Ježišovi, 
keď stál pred súdom. Telo im kryly len krátke 
spodné šaty a po stranách otvorená handra z bied- 
nej látky. Na hlave mali pokrčenú slamenú čiapku. 
Kožu mali špinavo hnedú a od bičovania pokrytú 
opuchlinami. Ten, ktorý sa neskoršie obrátil, už 
teraz bol tichý, ponorený do seba. Ale druhý bol 
zlostný a bezočivý, klial spolu s vojakmi a po- 
smieval sa Ježišovi, ktorý sa díval na obidvoch 
s rovnakou láskavosťou a túžbou po ich spasení, 
veď všetko utrpenie znášal aj za nich. Vojaci 
8 veľkou horlivosťou snášali svoje náčinia. Každý 
sa pripravoval na najsmutnejší a najukrutnejší 
sprievod, v ktorom láskou a bolesťou naplnený 
Vykupiteľ chcel vyniesť na horu obety ťarchu 
hriechov nevďačného ľudstva, aby tam vylial svo- 
ju svätú krv ako obeť smierenia za nás. 

Annáš a Kajfáš konečne po mnohých hádkach 
a zúrení opustili Piláta. Dostali niekoľko odpisov 
na dlhých a úzkych papyrusových alebo pergame- 
nových svitkoch a ponáhľali sa do chrámu. Museli 
sa usilovať, aby tam boli načas. 

Takto sa hlavní kňazi rozlúčili so skutočným 
Veľkonočným Baránkom. Ponáhľali sa do chrámu, 
vystaveného z kameňov, aby zabili a zjedli symbol, 
ale jeho uskutočnenie, t. j. opravdivého Baránka 
Božieho, dali odviesť vojakom na oltár kríža. Tu 
sa rozchádzala cesta k obete skrytej a splnenej. 
Čistého smierneho Veľkonočného Baránka Božie- 
ho, ktorého sa usilovali znesvätiť a pošpiniť, celou 
krutosťou svojej zvrhlosti, hodili ako korisť špi- 
navým a krutým katom a ponáhľali sa do kostola 
z kameňa, aby tam obetovali umyté, očistené, po- 
žehnané baránky. S trápnou úzkostlivosťou dbali 
na to, aby sa navonok neznečistili, kým ich vnú- 
trajšok bol zašpinený hroznou nenávisťou, závi- 
sťou a výsmechom: 

— Jeho krv na nás a na našich synov!” — 
tieto slová boly splnením symbolického obradu, 
v ktorom obetujúci položil svoju ruku na hlavu 
obeti. Cesta sa rozchádzala: k oltáru zákona a 
k oltáru milosti. A Pilát, ten nadutý, váhavý, pred 
Bohom sa trasúci a modlám slúžiaci, so svetom 
sa pohrávajúci pohan, otrok smrti, panujúci v ča- 
se až po konečnú hranicu smrti: šiel, obklopený 
svojimi pomocníkmi a svojou strážou, kráčajúc 
tiež medzi dvoma cestami za zvukov trúb zpät 
do svojho paláca. 

Najnespravodlivejší rozsudok sveta odznel pod- 
ľa našej časomiery o desiatej hodine predpolud- 
ním. 

KRÍŽOVÁ CESTA 


Ježiš berie križ na svoje plecia 

Keď Pilát opustil súdnu stolicu, časť vojakov 
šla za ním a postavila sa do radu pred palácom. 
Hŕstka ich ostala pri odsúdených. Na námestie 
prišlo dvadsaťosem ozbrojených farizejov na ko- 
ňoch (medzi nimi boli aj tí šiesti, ktorí boli na 
Olivovej hore pri Ježišovom zajatí), aby sprevá- 
dzali sprievod. 

Vojaci odviedli Ježiša naprostred námestia. Via- 
cerí otroci už prinášali kríž od západnej brány 
a hodili ho s veľkým hukotom na zem k nohám 
Ježišovým. Obe tenšie ramená boly pripevnené 
povrazom k širokému, ťažkému trupu; kliny, pod* 
nožníky a dodatočne kresaný horný príštipok 
s ostatnými nástrojmi prinášali katovi pomocníci. 

Keď shodili kríž na zem, Ježiš k nemu pokľakol, 
objal ho, tri razy ho pobozkal a tíško šepkal do- 
jímavú ďakovnú modlitbu svojmu nebeskému 
Otcovi za započaté vykúpenie ľudstva. Ako kňazi 
v pohanských krajinách objímajú nový oltár, tak 
objal Pán svoj kríž, večný oltár zadosť činiacej 
krvavej obety. Vojaci však Ježiša mykali, aby sa 
vzpriamil. S veľkou námahou a s malou a surovou 
pomocou musel dvihnúť ťažké brvno na pravé 
plece a objať ho pravou rukou. Videla som, ako 

mu pomáhajú neviditeľní anjeli, lebo sám by ho 
nebol podvihol. Kľačal shrbený pod veľkou ťar- 
chou. Kým sa Ježiš modlil, iní kati sa zaoberali 
s dvoma lotrami. Postranné ramená krížov, ktoré 
ešte neboly spojené s trupom, položili im na krk 
a tesne k nim priviazali vytiahnuté ruky. Tieto 
priečne ramená neboly rovné, ale trochu ohnuté. 
Pri ukrižovaní pripevnili ich na horný koniec 
kmeňa. Kmene a nástroje niesli za nimi otroci. 

Zaznely trúby Pilátovej jazdy. Jeden farizej 
na konci priskočil k Ježišovi, ktorý ešte kľačal so 
svojím bremenom, a povedal: 

— Teraz je už koniec pekných rečí! Nože, oslo- 
boďme sa konečne od neho! Napred! Napred! 

Ježiša vytiahli povrazmi na nohy a na jeho 
plecia zaľahla celá ťarcha kríža, ktorý chcel niesť 
za nás a ktorý vo svojich trápeniach musíme niesť 
za ním podľa jeho svätých, večne pravdivých slov. 
A pohol sa pochod Kráľa kráľov, hanobný pre 
zem, ale víťazný pre nebo . . . 

Na spodný koniec kmeňa kríža priviazali dva 
povrazy, ktorými dvaja vojaci dvíhali kríž, aby 
sa nešúchal po zemi, ale aby bol vo vzduchu. 
V istej vzdialenosti za Ježišom išli štyria vojaci, 
ktorí držali konce povrazov, priviazaných na Je- 
žišov opasok. Plášť mu vyhrnuli a priviazali 
k pásu. Ježiš so sviazanými kusmi kríža na ple- 
ciach mi živo pripomínal Izáka, ktorý si tiež sám 
niesol drevo na svoje obetovanie. Trúbou dali 
signál, aby sa sprievod pohol.Pilát tiež chcel po- 
chodovať so sprievodom, aby prekazil prípadné vý- 
tržnosti v meste. Sedel na koni v plnej výzbroji, 
obklopený dôstojníkmi a čatou jazdcov. Potom 

nasledovala skupina pešiakov, ktorých bolo asi 
tristo. Boli to vojaci z taliansko-švajčiarskych hra- 
níc. 

Na čele sprievodu kráčal trúbač, ktorý zatrúbil 
na každom uličnom rohu a vyhlásil smer. Niekoľ- 
ko krokov za ním pochodovala tlupa šarvancov 
a luza. Niesli nápoje, povrazy, klince a koše s iný- 
mi nástrojmi. Silnejší sluhovia niesli rebríky, žrde 
a kmene krížov pre lotrov. Rebríky boly vlastne 
iba žrde, do ktorých boly nastrkané zuby. Potom 
nasledovalo niekoľko farizejov na koňoch a jeden 
mladík, ktorý niesol pred sebou nápis na kríž 
a na pleci tŕňovú korunu zavesenú na tyči, lebo 
Ježiš ju nemohol mať na hlave, keď niesol kríž. 
Nebol to veľmi zlý mladík. 

Za ním šiel náš Pán a Vykupiteľ, ohnutý a po- 
tácajúci sa pod veľkou ťarchou kríža, doráňaný 
a smrteľne vysilený. Od včerajšej večere o hlade 
a smäde, bez spánku, za stálych smrteľných ubli- 
žovaní, od straty krvi, rán, horúčky, smädu a ne- 
opísateľných vnútorných múk a hrôz vysilený, 
tackal sa shrbený na zranených bosých nohách. 
Pravicou objímal ťažké bremeno na pleci, ľavou 
rukou ustavične sa snažil zdvihnúť široký odev, 
ktorý mu prekážal pri chôdzi. Štyria vojaci v ur- 
čitej vzdialenosti držali povrazy, pripútané k o- 
pasku. Dvaja prední ho ťahali a mykali, dvaja za 
ním ho poháňali. Preto jeho krok bol neistý a stále 
pomykovanie povrazmi mu nedovolilo dvihnúť 
pridlhé šaty. Ruky mal od predošlých tesných pút 
zranené a opuchnuté. Tvár mal skrvavenú a o- 
puchnutú. Vlasy a bradu roztrapatené a miestami 
slepené krvou. Ťarcha a povrazy mu vtláčaly ťaž- 

ké vlnené šaty do raneného tela a vlna sa lepila 
na rany, ktoré sa znovu otváraly. Okolo neho 
samý posmech a zloba. Sám bol nevysloviteľne 
úbohý, zmučený a plný lásky. Pery šeptaly mo- 
dlitbu, oči prosily o milosť a zároveň zračilo sa 
v nich odpustenie a hôľ. Dvaja vojaci, ktorí dví- 
hali za ním koniec kmeňa kríža, iba zväčšovali 
ťarchu bremena, lebo dvíhaním a spúšťaním neu- 
stále menili rovnováhu brvna. 

Pochodujúcich sprevádzali s dvoch strán kopij- 
níci. Potom šli dvaja lotri. Každého z nich viedli 
na povrazoch dvaja kati. Na šiji niesli skrivené 
ramená kríža, ku ktorým mali pripútané ruky. 
Okolo pása mali len zásteru, horné telo im zakrý- 
vala pláštenka, na hlave mali slamené čiapky. Boli 
trochu omámení od akéhosi nápoja, ktorý im dali 
predtým. Lotor na pravej strane bol veľmi tichý, 
ale druhý bol bezočivý, zúril a klial. Trýznitelia 
boli drobná, počerná, zavalitá sberba krátkych 
čiernych kučeravých vlasov, bradu mali riedku, 
len kde-tu pár chĺpkov. Tvár nemali židovskú. 
Boli to robotníci, pracujúci pri stavbe prieplavov 
a pochádzali z egyptského otrockého kmeňa. Mali 
celkom zverský výzor. Za lotrami uzavierala sprie- 
vod čata farizejov na koňoch. Títo jazdci chodili 
sem a tam okolo sprievodu, poháňali ho a udržo- 
vali poriadok. Medzi sberhou, ktorá šla s nástroj- 
mi na čele sprievodu, našlo sa aj niekoľko nanič- 
hodných židovských šarvancov, ktorí sa ta vlúdili 
bez dovolenia. 

Po značnom odstupe šiel Pilát so svojím sprie- 
vodom. Túto skupinu viedol trubač na koni, za 
ním Pilát vo vojenských šatách medzi dvoma dô- 

Btojníkmi v čele oddielu jazdcov, ktorých nasle- 
dovali pešiaci, počtom asi tristo. Pilátova skupina 
prešla síce tiež cez námestie, ale potom sišla na 
širokú ulicu. 

Skupinu s Ježišom viedli pomedzi zadné sta- 
viská cez veľmi úzku ulicu, aby ľud mal dosť 
miesta na uliciach, vedúcich ku chrámu, a aby 
nezavadzal ani skupine Pilátovej. 

Najväčšia časť zástupu dala sa do pohybu hneď 
po vyhlásení rozsudku. Väčšina Židov odchádzala 
domov alebo do chrámu. Od rána už premeškali 
veľa času, preto sa ponáhľali, aby pokračovali 
v prípravách veľkonočného baránka. Ale aj tak 
zostal tam ešte vždy značný zástup divákov z roz- 
ličných vrstiev: cudzinci, otroci, robotníci, deti, 
ženy a kadejaká luza. Títo okľukami bežali do- 
predu, aby miestami ešte raz mohli vidieť smutný 
sprievod. Avšak roty rímskych vojakov im zabrá- 
nily aby sa dostali bezprostredne k sprievodu, 
preto museli bežať stále bočnými ulicami. Väčšina 
ľudu však prúdila von na Golgotu. 

Úzka ulica, ktorou zprvu viedli Ježiša, bola ši- 
roká len niekoľko krokov. Vinula sa medzi zad- 
nými staviskami, bola plná smetí a špiny. Aj tu 
musel Ježiš veľa vytrpieť. Kati boli k nemu bližšie, 
luza a otroci, ktorí tam bývali, posmievali sa mu 
z oblokov a z otvorov na múroch, kydali naň blato 
a odpadky. Nezbedné chlapčiská oblievaly ho 
špinavou, smradľavou hnojovkou. Ba aj deti sbie- 
raly do záster kamene a sypaly mu ich pod nohy, 
kľajúc a nadávajúc. Toto mu robily deti, ktoré tak 
veľmi miloval, žehnal a vyhlasoval za blahoslavené. 

Ježiš po prvý raz klesá pod krížom 

Úzka ulica sa na konci krúti naľavo, rozširuje 
sa a stúpa trošku dovrchu. Tade vedie aj podzem- 
ný vodovod s hory Sion. Myslím, že tečie popri 
námestí, kde prebiehajú aj murované žliabky k 
rybníku, ktorý je pri Ovčej bráne. 

Počula som šum a žblnkot vody v potrubiach. 
V týchto miestach, prv než začne ulica stúpať, je 
prehĺbené miesto, kde sa za daždivého počasia 
hromadí voda a bahno. Preto, aby sa mohlo cezeň 
prechádzať, je v ňom postavený veľký kameň, ako 
to býva aj na iných výmoloch v jeruzalemských 
uliciach. 

Keď úbohý Ježiš, prišiel sem so svojím ťažkým 
bremenom, nevládal už ďalej. Kati ho nemilosrd- 
ne sácali a poháňali; a vtedy božský nosič kríža 
spadol na vyčnievajúcom kameni a kríž sa svalil 
vedľa neho. Kati kliali, mykali ho a kopali ho. 
Sprievod ostal stáť a okolo Ježiša nastala veľká 
trma-vrma a tlačenica. Márne vystieral ruku, aby 
mu niekto pomohol. Farizeji kričali: 

— Hore sa! Postavte ho, ináč nám tu umrie! 

Kde-tu na okraji cesty bolo vidieť plačúce ženy 
s deťmi, ktoré od strachu nariekaly. Ježiš s nad- 
prirodzenou pomocou pozdvihol svoju hlavu, avšak 
čertovskí šarvanci miesto toho, aby mu pomohli, 
zasa mu vtlačili na hlavu tŕňovú korunu. Za straš- 
ných ubližovaní ho znova postavili na nohy, po- 
ložili mu na plecia kríž, takže si musel svoju 
tŕňami mučenú hlavu nakloniť celkom na stranu, 
aby sa ťažký kríž vmestil na plece popri širokej 
tŕňovej korune. Tak sa potácal ďalej v nových. 

vystupňovaných mukách po širšej ulici, ktorá za- 
čala stúpať. 


Ježiš s krížom a Jeho matka. Ježiš po druhý raz padá 
pod krížom 

Bolesťou zronená Panna Mária opustila náme- 
stie už hodinu pred vyhlásením nespravodlivého 
rozsudku. Sprevádzal ju Ján a niekoľko žien. Po- 
chodila s nimi veľa svätých miest Synovho utr- 
penia, avšak keď pobehovanie ľudí, hlahol trúb, 
zjavenie sa Piláta a jeho vojakov oznamovaly po- 
čiatok trpkej krížovej cesty, Mária sa nemohla 
ďalej zdržať. Chcela vidieť svoje božské dieťa 
v jeho utrpení. Požiadala teda Jána, aby ju za- 
viedol na také miesto, kade pôjde Ježiš. 

Sišli s okolia Sionu. Prešli popri Námestí zá- 
kona, ktoré Ježiš práve opustil, potom cez brány 
a stromoradia, ktoré inokedy bývajú uzavreté, 
avšak teraz boly otvorené a prúdili nimi ľudia 
von i dnu. Potom prešli pozdĺž západnej strany 
nejakého paláca. Jedna brána tohto paláca otvá- 
rala sa do ulice, do ktorej zabočil sprievod vtedy, 
keď Ježiš po prvý raz padol. Už neviem určite, či 
táto budova tvorila časť obytných Pilátových sta- 
vísk, alebo to bol obytný dom Kajfášov, pretože 
dom na Sione bol len úradovňou. Ján si vymohol 
dovolenie dobrosrdečného sluhu alebo vrátnika, 
aby mohol s Máriou a jej družinou prejsť na druhú 
6tranu. Sluha im otvoril bránu naproti. Bol s nimi 
aj synovec Jozefa z Arimatie, ďalej Zuzana, Johana 
Chúza a Salome. 

Keď som videla, ako úbohá Matka Božia, bledá 



a uplakaná, zahalená od hlavy až po päty do še- 
dobelasého plášťa, chvejúca sa a trasúca prechá- 
dza s ostatnými cez tento dom, pocítila som v duši 
strašnú bolesť. Už bolo počuť ponad domy výkriky 
a huk blížiaceho sa sprievodu, hlahol trúb a hlas 
vyvolávačov na rohoch ulíc, ktorý oznamoval, že 
niekoho vedú na smrť. Keď sluha otvoril bránu, 
bol krik ešte zreteľnejší a hroznejší. Mária sa 
modlila a pýtala sa Jána: 

— Mám sa naňho pozrieť, alebo mám odísť? 
Ako to znesiem? 

Ján jej odpovedal: 

— Keby si tu nezostala, neskoršie by si to veľ- 
mi ľutovala. 

Nato vykročili z brány a pozreli sa napravo 
na cestu, ktorá sa tam trochu dvíhala a práve 
v týchto miestach, kde stála Mária, tvorila rovinku. 

Ach, ako jej prebodával srdce hlahol trúb! Sprie- 
vod sa blížil, už bol iba tak na osemdesiat krokov 
od nich, keď vystúpili na cestu. Tu nekráčal po- 
predu ľud, iba po stranách a vzadu sa tlačily sku- 
pinky. Väčšina sberby, ktorá posledná opúšťala 
námestie, rozišla sa do bočných ulíc a ponáhľala 
sa, aby včas našla vhodné miesto, odkiaľ by videla 
sprievod. 

Keď sa priblížila skupina katových pomocníkov 
s nástrojmi na mučenie, Matka Božia sa triasla, 
nariekala a zalamovala rukami. Akýsi chlapčisko 
sa spýtal okoloidúcich: 

— Kto je tá žena, čo tak bolestne plače? 

— Matka Galilejského, — odpovedal niekto. 

Nato sa bezočiví šarvanci pustili do rehotu, 

posmievali sa nariekajúcej matke, ukazovali na ňu 
prstom, ba ktorýsi naničhodný chlapčisko chytil 

klince a výsmešne ich triasol pred tvárou Panny 
Márie. Ale ona, zalamujúc rukami, divala sa len 
na svojho Syna a bolesťou zdrvená opierala sa 
o postranný stĺp brány. Bola bledá ako mŕtva 
a pery mala belasé. 

Vpredu na koňoch šli farizeji, za nimi šiel mlá- 
denec s nadpisom a za ním niekoľko krokov Syn 
Boží, Vykupiteľ. Tam prichádzal tackajúc sa a 
shrbený jej Syn, Ježiš, kloniac hlavu s tŕňovou 
korunou bokom od ťažkého kríža, ktorý mu tlačil 
plece. Kati ho ťahali dopredu povrazmi. Tvár mal 
bledú a zbitú do krvi, bradu roztrapatenú a sle- 
penú krvou. Vážne a sústrastne hľadel na svoju 
Matku krvou podbehnutými a vpadnutými očami 
zpopod tŕňového pletiva a potknúc sa po druhý 
raz padol na kolená a ruky pod ťarchou kríža. 
Matka v záchvate bolesti a lásky nevidela vojakov, 
nevidela katov, videla len svojho milovaného, 
úbohého, zmučeného Syna. Zalamujúc rukami po- 
náhľala sa od brány paláca pomedzi vojakov k Je- 
žišovi, klesla k nemu na kolená a objala ho. Po- 
čula som ich slová (neviem, či ich vyslovili hlasité, 
alebo len v duchu): 

— Synu! 

— Matka moja! 

Nastala veľká trma-vrma. Ján so ženami chceli 
Máriu odtiahnuť, kati nadávali, smiali sa a jeden 
z nich povedal: 

— Žena, čo tu chceš? Mala si ho lepšie vycho- 
vať, nebol by sa dostal do našich rúk! 

U viacerých vojakov zbadala som aj dojatie, ale 
Pannu Máriu predsa len odohnali, ale nikto sa jej 
nedotkol. Ján a ženy ju odviedli a ona v kúte brány 
klesla bolesťou ako mŕtva. K sprievodu bola ob- 

rátená chrbtom a chytila sa rukami kameňa, vedľa 
ktorého padla. Bol to zelený žilkovaný kameň a 
slúžil za odrazník. V miestach, kde sa ho dotkla 
kolenami a dlaňami, ostaly ploché jamky. Boly 
to tupé odtlačky, ako keby niekto uderil do cesta. 
Kameň bol náromne tvrdý. Videla som, že v tom 
čase, keď bol Jakub mladší biskupom, dostal sa 
do prvého katolíckeho kostola pri jazere Betesda. 
Už som sa zmienila o tom, že pri veľkých, vážnych 
udalostiach vznikaly pôsobením svätého dotyku 
podobné stopy na kameňoch a skalách. Je to práv* 
divé, ako veta: „Aj kameň sa musel nad tým zmi- 
lovať.” 

Obaja učeníci zaviedli Máriu za bránu, ktorú 
zatvorili. Medzitým vojaci postavili Ježiša na no- 
hy, na plecia mu položili kríž, ale trochu inakšie. 
Priečne ramená, priviazané ku kmeňu, povolily, 
jedna z nich voľne visela na slučke. Pán aj túto 
objal rukou, takže kmeň teraz viac prečnieval 
vzadu a bol bližšie k zemi. Medzi zástupom, ktorý 
posmeškami častoval sprievod, videla som aj ženy, 
ktoré boly zahalené závojom. I tie šly, ale plakaly 
a v žiali sa potácaly. 

POKRAČOVANIE KRÍŽOVEJ 
CESTY 


Šimon Cyrénsky. Tretí pád Ježiša pod krížom 

Sprievod tiahol ďalej po širokej ulici popod 
klenutú bránu starej vnútornej hradby. Pred 
touto bránou bolo veFké námestie a ústily doň tri 
ulice. Tu musel Ježiš zasa prekračovať veFký ka- 
meň, pričom sa potkol a padol. Kríž sa zvalil k ne- 
mu, on sa síce oprel o kameň, ale potom úplne 
vyčerpaný klesol na zem a nevládal sa už postaviť. 
Šli tadiaľ lepšie oblečení ľudia, ponáhľali sa do 
kostola a súcitne zvolali: 

— Veď ten úbožiak zomrie! 

Nastala tlačenica. Trýznitelia nevedeli Ježiša 
postaviť na nohy, preto farizeji, ktorí viedli sprie- 
vod, povedali vojakom: 

— Nepodarí sa nám ho vyviesť živého. Nájdite 
niekoho, kto pomôže niesť kríž! 

Prostrednou ulicou práve sostupoval Šimon 
Cyrénsky, pohan, so svojimi troma synmi. Bol 
záhradníkom a pracoval v záhrade pri východných 
mestských hradbách. Pod pazuchou niesol viaza- 
nicu raždia. Ako mnohí robotníci, aj on prišiel 
so svojou ženou a deťmi na sviatky do Jeruzalema, 
aby pomáhal obstrihávať živé ploty. Pre veľkú 
tlačenicu nemohol sa sprievodu vyhnúť. Keď pod- 
ľa šiat zbadali, že je pohan a robotník nižšej trie- 

dy, vojaci ho chytili a priviedli, aby pomohol 
Galilejskému niesť kríž. Zdráhal sa a prudko od- 
poroval, ale násilím ho donútili. Jeho deti plakaly 
a kričaly. Niektoré ženy, ktoré Šimona poznaly, 
vzaly deti k sebe. Šimona opanoval hnus a odpor, 
lebo Ježiš bol tak strašne úbohý a zohavený. Jeho 
šaty boly samá špina a blato. Plakal a tak dojí- 
mavo sa pozrel na Šimona, že mu pomohol vstať. 
Potom kati priviazali priečne brvno viac dozadu 
a pomocou slučky Šimonovi na plecia. Kráčal 
hneď za Ježišom, ktorý teraz už nemusí niesť takú 
ťarchu. Napravili mu aj tŕňovú korunu. Konečne 
sa smutný sprievod pohol znova. 

Šimon mal štyridsať rokov. Bol mocný a ura- 
stený. Hlavu mal obnaženú, oblečený bol do krát- 
kych, k telu priliehajúcich šiat a okolo drieku mal 
opásanú zásteru. Špicaté črievice mal priviazané 
remienkami okolo nôh. Jeho synovia mali pestro 
pruhované šaty. Dvaja: Rufus a Alexander boli 
už odrastení a neskoršie sa stali učeníkmi. Tretí 
bol ešte malý. Pri Štefanovi som ho videla ešte 
ako chlapca. 

Šimon ešte neniesol dlho kríž za Ježišom, keď 
pocítil hlboké dojatie. 

Veronikina šatka 

Sprievod zabočil do dlhej, trochu doľava sa to- 
čiacej ulice, do ktorej vyúsťovalo viac bočných 
ulíc. Dobre oblečení ľudia ponáhľali sa so všetkých 
strán do chrámu. Niektorí z farizejskej opatrno- 
sti sa obrátili, aby sa neznečistili, niektorí ukázali 
trochu sústrasti. 

Asi dvesto krokov pomáhal Šimon Pánovi niesť 
kríž, keď z pekného domu, ktorý stál na ľavej 
strane ulice a pred ktorým bola záhradka so stup- 
ňovitou terasou, chránená širokými murami a li- 
gotavým zábradlím, vybehla pred sprievod drieč- 
na, vznešená žena a viedla za ruku dievčatko. 
Bola to Serafia, manželka Sirachova, člena chrá- 
movej rady, ktorú pre jej dnešný skutok volajú 
Veronikou. „Vera ikon” latinsko-grécky znamená 
„pravý obraz”. 

Serafia pripravovala doma jemné korenené ví- 
no a chcela ním občerstviť Pána na jeho krušnej 
ceste utrpenia. V bolestnom očakávaní už raz šla 
v ústrety sprievodu. Videla som ju, ako sa poná- 
hľala zahalená závojom popri sprievode i s diev- 
čatkom, ktoré bola prijala za svoje, keď sa Ježiš 
stretol so svojou matkou. Ale v tej tlačenici ne- 
mala možnosť uskutočniť svoj úmysel, preto sa 
vrátila domov a čakala na sprievod. 

Vyšla na ulicu zahalená a na ramenách mala 
šatku. Asi deväťročné dievčatko stálo pri nej a 
keď sa priblížil sprievod. Tí, čo šli napredku, 
márne sa ju snažili zadržať. Bola temer bez seba 
od lásky a sústrasti. S dieťaťom, ktoré sa jej dr- 
žalo za šaty, prebila sa cez vojakov a katanov, pri- 
stúpila k Ježišovi, padla na kolená a podávala mu 
šatku na jednej strane rozprestrenú a prosila: 

— Uznaj ma za hodnú, aby som mohla usušiť 
tvár svojho Pána! 

Ježiš chytil šatku ľavou rukou a pritisol si ju 
dlaňou na zakrvavenú tvár. Potom prisunul ľavú 
ruku so šatkou k pravici, ktorou držal kmeň kríža, 
stlačil ju oboma rukami a ďakujúc ju vrátil. Se- 
rafia pobozkala šatku a skryla ju na srdce pod 


16 Ajhľa, človek! 

plášť a vstala. Nato dievčatko bojazlivo zdvihlo 
nádobu s vínom, ale pre nádavky vojakov a kata- 
nov Ježiš sa nemohol nápojom občerstviť. Iba svo- 
jím rýchlym a smelým činom, ktorý spôsobil shŕ- 
knutie ľudu, zastavila sprievod asi na dve minúty. 
Za ten čas mohla podať Ježišovi šatku. Avšak fa- 
rizeji na koňoch a trýznitelia boli veľmi nahne- 
vaní pre toto zdržanie a ešte viac pre verejné pre- 
javenie úcty Ježišovi. Začali Ježiša biť a mykať 
sem a tam. Veronika s dieťaťom utiekla do svojho 
domu. 

Len čo vstúpila do svojho bytu a vyložila šatku 
na stôl, klesla bez vedomia. Dievčatko nariekajúc 
padlo k nej s krčahom na kolená. Takto ich našla 
známa, ktorá vošla do bytu. Videla Veroniku sko- 
ro mŕtvu pred rozprestenou šatkou, na ktorej bola 
podivuhodne ostro odtlačená Ježišova zakrvavená 
tvár. Návštevnica sa zľakla, vzkriesila Veroniku 
a ukázala jej Pánovu tvár. Veronika plačúc, ale 
plná útechy, pokľakla pred šatkou a zvolala: 

— Teraz opustím všetko! Pán mi nechal pa- 
miatku! 

Táto šatka z jemnej vlny bola tri razy taká dlhá 
ako široká. Obyčajne nosily ženy takú šatku na 
krku a druhú na pleciach. Bolo zvykom pristupo- 
vať s takou šatkou k trúchliacim, plačúcim, trpia- 
cim, chorým, unaveným a utrieť im tvár na znak 
smútku a sústrasti. V teplých krajinách dávajú si 
takéto šatky vzájomne do daru. Táto šatka s Ježi- 
šovým obrazom visela od tých čias neustále nad 
Veronikinou posteľou. Po jej smrti prostredníc- 
tvom zbožných žien dostala sa k Ježišovej Matke 
a od nej starostlivosťou apoštolov Cirkvi. 

Serafia — Veronika narodila sa v Jeruzaleme. 










Bola tetkou Jána Krstiteľa, pretože jej otec bol 
synom Zachariášovho brata. Keď trojročnú Má- 
riu priviedly medzi chrámové panny, videla som 
Joachima s Annou, ako vošli, sprevádzaní ešte 
inými, do Zachariášovho otcovského domu neďale- 
ko rybného trhu. Tam býval nejaký veľmi starý 
Zachariášov príbuzný. Bol to asi jeho strýc a Se- 
rafiin starý otec. Videla som vtedy, že Serafia bola 
oveľa staršia než Mária. Mohol byť medzi nimi 
asi päťročný vekový rozdiel. Tak som to videla 
aj pri zásnubách Márie s Jozefom. Serafia bola 
príbuzná aj starému Simeonovi, ktorý povedal pro- 
roctvo pri Ježišovom uvedení do chrámu. Od svoj- 
ho detstva bola v dobrom priateľstve so Simeono- 
vými synmi. Títo už v útlom veku zdedili po svo- 
jom otcovi túžbu po Vykupiteľovi, ktorej sa do- 
stalo aj Serafii. 

Simeonom prebudené očakávanie vykúpenia 
zachovalo sa doposiaľ v niektorých dobrých du- 
šiach. Veľká väčšina však už v tomto čase neve- 
dela o tom celkom nič. 

Keď dvanásťročný Ježiš ostal v chráme vyučo- 
vať, bola Serafia ešte slobodná. Ona poslala Ježi- 
šovi jedlo do malého príbytku, ktorý bol vzdialený 
asi štvrť hodiny chôdze od Jeruzalema smerom 
k Betlehemu, kde Ježiš býval, keď práve nebol 
v kostole. Bol to ten istý príbytok, v ktorom strá- 
vili Mária a Jozef dve noci a jeden deň u dvoch 
starcov, keď po Ježišovom narodení prišli z Betle- 
hema do chrámu, aby predstavili dieťa. Starci boli 
eseni. Žena bola príbuzná Johany Chúzy. Poznali 
svätú Rodinu a Ježiša. Tento príbytok bol zákla- 
dinou pre chudobných. Ježiš so svojimi učeníkmi 
ho častejšie používal. Videla som tiež, že v ostat- 

16 * 

ných časoch, keď Ježiš učieval v chráme, Serafia 
ta často posielala jedlo. Vtedy tam už boli iní do- 
máci. 

Serafia sa neskoro vydala. Jej muž, Sirach bol 
potomkom biblickej Zuzany a členom chrámovej 
rady. Keďže Sirach zprvoti mal veľkú antipatiu 
voči Ježišovi, Serafia od neho veľa vytrpela pre 
svoje spojenie s Ježišom a zbožnými ženami. Muž 
ju viac ráz zavrel na dlhší čas aj do pivnice. Ne- 
skoršie však Sirach pod vplyvom Jozefa z Arima- 
tie a Nikodéma opravil si mienku, skrotol a po- 
volil manželke, aby nasledovala Ježiša. Keď Kaj- 
fáš včera v noci a dnes ráno súdil Ježiša. Sirach 
s Jozefom z Arimatie, Nikodémom a inými dobro- 
myseľnými členmi vyslovil sa za Ježiša a potom 
spolu s nimi opustil sanhedrin. 

Serafia bola ešte aj teraz pekná žena, šľachet- 
ného výzoru, hoci už prekročila päťdesiatku. Pri 
Ježišovom slávnostnom príchode do Jeruzalema, 
ktorého pamiatku oslavujeme na Kvetnú nedeľu, 
videla som ju s dieťaťom na rukách medzi ostatný- 
mi ženami. Sňala si s hlavy závoj a prestrela ho na 
cestu. Bola to tá istá šatka, ktorú teraz pri smut- 
nejšom síce, no víťazoslávnejšom sprievode podá- 
vala Pánovi, aby si sotrel stopy mučenia. Tá istá 
šatka dala svojej milosrdnej majiteľke nové, víťaz- 
né meno Veronika a je teraz predmetom verej- 
ného uctievania Cirkvi. 

PLAČÚCE JERUZALEMSKÉ DCÉRY 


Štvrtý a piaty pád Ježiša pod krížom 

Po bránu bolo ešte hodný kus cesty. Pôda tu 
trošku klesala. Brána bola silná a dlhá. Prechádza 
sa napred popod oblúk, potom cez most a zasa 
popod oblúk. Brána bola obrátená na juhozápad. 
Za bránou na niekoľko minút chôdze južným sme- 
rom sa tiahla mestská hradba, potom dobrý kus 
cesty na západ a zasa na juh okolo hory Sion. Na- 
pravo od brány tiahol sa múr južným smerom 
k rožnej veži, odtiaľ pozdĺž severnej strany Jeru- 
zalema východným smerom. 

Keď sprievod došiel k bráne, začali sa trýzni- 
telia náhliť. Bezprostredne pred bránou na vycho- 
denej hrboľatej ceste bola veľká mláka. Suroví kati 
vliekli Ježiša dopredu. Sprievod sa tlačil a Šimon 
Cyrénsky hľadal lepšiu cestu, tým sa porušila 
rovnováha kríža a úbohý Pán po štvrtý raz klesol. 
Spadol do špinavej mláky, takže Šimon sotva vlá- 
dal udržať kríž. Ježiš zabedákal vysokým a zlome- 
ným, no jasným hlasom: 

— Ach, Jeruzalem, mal som ťa rád, ako sliepka 
má rada svoje kuriatka, ktoré shromažďuje pod 
svoje krídla! A ty ma tak kruto vyháňaš cez svoje 
brány! 

Pán bol samá obžaloba a bolesť, ale farizeji sa 
obrátili proti nemu a nadávali mu: 

— Tento burič ešte nemá toho dosť, čo dostali 
Ešte sa púšťa do zbytočných rečí! 

Bili ho, pichali doň, vystrčili ho z mláky a hnali 
ďalej. Táto neľudskosť tak rozhnevala Šimona, že 
na nich skríkol: 

— Ak neprestanete s týmito hanebnosťami, sho- 
dím vám kríž, čo ma hneď aj zabijete! 

Hneď pred bránou odbočila s hradskej napravo 
neširoká, hrboľatá cesta severným smerom ku Kal- 
várii. Samotná hradská neďaleko odtiaľto delila 
sa na troje: naľavo juhozápadným smerom k Be- 
tlehemu cez údolie Gihon, vprostriedku západ- 
ným smerom okolo Kalvárie k rožnej veži, ktorá 
je obrátená k Betsuru. Ztadiaľto od brány, ktorou 
viedli Ježiša, vidieť vľavo juhozápadným smerom 
betlehemskú bránu. Tieto dve zpomedzi jeruza- 
lemských brán stály k sebe najbližšie. 

Uprostred hradskej pred bránou, kde odbočo- 
vala cesta na Kalváriu, stál stĺp a na ňom tabuľa, 
kde bol napísaný rozsudok nad Ježišom a dvoma 
lotrami veľkými bielymi písmenami. Neďaleko 
odtiaľto na rohu odbočky stál zástup nariekajúcich 
žien. Boly to čiastočne jeruzalemské panny a chu- 
dobné matky so svojimi deťmi, ktoré predbehly 
sprievod, čiastočne ženy, pochádzajúce z Betlehe- 
ma, Hebronu a iných okolitých dedín, ktoré prišly 
na sviatky a pripojily sa k tunajším ženám. 

Tu Ježiš znova spadol, ale nie celkom na zem, 
len tak bezvlády klesol. Šimon pustil kríž za ním 
na zem, pristúpil a pomáhal Ježišovi vstať. Ježiš 
sa oprel o Šimona. Toto bol piaty pád Vykupite- 
ľov. Ženy a panny pri tomto hroznom obraze pu- 
stily sa do veľkého plaču a nariekania. Podľa ži- 
dovského zvyku na znak sústrasti podávaly Ježi- 

„Tu sa Ježiš obrátil k nim a povedal: „Dcéry jeruzalem- 
ské, neplačte nado mnou, ale plačte nad sebou a nad svo- 
jimi deťmi.” (Lk. 23, 28.) 

šovi šatky, aby si utrel pot. Ježiš sa k nim obrátil 
a povedal: 

— Dcéry jeruzalemské, neplačte nado mnou, ale 
plačte nad sebou a nad svojimi deťmi. Lebo 
hľa, pridu dni, v ktorých povedia: Blahoslavené 
neplodné a matky, ktoré nerodily, a prsia, čo nena- 
dájaly. Vtedy začnú hovoriť horám: Zvaľte sa na 
nás! A vŕškom: Prokryte nás! Lebo keď toto robia 
80 zeleným stromom, čo sa stane so suchým? 

Potom im ešte povedal iné pekné slová, ale tie 

Bom zabudla. Medziiným ešte povedal, že ich slzy 
budú odmenené, aby od týchto čias kráčaly inými 
cestami ap. 

Nastala malá prestávka a sprievod sa na chvíľu 
zastavil. Sberba, ktorá niesla katovské nástroje, 
šla vopred na Kalváriu, za nimi tiahlo sto vojakov 
z Pilátovho vojska. Pilát sám až dosiaľ odprevá- 
dzal sprievod v malej vzdialenosti, ale teraz pri 
bráne sa zastavil a vrátil sa do mesta. 


248 



JEŽIŠ NA GOLGOTE 


Ježišov šiesty a siedmy pád a jaskyňa v skale 

Sprievod sa znovu pohol. Ježiša za ustavičného 
bitia a trhania hnali dopredu severným smerom 
po hrboľatej, kamenistej ceste medzi mestskými 
hradbami a Kalváriou. Kľukatý chodník tu zasa 
začal stúpať nahor a skrúcal sa na juh. Tu spadol 
úbohý Ježiš pod ťarchou kríža po šiesty raz. Tento 
pád mu spôsobil vážne nové zranenia. Ale teraz 
bili a poháňali ho ešte zúrivejšie ako dosiaľ, kým 
6a nedostal ku skalnatému popravisku. Tu po- 
tom po siedmy raz klesol s krížom na zem. 

Šimon Cyrénsky, utýraný a vyčerpaný, bol 
celkom bez seba od pohoršenia a sústrasti. Chcel 
opäť pomôcť Ježišovi, ale kati ho preklínaním 
a päsťami odohnali s hory. Netrvalo dlho a dostal 
sa aj on medzi učeníkov. Prebytočných šarvancov, 
ktorí prišli so sprievodom, tiež zahnali. Farizeji 
prišli na koňoch pohodlnými serpentínami západ- 
ného svahu hory. Odtiaľto shora bolo vidieť rovno 
na mestské hradby. 

Nádherná planina, kde bolo popravisko, bolo 
okrúhle priestranstvo a vyzeralo ako jazdiareň. 
Bolo obohnané nízkou zemnou hrádzou, preťaťou 
piatimi príchodmi. Takáto sústava piatich prícho- 
dov bola v tejto krajine zvyčajná skoro pri každej 
verejnej stavbe, kúpeľoch, priestranstvách pre 


krstenie aj pri jazere Betesda. V mnohých mestách 
bolo päť brán. Tento systém je badateľný pri všet- 
kých verejných stavbách starých čias, ba aj nov- 
ších. S ním, ako so všetkým vo Svätej zemi, je 
spojené hlboké proroctvo, ktoré je dnes splnené 
v tom smysle, že v piatich Kristových ranách otvá- 
ra sa nám päť ciest spasenia. 

Farizeji sa zastavili pred kruhom na západnej 
strane, kde sa hora mierne svažovala. Na strane od 
mesta, kadiaľ vodia odsúdencov, bol vrch pustý a 
strmý. Tam stálo okolo sto rímskych vojakov, po- 
chádzajúcich zo Švajčiarska, ktorí boli čiastočne 
rozostavení po hore, čiastočne okolo hrádze po- 
praviska. Niekoľkí stáli pri dvoch lotroch, ktorých 
pre nedostatok miesta nepriviedli celkom na vr- 
chol, ale im priviazali ruky na krížne drevá a po- 
ložili ich na znak na svahu pred popraviskom, kde 
sa cesta obracia južným smerom. Okolo popraviska 
a na okolitých kopcoch povstávalo nesčíselné 
množstvo ľudí, najviac jednoduchých, cudzincov, 
sluhov, otrokov, pohanov a veľa, veľa žien, všetko 
takých, ktorí sa nemuseli chrániť pred znečiste- 
ním. Ich počet ešte zväčšilo mnoho ľudí, ktorí sa 
ponáhľali do mesta. Na západnej strane, na hore 
Gihon, stál celý zástup veľkonočných hostí. Mnohí 
sa pozerali zďaleka a striedavo prichádzali bližšie. 

Bolo asi trištvrte na dvanásť, keď Ježiš, privle- 
čený na popravisko, klesol s krížom a keď Šimona 
odohnali. Kati trhli povrazmi a postavili Ježiša. 
Rozviazali jednotlivé kusy kríža a ako-tak ho slo- 
žili. Ach, bol to hrozný pohľad! Chudák Ježiš stál 
tam na popravisku úbohý, smutný, strhaný, smr- 
teľne bledý, zakrvavený! Teraz ho sotili na zem 
a posmešne mu povedali: 

— Musíme ti odmerať trón! 

Bol by si býval dobrovoľne ľahol na kríž, ale 
smrteľne vyčerpaný nevládal sa dosť rýchle pohy- 
bovať, preto ho surovo sotili. Potom ho vystreli na 
kríž a poznačili dĺžku tela pri rukách a nohách. 
Farizeji ho obstali a robili si posmech. 

Opäť ho strhli a poviazaného odviedli asi na se- 
demdesiat krokov do jaskyne, vyhĺbenej v skale, 
na severnom svahu vrchu. Vyzeralo to ako nejaká 
pivnica alebo cisterna. Dvihli dvere a tak neľú- 
tostne ho tam sotili, že bez zázraku by si bol na 
tvrdom skalnatom dne zlámal kolená. Počula som 
jeho hlasité, ostré zajajkanie. Zatvorili dvere a po- 
stavili stráž. Ja som s ním vykonala tých sedem- 
desiat krokov a nazdávam sa, že som v iných vide- 
niach videla, ako anjeli dávali pozor, aby si ne- 
rozbil kolená. Srdcelomne nariekal a plakal. Ka- 
meň zmäkol pod jeho kolenami. 

Katani sa teraz chytili do roboty. Na prostriedku 
priestranstva bolo najvyššie miesto skalnatej hory 
Kalvárie: malý okrúhly kopček, dve stopy vysoký, 
s niekoľkými stupňami. Na tomto kopci kopali 
jamy, do ktorých mali postaviť kríže, keď pred- 
tým odmerali spodné konce krížov. Kríže dvoch 
lotrov postavili tiež na tomto kopci zprava a zľava. 
Kmene týchto krížov boly hrubo okresané a boly 
nižšie ako kríž Ježišov, hore so šikmo zapíleným 
koncom. Dve priečne vetvy, ku ktorým mali lotri 
priviazané ruky, len neskoršie pri ukrižovaní pri- 
pevnili tesnejšie pod horným koncom kríža. 

Teraz položili katani Kristov kríž na miesto, kde 
sa bude priklincúvať, aby ho mohli ľahšie vytia- 
hnuť do výšky a zasadiť do jamy. Dve priečne ra- 
mená zprava i zľava začapovali, pribili aj podnož- 

ku, vyvŕtali diery pre klince a pre Pilátov nápis 
a klinmi upevnili zapustené ramená. Kde-tu vy- 
dlabali kmeň kríža pre tŕňovú korunu a pre chr- 
bát, aby telo skôr stálo, ako viselo a aby tým Ježiš 
trpel väčšie muky a aby sa mu nevytrhly ruky. Za 
kopčekom zarazili do zeme stĺpy, na tieto krížom 
pripevnili brvno, aby potom mohli vyzdvihnúť kríž 
pomocou povrazov, prevlečených cez toto zaria- 
denie. A vykonali ešte aj iné podobné prípravy. 


Mária a Jej priaterky idú na Golgotu 

Po bolestnom stretnutí s Ježišom Panna Mária 
zamdlela. Johana Chúza, Zuzana, Salome, Ján a 
synovec Jozefa z Arimatie, ktorých vojaci zahnali, 
odniesli ju do domu a potom sa zavrela brána 
medzi ňou a milovaným zmučeným Synom. Nad- 
prirodzenú silu jej dávala láska a túžba, aby 
mohla byť pri svojom synovi, aby mohla s ním 
všetko pretrpieť a aby ho neopustila až do posled- 
nej chvíle. Sprievodkyne, zahalené závojom, po- 
náhľaly sa s ňou do Lazárovho domu v blízkosti 
nárožnej bašty, kde sa u Magdalény a Marty po- 
schádzaly aj ostatné zbožné ženy a žalostne narie- 
kaly. Tam prišlo s nimi aj niekoľko detí. Odtiaľ 
sa pohly — bolo ich asi sedemnásť — na Ježišovu 
cestu utrpenia. 

Videla som ich, ako vážne a rozhodne kráčaly 
cez námestie. Nestaraly sa o luzu, ktorá si z nich 
robila posmech, keď ich zbadala, že sú zahalené 
v smútku. S veľkou úctou pobozkaly zem na mie- 
ste, kde Ježiš zdvihol svoj kríž. Potom pochodily 
celú Ježišovu krížovú cestu a vzdaly úctu každé- 

mu miestu jeho utrpenia. Mária a tie, ktorým sa 
dostalo bližšieho duchovného osvietenia, snažily sa 
kráčať v Ježišových šľapajach. Panna Mária všetko 
cítila a vnútorne videla a podľa toho sa zastavo- 
vala a kráčala po ceste utrpenia. Každé miesto sa 
jej živo vtlačilo do duše, ba ešte aj kroky spočítala 
a označila svojej družine posvätné miesta. 

Takýmto spôsobom sa vpísala najdojemnejšia 
prvá cirkevná pobožnosť najsamprv do Máriinho 
milujúceho materinského srdca, prebodnutého me- 
čom bolesti podľa Simeonovho proroctva. Od jej 
svätých perí dostala sa k jej družkám v bolesti a 
od nich ďalej až k nám. Pán Boh ju odovzdal ma- 
terinskému srdcu, odtiaľ prechádzala od srdca 
k srdcu k deťom. Takto sa rozrastá cirkevné poda- 
nie. Keď niekto tak vidí ako ja, tomu sa takéto 
podanie javí ešte živším a svätejším. Veď aj Židia 
mali od počiatku v úcte každé také miesto, ku 
ktorému sa viazala nejaká svätá a pre nich význam- 
ná udalosť. Nezabúdajú ani na jedno miesto vý- 
znamnejšej udalosti, označujú ho pomníkmi a pu- 
tujú k nemu a modlia sa pri ňom. Takto vznikla 
aj svätá krížová cesta, nie z neskoršieho úmyslu, 
ale z ľudskej prirodzenosti, z úmyslov božích, 
z najvernejšej materinskej lásky, takrečeno pod 
nohami Ježišovými, ktoré túto cestu po prvý raz 
konaly. 

Svätá družina došla teraz k Veronikinmu domu. 
Vošla dnu, lebo práve prichádzal od brány zpät 
do mesta Pilát so svojou jazdou a dvesto vojakmi. 
Tu za veľkého plaču a nariekania obzrely šatku 
Veronikinu s Ježišovým obrazom a velebily Ježiša 
za láskavosť, preukázanú vernej služobnici. Odnie- 
sly so sebou aj nádobu s vínom, ktorú Veronika 



nemohla podať Ježišovi a potom vyšly bránou na 
Golgotu. 

Cestou sa pripojili aj iní dobromyseľní ľudia, 
aj chlapi a sprievod nekonečne dojemne a v po- 
riadku tiahol ulicami. Táto skupina bola už skoro 
väčšia ako družina Ježišova, keď odhliadneme od 
zástupu, ktorý bežal za sprievodom. 

Nie je možné opísať srdcelomné bolesti Máriine 
na tejto ceste pri pohľade na popravisko a pri vý- 
stupe na Golgotu. Jej muky sa zväčšovaly, pretože 
nemohla spolu so Synom znášať utrpenie. Magda- 
léna bola úplne zronená, potácala sa omámená 
bolesťou, ako keby sa rútila z jednej muky do dru- 
hej. Z nemoty prešla do náreku, zo strnulosti do 
zalamovania, z ponôs do vyhrážok. Vždy ju mu- 
seli ostatní podopierať, chrániť, napomínať, ukrý- 
vať. 

Na vŕšok vyšli od západu po miernom svahu 
a zastali v troch skupinách v rozličných vzdiale- 
nostiach pred kruhovou hrádzou. 

Ježišova matka, jej sesternica, Kleofášova man- 
želka Mária, Salome a Ján pristúpili až k hrádzi. 

Marta, Heliho žena Mária, Veronika, Johana 
Chúza, Zuzana, Markova matka Mária stály trochu 
obďaleč okolo Magdalény, ktorá nevedela nijako 
prísť k sebe. 

Ešte ďalej stáli asi siedmi, medzi nimi niekoľko 
dobrosrdečných ľudí, ktorí udržiavali spojenie 
medzi týmito skupinkami. 

Farizeji na koňoch stáli roztrúsení v menších 
skupinkách okolo hrádze a pri piatich vchodoch 
boli rímski vojaci. 

Aký to bol pohľad na miesto mučenia, na vŕšok 
ukrižovania pre Máriu: pred ňou rozložený straš- 

ný kríž, kladivá, povrazy, klince na hŕbe a medzi 
nimi polonahí, preklínajúci, napoly opití, hnusni 
kati, ktorí pobehovali sem a tam. Trupy krížov 
pre lotrov už boly postavené. Do vyvŕtaných dier 
už boly zastrčené rebierka, aby sa mohlo na ne vy- 
liezť. Ježišova nepritomnosť len predlžovala matki- 
ne muky. Vedela, že Syn ešte žije, chcela ho vidieť, 
chvela sa, aby ho uvidela, musela ho vidieť v jeho 
nesmiernych mukách! 

Do desiatej hodiny ráno, keď bol vynesený roz- 
sudok, padaly občas krúpy. Keď sprievod vychá- 
dzal, vyjasnilo sa a svietilo. Teraz okolo dvanástej 
utváral sa kalný, červenkastý závoj pred slnečným 
kotúčom. 


Ježiša vyzliekajú a napájajú octom 

Štyria kati odišli sedemdesiat krokov na sever 
ku skalnému žaláru a vytiahli z neho Ježiša, ktorý 
sa tam modlil k nebeskému Otcovi za posilnenie 
a znova sa obetoval za hriechy svojich nepriateľov. 
I na poslednej ceste utrpenia ho bili a posmievali 
sa mu. 

Ľud vykrikoval a posmieval sa, vojaci vystupo- 
vali chladne a vážne a udržovali poriadok. Kati 
chytili Ježiša a zlostne ho sotili do kruhu. 

Keď zbožné ženy videly, s akou námahou sa 
Ježiš vlečie, dali istému človekovi peniaze, aby 
odovzdal katom nádobu s vínom, aby sa ním Ježiš 
osviežil. Ale podliaci nedali víno Ježišovi, lež ne- 
skoršie ho vypili sami. Mali však dve iné hnedé 
nádoby. V jednej bol ocot so žlčou, v druhej neja- 
ký ovocný spodok. Malo to byť palinové víno 



8 myrhou. Naplnili ním pohár a priložili sviazané- 
mu Ježišovi k ústam. Ježiš ho okúsil, ale nepil. 

Na popravisku holo osemnásť katov: šiesti, ktorí 
ho bičovali, štyria, ktorí ho viedli, dvaja, ktorí 
dvíhali kríž na povrazoch, a šiesti, ktorí križovali. 
Jedna časť holá zamestnaná tu, druhá pri lotroch. 
Striedavo pracovali a pili. Boli to špinaví chlapi, 
polonahí, drohní a svalnatí, cudzej tváre, s kučera- 
vými vlasmi, s pichľavou hradou a so zverským, 
strašným výzorom. Slúžili za peniaze Rimanom i 
Židom. 

Videnie tohto všetkého bolo pre mňa tým hroz- 
nejšie, že som musela vidieť aj zloducha, ktorého 
iní nevideli. Videla som totiž veľké, hrozitánske 
diabolské postavy, ako pomáhaly týmto ľuďom: 
podávaly im všetko do rúk, radily im a vo všetkom 
im išly poruke. Videla som všelijaké žabie, hadie, 
dračie podoby s ostnatými pazúrmi. Videla som 
na okolí rojiť sa všelijaký odporný jedovatý hmyz 
v takom množstve, že priamo zatemňoval nebo. 

Vnikaly ľuďom do úst, pŕs a sadaly im na plecia, 
a to takým ľuďom, ktorých opanovaly zločinné 
myšlienky, ktorí kliali a posmievali sa. 

Nad Pánom Ježišom, keď ho križovali, videla 
som veľkých plačúcich anjelov a svätožiaru, v kto- 
rej som rozoznala iba malé tváre. Takýchto utešu- 
júcich a sústrastných anjelov videla som aj nad 
Pannou Máriou a súcitnými ľuďmi. Posmeľovali 
ich a posilňovali. 

Teraz kati strhli s Ježiša plášť. Sňali s neho opa- 
sok, ktorým bol spútaný, a jeho vlastný pás a cez 
hlavu mu stiahli vrchné vlnené rúcho. Potom mu 
odvinuli s hrdla a ramien dlhý, úzky povojník; 
potom, keďže hnedé, nesošívané rúcho, ktoré mu 



tkala matka, nevedeli mu pretiahnuť cez hlavu 
pre širokú tŕňovú korunu, strhli mu ju s hlavy, 
l’ým mu znovu otvorili na hlave všetky rany. Po- 
tom rúcho svinuli a za posmechu a preklínania 
stiahli mu ho cez krvácajúcu, ranami pokrytú 
hlavu. 

Syn Boží tam stál a triasol sa, zaliaty krvou, 
opuchnutý, so zaschnutými a otvorenými ranami 
a krvou podbehnuutými sinkami. Iba vlnená plá- 
štenka mu pokrývala hornú časť tela a dolnú časť 
kus látky. Vlna pláštenky mu zaschla do rán a pri- 
lepila sa na nové rany, ktoré mu na pleciach po- 
odieral ťažký kríž. Tieto rany ho nevýslovne bo- 
lely. Napokon nemilosrdne s neho strhli aj plášten- 
ku a Ježiš tam stál strašne doráňaný a opuchnutý. 
Plecia a lopatky mal zranené až do kosti a z rán 
a zaschnutej krvi na prsiach mu vytŕčaly kusy bie- 
lej vlny z pláštenky. 

Potom mu zdrapili s drieku aj posledný pás. 
Takto stál nahý a od hanby sa shrbil. A keďže by 
im bol v rukách klesol, posadili ho na kameň a zasa 
mu vtlačili na hlavu korunu. Chceli mu dať piť 
z druhej nádoby octu so žlčou, ale Ježiš bez slova 
odvrátil tvár. 

Keď ho potom kati chytili za ruky, ktorými si 
zakrýval nahotu a podvihli ho, aby ho vystreli na 
kríž, vzbudilo toto ponižujúce obnaženie veľké 
pohoršenie, hlasité protesty a ponosy medzi pria- 
teľmi. 

Matka sa úpenlivo modlila a chystala sa, že si 
sníme závoj, prebije sa zástupom a prikryje telo 
Synovo. Ale Boh ju vyslyšal, lebo v tej chvíli pri- 
behol od brány človek, ktorý si udychčané razil 
cestu zástupom, prebil sa cez vojakov a podal Ježi- 

šovi Šatku, ktorý ju s povďakom vzal a ovinul si 
ju okolo pása. 

V prudkom vystúpení tohto človeka, ktorého 
poslal Pán Boh Spasiteľovi na orodovanie Panny 
Márie, bolo niečo veliteľského. Pohrozil päsťou a 
len toľko povedal katom: 

— A dovoľte, nech sa ten úbohý človek zakryje! 

S nikým neprehovoril a zmizol tak rýchlo, ako 
sa bol zjavil. Bol to Jonadab, synovec svätého Jo- 
zefa z okolia Betlhema, syn Jozefovho brata, kto- 
rému Jozef po Ježišovom narodení dal do zálohu 
osla. 

Jonadab nebol oduševneným priateľom Ježišo- 
vým. Aj dnes sa len tak odťahoval od všetkého... 
prizeral sa a načúval. Ale keď počul o obnažení 
pri bičovaní, veľmi sa nahneval a keď sa približo- 
val čas ukrižovania, zachvátila ho v kostole nezvy- 
čajná úzkosť. A keď sa na Golgote Panna Mária 
dovolávala Pána Boha, naraz opanoval Jonadaha 
neodolateľný nátlak. Musel vyjsť z chrámu a po- 
náhlať sa na Kalváriu, aby zakryl Ježišovu nahotu. 
S rozhorčením cítil vo svojej duši pohanenie Cha- 
movo, ktorý sa posmieval nahote Noeho, ktorý 
sa podnapil vínom. Musel sa ponáhľať ako nový 
Sem, aby zahalil človeka, vytláčajúceho hrozno. 
Aj Ježiš vytláčal nové krvavé víno vykúpenia, keď 
ho Jonadab zakryl. Tento čin bol teda vyplnením 
dávneho predobrazu, za ktorý dostal odmenu, ako 
som to neskoršie videla. 

UKRIŽOVANIE PÁNA JEŽIŠA 


Ježiša pribíjajú na kríž 

Ježiša, obraz utrpenia, vystreli kati na kríž. Sám 
sa naň posadil a oni ho zvalili na chrbát. Chytili 
mu pravé rameno a ruku položili na pravú vetvu 
kríža nad vyvŕtanou dierou a rameno pevne pri- 
viazali. Jeden z nich mu kľakol na prsia, druhý 
mu držal zatvárajúcu sa ruku, kým tretí priložil 
ostro nabrúsený, dlhý a hrubý klinec k silnej časti 
žehnajúcej pravice Pánovej a hroznými údermi 
ho vtĺkol železným kladivom. Z Pánových perí 
bolo počuť zreteľný ston. Krv vystrekla na katovu 
ruku. Šľachy ruky sa preťaly a s trojbokým klin- 
com sa spolu vtlačily do úzkeho otvoru. Panna 
Mária tíško stenala a vyzerala ako bez vedomia. 
Magdaléna bola celkom bez seba. 

Nebožiece boly veľké želežné kusy, tvaru T. 
Nebolo na nich drevenej súčiastky. Aj veľké kla- 
divá s poriskom boly z jedného kusa železa. Yyze- 
raly ako terajšie stolárske kladivá, ktorými udie- 
rajú na dláto. 

Pri pohľade na klince Pán Ježiš sa zachvel. Boly 
také dlhé, že vyčnievaly hore i dolu na jeden pa- 
lec, keď ich človek chytil do hrsti. Hlávky malý 
veľkosť koruny. Klince boly trojhranné, hore také 
silné ako hrubý palec, na spodku ako malíček a 

ostro nabrúsené. Keď boly pribité, ich hroty vy- 
čnievaly na druhej strane kríža. 

Po pribití pravice kati zbadali, že Ježišova ľavá 
ruka, ktorá bola ešte priviazaná k ramenu kríža, 
nedosahuje až k otvoru, ktorý bol vyvŕtaný až na 
dobré dva palce od končekov prstov. Preto mu 
priviazali na ľavú ruku povraz, vzopreli sa noha- 
mi o kríž a tak dlho ťahali a napínali Ježišovu 
ruku, kým ju nedostali nad otvor. Ježiš dojímavo 
nariekal, tlplne mu vytrhli rameno z kĺbov. Plece 
mal napnuté a na lakti mu vyčnievaly kosti. Prsia 
mal zdvihnuté a kolená pritiahnuté k telu. Kľakli 
mu na rameno a na prsia, pevne mu priviazali ra- 
meno a tĺkli dlhý ukrutný klinec do ľavej ruky. 
Krv vysoko vystrekla. Bolo počuť Ježišovo zjaj- 
knutie i cez silné údery kladiva. Ramená mal vy- 
streté v rovnej čiare, takže už nezakrývaly šikmé 
ramená kríža. Medzi pazuchami a bočnými vetvami 
kríža vznikol otvor. 

Panna Mária precítila všetky muky zároveň 
s Ježišom a jej pery šeptaly tiché prejavy bolesti. 
Farizeji so svojimi posmeškami a nádavkami obra- 
cali sa na tú stranu, kde stála ona. Preto ju odviedli 
ďalej od kruhu k ostatným zbožným ženám. Mag- 
daléna kričala ani šialená. Driapala si tvár. Oči a 
líca mala zakrvavené. 

Na kríži, asi v jednej tretine výšky odspodu, bol 
pripevnený mohutným klincom podnožok, ku kto- 
rému mali pribiť Ježišove nohy tak, aby viac stál, 
než visel, inak by sa mu boly vytrhly ruky a ani 
nohy by mu neboli mohli pribiť bez toho, aby mu 
ich nerozdrvili. Aj do toho podnožku navŕtali 
diery pre klince. Vydlabali miesto aj pre päty a 
vôbec po celom kmeni kríža spravili podobné prie- 

hlbinky, aby ukrižovaný mohol dlhšiu dobu visieť 
a aby sa mu ruky nevytrhly a telo svojou váhou 
nespadlo. 

Celé telo Vykupiteľovo sa vytiahlo do výšky od 
násilného vypnutia ramien až k chybne navŕtaným 
dieram a nohy v kolenách sa mu vzpriamily. Teraz 
mu kati pritlačili kolená a stiahli mu ich povrazmi. 
Pre nešťastné diery na ramenách kríža jeho sväté 
nohy ani tak nedosiahly podnožku. Kati kliali a 
nadávali. Niektorí boli tej mienky, že bude treba 
vyvŕtať nové diery pre ruky, lebo bolo ťažko pod- 
nožku vysunúť vyššie. Iní sa ukrutne vysmievali: 
veď mu oni pomôžu, keď sa nechce vystrieť! 

Na pravú nohu mu priviazali povraz a úžasnou 
silou ju pritiahli k podnožke a pevne priviazali 
k drevu. Vypnutie tela bolo také hrozné, že Ježi- 
šovi zapráskalo v prsiach a on hlasité volal: 

— Bože môj! Bože môj! 

Priviazali mu aj hrudník, aj ramená, aby sa mu 
nevytrhly ruky z klincov. Spodné telo sa mu cel- 
kom vykrútilo, ako keby sa mu boly polámaly 
rebrá. Trpel strašné muky. 

Teraz mu priam tak násilne natiahli povrazom 
ľavú nohu nad pravú a priklincovali hore na prie- 
hlavku. Keďže ľavá noha neležala celkom pevne 
na pravej, museli použiť iný klinec, s plochejšou 
hlavou a jemnejším hrotom. Podobal sa šidlu. Po- 
tom si vzali ten najhroznejší klinec, oveľa väčší 
klinec a prerážajúc ním šľachy s veľkou námahou 
ho prebíjali prerazeným už ľavým priehlavkom 
cez pravý priehlavok do diery, navŕtanej v pod- 
ložke a cez tento do kmeňa kríža. 

Pribíjanie nôh bolo pre vypnutie celého tela 
strašnejšie ako všetko ostatné. Napočítala som 

tridsaťšesť úderov kladivom. Medzitým mi zvučne 
a čisto znelý v ušiach slová Pánovej ponosy a tupo 
i smútočné hučaly hlasy posmechu a zloby. 

Panna Mária sa medzitým vrátila do kruhu. Tu 
však trieskanie, práskanie a nárek pri pribíjaní 
Synových nôh a nekonečný jej súcit ju zlomily a 
zasa klesla do rúk svojich sprievodkýň. Nastal veľ 
ký povyk. Farizeji priskočili na koňoch, nadávali 
jej, pokiaľ ju priatelia znova odtiaľ neodviedli. 
Ale sem-tam pri pribíjaní a stavaní kríža zaznely 
občas výkriky súcitu, hlavne so strany žien: 

— Ach, že týchto lotrov zem nepohltí! Že oheň 
nespadne s neba a nestrávi ich! 

Odpoveďou boly nové posmešky a tupenia. 

Ježišove náreky boly hlasné prejavy bolesti, pri- 
čom sa stále modlil žalmy, proroctvá, ktoré teraz 
vyplňoval. 

Počula som ich a zároveň s ním som sa ich mo- 
dlila. Ale aj inokedy, keď som sa modlila žalmy, 
prišly mi na um tieto citáty. Teraz som však na- 
toľko zronená pre utrpenie Krista Pána, že sa ne- 
vládzem sústrediť. Za tohto ukrutného mučenia 
videla som plačúcich anjelov, ako sa zjavovali nad 
Ježišom. 

Stalo sa už napočiatku pribíjania, že veliteľ rím- 
skej stráže pripevnil Pilátov nápis na vrcholec 
kríža. Farizeji sa hnevali, pretože sa Rimania hla- 
sité rehotali nad titulom: 

— Kráľ židovský! 

Niekoľko farizejov odcválalo do mesta, aby ešte 
raz požiadali Piláta o iný nápis. 

Ešte aj pri pribíjaní na kríž kopali na vŕšku 
jamu, kde mal byť postavený kríž. Bola totiž ešte 
primalá a skala bola tvrdá. Kati — ako som už spo- 

menula — nedali Ježišovi z toho vína, ktoré pri- 
niesly ženy, ale sami ho vypili. Boli z neho celkom 
omámení a dostali také pálenie a štípanie, že skoro 
zošaleli. Nadávali Ježišovi do čarodejníkov, zúrili 
nad jeho trpezlivosťou a viac ráz sbehli s hory, 
aby sa dychtivé napili oslieho mlieka. Boly tam 
totiž ženy z blízkeho tábora veľkonočných hostí a 
predávaly mlieko. 

Podľa slnka mohlo byť štvrť na jednu popoludní, 
keď Ježiša pribili na kríž. Práve keď ho postavili, 
bolo sem počuť silný hlahol trúb od chrámu. Veľ- 
konočný baránok bol zarezaný. 


Postavenie kríža 

Keď Ježiša pribili, vytiahli horný koniec kríža 
na kopec povrazmi, prevlečenými cez krúžky, kto- 
ré boly pripevnené na zadnej strane kríža. Potom 
prehodili povrazy cez klát, ktorý bol postavený na 
druhej strane. Mnohí kati týmito povrazmi ťahali 
kríž do výšky a iní zasa riadili hákmi kmeň kríža 
a spodok posúvali do jamy. Potom vrch naklonili 
trochu dopredu, až sa dostal do svislej polohy a 
celou váhou s ohromným trhnutím zapadol do ja- 
my. Od pádu sa celý zatriasol. Ježiš bolestne za- 
vzdychal. Váha stiahla vypnuté telo, rany sa na- 
trhly, krv začala tiecť silnejším prúdom a vykĺbe- 
né kosti narazily na seba. Napokon krížom mocne 
zatriasli a pri spodku vrazili do jamy päť klinov: 
vpredu, zprava, zľava a dva zozadu. 

Bol to hrozný a zároveň otriasajúci pohľad, keď 
za posmešného revu drábov, farizejov a obďaleč 
8tojaceho ľudu, ktorý teraz mohol Ježiša vidieť. 

vzniesol sa kríž do výšky a s hrmotom zapadol do 
jamy. Zároveň zaznel i žalostný nárek dobrých 
sŕdc, najsvätejších hlasov zeme: kvílenie matkino, 
priateľov a priateliek, všetci čistého srdca dojíma- 
vým nárekom pozdravovali na kríži vyvýšené 
večné Slovo, ktoré sa stalo telom. Ruky všetkých 
milujúcich sa vystieraly úzkostlivo nahor, ako by 
mu chceli pomôcť, lebo najsvätejší zo svätých, snú- 
benec duší, zaživa pribitý na kríž, pnel v rukách 
rozzúrených hriešnikov. 

Keď kríž s hlasným hrmotom zapadol do jamy 
a čnel do výšky, nachvíľu všetko utíchlo, ako by 
bol každého prenikol nový, nikdy predtým ne- 
poznaný cit. 

Aj samotné peklo zdesene pocítilo náraz pada- 
júceho kríža a ešte raz zaútočilo svojimi zbraňami: 
zlobou a posmechom. 

Avšak duše v očistci a v predsieni pekla opa- 
novala akási úzkostlivo očakávaná radosť. S túžob- 
nou nádejou načúvaly pád, ktorý im zaznel ako klo- 
panie blížiaceho sa víťaza na brány vykúpenia. 

Svätý kríž po prvý raz stál vyvýšený uprostred 
zeme ako nový strom života v raji. A z rozšírených 
rán Ježišových stekaly na zem štyri sväté prúdy, 
aby s nej sňaly kliatbu a spravily ju preňho, nové- 
ho Adama, novým rajom. 

Keď Vykupiteľa vyzdvihli s krížom do výšky a 
posmešný rev nachvíľu prerušilo nemé zdesenie, 
ozvaly sa od chrámu zvuky píšťaľ a trúb, ktoré 
oznamovaly začiatok obradov s veľkonočným ba- 
ránkom, s predobrazom opravdivého Baránka Bo- 
žieho a svojou tajomnou slávnosťou prerušily po- 
smešné a smutné výkriky na Golgote. Nejedno 
tvrdé srdce sa otriaslo a spomenulo si na slová 

Jána KrstiteFa: „Hľa, Baránok Boží, ktorý sníma 
hriechy sveta.” 

Podnožka na kríži bola asi dve stopy nad zemou. 
Keď kríž postavili, Ježiš mal nohy vo výške člo- 
veka, ale keď ho spustily do jamy, mohli mu pria- 
telia objať a pobozkať nohy. Na kopec, na ktorom 
stál kríž, viedol šikmo chodník. Ježiš bol tvárou 
obrátený na severozápad. 

Ukrižovanie lotrov 

Kým pribíjali Ježiša na kríž, lotri ležali na 
chrbte pri ceste, vedúcej po východnom svahu hory 
Kalvárie. Ruky mali ešte priviazané k ramenám 
kríža. Pri nich stála stráž. Obidvoch zlapali, lebo 
ich upodozrievali z vraždy Židovky, ktorá bola so 
svojimi deťmi na ceste. Stalo sa to medzi Jeruzale- 
mom a Joppe v tamojšom kaštieli, v ktorom býval 
aj Pilát za vojenských cvičení. Obaja lotri sa tam 
vydávali sa za bohatých kupcov. Dlho sedeli vo 
väzení, kým im zločin dokázali a odsúdili ich. Na 
bližšie podrobnosti som už zabudla. 

Lotor na Favej strane bol starší a bol to veľký 
zločinec. On bol zvodcom a majstrom toho druhé- 
ho. Obyčajne sa volajú Dizmas a Gezmas. Na ich 
pravé mená si už nespomínam, preto aj ja budem 
volať pravého lotra Dizmas a ľavého Gezmas. 

Obidvaja patrili k lupičskej tlupe, ktorá táborila 
na egyptských hraniciach. V ich tábore prenoco- 
vala Svätá rodina pri úteku do Egypta. A Dizmas 
bol tým malomocným deckom, ktorého matka na 
radu blahoslavenej Panny umyla vo vode, v kto- 
rej sa kúpal malý Ježiško a ktoré sa v tej chvíli 
uzdravilo. 

Milosrdenstvo a ochrana, ktorú vtedy preukazo- 
vala Dizmasova matka voči Svätej rodine pred 
ostatnými spoločníkmi, bola odmenená teraz na 
kríži, keď Dizmasove hriechy smyla krv Kristova. 

Dizmas sa veľmi spustil, ale bolo v ňom predsa 
voľačo dobrého. Nepoznal Ježiša, ale dojala ho jeho 
trpezlivosť. Kým tam ležali, ustavične hovoril so 
svojím druhom o Ježišovi: 

— Ukrutne zaobchádzajú s týmto Galilejčanom! 
Asi to bolo väčšie previnenie, čo spáchal svojím 
novým poriadkom, ako boly naše zločiny. Ale jeho 
trpezlivosť je veľká a má moc nad každým člo- 
vekom. 

— Akú moc by mohol mať? — odpovedal Gez- 
mas. — Keď je taký mocný, za akého ho považujú, 
nech si pomôže a nám tiež! 

Takto sa rozprávali. A keď bol Ježišov kríž už 
postavený, prišli k nim kati a odvliekli ich so slo- 
vami: 

— Teraz prišiel rad na vás! 

Napochytro ich priviazali k priečnym drevám 
kríža, lebo slnko bolo zakalené a v prírode sa pre- 
javoval akýsi nepokoj, ako by sa blížila búrka. 

Drábi postavili rebríky k zakopaným kmeňom 
kríža a napoly začapované ohnuté priečne drevá 
upevnili navrchu dreveným klinom. Potom k obom 
krížom lotrov postavili tyče s priečkami, na kto- 
rých stáli kati. Medzitým podali lotrom myrhový 
ocot, obliekli im roztrhané, na bokoch otvorené 
tuniky a ťahali ich hore za ramená povrazmi, kto- 
ré boly prehodené cez priečne drevá kríža. Pri vy- 
stupovaní po drevených klinoch, ktoré boly za- 
strčené do dier v kmeni kríža, ustavične ich bili a 
šľahali. 



Myslím, že na priečnych drevách i na kmeni krí- 
ža boly už pripravené povrazy z lyka. 

Vyvrátené ramená lotrov ohli nad priečne drevá 
a v zápästí a zálaktí, na kolenách a na členkoch 
ich poviazali povrazmi a zastrčenými palicami po- 
vrazy tak stiahli, že im až kosti prašťaly a svaly 
krvácaly. Lotri sa pustili do strašného revu. 

Dizmas, lotor na pravej strane, pri vystupovaní 
na kríž povedal: 

— Keby ste boli s nami tak zachádzali ako 
s Galilejčanom, nemuseli by ste nás vyťahovať na 
kríž. 

O Ježišove šaty hádžu kocku 

Na miesto, ktoré bolo von z kruhu a kde pred- 
tým ležali lotri, snášali kati Ježišovo šatstvo na 
viac hromádok, aby si ho rozdelili medzi sebou. 

Plášť bol hore užší ako na spodku. Na prsiach 
bol dvojitý a takto tvoril vrecká. Roztrhli ho na 
dlhé pásy a podelili sa. Tak urobili aj s dlhým 
bielym rúchom, ktoré bolo na prsiach otvorené a 
stiahnuté remencami. Rozdelili si aj krčný povoj- 
ník, opasok, pláštenku a spodné rúcho. Všetky kusy 
boly presiaknuté Ježišovou krvou. Ale keď išlo 
o tkané hnedé rúcho, nevedeli sa dohodnúť, lebo 
keby ho boli roztrhali na kúsky, nebolo by malo 
ceny. Priniesli si teda tabuľku s číslami a označ- 
kované kamienky veľkosti hrachu. Hodili ich na 
tabuľku a losovali o rúcho. Vtedy pribehol k nim 
akýsi posol z ľudí, ktorých vyslal Nikodém a Jozef 
z Arimatie, a povedal, že dolu sú kupci na Ježišove 
šaty. Nato posbierali všetky šaty, sbehli nadol a 
všetko predali. Takto sa dostaly tieto sväté relikvie 
do rúk kresťanov. 



JEŽIŠ NA KRÍŽI 


Ukrižovanie Ježiša a lotri 

Keď spustili kríž do jamy, otras tak zmučil tŕ- 
ňovou korunou pokrytú hlavu Ježišovu, že ho za- 
raz zaliala krv. I z rúk a nôh tiekly prúdy jeho 
svätej krvi. Drábi vystúpili teraz po rebríku na 
kríž a rozviazaly povrazy, ktorými priviazali jeho 
sväté telo ku krížu, aby sa pri vztýčení kríža neod- 
trhlo s klincov. Krvný obeh, ktorý sa zmenil vo- 
dorovnou polohou a spútaním pri svislej polohe 
dal sa do pohybu novým smerom. Každá bolesť sa 
mu obnovila a celkom ho zbavovala vedomia. Je- 
žiš sklonil hlavu na prsia a asi sedem minút visel 
bez seba ako mŕtvy. 

Vôkol nastalo krátke ticho. Kati boli zamestnaní 
rozdeľovaním Ježišových šiat. Hlahol trúb od 
chrámu sa strácal v povetrí. Všetci prítomní boli 
vyčerpaní zlobou alebo bolesťou. A ja som videla 
Ježiša, spásu sveta, nehybného, ako by mŕtveho, 
od bolesti zomdleného a dívala som sa naňho 
vážne, ustrašene a sústrastne. Aj ja som bola blízko 
smrti. Cítila som sa viac mŕtva ako živá. Moje 
srdce prekypovalo žiaľom, láskou a utrpením, 
hlavu ako keby mi posadlo šialenstvo a ako keby 
ju tlačilo tŕňové hniezdo. Ruky a nohy ma pálily 
od múk ani rozžeravená pec. Cez žily a nervy 
prechádzalo mi tisíce bleskov nevysloviteľných 

bolestí, stretaly sa a bojovaly vnútri i na povrchu 
mojich údov a stály sa mi prameňom nových 
múk ... A všetko toto hrozné utrpenie bolo čírou 
láskou a všetok svíjajúci sa oheň bolestí bol iba 
nocou, v ktorej som nevidela nič iného, len ukri- 
žovaného Ježiša, len na neho som sa dívala s veľ- 
kým žiaľom i útechou. 

Hlava s ukrutnou korunou, s krvou, ktorá mu 
pokryla očné jamky, vlasy, bradu a smädom prah- 
núce ústa, klsela mu na prsia. I neskoršie pre veľ- 
kú korunu mohol si ju dvihnúť len s veľkými 
mukami. Hruď mal široko roztiahnutú a násilne 
vytiahnutú nahor, lakte a zápästia vykrútené z kĺ- 
bov. Krv z širokých rán na rukách tiekla mu po 
ramenách. Pod vytiahnutým hrudníkom mal veľkú 
priehlbinu. Celé spodné telo vpadnuté a tenké, 
skoro ako by ho nebolo. Podobne ako ramená i 
nohy mal vykĺbené. Udy mal tak násilne vytiah- 
nuté, svaly a potrhanú pokožku tak strašne napä- 
tú, že mu bolo možno spočítať všetky kosti. Krv 
z rany, kde mu ukrutný klinec prerazil nohy, ste- 
kala dolu po kríži. Jeho stäté telo pokryté ranami, 
červenými opuchlinami, belasými, hnedými a žltý- 
mi škvrnami a do krvi odrenými miestami. Rany 
prudkým napätím sa trhaly a otváraly a občas 
z nich vytekala červená krv. Neskoršie krv bledla, 
premieňala sa na vodu, telo sinelo, chrasty z rán 
opadávaly a telo sa začalo podobať bezkrvnému 
mäsu. I pri tomto násilnom znetvorení bolo telo 
Pánovo na kríži nevysloviteľne ušľachtilé a dojí- 
mavé. 

Syn Boží, večná sebažertvujúca láska, bol krás- 
ny, čistý a svätý aj ▼ tomto dobitom, hriechami 




ľudstva zaťaženom tele umierajúceho veľkonočné- 
ho baránka. 

Pán Ježiš, podobne ako Panna Mária, mal pleť 
jemne žltastú s priesvitným červeným odtieňom. 
Od námah v ostatných rokoch a od mnohého pu- 
tovania dostala Ježišova tvár pod očami a na hre- 
beni nosa farbu červenohnedú. Mal široký, hladký, 
nezarastený a klenutý hrudník. Prsia Jána Krsti- 
teľa boly zarastené hustými, ryšavými chlpmi. 
PI ecia mal široké, ramenné a stehenné svaly vyvi- 
nuté, kolená silné a svalnaté, ako to býva u ľudí, 
ktorí veľa chodia a mnoho sa kľačiačky modlia. 
Nohy dlhé a silné lýtkové svaly od mnohých ciest 
a stúpania do vrchov, dolné časti nohy pekne for- 
mované a silné, šľapy stvrdnuté od chôdze naboso 
po hrboľatých cestách. Ruky pekné, prsty dlhé 
a krásne, nie však primakké, ale ani také nie, aké 
majú ľudia, ktorí ťažko pracujú rukami. Krk mal 
silný a svalnatý, nie však krátky. Hlavu úmernú 
k telu, nie veľkú. Čelo voľné a vysoké. Tvár peknú, 
oválnu. Vlasy nie veľmi husté, červenastohnedej 
farby, uprostred hladko rozdelené mu padaly sko- 
ro až na ramená. Bradu nemal dlhú, bola špicatá 
a rozdvojená. 

Ale teraz mal vlasy väčšinou vyšklbané a čo 
z nich ostalo, bolo slepené krvou. Po tele rana pri 
rane. Prsia ako dolámané a pod hrudníkom jama. 
Telo pokrútené, rebrá mu kde-tu vyzeraly zpoza 
potrhanej pokožky. Driek od vypnutia tela bol 
taký tenký, že nezakrýval ani kmeň kríža. 

Drevo kríža bolo zaguľatené, vpredu hladké, 
miestami vydlabané. Šírka trupu bola asi taká veľ- 
ká ako hrúbka. Jednotlivé časti kríža boly z dreva 
rozličnej farby: jedno rameno bolo hnedé, druhé 



žlté, trup tmavý ako drevo, ktoré dlho stálo vo 
vode. 

Kríže lotrov boly hrubšie spracované. Stály na 
okraji kopčeka napravo a naľavo v takej vzdia- 
lenosti od Ježišovho križa, že bolo možné medzi 
nimi prejsť na koni. Stály nižšie a boly tak posta- 
vené, že visiaci mohli trochu na seba vidieť. 

Lotri sa prihovárali Ježišovi a robili si posmech, 
najmä ten ľavý, naplnený zlobou a hanou, usta- 
vične klial a nadával. Viseli tam celkom skrútení, 
dolámaní, opuchnutí, posťahovaní. Tvár mali hne- 
dofialovú, pery hnedé od pitia a od návalu krvi. 
Oči mali opuchnuté a vypúlené. Vo svojich pu- 
tách revali a kričali. Gezmas úžasne klial. Kliny, 
ktoré držaly postranné vetvy, tlačily im hlavy do- 
predu. Svíjali sa a krútili od bolesti a hoci mali 
holene priviazané k drevu, predsa jeden si uvoľnil 
nohu nahor, takže mu koleno vyčnievalo. 


Posmievanie sa Ježišovi a Jeho prvé slovo na kríži 

Keď kati ukrižovali aj lotrov a rozdelili si Pá- 
nove šaty, pobrali si nástroje a odchádzali, pričom 
Ježišovi nadávali a vysmievali sa mu. Aj ostatní 
prítomní farizeji na koňoch sa pohli, obišli Ježiša, 
zasypali ho potupnými slovami a odcválali. Od- 
tiahla aj rímska stotina so svojimi dôstojníkmi, 
aby ich vystriedali. Veliteľom tejto skupiny bol 
Arab, menom Abenadar, ktorého neskoršie po- 
krstili na Ktezifóna. 

Poddôstojník sa menoval Kassius. Bol akýmsi 
poslom Pilátovým a neskoršie dostal meno Lon- 
ginus. 

Prišlo ešte dvanásť zákonníkov na koňoch, nie- 
koľko staršich z ľudu, medzi nimi vrátili sa aj tí, 
ktorí sa márne usilovali vymôcť u Piláta, aby dal 
iný nápis na kríž. Miestodržiteľ ich ani nepripustil 
k sebe a preto boli ešte väčšmi rozzúrení. Jazdili 
okolo kruhu a s nádavkami odohnali Pannu Máriu. 
Ján ju odviedol k ženám, ktoré stály opodiaľ. Mag- 
daléna a Marta ju vzaly do náručia. 

Keď Pánovi nepriatelia obišli kríž, postavili sa 
pred Ježiša, opovržlivo krútili hlavami a hovorili: 

— Fuj, ty klamár! Nuž akože zrúcaš chrám 
boží a ako ho zasa vystavíš za tri dni?! 

— Vždy chcel iným pomáhať a teraz sám si 
nemôže pomôcť! 

— Ak si Syn Boží, nože, sostúp s kríža! 

— Keď je kráľ izraelský, nech teraz sostúpi 
s kríža a uveríme mu! 

— Dôveroval v Boha, nech ho teraz vyslobodí! 

Ešte sa mu aj vojaci vysmievali: 

— Ak si kráľ židovský, pomôž si! 

Keď Ježiš skoro bez vedomia visel, zakričal mu 
Gezmas, ľavý lotor: 

— Teraz ho opustil diabol! 

Jeden z vojakov strčil hubu do octa, napichol 
na palicu a priložil ju Ježišovi k ústam. Ježiš ju 
trochu ochutnal. Posmešky medzitým pokračo- 
valy: 

— Ak si kráľ židovský, pomáhaj si! 

Toto všetko sa stalo, keď Abenadarova skupina 
vymieňala predošlú stráž. 

Ježiš teraz trochu zodvihol hlavu a povedal: 

— Otče, odpusť im, lebo nevedia, čo činia! 

A potichu sa modlil ďalej. 

Gezmas znovu vykríkol: 



— Ak si Kristus, pomôž sebe i nám! 

A v posmeškoch sa pokračovalo. Ale' pravý lo- 
tor, Dizmas, bol hlboko dojatý, keď počul, že sa 
Ježiš modlí za svojich nepriateľov. 

Keď Mária začula Synov hlas, sprievodcovia ju 
už nevedeli zadržať. Tlačila sa do kruhu. Ján, 
Kleofášova žena Mária a Salome ju sprevádzali 
a stotník ich neodohnal. 

Dizmas, pravý lotor, zásluhou Ježišovej mo- 
dlitby dosiahol lúč vnútorného osvietenia, keď ku 
krížu pristúpila Mária. Vnútorne spoznal, že Ježiš 
a jeho matka už za detstva mu pomohli. Preho- 
voril silným hlasom a povedal asi toto: 

— Akože? Či je to možné, že ho vy tupíte, keď 
sa on za vás modlí? On mlčal, trpel a modlí sa a vy 
mu kľajete. On je prorok, On je naším kráľom, 
On je Syn Boží! 

Táto nečakaná obžaloba, ktorá vyznela z úst 
na kríži visiaceho biedneho vraha, vyvolala v pos- 
mešnom zástupe veľký vresk. 

Dvíhali kamene a chceli ho na kríži kameňovať, 
ale stotník Abenadar im v tom zabránil, rozohnal 
ich a obnovil poriadok. 

Medzitým sa Panna Mária spamätala a Ježišova 
modlitba ju posilnila. Gezmas sa znova obrátil 
k Ježišovi: 

— Ak si Kristus, pomôž sebe i nám! 

Dizmas zavolal na svojho spoločníka: 

— Ani ty sa nebojíš Boha, hoci si na to isté 
odsúdený? My síce spravodlivo trpíme, dostávame 
iba to, čo sme si zaslúžili za svoje skutky, ale ten- 
to nič zlého neurobil. Pomysli si na svoju hodinu 
a obráť sa k Bohu! — Takéto a iné podobné veci 


U Ajhľa, človek! 

mu hovoril Dizmas. Jeho duša bola už v plnom 
jase, vyznal Ježišovi svoju hriešnosť: 

— Pane, ak ma odsúdiš, dostane sa mi to len 
právom, avšak zmiluj sa nado mnou! 

Ježiš mu odpovedal: 

— Dosiahneš môjho milosrdenstva! 

A Dizmas vo svojej poslednej štvrťhodinke do- 
siahol veľkú milosť pokánia. 


Zatmenie slnka. Druhé a tretie slovo Ježišovo na kríži 

Až po desiatu hodinu, keď odznel Pilátov roz- 
sudok, boly krátke ľadovcové prehánky. Potom 
dopoludnia nebo sa vyjasnilo a svietilo slnko, avšak 
tiahol sa k nemu kalný červenkastý mrak. O šie- 
stej hodine, t. j. podľa postavenia slnka — ako 
som videla — okolo pol jednej (počítanie hodín 
u Židov bolo iné, než u nás a neshodovalo sa ani 
so slnečným behom) nastalo veľmi podivné zatme- 
nie slnka. 0 jeho podstate dostala som podrobné 
vysvetlenie. Ale, bohužiaľ, nevedela som si to 
dobre zapamätať a nemám primeraných slov na 
jeho opísanie. Na začiatku tohto zjavu ako keby 
som bola bývala niekde mimo zemegule. Videla 
som podivne sa preplietať rozličné hviezdne drá- 
hy. Mesiac som videla s druhej strany zeme, ako 
keby bol poskočil, ako vznášajúca sa ohnivá guľa. 
Potom som sa našla znova v Jeruzaleme a videla 
som, ako keby bol bledý a plný mesiac vyrazil nad 
Olivovou horou. Slnko bolo pokryté hmlou. Mesiac 
sa veľmi rýchlo približoval k slnku s východnej 
strany. Zprvoti som zbadala akúsi čiernu škvrnu 
na východnej strane slnka, ktorá sa zväčšila, bola 

ako hora a čoskoro úplne zahalila slnko. Jadro 
tohto obrazu bolo žltkasté, okolo červená žiara 
ako žeravý prsteň. Nebeská klenba sa celkom za- 
temnila a hviezdy svietily červeno. 

Na ľudí a zvieratá zaľahol veľký strach. Doby- 
tok bučal a rozpŕchol sa. Vtáctvo sa skrývalo alebo 
húfne padalo na kopce okolo Kalvárie. Dalo sa 
chytať rukou. Posmeškári zmĺkli, farizeji sa usi- 
lovali tieto zjavy vysvetľovať prirodzeným spôso- 
bom, ale sa im to nedarilo a nakoniec aj ich 
opanovala vnútorná úzkosť. Každý hľadel na ob- 
lohu. Mnohí sa bili v prsia, zalamovali rukami 
a kričali: 

— Jeho krv nech padne na jeho vrahov! 

Niektorí blízko i ďaleko padli na kolená a vrúc- 
ne prosili Ježiša o odpustenie. A trpiaci Ježiš ob- 
rátil k nim svoje oči. 

Kým sa temnota stupňovala a každý sa pozeral 
len na nebo, kríž stál opustený. Iba matka Ježi- 
šova a najvernejší priatelia stáli okolo. 

Vtedy Dizmas v hlbokej kajúcnosti so skromnou 
nádejou obrátil svoju hlavu k Ježišovi a riekol: 

— Pane, dovoľ mi, aby som sa dostal na také 
miesto, kde ma môžeš spasiť! Spomeň si na mňa, 
keď prídeš do svojho kráľovstva! 

A Ježiš mu odpovedal: 

— Veru povedám ti: ešte dnes budeš so mnou 
v raji! 

Ježišova matka, Kleofášova žena Mária, Mag- 
daléna a Ján stáli medzi krížami lotrov pri Ježi- 
šovom kríži a dívali sa naň. Panna Mária, zdrvená 
materinskou láskou, úpenlivo prosila v duchu svoj- 
ho Syna, aby jej dovolil umrieť spolu s ním. Pán 
mimoriadne vážne a sústrastne pozrel na svoju 

milovanú matku, potom obrátil oči k Jánovi a po. 
vedal jej: 

— Žena, hľa, tvoj syn! On ti bude viac synom, 
ako keby si ho bola zrodila. 

A potom pochválil Jána: 

— Bol vždy zbožný veriaci a nikdy sa nepo- 
horšil, iba raz, keď ho matka chcela vychváliť. — 
A povedal Jánovi: 

— Hľa, tvoja matka! 

Vtedy Ján pod Vykupiteľovým krížom úctivé 
a ako verný syn objal Ježišovu matku, ktorá sa mu 
Btala teraz matkou. 

Po tejto slávnostnej poslednej vôli umierajúceho 
Syna bolesť a vážnosť natoľko otriasly Pannou 
Máriou, že bez vedomia klesla do rúk zbožných 
žien. Položili ju na krátky čas na hrádzu oproti 
krížu, potom ju odviedli z kruhu popraviska 
k priateľkám. 

Neviem, či Ježiš vyslovil všetky tieto slová na- 
hlas, ale to som jasne rozumela, ako odovzdali 
pred smrťou svoju svätú matku Jánovi a ustanovil 
Jána za syna svojej matky. 

V takýchto videniach človek sa všeličo dozvie, 
čo nie je napísané, a veru len málo vie človek roz- 
povedať jednoduchými slovami. Čo je tam také 
jasné, že sa to samo sebou rozumie, tu nemožno 
slovami srozumiteľne vyrozprávať. 

Napríklad vtedy som sa vôbec tomu nečudova- 
la, že Ježiš neoslovil svoju matku slovom: „ma- 
tka”, ale „žena”, lebo v tej chvíli pokladali sme 
Máriu v jej dôstojnosti za onú ženu, ktorá mala 
zadláviť hlavu hada, pretože v tej hodine smr- 
ťou Syna človeka splnil sa rajský sľub. 

Tam sme sa nedivili tomu, že Ježiš dáva tej^ 

ktorú anjel pozdravil slovami „milosti plná”, Jána 
za syna, lebo sme videli, že meno tohto je menom 
milosti*). A tam je každý tým, čo značí jeho meno. 
Ján sa stal dieťaťom božím a Kristus žil v ňom. 
Tam pochopí človek, že Ježiš tými slovami dal 
Máriu za matku každému, kto jeho (Ježiša) tak 
prijme ako Ján, kto v jeho mene verí a tým sa 
stáva dieťaťom božím, kto sa nenarodil z krvi, ani 
z telesnej náruživosti, ale z Boha. 

Tam vycítil človek, že najčistejšia, najpokor- 
nejšia, najposlušnejšia Panna, ktorá odpovedala 
anjelovi slovami: „Ajhľa, dievka Pána, staň sa mi 
podľa slova tvojho” a stala sa matkou stelesne- 
ného Večného Slova, teraz keď sa dozvedela od 
svojho umierajúceho Syna, že má byť duchovnou 
matkou aj iného syna, aj za bolestného lúčenia 
znova s pokorným a poslušným srdcom v duchu 
odpovedá: „Ajhľa, dievka Pána, staň sa mi podľa 
slova tvojho” a tým prijala za svoje dietky vše- 
tkých ľudí, všetkých bratov a sestry Ježišove. 

Tam sa všetko toto zdalo jednoduchým, nevyh- 
nutným, ale tu takým nezvyčajným, že to možno 
skôr cítiť skrz milosť božiu, než vyjadriť slovami. 
V takýchto prípadoch musím vždy myslieť na to, 
čo mi raz Pán povedal: 

— Všetko je napísané vo verných, dúfajúcich 
a milujúcich deťoch Cirkvi. 


*) „Ján" značí „Pán je milostivý.” 

*) Toto vyhlásenie Emmerichovej týka sa skoršieho videnia, v kto- 
rom holá reč o dni 3. novembra tretieho roku Ježišovho účinkovania. 
Vtedy videla Ježiša na najvýchodnejšich hraniciach Svätej zeme, ako 
Prešiel cez územie Amoritov (cez Cileady) a zastavil sa v mestečku, 
ležiacom severne od väčšieho pohraničného mesta, ktoré prorokyňa 
označila menom Kedar. Tu Ježiš na istej svadbe viac dní učil o význa- 
me a svätosti manželstva. Vtedy prorokyňa povedala: „V tomto videní 

Mesto a chrám cez zatmenie 


Bolo okolo pol druhej, keď som vo svojom vi- 
dení vošla do mesta, aby som videla, čo sa tam 
robí. Našla som tam všeobecnú stiesnenosť a strach! 
Hmla a temnota zaľahla na ulice. Ľudia pomätené 
sa motali sem a tam. Mnohí si zahalili tvár, utiahli' 
sa do kúta a bili sa v prsia, mnohí so striech skú- 
mali oblohu a bedákali. Dobytok bučal a skrýval 
sa. Vtáctvo lietalo pri zemi a padalo. 

Videla som, že Pilát navštívil Herodesa a vo 
veľkom zdesení pozerali na nebo s tej istej terasy! 
s ktorej sa Herodes dnes ráno prizeral pokoreniu 
Kristovmu. Hovorili si: 

— Nie je to priprodzená vec. S Ježišom za- 
chádzali veľmi hanebne. 

Potom som videla, ako Herodes a Pilát prešli 
cez námestie do miestodržiteľského paláca. Obajal 
boli veľmi skrúšení a tvrdo vykračovali, obklopená 
strážou. Pilát sa ani nepozrel na súdnu stolicu 
Gabbata, kde odsúdil Ježiša. Námestie bolo prázd- 
ne. Kde-tu sa ponáhľali ľudia do svojich príbyt- 
kov, iní nariekali a pobehovali sem a tam. Na ve- 
rejných priestranstvách sa shromažďovaly zástupy. 


holá som tam prítomná aj ja, počúvala som vyučovanie a chodila som 
s ostatnými. Pretože sa mi zdalo učenie Pánovo takým svätým a pre 
našu dobu takým dôležitým, vykríkla som vo svojom srdci so zápalom: 
Prečo toto nikto nenapíše? Prečo nieto tu ani jedného učeníka, ktorý 
by toto všetko zaznačil, aby sa úbohý svet dozvedel o tomto učení?'. 
Na toto moje vrelé želanie obrátil sa Pán náhle ku mne a povedal: 
»Ja pestujem lásku a tam sadím révu, kde ona prináša ovocie. Keby 
sa toto zaznačilo, stratilo by sa ako mnohé iné písma, alebo by bo 
neprijali, alebo by si ho vysvetľovali podľa ľubovôle. Toto a neko- 
nečne mnoho iného, čo je nie napísané, môže priniesť viac ovocia ako 
to, čo bolo napísané. Zákon, ktorý sa zachováva, nie je písaný. Vo 
verných, dúfajúcich a milujúcich deťoch Cirkvi je všetko napísane.* 

Pilát povolal starších z ľudu do svojho paláca 
a vypytoval sa ich, čo si myslia o tejto tme. Jemu 
ga pozdáva, že je to výstražné znamenie. Asi sa na- 
hneval ich Boh, pretože násilne žiadali smrť Ga- 
lilejčana, ktorý hol zaiste ich prorokom a kráFom. 
On si však umyl ruky atď. 

Židia však nepopustili zo svojej zaťatosti. Všetko 
vysvetľovali ako celkom obyčajný prírodný zjav. 
Nechceli sa obrátiť. 

Inde však mnohí vstúpili do seba, predovšet- 
kým všetci vojaci, ktorí včera pri Ježišovom zají- 
maní na hore Olivovej popadali na zem a zasa 
vstali. 

Medzitým sa pred Pilátovým palácom shromaž- 
dilo mnoho Fudí a tam kde ráno ešte vykrikovali: 
„Preč s ním! Ukrižuj ho!” teraz revali: 

— Nespravodlivý sudca! Jeho krv nech padne 
na vrahov! 

Pilát sa obklopil vojakmi. Zadoch, ktorý ráno, 
keď Ježiša viedli do súdneho domu, hlásal Ježišo- 
vu nevinu, robil pred palácom taký povyk, že 
ho Pilát skoro dal zatknúť. 

Pilát, bedár bez duše, zasypával Židov výčitka- 
mi: že on sa nezúčastňoval na veci, že ten, ktorého 
priviedli na smrť, bol ich kráFom, ich prorokom, 
ich svätým. On nemal s tým nič. Oni chceli jeho 
smrť! 

Aj v chráme nastala nesmierna tieseň a zde- 
senie. 

Boli práve pri obetovaní veľkonočného barán- 
ka, keď sa náhle vzniesla tma. Všeobecný zmätok 
prerušovaly zdesené výkriky. Hlavní kňazi robili 
všetko, aby udržali poriadok a pokoj. Zapálili 
všetky svetlá za bieleho dňa, ale zmätok sa len 

stupňoval. Videla som naľakaného Annáša, ako 
pobehoval z kúta do kúta a hľadal miesto, kde by 
sa ukryl. Keď som znovu vyšla do mesta, na do- 
moch sa triasly okenice a mreže, hoci nebolo ani 
najmenšieho vetríka. Tma sa neprestajne zväčšo- 
vala. Na vonkajšom okraji mesta, severozápadne 
od hradieb, kde boly záhrady a hroby, prepadlo 
sa niekoľko krýpt, ako keby bolo zemetrasenie. 

JEŽIŠOVA OPUSTENOSŤ 


Ježišovo štvrté slovo na kríži 

Tma nesmierne desivo zapôsobila na Golgotu. 
Ukrutné zúrenie a mučenie, rev a kliatie pri sta- 
vaní kríža, priväzovanie lotrov na kríž a ich straš- 
ný nárek . . . posmešky farizejov a ich pobeho- 
vanie hore-dolu . . . výmena vojenských čiat . . . 
hučný odchod opitých katov zpočiatku odvádzal 
pozornosť od blížiacej sa temnoty. 

Potom nasledovaly výčitky kajúcneho Dizma- 
sa a rozzúrená odpoveď farizejov. Ale ako sa 
tma zväčšovala, ľudia zvážneli a ich pozornosť sa 
vždy viac odvracala od kríža. Nato odporúčal Je- 
žiš svoju matku Jánovi a Pannu Máriu vyniesli 
z kruhu. 

Nastala tupá prestávka. Ľudí sa zmocňovala 
úzkosť pri vzrastajúcej temnote. Väčšina pozerala 
na oblohu. V mnohých sa pohlo svedomie. Niektorí 
kajúcne obrátili svoje oči ku krížu, iní sa zasa ka- 
júcne bili v prsia. 

Farizeji, hoci v duši im bolo úzko, sa usilovali 
vysvetľovať všetko prirodzenou cestou, ale ich reči 
neprestajne tíchly, až nakoniec celkom zmĺkly. 
Občas im vyletela z úst bezočivá poznámka, ale vše- 
tko to bolo len tak nasilu. 

Stred slnka hol tmavosivý ako hory za mesačné- 
ho svetla. Obklopoval ho červený prstenec. Hvie- 

zdy sa červeno trblietaly na tmavom pozadí . . . 
Vtáctvo v okolí Kalvárie a v blízkych viniciach 
padalo zo vzduchu medzi Fudí a dalo sa chytať ru- 
kou. Zvieratá okolo ručaly a triasly sa. Kone a 
osly farizejov tlačily sa dovedna a sklonily hlavy. 
Všetko obklopila para a hmla. 

Okolo kríža bolo ticho. Všetko sa odvrátilo, 
mnohí odbehli do mesta. 

Ukrižovaný Spasiteľ s pocitom úplnej opuste- 
nosti obracal sa za nesmiernych múk k nebeskému 
Otcovi a modlil sa s láskou za svojich nepriateľov. 
Ako cez celé utrpenie, aj teraz odriekal žalmy, 
ktoré sa na ňom vypĺňaly. Okolo neho som videla 
anjelské podoby. Keď sa však temnota vystupňo- 
vala a úzkosť sadla na duše a tupá tichosť zaľahla 
na celý zástup, videla som Ježiša visieť na kríži bez 
útechy a opusteného. Vytrpel všetko, čím trpieva 
úbohý, zmučený, rozmliaždený človek v najväčšej 
opustenosti, zbavený všetkej ľudskej a božskej 
útechy . . . Tam stojí v púšti ťažkého navštívenia 
a v nekonečných mukách stravuje sám seba. Toto 
utrpenie sa nedá slovami vysloviť. Milujúci Ježiš 
nám v tomto utrpení vybojoval silu, aby sme mohli 
zvíťaziť v mukách svojho osamotenia. Vlastnú opu- 
stenosť spojil so zásluhami svojej opustenosti. Vy- 
bojoval nám zásluhy víťazstva poslednou borbou 
svojej úplnej opustenosti a obetoval za nás, hrieš- 
nikov svoju biedu, chudobu, utrpenie a osamote- 
nie, aby človek, spojený s Ježišom v tele Cirkvi, 
neupadol do zúfalstva v konečnej hodine, keď sa 
všetko zatemní a zmizne všetok jas a všetka 
útecha. 

Do tejto duševnej púšte nemusíme už klesať 
opustení a ohrození. Ježiš ponoril do hlbín horkého 

mora opustenosti svoju vnútornú a vonkajšiu opu- 
stenosť na kríži a takto neponechal kresťana na se- 
ba v samote smrti. Y konečnom smrteľnom boji 
kresťana niet viac púšte, niet samoty, niet opu- 
stenosti, pretože Ježiš, ktorý je svetlo, cesta a 
pravda, prešiel už cez túto tmavú cestu, požehnal 
ju a vyobcoval z nej všetok des a v tejto pustatine 
postavil svoj kríž. 

Ježiš, celkom opustený, celkom chudobný, bez 
každej pomoci, odovzdal sám seba, ako to robieva 
len láska. Ba vlastnú opustenosť premenil na naj- 
vzácnejší poklad, pretože obetoval svojmu nebe- 
skému Otcovi seba samého, celý svoj život, všetku 
svoju prácu, všetku lásku a utrpenia, všetku za- 
trpklosť za našu nevďačnosť, za našu slabosť a 
úbohosť. Urobil pred Bohom testament a v ňom 
zanechal všetkv svoje zásluhy Cirkvi a nám hrieš- 
nikom. O každého sa postaral. 

Vo svojej opustenosti bol s každým až do skon- 
čenia časov a modlil sa aj za tých poblúdených, 
ktorí sa nazdávajú, že on, ako Boh, nepocítil muky 
a netrpel, alebo len oveľa menej ako obyčajný 
človek, ktorý by sa dostal do podobného utrpenia. 

Kým som sa s ním modlila a trpela, počula som, 
ako keby bol povedal: nech učia, že on krutejšie 
trpel mukami opustenosti, ako by bol schopný 
človek, pretože bol s božstvom úplne spojený, lebo 
bol pravým Bohom a človekom a v pocite, že Boh 
opustil človeka, ako Bohočlovek precítil utrpenie 
opustenosti dokonale v plnej miere. 

A v tomto svojom utrpení hlasným výkrikom 
zjavil svoju opustenosť a ukázal tým cestu všetkým 
zroneným, uznávajúcim Boha za svojho Otca, aby 
dôverne a detsky prejavovali svoje ponosy. 

Okolo tretej hodiny zvolal Ježiš hlasom: 

— Eli, Eli, lamma sabaktáni?! — čiže — Bo- 
že, Bože, prečo si ma opustil?! 

Keď toto hlasné zvolanie Pánovo prerušilo 
úzkostlivé ticho, posmešníci znova sa obrátili ku 
krížu a ktorýsi povedal: 

— Hľa, Eliáša volá! 

Iný zasa: 

— Uvidíme, či príde Eliáš, aby mu pomohol 
dolu! 

A matka, keď počula Synov hlas, nevedela sa 
zdržať a znova pribehla ku krížu a za ňou Ján, 
Kleofášova žena Mária, Magdaléna a Salóme. 

Medzitým, čo zástup klesal na mysli a bedákal, 
prišiel ta oddiel na koňoch, pozostávajúci asi 
z tridsiatich popredných ľudí, ktorí prišli na 
sviatky z Judey a z okolia Joppe. Keď počuli, 
s akou ukrutnosťou sa zaobchádzalo s Ježišom a 
videli hrozivé prírodné zjavy, nahlas prejavovali 
svoj odpor: 

— Bolo by treba podpáliť toto kruté mesto, 
keby v ňom nestál chrám boží. Takú ohromnú vinu 
si vzalo na seba! 

Zástupu prišlo vhod toto vyhlásenie vznešených 
cudzincov. Ozvalo sa reptanie a nariekanie so všet- 
kých strán a shŕkli sa tí, čo spolucítili. Zástup sa 
rozdelil na dve strany: jedna nariekala a reptala, 
druhá zúrila a nadávala. Farizeji stíchli a keďže 
sa obávali vzbury, lebo aj v samom Jeruzaleme bolo 
veľké pobúrenie, radili sa so stotníkom Abenada- 
rom, načo poslali človeka k blízkej bráne a dali 
ju zavrieť, aby prerušili svojenia s mestom. Aby 
predišli akejkoľvek vzbure, žiadali od Piláta z He- 
rodesovej gardy päťsto vojakov. Abenadar svojou 

vážnosťou obnovil na čas poriadok a pokoj a za- 
kázal aj výsmech, aby to nedráždilo ľudí. 

Hneď po tretej hodine začalo sa vyjasnievať. 
Mesiac sa vzdialil od slnka na opačnú stranu. 
Slnko bolo bez jasu, hmlisté a červené. Mesiac 
rýchlo zapadol na opačnej strane, ako keby bol 
spadol. Pomaly sa zjavovaly slnečné lúče a hviezdy 
zmizly, ale ešte vždy bolo šero. Keď sa vracalo 
svetlo, vracala sa aj smelosť posmešníkov a vy- 
pukli do víťazného revu a zasa kričali: 

— Volá Eliáša! 

Ale Abenadar rozkázal, aby bolo ticho a aby 
sa správali pokojne. 


Ježišovo piate slovo na kríži 

Keď sa viac rozvidnilo, zjavilo sa telo Ježišovo 
na kríži. Bolo bledé a zoslabnuté, celkom ochab- 
nuté a belšie ako doteraz, od veľkej straty krvi. 
I Ježiš povedal (ale neviem, či to bolo v modlit- 
bách a počula som to iba ja, alebo to povedal po- 
lohlasne): 

— Vylisovali ma ako hrozno. Všetku krv mu- 
sím odovzdať, kým nevyjde voda a šupky nezbe- 
lejú. Ale nikdy viac už tu nebudú vytláčať hrozno. 

Neskoršie som mala videnie, ktoré sa týkalo 
týchto slov, ako lisoval Jafet hrozno v týchto 
miestach. 

Ježiš bol úplne vysilený a veľmi smädný, keď 
vyschnutým jazykom povedal: 

— Žíznim! 

A keďže sa jeho priatelia naňho smutne poze- 
rali, povedal ešte: 

— Nemohli by ste mi podať aspoň glg vody? 

Myslel si, že za tmy by im v tom neboli bránili. 

Ján v zmätku odpovedal: 

— Ach, Pane, zabudli sme na to! 

Ježiš na toto povedal: 

— Ešte aj moji najbližší museli na mňa žabu* 
dnúť a nemohli mi podať kvapku vody, aby sa 
naplnilo Písmo. 

Táto zábudlivosť sa ho bolestne dotkla . . . Na 
túto ponosu Ježišovi priatelia ponúkli vojakom 
peniaze a prosili ich, aby mu podali trochu vody. 
Ale tí to neurobili. Namiesto toho jeden z nich 
namočil hubu hruškovitého tvaru do octu, ktorý 
tam stál v súdku, opletenom rohožou, a primiešal 
doň žlče. Ale stotník Abenadar bol už osudom 
Ježišovým veľmi pohnutý. Vzal vojakovi hubu, 
vyžmýkal ju a namočil ju do čistého octu. Potom 
vopchal do nej krátky kus yzopovej rúrky, aby 
mu poslúžila za saciu rúrku. Napichol ju na hrot 
kopije a podržal pred Ježišovou tvárou, takže sa 
rúrka práve dotkla Ježišových úst a mohol ocot 
vysať. 

Z tých slov, ktoré vtedy Pán povedal ľuďom ako 
napomenutie, pamätám sa teraz len na toto: 

— A keď už nebudem mať hlasu, prehovoria 
ústa mŕtvych. 

Nato niektorí začali vykrikovať: 

— Ešte sa rúha! 

Abendar však nariadil ticho. 



JEŽIŠ UMIERA NA KRÍŽI 


Šieste a siedme slovo. Ježišova smrť 

Nadišla hodina Pána Ježiša. Zápasil so smrťou 
a studený pot mu vyrážal z údov. Ján stál pri kríži 
a utieral šatkou Ježišovi nohy. Magdaléna, bole- 
sťou celkom zlomená, opierala sa o chrbát kríža. 
Panna Mária stála medzi krížom Ježišovým a krí- 
žom pravého lotra, opierala sa o ramená Kleofá- 
šovej ženy a o Salome a dívala sa hore na svojho 
umierajúceho Syna. Ježiš vtedy povedal: 

— Dokonané je! 

Zdvihol hlavu a veľkým hlasom zvolal: 

— Otče, do tvojich rúk porúčam ducha svojho! 

Bol to sladký, hlasný výkrik, ktorý naplnil nebo 

i zem. Nato sklonil hlavu a vypustil dušu. Videla 
som jeho dušu, ako lesklý tieň sletieť popri kríži 
na zem a do predsiene pekla. Ján a zbožné ženy 
padli na zem. 

Stotník Abenadar, rodom Arab, neskoršie ako 
učeník pokrstený na Ktézifóna, od tej chvíle, čo 
napojil Ježiša octom, stál celkom pri vŕšku, kde 
bol kríž, takže predok koňa stál vyššie. Dlho, váž- 
ne, hlboko dojatý uprene díval sa do tŕním koru- 
novanej tváre Pánovej. Jeho kôň smutne svesil 
hlavu a Abenadar, ktorého hrdosť bola zlomená, 
ani sa neusiloval pritiahnuť opraty. Vtedy vyslovil 
Pán svoje posledné slová silným hlasom, prenika- 

júcim nebo, zem a peklo. Otriasla sa zem a v skal- 
natej pôde medzi Ježišom a Favým lotrom nastala 
široká trhlina. Svedectvo, vydané Bohom, naplnilo 
trúchliacu prírodu strachom, hrôzou a hrozbou. 

Dokonané je! 

Duša Pánova opustila telo a smrteľný výkrik 
umierajúceho Spasiteľa otriasol každým, ktorý 
ho počul, ha aj zem sa zatriasla a tak sa priznala 
k svojmu Vykupiteľovi. Avšak jemu drahé srdcia 
prebodol iba ostrý meč bôľu. Vtedy sa stalo, že na 
Abenadarovu dušu padla milosť božia. Vtedy sa 
zachvel jeho kôň a jeho myseľ, hrdá a tvrdá ako 
skala Kalvárie, sa zlomila. Odhodil kopiju a tvrdou 
päsťou mocne sa bil v prsia a volal už hlasom no- 
vého človeka: 

— Pochválený buď Bože, Všemohúci, Boh Abra- 
hámov a Jakubov! Bol to človek spravodlivý. Je 
naozaj Synom Božím! 

A mnohí z vojakov, otrasení slovami stotníko- 
vými, urobili to isté. 

Abenadar, ktorý sa stal novým, vykúpeným 
človekom, teraz, keď sa verejne hlásil k Synovi 
Božiemu, nechcel viac ostať v službách nepriateľov 
Pánových. Sostúpil s koňa, odovzdal ho poddôstoj- 
níkovi Kassiovi, ktorého volajú aj Longínom, 
zdvihol so zeme kopiju, tiež mu ju odovzdal a pre- 
hovoril so svojimi vojakmi a Kassiom, ktorý si 
sadol na koňa a prevzal velenie. Abenadar chvatné 
odišiel s Kalvárie. Utekal cez údolie Gihonu k ja- 
skyniam Hinnomského údolia, odovzdal zvesť o 
Pánovej smrti učeníkom, ktorí sa tam skrývali a 
potom sa poponáhľal do mesta k Pilátovi. 

Keď sa pri Ježišovom smrteľnom výkriku otrias- 
la zem a pukol kopec, všetkých prítomných zmoc- 

A keď Ježiš okúsil ocot, povedal: Dokonané je! Potom 
sklonil hlavu a vypustil ducha." (Jn. 19, 30.) 

nilo sa veľké zdesenie. Bolo to zdesenie, ktoré pre- 
niklo celú prírodu. V ten istý čas sa roztrhla aj 
opona chrámová, veľa mŕtvych vstalo z hrobu, 
múry v chráme poklesly, vrchy sa váľaly a v mno- 
hých krajoch sveta sa zrútily budovy. 

Abenadar vyslovil nahlas svoje svedectvo a veľa 
vojakov svedčilo s ním. Aj z prítomných ľudí a 
z farizejov, ktorí ta prišli poslední, mnohí sa obrá- 
tili. Bili sa v prsia, nariekaji a potácali sa údolím 
domov so svätej hory. 

Ján vstal so zeme. Niekoľko zbožných žien, kto- 

19 Ajhľa, človek I 289 




ré stály opodiaF, tlačily sa do kruhu. S Jánom 
zdvihly Ježišovu matku a priateFky odviedly ich 
z kruhu, aby ich upokojily. 

Keď už Pán za všetkých žijúcich a hriešnikov 
zaplatil daň smrteľných múk, keď ako človek od* 
porúčal dušu svojmu Bohu a Otcovi a telo odo- 
vzdal smrti, túto svätú rozbitú nádobu pokryla 
studená, bledá farba smrti. Zmučené telo zbelelo a 
z rán vytekajúce krvavé pásy stály sa viditeľnej- 
šími. Tvár sa predĺžila, líca vpadly, nos sa zúžil 
a zahrotil, brada klesla a krvou podbehnuté, zlo- 
mené oči sa pootvorily. Ešte raz naostatok zdvihol 
na niekoľko okamihov tŕním korunovanú hlavu 
a spustil ju pod ťarchou múk znovu na prsia. Me- 
dzi belasými a napätými perami v otvorených 
ústach bolo vidieť zakrvavený jazyk. Ruky, pred- 
tým pri klinoch skrivené, sa otvorily a prehly sa 
dopredu, ramená sa výstrely, chrbát priľnul ku 
krížu a celá váha tela padla na nohy. Kolená sa 
mu podlomily a obrátily sa na jednu stranu; nohy 
pri klinci, ktorým boly prebité, sa skrútily. 

Matkine ruky zmeravely, v očiach sa jej zatem* 
nilo, tvár smrteľne zbledla, prestala počuť, nohy sa 
jej triasly, kým neklesla na zem. Ale aj Magdaléna, 
Ján a ostatní, zronení bolesťou, zakryli si tváre a 
vrhli sa na zem. 

Keď potom najmilujúcejšia a najbolestnejšia 
matka pomocou svojich priateľov znovu vstala a 
pozdvihla oči, videla Synovo telo, počaté z Ducha 
Svätého, telo z jej tela, kosť z jej kosti, srdce 
z jej srdca, ktoré bolo teraz zbavené všetkých 
okrás, všetkých foriem i velebnej duše, podlieha- 
júce zákonom prírody, ktoré on bol stvoril, ktoré 
však ľudia v hriechu zneužili a znetvorili. Videla 

ho umučené, znetvorené, zabité rukami tých, za 
spasenie ktorých vzal na seba ľudské telo. 

Vysotená, opovrhnutá, vydaná posmechu visela 
vyprázdnená nádoha všetkej krásy, spravodlivosti 
a lásky, ako telo malomocného, rozbitá, medzi dvo- 
ma lotrami na kríži! Kto by mohol pochopiť bo- 
lesť Ježišovej matky, kráľovnej všetkých mučení- 
kov?! 

Slnečné svetlo bolo ešte zakalené a hmlisté. 
Vzduch pri zemetrasení bol dusný a ťažký, ale ne- 
skoršie sa citeľne ochladilo. Postava Pánovej 
mŕvoly bola nezvyčajne úctyhodná a dojímavá. 
Lotri viseli na krížoch strašne pokrútení, ako 
opití. Nakoniec obaja umíkli. Dizmas sa modlil. 

Minulý tri hodiny, keď Ježiš umrel. Keď pomi- 
nulo zdesenie, vyvolané zemetrasením, viacerí 
farizeji sa stali bezočivejšími. Pristúpili k trhline 
na hore, hádzali do nej kamene, sviazali povrazy 
a spustili ich dolu, ale keď nedosiahli dna, trochu 
sa zamysleli. Zapôsobil na nich nárek a pokánie 
ľudu, preto rýchlo odcválali. Niektorí z nich sa 
vnútorne úplne zmenili. Aj zástup ľudí sa čoskoro 
rozišiel v strachu a v úzkosti smerom k mestu a 
dolinám. Mnohí sa obrátili. 

Z tamojších päťdesiatich vojakov časť odišla, 
aby posilnila stráž pri bráne, kým neprišiel žia- 
daný oddiel päťsto vojakov. Potom zavreli bránu 
a niekoľko vojakov odobralo sa na iné strážne sta- 
noviská, aby predišli prípadným zmätkom. 

Kassius (Longínus) s piatimi vojakmi ostal 
v kruhu a ľahol si na hrádzu. Ježišovi príbuzní 
obkolesili kríž, alebo si sadli oproti nemu, smútili 
a ulakali. Viac zbožných žien vrátilo sa do mesta. 
Kalvária sa stávala tichou, opustenou a smutnou. 


19 * 

Y diaFke, v údolí a na protiľahlých vŕškoch zja- 
vila sa kde-tu opatrná postava niektorého učeníka, 
pozrela sa bojazlivo a zvedavo ku krížu, ale hneď 
sa stiahla, keď sa niekto približoval. 


Zemetrasenie a zjavenie sa mŕtvych v meste 

Keď Ježiš s hlasitým zvolaním odovzdal svoju 
dušu nebeskému Otcovi, ako svetelný zjav sniesla 
sa pri kríži na zem a s ňou celý zástup anjelov, 
medzi nimi aj Gabriel. Videla som, ako anjeli za- 
hnali so zeme do hlbín celý veFký húf zlých du- 
chov. Ježiš poslal mnoho duší z predpeklia do ich 
tela, aby napomenuly a zastrašily nekajúcnikov 
a vydaly o ňom svedectvo. 

Počas zemetrasenia, ktoré nastalo pri Pánovej 
smrti, keď sa roztrhlo bralo na Kalvárii, zrúcalo sa 
a prepadlo všeličo na celom svete, najmä v Palestí- 
ne a v Jeruzaleme. 

Len čo rozptyľovanie sa temnoty upokojilo Fudí 
v meste a v okolí chrámu, zemetrasenie a dunivé 
zvuky na mnohých miestach rúcajúcich sa domov 
spôsobilý ešte väčšie zdesenie. A hrôza bedákajú- 
cich a utekajúcich Fudí sa vystupňovala, keď sa 
stretli so vzkriesenými mŕtvymi, ktorí sa zjavili 
tu a tam a hovorili tupým, priduseným hlasom. 

V chráme kňazi chceli práve pokračovať v obe- 
tovaní baránka. Obrady boly totiž prerušené stra- 
chom, ktorý vyvolala tma. Už jasali nad vracajúcim 
sa svetlom, keď sa zrazu zachvela zem . . . Bolo 
počuť tupé dunenie a treskot válajúcich sa domov, 
sprevádzaný ostrým sykotom trhajúcej sa opony- 
Obrovský zástup na chvíFu opanovala nemá hrôza. 

ale čoskoro sa tu a tam ozvaly výkriky. Zástup však 
bol taký usporiadaný, ohromný chrám taký pre- 
plnený, počínanie si veľkého húfu ľudí, zamestna- 
ných pri rozličných obradoch, pri zabíjaní, pri spú- 
šťaní krvi a jej rozlievaní na oltári, bolo tak presne 
určené, že preľaknutie nezmenilo sa hneď vo vše- 
obecný zmätok. A tak v mohutnej budove, v jej 
mnohých miestnostiach a chodbách, pokračovalo 
sa v obradoch dosť pokojne, kým na iných mie- 
stach ľudia sa náramne prestrašili. 

Nakoniec, keď sa aj v chráme tu a tam zjavili 
mŕtvi, poriadok sa porušil a prestalo sa s obetova- 
ním, ako keby sa bol chrám znečistil. Ale ešte ani 
táto udalosť nepôsobila na zástup tak nepredvída- 
ne, že by bol stratil hlavu a pri úteku po schodoch 
šliapal jeden po druhom. Rozchádzal sa pomaly, 
niektoré skupiny sa už vzdialily, iné zasa kňazi 
závorami trochu zdržali. Hoci strach a úzkosť ne- 
bola rovnaká, predsa vcelku sa nedá opísať. 

0 poriadku a zmätku, ktorý tam panoval, mô- 
žeme si utvoriť obraz, keď si predstavíme veľké 
mravenisko pri plnej, pravidelnej činnosti, do kto- 
rého zrazu voľakto hodí kameň alebo zaryje doň 
palicou. Kým na jednom mieste sa všetko rozruší, 
na inom ide činnosť nerušene ďalej a prejavuje sa 
snaha aj na rozrušených miestach obnoviť pôvod- 
ný stav. 

Veľkňaz Kajfáš a jeho družina pri svojej zúfalej 
bezočivosti nestratili hlavu. Ako múdre predsta-. 
venstvo vzbúreného mesta predišli nebezpečenstvu 
hrozbami, rozdelením strán, nahováraním a roz- 
ličnými lesťami. Diabolskou zátvrdlivosťou a zdan- 
livým pokojom dosiahli toho, že nevypukol vše- 
obecný skazonosný zmätok a že mienka väčšiny 

ľudí si nevykladala tieto strašné výstražné zna- 
menia ako dôkazy Ježišovej nevinnej smrti. 

Aj rímska posádka pevnosti Antónia urobila 
všetko, aby udržala poriadok. Zdesenie a zmätok 
bol síce veľký, ale prerušenie sviatočných obra- 
dov nevyvolalo vzburu. Veľký plameň sa preme- 
nil na tlejúcu úzkosť. Farizeji sa už dodatočne 
pousilovali, aby aj tento tlejúci plamienok desu 
udusili. 

Takto to bolo vo všeobecnosti. Podrobnosti, na 
ktoré sa pamätám, boly tieto: Dva veľké stĺpy pri 
vchode do chrámovej svätyne, medzi ktorými vi- 
sela nádherná opona, sa zrútily. Ľavý na juh a 
pravý na sever. Priečna hrada na stĺpoch spadla 
a veľká opona sa roztrhla shora nadol po celej 
dĺžke a sosunula sa na dve strany. Táto záclona 
bola viacfarebná: červená, modrá, biela a žltá. 
Boly na nej nebeské kruhy a iné ornamenty, ako 
napr. kovový had. Svätyňa bola odhalená. Zo se- 
verného múru, pri Simeonovej modlitebnici vyva- 
lil sa mohutný kameň a klenba celá sa zrútila. 
V niektorých sieňach poklesla podlaha, prahy sa 
posunuly a stĺpy sa otriasly. 

Vo svätyni zjavil sa veľkňaz Zachariáš, ktorého 
zavraždili kedysi medzi chrámom a oltárom, a vy- 
riekol rozličné hrozby. Hovoril aj o smrti druhého 
Zachariáša,*) o smrti Jánovej a vôbec o vraždení 
prorokov. Vyšiel z otvoru, ktorý povstal po vy- 
padnutí kameňa pri Simeonovej cele, a prehovoril 
ku kňazom vo svätyni. 


*) Ide tu o otca Jána Krstiteľa. Podľa vyhlásenia Emmerichovej 
tohto Zachariáša dal zabiť Herodes v Jeruzaleme, pretože nechcel 
prezradiť, kde sa skrýva jeho syn. 

Starý kňaz, ktorý prorokoval v chráme pri Je- 
žišovom uvádzaní, mal praotca Šimona Justa, zbož- 
ného veľkňaza. Jeho dvaja synovia, ktorí zomreli 
v mladom veku, zjavili sa na kazateľnici ako du- 
chovia v nadprirodzenej veľkosti, hovorili hrozivé 
slová o zavraždení prorokov, o obeti, ktorá sa teraz 
končí a napomínali všetkých, aby prijali náuku 
Ukrižovaného. 

Pri oltári sa zjavil Jeremiáš a vyriekol výhraž- 
né slová: obeta sa skončila, začína sa nová obeta. 
Tieto zjavenia a reči na miestach, kde ich počul 
iba Kajfáš a kňazi, popreli a odtajili a pod prísnou 
kliatbou zakázali o nich hovoriť. 

Ale ešte nastal veľký huk: dvere svätostánku 
zrazu sa otvorily a bolo počuť hlas: 

— Poďme odtiaľto! 

A videla som anjelov odchádzať z chrámu.*) 
Oltár, na ktorom bolo kadidlo, sa rozkýval a jedna 
nádoba sa prevalila. Schránka na spisy sa roztvo- 
rila a písma sa rozsypaly. Zmätok sa stupňoval. 
Už ani to nevedeli, koľko je hodín. Nikodém, Jozef 
z Arimatie a ešte mnohí iní opustili chrám a odišli. 
Tu a tam ležaly mŕtvoly a pomedzi ľudí chodili 
vzkriesení mŕtvi, hovorili výhražné reči. Na rozkaz 
anjelov, ktorí vychádzali z kostola, vrátili sa do 
hrobov. 

Kazateľnica v priedsieni sa zrútila. 

Viacerí z tridsiatich dvoch farizejov, ktorí prišli 
na Kalváriu poslední, vrátili sa v tomto zmätku 
do chrámu. Nakoľko oni sa už pod krížom obrátili, 
tieto zjavenia ešte väčšmi nimi otriasly. Keď 


*) Vlastný chrám mal tri časti: predsieň, svätyňu a svätostánok. 

stretli Annáša a Kajfáša, robili im ostré výčitky 
a potom opustili chrám. 

Annáš, ktorý bol najväčším nepriateľom Ježišo- 
vým a už oddávna bol hlavným pôvodcom vše- 
tkých úkladov proti Ježišovi a jeho učeníkom a 
vyučil aj falošných svedkov, skoro zošalel od stra- 
chu. Motal sa v skrytých miestnostiach chrámu, 
behal z kúta do kúta. Videla som, ako ho odnášali 
v hrozných kŕčoch, za strašného revu do akejsi za- 
strčenej miestnosti, kde ležal obklopený niekoľký- 
mi svojimi prívržencami. Kajfáš ho raz silne objal, 
aby vlial doň odvahy, ale márne. Zjavy mŕtvych 
dohnaly ho na pokraj zúfalstva. 

Aj Kajfáš mal strach, ale pretože prebýval v ňom 
taký nadutý a hlavatý zloduch, nedával najavo 
svoju hrôzu. Vzdoroval všetkému a hrozivým zja- 
veniam božím a vlastnému zatajenému strachu 
opovážlivo sa vzpieral svojou pýchou a zlobou. Keď 
už nemohol pokračovať vo svätých obradoch, roz- 
kázal, aby zatajili všetky zjavenia a udalosti, o kto- 
rých každý ešte nevedel. On sám vyhlasoval a dru- 
hým kňazom kázal hlásať, že tieto znamenia božie- 
ho hnevu spôsobili prívrženci ukrižovaného Gali- 
lejčana, ktorí vošli nečistí do chrámu, a všetky 
tieto hrôzy vyvolali len nepriatelia Svätého záko- 
na, ktorý sa usiloval zvrátiť aj Ježiš. Veľa tu po- 
robil, vraj, Galilejčan svojím čarodejníctvom, 
ktorý zaživa i v smrti rušil pokoj chrámu. 

Takýmto spôsobom podarilo sa Kajfášovi mno- 
hých presvedčiť, iných zastrašiť hrozbami. Predsa 
mnohí boli hlboko otrasení a zatajili svoju mienku. 

Sviatky odročili, kým nebude chrám očistený. 
Veľa baránkov ostalo nažive. Ľudia sa pomaly 
roztratili. 

Zachariášov hrob pod kostolnými múrmi sa pre- 
padol a zavalil a zo stien povypadúvaly kamene. 
Zachariáš vyšiel z hrobu, ale sa už nevrátil doňho. 
Neviem, kde potom nechal svoju telesnú schránku. 
Vzkriesení synovia Šimona Justa vrátili sa do 
krypty pod chrámovým vrchom, keď Ježišovo telo 
chystali do hrobu. 

Kým sa toto dialo v chráme, v mnohých iných 
častiach Jeruzalema panovalo podobné zdesenie. 
Hneď po tretej hodine zavalilo sa veľa hrobov, 
najmä v severozápadných záhradných štvrtiach 
mesta. V niektorých hroboch videla som ležať za- 
vinuté mŕtvoly, v iných spráchnivelé šaty a kosti. 
Z daktorých hrobov vychádzal nepríjemný zápach. 
V Kajfášovom súdnom dome zrútily sa schody, na 
ktorých stál Ježiš, keď sa mu posmievali. V pred- 
sieni zrútila sa aj čiastka ohniska, kde začal Peter 
zapierať. Všetko bolo také spustošené, že museli 
zriadiť nový vchod. Tu sa zjavilo oživené telo veľ- 
kňaza Šimona Justa, z pokolenia ktorého pochá- 
dzal známy staručký Simeon. Toto zjavenie vyslo- 
vovalo hrozby pre nespravodlivý trest, ktorý tu 
vyniesli. Bolo tu viac členov rady. Tí, čo minulú 
noc vymohli Petrovi vstup do domu, obrátili sa a 
odišli k učeníkom do jaskýň. 

V Pilátovom paláci rozbil sa kameň a prepadlo 
sa miesto, kde Pilát ukázal Ježiša ľudu. Všetko 
sa chvelo a triaslo a v blízkom súdnom dome pre- 
padla sa celá miestnosť, kde boly pochované mlá- 
ďatká. V meste a na mnohých iných miestach rú- 
caly sa budovy a pukaly sa múry, ale ani jedna 
budova nebola úplne zničená. 

Zmätený a poverčivý Pilát bol taký prestrašený, 
že nevládal vykonávať svoje úradné povinnosti. 

Zemetrasenie otriaslo aj jeho palác. Pôda sa pod] 
ním vlnila a Pilát behal z izby do izby ako šialený,! 
Z predsiene mŕtvi mu vyhadzovali na oči nespra- 
vodlivé sudcovské skutky a protirečiaci si rozsu- 
dok. Myslel, že sú to bohovia proroka Ježiša a 
preto sa zatvoril do najtajnejšieho kúta svojho 
domu a okiadzal svojich bôžikov, všeličo im sľubo- 
val, len aby zneškodnili bohov Galilejčanových. 

Herodes vo svojom paláci priamo besnel. Dal 
pozatvárať všetky dvere a obloky. 

Na sto mŕtvych zo všetkých čias vyšlo zo zava- 
lených hrobov v Jeruzaleme a na okolí a väčšinou 
blúdili mestom po dvoch. Stavali sa do cesty sem- 
tam pobehujúcim Fuďom a stručnými káravými 
slovami dávali svedectvo o Ježišovi. Väčšina hro- 
bov ležala roztrúsená v údoliach, ale veľa hrobov 
bolo aj v nových mestských štvrtiach, najmä na 
severozápadnej strane v okolí záhrad, medzi nárož- 
nou vežou a vežou ukrižovania. Veľa zabudnutých 
hrobov bolo okolo chrámu a pod ním. 

Ale nie každá mŕtvola ožila, ktorá sa stala vidi- 
teľnou pri otvorení hrobov. Niektorá bola viditeľ- 
ná len preto, že ležala so vzkriesenými v spoloč- 
nom hrobe. Mnohí mŕtvi, ktorých duše poslal Ježiš 
z predsiene pekla na zem, vystúpili z hrobov a od- 
ložiac rubáš, odkryli si tvár a ako by sa vznášali 
vo vzduchu, šli po uliciach k domom svojich prí- 
buzných. Vošli do príbytkov a tam im vyčítali 
účasť na Ježišovom zabití. Videla som, ako sa nie- 
ktoré postavy, ktoré kedysi pútalo priateľstvo, 
schádzaly a chodily po dvoch po uliciach. Pre dlhé 
rubáše nemohla som pozorovať pohyby ich nôh. 
Zdalo sa, ako keby sa ľahko vznášaly nad zemou. 
Ruky malý ovinuté širokými plátenými pásmi, ale- 

bo sa im na nich opálaly široké a dlhé rukávy. Zá- 
voje s tvárí malý prehodené dozadu. Žlté, bledé, 
vyschnuté a vycivené tváre boly obrúbené dlhou 
bradou. Hlas malý nezvyčajný a cudzí. Jedinou 
známkou života bola ich reč a ich obchôdzky. 
Nedbalý na nič, čo sa okolo nich robilo. Zdaly sa 
iba čírym zvukom. Ich oblek bol všelijaký, podľa 
toho, v akej dobe žily, aký boli starí a aké bolo 
ich povolanie. Pri rázcestiach a križovatkách, kde 
sa pri pochode na Golgotu rozhlasoval rozsudok 
smrti nad Ježišom, sa zastavovali, hlásali slávu 
Ježišovu a odsudzovali jeho vrahov. Ľudia ostali 
stáť ďaleko od nich, načúvali a chveli sa a keď 
sa k nim postavy približovaly, zutekali. 

Na námestí pred Pilátovým palácom som po- 
čula, ako vykrikovaly hrozby. Pamätám sa na 
slovo: 

— Krvavý sudca! 

Ľudia utiekli do najvnútornejších kútov svojich 
príbytkov a tam sa poschovávali. Po meste bol 
veľký strach. 

Okolo štvrtej hodiny mŕtvi sa vrátili do svojich 
hrobov. Ale po vzkriesení Pána Ježiša mnohí 
z nich znova ožili. 

Obrady obetovania sa prerušily a všade panoval 
zmätok. Len malá časť ľudí jedla v ten večer veľ- 
konočného baránka. 

Zatmenie a zemetrasenie videla som nielen 
v Jeruzaleme a na jeho okolí, ale aj v iných kon- 
činách krajiny, ba videla som, ako sa rozširovalo 
zdesenie a pustošenie aj vo veľmi vzdialených 
miestach. Aj dnes sa ešte pamätám na tieto uda- 
losti: V Tirze sa zrútily veže väznice, z ktorej ke- 
dysi Ježiš vykúpil väzňov, a ešte iné budovy. Na 

kraji Chabul utrpelo veľa obcí veľké škody. V cel 
lom Galilejsku, kde Ježiš najviac chodil, videla 
som, ako sa v mnohých dedinách rúcaly domy a 
pochovaly pod troskami ženy a deti. Utrpely naj| 
mä domy tých farizejov, ktorí s veľkou nenávi- 
sťou prenasledovali Pána a teraz cez sviatky boli 
v Jeruzaleme. 

Veľmi bolo zničené okolie jazera Galilejského. 

V Kafarnaume sa zrútilo veľa budov. Dedina o- 
trokov, ktorá ležala medzi záhradou Tiberiovou 
a záhradou kafarnaumského stotníka Jerobábela, 
bola takmer celá spustošená. Odtrhol sa celý skal- 
natý výbežok pred peknými záhradami stotníko- 
vými pri Kafarnaume, voda z jazera zaplavila 
celé údolie a priblížila sa až ku Kafarnaumu, hoci 
mesto bolo vzdialené na dobrú polhodinu. Petrov 
dom a dom Panny Márie pri Kafarnaume, smerom 
k jazeru, ostaly nedotknuté. 

Jazero bolo silne rozbúrené, brehy na niekto- 
rých miestach sa zrútily a objavily sa na iných 
miestach. Jeho tvar sa nápadne zmenil: priblížilo 
sa k terajšej svojej podobe. Veľká zmena nastala 
najmä na južnom konci, hneď pod Taricheou, kde 
dlhá, čierna kamenná hrádza, kade chodily aj 
vozy, oddeľovala jazero od močiara a dávala vý- 
toku Jordána pevný smer. Táto hrádza sa prelo- 
mila a nastalo tam Veľké spustošenie. 

Na východnom brehu jazera, kde kedysi zahy- 
nuly vo vode ošípané obyvateľov Gergezy, pre- 
padlo sa veľa násypov. Podobne i v Gergeze, v Ge- 
raze a v celom okrese Chorazinskom. Hora, kde 
Ježiš po druhý raz rozmnožil chlieb, sa zatriasla 
a kameň, na ktorom sa stal zázrak, sa rozdvojil- 

V Panease a v jeho okolí zrútilo sa tiež veľa dby 


300 



mov. V provincii Dekapolis prepadly sa celé po- 
lovice miest a veľa ázijských obcí utrpelo veľké 
Škody, napr. Nikea, ale najviac to postihlo dediny 
na východe a severovýchod od Paneasu. Aj v Hor- 
nom Galilejsku som videla veľké skazy a väčšina 
farizejov, keď sa navrátila zo sviatkov, našla svoj 
domov v smutnom položení. Mnohí sa ešte v Je- 
ruzaleme dozvedeli o týchto škodách a preto aj 
Ježišovi nepriatelia stíchli až do časov poturíčnych 
a neopovážili sa robiť nepríjemnosti cirkevnej 
obci Ježišovej. 

Na hore Garizim videla som kostol veľmi poru- 
šený. Nad studňou stála tam pohanská modla, 
ktorá aj so strechou, ktorá bola nad ňou, padla 
do studne. V Nazarete sa zrútila polovica synagó- 
gy, z ktorej kedysi vysotili Ježiša, a zrútila sa do 
údolia aj tá časť vrchu, odkiaľ ho vtedy chceli 
shodiť. 

Podaktoré hory, doliny a mestá stály sa obeťou 
ohromnej skazy. Aj v koryte Jordána nastalo veľa 
zmien, lebo otrasom jazerných brehov a malých 
riek, vlievajúcich sa do jazera, vznikly prekážky 
a zmenily povodie, takže tok Jordána od tých 
čias na viacerých miestach značne sa líšil od skor- 
šieho toku. V Machere a v iných Herodesových 
mestách bol pokoj. Tento kraj ostal za okruhom 
hrozby a trestu. Je to podobne ako s tými mužmi, 
ktorí v Getsemanskej záhrade nepadli na zem a 
preto ani nevstali.*) 

V niektorých krajoch, kde bolo veľa zlých du- 


*) Pán nechcel hovoriť s Herodesom rečou zázračných prírodných 
■javov, práve tak, ako nechcel prinútiť k pádu svojich smrteľných 
nepriateľov na hore Olivovej, pretože boli zatvrdili v hriechu. 

chov, videla som, ako sa prepadly v húfoch dď! 
hlbín spolu s rúcajúcimi sa budovami a horamij 
Záchvevy zeme mi pripomínaly svíjanie sa nepria-l 
teľov, keď cítia, že musia ustúpiť. Keď sa v Ger-J 
geze odtrhol skalnatý výbežok, s ktorého sbehli 
kedysi do močiara popri jazere diabli spolu so 
stádom sviň, videla som, ako sa zároveň so skalami 
rúti do hlbín veľký húf zlých duchov sťa nejaký 
hrozivý mrak. 


Udalosti, ktoré sa odohraly hneď po Ježišovej smrti 
Jozef z Arimatie vypýta si Ježišovu mŕtvolu 

Len čo po týchto hrozných udalostiach nastalo 
v Jeruzaleme aké-také uspokojenie, k prestrašené- 
mu Pilátovi sa hrnuly zprávy so všetých strán 
o tom, čo sa stalo. Aj židovská rada mu odká- 
zala svoje rozhodnutie, aby ukrižovaným dal zlá- 
mať kosti a sňať s kríža, aby tam neostali visieť cez 
sobotu. Preto vyslal Pilát na popravisko katov. 

Hneď nato som videla ísť k Pilátovi Jozefa 
z Arimatie, člena rady. Už sa dozvedel o Ježi- 
šovej smrti a dohovoril sa s Nikodémom, že Pá-J 
novu mŕtvolu pochovajú v jeho záhrade, neďaleko 
Kalvárie, do nového hrobu, vykresaného v skale- 
Myslím, že som ho už videla vonku pred bránou, 
ako sa na všetko dozvedal. Jeho ľudia už boli 
v záhrade vyčistili hrob a dávali do poriadku nie- 
ktoré veci. Nikodém obstarával plachty a voňavé 
korenie a čakal na Jozefa. 

Jozef našiel Piláta vo veľkom zmätku a strachu. 
Otvorene a smelo ho požiadal, aby mu dovolil 
sňať s kríža telo Ježiša, kráľa židovského, lebo ho 



chce pochovať vo svojej hrobke. Piláta ešte väčšmi 
rozrušilo, že popredný muž tak naliehavo žiada, 
aby mohol uctiť Ježišovo telo, ktoré on dal tak 
potupne ukrižovať. Ježišova nevina ho trápila 
ešte viac, ale zakrýval svoj zmätok a pýtal sa: 

— A už umrel? 

Iba pred niekoľkými minútami poslal katov, 
aby ukrižovaným polámali kosti a tak ich usmr- 
tili. Dal si teda zavolať stotníka Abenadara, ktorý 
sa vrátil z jaskýň, kde sa rozprával s niekoľkými 
učeníkmi. Abenadar prišiel a opýtal sa ho, či už 
umrel kráľ židovský. Nato mu Abenadar rozprá- 
val, ako Pán o tretej zomrel, o jeho posledných 
slovách a hlasitom výkriku, o zemetrasení a puk- 
nutí skaly. Pilát sa navonok iba čudoval, že Ježiš 
tak skoro umrel, lebo ukrižovaní obyčajne dlhší 
.čas ostali nažive. Vnútri ho však opanovala úzkosť 
a strach nad shodou úkazov s Ježišovou smrťou. 
Aby azda okrášlil svoju predošlú ukrutnosť, bez 
meškania vystavil Jozefovi rozkaz, podľa ktorého 
mu daruje mŕtvolu kráľa židovského a dovoľuje 
mu, aby ju sňal s kríža a pochoval. Miestodržiteľ 
bol rád, že môže čosi vykonať naprotiveň veľkňa- 
zom, ktorí by boli veľmi radi dali Ježiša zahrabať 
bez všetkej pocty s obidvoma lotrami. Pilát aj ko- 
hosi vyslal, pravdepodobne samého Abenadara, 
lebo som ho videla pri kríži, keď Ježiša snímali 
s kríža. 

Jozef z Arimatie odišiel od Piláta a odobral sa 
k Nikodémovi, ktorý ho už čakal u dobrosrdečnej 
ženy, ktorej dom stál v širokej ulici, hneď vedľa 
úzkej uličky, kde sa dostalo Ježišovi hneď na po- 
čiatku krížovej cesty toľkej potupy. Rastliny a ko- 
renie, potrebné na balzamovanie, nakúpil Niko- 

dém u tejto ženy, ktorá obchodovala s koreninami. 
Ostatné veci, ktoré nemala na sklade, šatky a pol 
vojníky na zavinutie tela, nakúpila a priniesla] 
domov. Všetky veci pekne zabalila, aby ich mohol 
Nikodém pohodlne odniesť. Jozef ešte kdesi odi- 
šiel a kúpil veľmi peknú a jemnú bavlnenú plach- 
tu, šesť lakťov dlhú a niekoľko lakťov širokúl 
Sluhovia priniesli z Nikodémovej kôlne rebrík, 
kladivá, kliešte, vrecia s vodou, vedrá, huby a ešte, 
všeličo, čo bolo k práci potrebné. Menšie veci na- 
ložili na ľahké nosidlá, na akých asi odniesli uče- 
níci mŕtvolu Jána Krstiteľa z Machareura, Hero- 
desovho zámku. 


Otvorenie Ježišovho boku. Zlámanie kosti lotrov 

Medzitým na Golgote bolo ticho a smutno. Ľud 
sa bojazlivo rozišiel a schoval. Ježišova Matka, 
Ján, Kleofášova žena Mária, Magdaléna a Salome 
striedavo stáli a sedeli so zahalenou tvárou naproti 
krížu a trúchlili. Na hrádzi sedelo niekoľko voja- 
kov. Kopije mali pri sebe zabodnuté do zeme a 
rozprávali sa so svojimi druhmi, ktorí stáli opo- 
diaľ. Kassius chodil na koni sem a tam. Nebo bolo 
zamračené a na celú prírodu zaľahol hlboký smú- 
tok. Vtom prišli šiesti drábi, priniesli so sebou 
rebríky, lopaty a povrazy a ťažké trojboké železne 
tyče na zlámanie kostí. 

Keď kati vošli do kruhu, Ježišovi priatelia tro- 
chu ustúpili. Pannu Máriu zachvátila nová drásäS 
júca úzkosť, že kati budú ubližovať Ježišovmul 
telu ešte aj na kríži, lebo vystúpili na kríž, ohma- 
tali telo a tvrdili, že Ježiš sa iba robí mŕtvym. Keď 

však videli, že telo je celkom vychladnuté a stuh- 
nuté a Ján na žiadosť Panny Márie prosil vojakov, 
nechali začas Pánovo telo na pokoji. Zdalo sa však, 
že nie sú presvedčení o Ježišovej smrti. Potom 
vystúpili po rebríku na kríže lotrov. Dvaja s ostrý- 
mi železnými drúkami zlámali obom lotrom ra- 
menné kosti pod lakťom i nad ním a tretí to isté 
urobil s hnátami na nohách. Gezmas úžasne reval, 
lebo mu troma údermi prerazili aj hrudník. Diz- 
mas tíško nariekal a umrel v mukách a stal sa pr- 
vým smrteľníkom, ktorý opäť uvidel svojho Spasi- 
teľa. Potom rozviazali povrazy a spustili telá na 
zem a povrazmi ich odvliekli do doliny medzi 
kopec a mestské hradby a zahrabali. 

Drábi ešte vždy pochybovili o Ježišovej smrti. 
Keď Ježišovi verní videli ukrutné lámanie kostí, 
ešte väčšmi sa báli, že sa kati vrátia. Avšak pod- 
dôstojník Kassius, dvadsaťpäťročný, nerozvážny 
a náromne horlivý vojak, ktorého hlúpe a škuľavé 
oči a dôležité správanie sa vzbudzovalo posmech 
medzi jeho podriadenými, odrazu sa dal strhnúť 
k podivnej horlivosti. Potupná ukrutnosť a suro- 
vosť katov, smútok a strach zbožných žien a mi- 
losť svätej horlivosti, ktorá sa v ňom náhle vzbu- 
dila, učinila ho vykonávateľom proroctva. Vytiahol 
svoju kopiju, pripevnil na ňu hrot, a obrátiac 
koňa, cvalom vystúpil na kopček, ktorý bol taký 
úzky, že sa tam kôň sotva mohol obrátiť. Videla 
som, ako zastavil koňa pred puklinou. Stojac me- 
dzi krížom pravého lotra a krížom Ježišovým, 
ktorý mu bol teraz po pravej strane, chytil kopiju 
do oboch rúk a takou silou ju bodol hore do v pad- 
nutého pravého boku svätého tela cez vnútornosti 
a srdce, že hrot kopije na ľavej strane spôsobil 


20 Ajhľa, človekl 

malú ranu. Keď potom prudko vytiahol z tela kol 
pijú, zo širokej rany Ježišovho pravého boku vra 
razil veľký prúd krvi a vody a zasiahol Kassiovu 
hore obrátenú tvár spásou a milosťou. Soskočií* 
e koňa, vrhol sa na holená, bil sa v prsia a hlasité 
vyznával Ježiša pred všetkými prítomnými. 

Panna Mária a ostatní, ktorí sa uprene pozerali 
na Ježiša s úzkosťou sledovali Kassiov náhly čin. 
Pri bodnutí bolestne vykríkli a pribehli ku krížu. 
Mária cítila ako železo prechádza telom, ani čo 
by bola kopija prebodla jej vlastné srdce a padla 
svojim priateľkám do rúk. Kassius na kolenách 
hlasne vyznával Ježiša a plesajúc oslavoval Boha, 
lebo uveril. Duch sa mu osvietil a teraz videl čisté 
a jasne. Telesné oči sa mu uzdravily a otvorily 
práve tak ako duševné. Nato všetkých sa zmocnila 
posvätná úcta k Vykupiteľovej krvi, ktorá sa pe- 
nila a spolu s vodou napĺňala jamky skalnatej 
pôdy pod krížom. Kassius, Mária, zbožné ženy 
a Ján zachytávali ju do nádob a fliaš, ktoré mali 
so sebou, a stierali ju šatkami.*) 

Kassius sa celkom zmenil. Tvár sa vyrovnala, 
bol hlboko dojatý a pokorný. Aj vojaci boli po- 
hnutí zázrakom, ktorý sa s ním stal. Padli na ko- 
lená, bili sa v prsia a vyznávali Ježiša. Krv a voda 
hojne stekala z Pánovho otvoreného boka. Sbie- 
rali ju s hlbokou úctou a slzy Panny Márie a Mag- 
dalénine padaly do nej. Drábi sa už nevrátili, lebo 


*) Emmeriehová rozprávali aj toto: „Kassius, ktorého pokrstili na 
Longína, neskoriie ako kňaz hlásal Krista a svätá krv nosil vždy >° 
sebou. Bola zaschnutá a naili z nej niečo v jeho hrobe v istom talian- 
skom meste, neďaleko odtiaľ, kde žila sv. Klára. V tomto mestečka 
je zelenkasté jazero s malým ostrovkom. Zaiste ta odviezli Kassiove 
pozostatky.” Emmeriehová — zdá sa — mysli tu na Mantuu, kde ■■ 
skutočne udržuje takáto povesí. Srovnaj: Acta Sanctorum, 15. marca. 

medzitým dostali od Piláta rozkaz, aby sa nedotý- 
kali Ježišovej mŕtvoly, pretože ju daroval Joze- 
fovi z Arimatie. 

Kassiova kopija pozostávala z viac kusov, ktoré 
zapadaly do seba. Keď bola složená, vyzerala ako 
silná hrubá tyč s hladkou rukoväťou hruškovité- 
ho tvaru. Na horný koniec sa vkladal hrot a keď 
sa mala kopija používať na spodku sa vytiahly dve 
pohyblivé, ostré, ohnuté železá. 

Všetko toto pri Ježišovom kríži stalo sa po štvr- 
tej hodine, zakiaľ Jozef z Arimatie a Nikodém 
obstarávali veci, ktoré potrebovali k pohrebu. Keď 
sa Ježišovi priatelia na Golgote dozvedeli od Jo- 
zefových sluhov — ktorí šli dať do poriadku hrob- 
ku, — že Jozef s Pilátovým dovolením sníme Je- 
žišovo telo s kríža a pochová ho v hrobke vo svojej 
záhrade, Ján so ženami odišiel hneď do mesta na 
horu Sion, aby si Panna Mária mohla trochu od- 
počinúť. Sám chcel tiež priniesť niektoré potrebné 
veci. Panná Mária mala totiž malý príbytok v boč- 
nom stavisku Večeradla. Nešli však cez najbližšiu 
bránu, ale južnejšie cez tú, ktorá vedie k Betle- 
hemu. Bližšia brána bola zamknutá a obsadená 
vojakmi, ako si to žiadali farizeji v obavách pred 
vzburou ľudu. 

Niekoľko miestopisných údajov o starom Jeruzaleme*) 

Na východnej strane Jeruzalema prvá brána 
južne od juhovýchodného rohu chrámu viedla d* 


•) Miestopisné údaje Kataríny Emmerichovej sa presne shodnjá 
■ mien topienými záznamami a mapami, ktoré vyhotovil P. Šimon Stoek 
t, 1888 a 1889 po presnom skúmaní svätých miest jeruzalemských, 

predmestia Ofela. Brána, ktorá stála najbližšie k 
severovýchodnému rohu chrámu, volala sa Ovčia. 
Medzi týmito dvoma bránami zriadili nedávno 
ešte jednu pred Kristovým ukrižovaním, vedúcu 
k uliciam, ktoré sa tiahly sem a ta po východnej 
stráni chrámového návršia. Obývali ich najviac 
kamenári a iní robotníci. Domy týchto ulíc boly 
prilepené k základným múrom chrámu. Domy 
obidvoch ulíc patrily väčšinou Nikodémovi, ktorý 
ich dal postaviť. Nájomníci-kamenári platili ná- 
jomné v hotovosti alebo ho odpracovali, lebo boli 
s Nikodémom a jeho priateľom Jozefom z Arima- 
tie v stálom spojení. Jozef mal totiž vo svojej do- 
movine veľké kameňolomy a obchodoval s kame- 
ňom. Nikodém nedávno dal k týmto uliciam vy- 
staviť novú peknú bránu. Volali ju bránou Moria- 
hovou. Keď ju dostavali, Ježiš šiel cez ňu po prvý 
raz na Kvetnú nedeľu. Prechádzal teda cez Ni- 
kodémovu novú bránu, cez ktorú dovtedy ešte nik 
neprešiel, a bol pochovaný v novej Jozefovej hrob- 
ke, v ktorej pred ním ešte nikto neležal. Túto 
bránu v neskorších časoch zamurovali a vznikla 
o nej povesť, že raz budú cez ňu prechádzať kre- 
sťania. Ešte dnes je v tej štvrti zamurovaná brána, 
ktorú Turci nazývajú Zlatou. 

Keby bolo možné prejsť cez hradby, priama ce- 
sta od Ovčej brány západným smerom vyústila by 
medzi severozápadným okrajom Siona a medzi 
Golgotou. Od tejto brány po Golgotu cesta vo 
vzdušnej čiare trvala by asi trištvrte hodiny, od 
Pilátovho Paláca po Golgotu asi 40 minút. 

Hrad Antónia stojí na severozápadnom okraji 
kostolného návršia na vyčnievajúcom brale. Keď 
zabočíme z Pilátovho paláca západným smerom 



vľavo popod oblúk, stojí hrad po ľavej strane. Na 
jednom múre pevnosti je otvorený, vysoko ležiaci 
priestor, s ktorého možno vidieť až na námestie. 
Odtiaľ občas vyhlasoval Pilát všeličo ľudu, napr. 
nové zákony. 

Za krížovej cesty mestom mal Ježiš častejšie 
Kalváriu po pravej strane. (Ale čiastočne Ježišova 
cesta šla akiste juhozápadným smerom.) Ježišova 
cesta viedla cez bránu vnútorných hradieb, ktoré 
sa tiahly k Sionu. Táto časť mesta ležala veľmi vy- 
soko. Za týmito hradbami na západ ležala mestská 
štvrť, v ktorej bolo viac záhrad ako domov. Pri 
vonkajších múroch sú aj pekné hroby s murova- 
nými prístupmi, umelecky kresanými; často boly 
nad nimi zriadené milé záhradky. V týchto konči- 
nách stál aj Lazárov jeruzalemský dom. 

Naproti Nárožnej veži, kde sa vonkajšie západ- 
né hradby obracajú na juh, rozprestierajú sa pek- 
né záhrady, ktoré patria k Lazárovmu domu, a 
siahajú až k múrom. Myslím, že pri veľkej Ovčej 
bráne viedla do týchto záhrad cez hradby aj malá 
súkromná bránka. So svolením Lazárovým často 
prechádzal cez ňu Ježiš so svojimi priateľmi. Pri 
severozápadnom rohu vedie táto brána k Betsure, 
ktorá leží severnejšie než Emauzy a Joppe. 

Severne od vonkajších mestských hradieb leží 
viac kráľovských hrobiek. Táto západná čiastka 
mesta, dosiaľ málo zastavaná, leží najnižšie. Sme- 
rom k hradbám má mierny spád a v ich blízkosti 
trochu stúpa. Na týchto vyššie položených mie- 
stach rozprestieraly sa pekné záhrady a vinice. Za 
nimi na vnútornej strane múrov vedie široká* 
dláždená cesta, schodná pre vozy. Od nej vedú 
výstupky k múrom a k vežiam, pretože zvnútra 

nemajú výstupy ako naše veže. Za hradbami, mi- 
mo mesta, svažuje sa k údoliu ešte jedna stráň, 
takže múry okolo tejto nízko položenej štvrte ako 
by sa tiahly na vysokých násypoch. Na vonkajšom 
svahu pred hradbami sú ešte záhrady a vinice. Je- 
žišova krížová cesta neviedla cez mestskú záhrad- 
nú štvrť. Tieto kraje na konci jeho cesty ležaly 
trochu severne napravo. Odtiaľto prichádzal Ši- 
mon Cyrénsky a zahol potom na krížovú cestu. 
Brána, cez ktorú viedli Ježiša, neobracala sa pria- 
mo na západ, ale asi na tú stranu, kde býva slnko 
o štvrtej hodine popoludní, teda na juhozápad. 

Keď vyjdeme bránou, hradby po ľavej strane, 
tiahnu sa na malom kúsku južným smerom, potom 
6a zahnú na západ a zasa pokračujú južným sme- 
rom okolo Sionu. Vľavo od týchto hradieb, sme- 
rom k Sionu stojí mohutná veža, ktorá vyzerá 
ako pevnosť. Na tej strane, veľmi blízko k bráne, 
ktorou vyšiel sprievod na Golgotu, stojí druhá 
veža. Medzi týmito dvoma vežami je najmenšia 
vzdialenosť. Druhá veža je obrátená na západ do 
údolia a cesta od nej naľavo vedie trochu južným 
smerom k Betlehemu. 

Za bránou, ktorou Ježiša vyviedli, zabočuje ce- 
sta na sever ku Kalvárii, ktorá 6a na východnej 
strane svažuje strmo k mestu, na západnej strane 
mierne. Cez ňu na západ bolo vidieť kus cesty, ve- 
dúcej do Emauz. Tu pri ceste je lúka, kde som 
videla Lukáša sbierať rastliny, keď po Ježišovom 
zmŕtvychvstaní šiel s Kleofášom do Emauz a keď 
sa im zjavil Ježiš. Ježiš na kríži díval sa na seve- 
rozápad. Keď si otočil hlavu trochu vpravo, mohol 
vidieť kus z hradu Antónia. Na východ a na sever 
od Kalvárie prestieraly sa tiež záhrady, hroby a 

vinice až po hradby. Kríž bol zakopaný v severnej 
časti na úpätí Kalvárie. Odtiaľ na severovýchod 
rozprestierajú sa tiež pekné terasovité vinice. Keď 
sa pozeráme s miesta, kde stál kríž, južným sme- 
rom, pred Dávidovým hradom vidieť Kajfášov 
dom. 

Pomenovanie „Hora lebiek" 

Keď som sa zamyslelan ad rozličnými menami 
skaly, kde ukrižovali Ježiša: Golgota, Kalvária, 
Miesto lebiek, dostalo sa mi o tomto mieste po- 
robného výkladu, a to od Adama až po Krista. Ešte 
sa pamätám na toto: 

Videla som, ako v jaskyni, v ktorej sa Ježiš kr- 
vou potil, nariekal Adam, keď ho vyhnali z raja. 
Videla som, ako Boh sľúbil Eve syna Seta v bet- 
lehemskej jaskynnej maštaľke a ako sa tu Set aj 
skutočne narodil. Eva bývala aj v tých jaskyniach 
pri Hebrone, kde neskoršie postavili essénsky 
kláštor Masfa. 

Neskoršie, po potope, videla som okolie Jeru- 
zalema celkom inakšie. Bol to pustý, temný, skal- 
natý kraj. Celkom hlboko pod Kalváriou (za po- 
topy privalil sa sem veľký balvan) videla som hrob 
Adama a Evy. Chýbala jedna lebka a polovica 
kostry a hlboko pod zemou ležala ešte jedna lebka 
na kostre, ku ktorej nepatrila. 

Viac ráz som videla, že kosti Adama a Evy ne- 
ostaly všetky v hrobe. Niekoľko z nich mal so se- 
bou Noe v arche a tieto sa potom dedily s pokole- 
nia na pokolenie. Videla som, že Noe, ba aj Abra- 
hám pri obetovaní vždy vyložili na oltár niekoľko 



kostí Adamových a pripomínali Bohu jeho zasľú- 
benie. Keď Jakub daroval Jozefovi pestré rúchoS 
odovzdal mu aj Adamove kosti ako svätú pa- 
miatku. Jozef ich nosil stále na hrudi, takže sa 
dostaly i s pozostatkami Jozefovými do prvej po- 
svätnej skrinky, ktorú synovia Izraela odniesli so 
sebou z Egypta. Videla som veľa podobných vecí, 
čiastočne som ich zabudla, čiastočne ich nestačim 
teraz vyrozprávať. 

O pôvode pomenovania „Hora lebiek” bolo 
mi zjavené toto: 

Dívala som sa na Kalváriu za čias proroka Eli- 
zea. Nebola taká ako za čias Ježišových. Bol to 
kopec s múrami a jaskyňami, podobnými hrohkám. 
Videla som proroka Elizea sostupovať do hĺbky; 
z kamenného koryta, v ktorom boly kosti, vyberal 
lebku. Videla som pri ňom stáť postavu anjela, 
ktorý mu povedal: „Toto je Adamova lebka”. Pro- 
rok ju chcel vytiahnuť, ale postava pri ňom mu 
v tom bránila. Na tejto lebke som videla niekoľko 
riedkych žltých vlasov. Aj to som sa dozvedela, že 
miesto bolo pomenované „Horou lebiek” podľa 
prorokovho rozprávania. Ježišov kríž stál presne 
nad Adamovou lebkou a dozvedela som sa, že je to 
stred zeme,*) pričom som počula spomínať miery 
a čísla na všetky strany sveta. Zabudla som ich 
však, ako aj iné podrobnosti a celú súvislosť. Sama 
som videla stred zeme, ako keby som sa bola naň 
dívala shora. Všetko bolo vidieť oveľa jasnejšie 
ako na mapách. Videla som krajiny, hory, púšte, 


*) Miesto KristoTho kríži je stredom rykúpeného sveta od kliitby 
hriechu. Odtiaľto si rozlievajú lúče milosti na vietky strany iTCta. 



rieky, mestá, dediny, vzdialené práve tak zreteľne 
ako tie najbližšie.*) 


Sostúpenie do predpeklia 

✓ 

Keď Ježiš s veľkým hlasom vypustil svoju svätú 
dušu, videla som ju ako svetelný zjav, obklopený 
mnohými anjelmi, medzi nimi aj Gabrielom, so- 
stúpiť pri kríži do zeme. Jeho božská prirodzenosť 
však ostala spojená s telom, visiacim na kríži, 
s jeho duchom. Neviem vyjadriť, spôsob ako sa to 
stalo. Miesto, kde odletela Ježišova duša, videla 
som v troch čiastkach, ako tri svety a mala som 
pocit, že sú to sférické priestory, oddelené od seba 
akýmsi medzipriestorom. 

Pred predpeklím bol svetlý, takrečeno zelenka- 
stý, jasný priestor. To bol onen priestor, kde ví- 
davam vkročiť duše, vyslobodené z očistca, prv, 
než vojdú do neba. Predpeklie, kde boli tí, čo ča- 
kali na spasenie, bolo obklopené šedivou, hmlistou 
sférou a delila sa na rozličné kruhy. Spasiteľ v 
skvejúcom sa svetle, sprevádzaný triumfálnym 
sprievodom anjelov, prenikol cez dva takéto kruhy. 
Ľavý obopínal patriarchov až po Abraháma, pravý 


*) Treba tu poznamenať, že rozprávateľka za štyri roky, za kto- 
rých zaznačovali jej videnia, podala veta obrazov o prvých dobách 
svätých miest. Videla tieto miesta v ich rozkvete a v ich úpadku, ako 
boly uctievané tajne, alebo verejne, ba aj ona sama ich uctievala vo 
svojich videniach. Videla kamene a skaly, ktoré boly svedkami Pá- 
novho utrpenia a zmŕtvychvstania. KecT kráľovná svätá Helena skú- 
mala sväté miesta a dala k úcte svätého hrobu vystavať kostol, uložili 
ich v jednej z miestností tohto kostola a poverili mesto, aby ich 
opatrovalo. Vo svojich videniach s úctou sa dívala na miesto, kde 
stál svätý kríž, miesto hrobky a aj samotný svätý hrob. Na vietkých 
týchto miestach neskoršie postavili kostoly. 

zbožné duše až po svätého Jána Krstiteľa. Ježiš 
prechádzal cez ne. Eešte ho nepoznali, ale všetci 
boli naplnení radosťou a očakávaním. Zdalo sa, 
ako keby sa rozširovali tieto clivé a stiesnené prie- 
story túžob. Ako keby do nich prenikal osviežu- 
júci vzduch, jas a rosa spasenia. Všetko sa dialo 
rýchlo ako pofukovanie vánku. 

Keď Pán prešiel týmito dvoma sférami, sostúpil 
do zahmleného priestoru, kde boli naši prarodičia 
Adam a Eva. Oslovil ich a oni ho oslavovali s ne- 
vysloviteľným nadšením. Ztadiaľto prešiel Pán 
so svoji sprievodom a s prarodičmi do kruhu, kde 
boli praotcovia, ktorí žili v dobách pred Abrahá- 
mom. Tento priestor sa podobal očistcu, lebo tu 
boli aj zlí duchovia, ktorí rozmanitým spôsohom 
znepokojovali a sužovali niektoré duše.*) Anjeli 
zaklopali a rozkázali, aby otvorili bránu. Boly tu 
dvere, lebo sa sem vchádzalo, bola tu brána, lebo 
miesto bolo uzavreté, klopalo sa, lebo sa oznamo- 
val príychodval príchod. Zdalo sa mi, ako keby 
anjeli boli zavolali: 

— Otvorte brány! Odomknite dvere! 

Ježiš vstúpil triumfálne. Zlí duchovia ustúpili 
pred ním a kričali: 

— Čo chce s nami? Čo tu hľadáš? Chceš azda 
teraz nás ukrižovať? Ale anjeli ich sviazali a hnali 
pred sebou. Tieto duše Ježiša veľmi nepoznaly a 
vedeli o ňom veľmi málo. Keď sa im však zjavil, 
spievaly mu chválospevy. 

Teraz sa obrátil duch Pána k pravému kruhu, 


*) Píl otázku, či ▼ očistci diahli sužujú trpiace duše, odpovedaj* 
teológovia. Cirkev sa k tejto otázka oevjslovila, môžeme to teda 
veriť, ale nemusíme. 

k ozajstnej predsieni pekla a našiel pred ňou dušu 
pravého lotra s pravého boku, ako vchádzala v 
sprievode anjelov do lona Abrahámovho a dušu 
lotra s Favého boku, ktorú vliekli zloduchovia do 
pekla. Ježišov duch ich oslovil, potom sprevádza- 
ný zástupom anjelov, spasených duší a zavrhnu- 
tými zloduchmi, vošiel do lona Abrahámovho. 

Zdalo sa mi, že tento priestor je vyššie. Ako 
keby človek chodil po cintoríne a vychádzal zpod 
zeme do chrámu. Spútaní zlí duchovia sa vzpierali, 
nechceli vojsť, ale anjeli ich voviedli násilím. Tu 
boli všetci zbožní Izraeli: zľava patriarchovia, 
potom Mojžiš, sudcovia, králi. Zprava proroci a 
Ježišovi predkovia a príbuzní až po Joachima, Jo- 
zefa, Zachariáša, Alžbetu a Jána Krstiteľa. V tom- 
to priestore neboli zlí duchovia a nebolo tu iného 
súženia okrem túžby po sľube, ktorý sa teraz spl- 
nil. Nevysloviteľná rozkoš a blaženosť naplnila 
duše, ktoré pozdravovaly a zbožňovaly svojho Spa- 
siteľa a sputnaní zloduchovia boli prinútení pri- 
znať pred nimi svoju hanbu. Veľa duší poslal Pán 
na zem, aby sa spojily so svojím telom a vydávaly 
o ňom viditeľné svedectvo. V tom čase v Jeruza- 
leme vstalo z hrobu veľa mŕtvych. Zjavily sa ako 
putujúce mŕtvoly, ktoré potom zasa složily svoje 
telo do zeme, ako sa súdny posol vyzlečie z uni- 
formy, keď vykoná rozkaz svojich predstavených. 

Videla som teraz Spasiteľov sprievod sostúpiť 
do hlbšej sféry, kde boli zbožní pohani. Bol to 
akýsi očistec pre tých, ktorí tušili pravdu a túžili 
po nej. Pretože uctievali aj modly, boli medzi ni- 
mi aj zloduchovia. Videla som, že po Ježišovom 
príchode zlí duchovia museli doznať svoje klam- 
stvá. Dobré duše dojímavou radosťou vzdávaly 


hold Vykupiteľovi. Aj tu spútali diablov a hnali 
ich ďalej. 

Videla som, že Ježišov triumfálny pochod pre- 
šiel veľkou rýchlosťou viac miest, kde boly duše 
zomrelých, oslobodzoval ich a konal ešte všeličo 
iného, čo vo svojom úbohom položení neviem vy-j 
rozprávať. 

Nakoniec som videla Pána približovať sa s mi- 
moriadnou vážnosťou k jadru hlbín: k peklu. 
Zjavilo sa mi ako nesmierne veľké, strašne čierne, 
skalnaté stavisko kovového lesku, ktorého vchod 
tvorily ohromné, desivé, čierne brány so závora- 
mi, vzbudzujúce úžasnú hrôzu. Bolo počuť zavý- 
janie a hrozný rev, brány sa vytrhly a zjavil sa 
hrôzostrašný, temný svet. 

Ako som vídavala domovinu blažených ako me- 
sto v podobe nebeského Jeruzalema, v ktorom 
podľa stupňa blaženosti boly rozličné zámky, zá- 
hrady, plné obdivuhodných stromov a kvetov naj- 
rozličnejších druhov, tak som videla aj peklo ako 
súvislý svet, ktorý pozostáva z rozličných budov, 
námestí a krajín. Cieľom však bol opak blaženosti: 
muky, útrapy a súženia. Kým sa vo vlasti blaže- 
nosti všetko utváralo podľa zásad a pomerov ne- 
konečného mieru, večnej harmónie a zadosťučine- 
nia, zatiaľ tu sa všetko javilo ako znetvorená 
nesúmernosť večnej zloby, nenávisti a zúfalosti. 
Kým sa v nebi skvejú nevysloviteľné krásne, prie- 
zračné rozmanité budovy radosti a zbožňovania, 
zatiaľ túto krajinu zohyzďovaly rozličné temne 
žaláre a priepasti múk, kliatby a zúfania. Ako 
tam boly najpodivnejšie záhrady s ovocím božskej] 
lahodnosti, zatiaľ sa tu rozprestieraly najstrašnej-a 
šie púšte a močiare, plné utrpenia a múk a vse i | 

tkého, čo vzbúdza hrôzu, odpor a strach. Videla 
som tu chrámy, oltáre, zámky, tróny, záhrady, ja- 
zerá a rieky kliatby, nenávisti, hrôzy, zúfania, 
zmätky, muky a súženia, ako som videla v nebi 
domovy a výtvory požehnania, lásky, súladu, ra- 
dosti a blaženosti . . . Tu mučivá nenávisť zatrate- 
ných, tam blažená jednota svätých. Tu sa rozrástly 
všetky korene prevrátenosti a nepravdy v naj- 
rozličnejších prejavoch a dielach, trápeniach a 
mukách. Nebolo tu nič dobrého, nijakej, upoku- 
júcej myšlienky, iba hlboké vedomie božskej 
spravodlivosti, vedomie, že každý zatratenec je 
trestaný mukami a súžením, ktoré mu spôsobil 
jeho vlastný hriech; pretože každá hrôza, ktorá 
sa tu zjavila a diala, bola podstatou, podobou a 
zlobou obnaženého hriechu, hada, ktorý dvíha 
hlavu oproti tým, ktorí ho chovali na prsiach. Vi- 
dela som tu strašnú stĺpovú budovu, zariadenú 
pre hrôzu a des, ako v kráľovstve božom pre po- 
koj a odpočinok. Toto všetko možno síce chápať, 
ale podrobne sa to opísať nedá. 

Keď anjeli otvoril brány, bolo vidieť hemžiaci 
sa kúdol sváru, preklínania, nádaviek, revu a na- 
riekania. Videla som, že Ježiš oslovil dušu Judá- 
šovu. Niektorí anjeli srazili celý zástup zloduchov. 
Všetci boli prinútení vyznávať Ježiša a klaňať sa 
mu, čo znamenalo pre nich tie najbolestnejšie 
muky. Vo veľkom kruhu bola veľká tmavá prie- 
pasť, kde hodili sputnaného Lucifera. Čierna 
krútňava okolo neho začala vrieť. Všetko toto sa 
dialo podľa určených zákonov. Počula som, že 
Lucifer (ak sa nemýlim) päťdesiat — až šesťdesiat 
rokov pred rokom 2000 po Kristovom narodení 
bude na čas pustený na slobodu. Veľa iných dát 


317 



a čísel som zabudla. Mnoho iných zatratencov 
bude tiež pustených na slobodu, aby trestali a po- 
kúšali Fudí. Y našich časoch, myslím, boli už 
daktorí vypustení a onedlho budú nasledovať iní.j 

Nie je možné všetko vyrozprávať, čo som videla. 
Je toho veľmi veľa, neviem si to usporiadať — a 
potom som taká chorá. Keď o týchto veciach ho- 
vorím, znovu mám všetko pred očami, takže ma 
to privádza skoro do hrobu. 

Videla som však ešte aj to, že nekonečný zástup 
spasených duší sprevádzal ducha Spasiteľovho 
z očistca a z predsiene pekla na blažené miesto 
pod nebeským Jeruzalemom, kde som pred neja- 
kým časom videla svojho zosnulého priateľa. Sem 
sa dostala aj duša pravého lotra, ktorý podľa Pá- 
novho sľubu v raji znova uvidel svojho Spasiteľa. 
Videla som, že tu očakáva duše radosť a osvie- 
ženie pri nebeských stoloch, ktoré sa mi často zja- 
vovaly v utešujúcich videniach. 

O tom všetkom neviem povedať nijaké dátum, 
nijaké časové údaje. Ani vyrozprávať neviem vše- 
tko, čo som videla a počula. Jednak som všetko ani 
sama nechápala, jednak preto, lebo by mohly 
vzniknúť nedorozumenia. Avšak videla som Pána 
na rozličných miestach, ba aj na mori, ako keby 
bol požehnával a oslobodzoval všetko stvorenie. 
Zlí duchovia a diabli všade utekali pred ním do 
vírov priepastí. Videla som Pánovho ducha aj na 
mnohých miestach zeme. Videla som ho, ako sa 
zjavil pod Golgotou v hrobe Adamovom, duch 
Adamov a Evin prišiel k nemu a rozprával sa s ni- 
mi. Videla som, že pochodil miesta, kde odpočívali 
proroci; ich duše sa k nemu pripojily a on im vše- 
ličo vysvetľoval. Videla som ho potom v zástup© 


318 



vyvolených — bol medzi nimi aj Dávid — ako sa 
zjavoval na mnohých miestach svojho života a utr- 
penia a vysvetlil im predobrazy, ktoré predstavo- 
vali, a s nekonečnou láskavouťou ich oboznamoval, 
ako sa v ňom tieto predobrazy vyplnily. 

Videla som ho aj na tom mieste, kde bol pokr- 
stený, aj tu všetko vysvetlil dušiam. V hlbokom 
dojatí rozjímala som o jeho nekonečnom milosr- 
denstve, ktorým obrátil v náš prospech milosti 
svätého krstu. 

To bol neopísateľne dojímavý pohľad, ako sa 
vznášal duch Ježišov, obklopený týmito blaženými 
dušami, skvel sa vo svetelných lúčoch nad tmavou 
zemou, skalami a vodami. 

Toto je málo, čo som si zachovala z bohatých 
videní o Pánovom sostúpení do podsvetia a o vy- 
kúpení zbožných duší praotcov. Okrem tohto 
časového obrazu videla som aj večný obraz o jeho 
milosrdenstve voči úbohým dušiam v tento deň. 
Videla som, že kedykoľvek Cirkev oslavuje toto 
výročie, vždy vyšle záchranný pohľad do očistca. 
Aj dnes, na Bielu sobotu, keď som mala toto vide- 
nie, vyslobodil niekoľkých z očistca, ktorí zhrešili 
pri jeho ukrižovaní. 

Ježišovo sostúpenie do predpeklia je vlastne 
obrazom, ktorého splnenie je dnešné vykúpenie. 
Sostúpenie je obrazom z minulých čias, dnešné vy- 
kúpenie je však trvalý fakt. Sostúpenie je zasade- 
nie stromu milostí jeho zásluh v prospech trpia- 
cich duší, vykúpenie však je úroda týchto stromov 
v duševnej záhrade cirkevného roku. Je povinno- 
sťou bojujúcej Cirkvi pestovať tento strom, po* 
sbierať ovocie a poskytnúť ho trpiacej Cirkvi, kto- 
rá už nemôže nič urobiť vo svoj prospech. Takto 



je to so všetkými zásluhami Pánovými. Musíme 
spolupracovať, aby sme mali na nich svoj podiel! 

V pote tvári musíme si vyhľadávať svoj chlieb; 
Všetko, čo kedysi pre nás Ježiš urobil, prinášq 
večné ovocie, ale my ho musíme pestovať a v pravý 
čas odtrhnúť, ináč by sme ho nemohli užiť vo več- 
nosti. Cirkev je dokonalým hospodárom, jej rok je 
najdokonalejšou časnou záhradou všetkého večné- 
ho ovocia. V jednom roku je ho dosť pre každého. 
Beda však neverným a lenivým záhradníkom, ak 
sa nejaká milosť utratí, ktorá mohla vyliečiť ne- 
mocného, posilniť slabého a nasýtiť hladujúceho! 

V deň súdu budú musieť otcovia vydať počet aj 
z posledného stebla slamy! 


Záhrada a hrobka Jozefa z Arhnatie 

Záhrada bola vzdialená od Kalvárie asi 7 minút 
a ležala v blízkosti betlehemskej brány na vyvý- 
šenine, ktorá siahala k mestským hradbám. Bola 
to pekná záhrada s veľkými stromami, lavičkami 
a besiedkami. Jednou stranou na vyvýšenine dotý- 
kala sa mestských hradieb. Keď vchádzame do do- 
liny od severu, záhrada stúpa zľava k hradbám. 
Zprava na konci záhrady je osamotená skala, 
v ktorej je zriadená hrobka. Od vstupnej cesty 
do záhrady vedie cesta napravo ku vchodu hrob- 
ky, ktorý je obrátený na východ, smerom k mestu. 
Na juhozápadnej a severozápadnej strane skaly su 
ešte dve menšie jaskynné hrobky s nízkymi vchod- 
mi. Na západnej strane skaly vinie sa ešte okolo 
úzka cestička. Pôda pred vstupom do hrobky j e 
vyššie ako samotný vchod. Skala stojí hlboko ® 



k dverám na východnej strane vedú schodíky. Ten- 
to vonkajší vchod je uzavretý dverami z pletiva. 
Skalná dutina je taká priestranná, že pri ste- 
nách môžu stáť Pudia po štyroch zprava i zľava 
a medzi nimi možno ešte pohodlne preniesť 
mŕtvolu. 

Táto miestnosť na západnom konci naproti dve- 
rám je ukončená širokým, ale nie vePmi vysokým 
okrúhlym výklenkom, pretože sa tu steny jaskyne 
klenú nad podstavcom, vysokým asi dve stopy. 
V doske podstavca je vydlabané miesto pre zavi- 
nutú mŕtvolu. Tento podstavec, podobný oltáru, 
súvisí so skalou iba na zadnej strane. Pri hlave 
a nohách je ešte miesto pre stojaceho človeka, aj 
pred ním možno stáť, i keď sú dvere výklenku 
zavreté. Tieto dvere sú z medi alebo z iného kovu, 
majú dve krídla, ktoré sa pri otvorení dotýkajú 
bočných stien. Nestoja celkom svislo, ale trochu 
šikmo do výklenku a siahajú k podlahe natoľko, 
že ich otvoreniu možno zabrániť kameňom, polo- 
ženým predo dvere. Kameň pre tento cieľ ležal 
zatiaľ pred vchodom krypty. Len neskoršie po Pá- 
novom pohrebe ho privalia k zavretým dverám 
výklenku. Kameň bol dosť veľký a okresaný. Keď 
sa majú dvere znovu otvoriť, netreba po každý raz 
kameň vyvaliť z hrobky — čo by napokon šlo dosť 
ťažko pre nedostatok miesta — ale do prstencov, 
zapravených do kameňa, zapne sa reťaz, visiaca 
s povaly a pomocou nej sa kameň odtiahne. Ale aj 
tak je to ťažká práca pre niekoľko ľudí. 

Naproti vchodu do hrobky stála v záhrade ka- 
menná lavica. Vrch skaly bol zarastený trávou a 
dalo sa tam chodiť. S tohto miesta bolo viedieť nad 
hradbami vrch Sionu a niekoľko veží, betlehemskú 


21 Ajhľa, človek! 

bránu, Gihonovu studňu a vodovod. Skala zvnútrafl 
bola pekne opracovaná, mala biele, červené a hne- 
dé žilky. 

Snímanie Pána Ježiša s kríža 

Keď kríž stál opustený, obklopený iba niekoľ- 
kými strážcami, videla som asi päť mužov prichá- 
dzať od Betánie cez údolia. Pozreli sa ku krížu a 
znovu zmizli. Myslím, že to boli učeníci. Ale dvoch 
mužov, Jozefa z Arimatie a Nikodéma, videla som 
dnes už po tretí raz, ako skúmali okolie a uvažo- 
vali. Cez ukrižovanie boli celkom nablízku (asi 
vtedy, keď dali odkúpiť od žoldnierov Ježišovo 
rúcho). Neskoršie sa prišli pozrieť, či sa už ľud 
rozišiel. Potom odišli k hrobu, aby niečo pripravili. 
Vrátili sa zase ku krížu, dívali sa hore a okolo, 
ako keby si obzerali polohu miesta. Ustálili plán 
na sňatie s kríža a vrátili sa do mesta. 

Posnášali veci, potrebné na balzamovanie a slu- 
hovia priniesli z Nikodémovej kôlne dva rebríky 
a iné predmety potrebné na sňatie svätého tela. 
Obidva rebríky boly vlastne len žrde, do ktorých 
boly s dvoch strán zasadené zuby. Na rebríkoch 
boly aj háky, ktoré bolo možno pripevniť vyššie, 
alebo nižšie, aby sa rebrík mohol lepšie oprieť a 
aby sa naň mohlo niečo pri práci zavesiť. 

Dobrá žena, u ktorej nakúpili korenia, všetko im 
zručne zabalila. Nikodém kúpil sto funtov korenia, 
čo zodpovedalo našim dvadsiatim kilogramom. 
Toto korenie niesli v malých prútených súdkoch,® 
ktoré im viseli na prsiach. V jednom súdku bol 
prášok. Zelinky niesli v kožených a pergameno- 
vých balíčkoch. Jozef niesol schránku s olejom-® 

Neviem, aký to bol olej. Schránka bola červená 
8 belasým príklopom. Sluhovia, ako som už spome- 
nula, niesli na nosidlách nádoby, mechy a nástroje, 
ba v zatvorenom lampáši aj oheň. 

Sluhovia predišli svojich pánov a vyšli na Kal- 
váriu inou bránou, myslím, že Betlehemskou. Keď 
prechádzali cez mesto, šli aj popred dom, kde boly 
sídené zbožné ženy a Ján, aby si všeličo opatrily 
a mohly dať do poriadku Pánovo telo. Ženy šly 
v malej vzdialenosti za skupinkou sluhov. Bolo ich 
päť. Niektoré z nich niesly pod plášťom veľké ba- 
líky šatiek. Ženy, keď šly večer na tajné pobožno- 
sti, zavily sa do dlhej a asi laket širokej plachty. 
S navíjaním začaly na pleci a opásaly sa tak tesne, 
že nemohly robiť dlhšie kroky. Potom si zavinuly 
druhú ruku, ba aj hlavu. Dnes mi to bolo nápadné. 
Bolo to smútočné rúcho. 

Jozef a Nikodém mali tiež smútočné šaty, čierne 
rukávy a široký opasok. Cez hlavu pretiahnutý 
plášť bol voľný a široký, tmavošedivej farby. Vše- 
tko, čo niesli so sebou, zakryli týmto širokým pláš- 
ťom. Obidvaja vyšli bránou, ktorou vyviedli Je- 
žiša. 

Ulice boly tiché a vymreté. Pre všeobecný strach 
každý sa zavrel doma. Mnohí sa dali na pokánie, 
len málo bolo tých, ktorí riadne zachovali sviatok. 
Keď Jozef a Nikodém došli k bráne, brána bola 
zatvorená, cesty a múry okolo boly obsadené voj- 
skom. Boli to tí istí vojaci, ktorých si farizeji vy- 
žiadali o druhej hodine, keď sa obávali vzbury. Do- 
siaľ ich ešte neodvolali. Jozef sa preukázal Piláto- 
vým písomným rozkazom. Boli by ho ochotne pre- 
pustili, ale vyhlásili, že sa iba pred nedávnom 
márne usilovaly otvoriť bránu. Asi od zemetra- 

senia sa zaprely krídla. Aj drábi, ktorí šli ukrižo- 
vaným lámať kosti, museli ísť okFukou cez nárožnú 
vežu. Ale keď Jozef a Nikodém chytili závoru, na 
všeobecný údiv, brána sa otvorila celkom ľahko. 

Keď vyšli na Kalváriu, ešte bolo zamračené, 
chmúrno a hmlisto. Našli tam už svojich sluhov a 
zbožné ženy, ktoré sedely naproti krížu a plakaly. 
Kassius a viac vojakov, ktorí sa obrátili, stáli ako 
zmenení, placho a úctivo v určitej vzdialenosti. Jo- 
zef a Nikodém porozprávali Panne Márii a Jánovi, 
čo všetko urobili, aby zabránili potupnej smrti Je- 
žišovej. Títo zasa rozpovedali, ako ťažko odvrátili 
zlámanie Ježišových kostí a ako sa tak vyplnilo 
proroctvo. Hovorili o Kassiovom bodnutí kopijou. 
Keď prišiel aj stotník Abenadar, všetci sa s hlbo- 
kým smútkom a úctou chopili práce, aby sňali sväté 
telo Pána, Majstra a Vykupiteľa a aby ho pripravili 
na pochovanie. 

Panna Mária a Magdaléna sedely na vŕšku po 
pravej strane medzi Ježišovým a Dizmasovým krí- 
žom. Ostatné ženy dávaly do poriadku koreniny, 
masti, prestieradlá, vodu, huby, nádoby ap. Aj Kas- 
sius prišiel, keď videl, že sa Abenadar blíži a roz- 
povedal mu, akým zázrakom sa mu uzdravily oči. 
Všetci boli veľmi dojatí, slávne vážni, smutní a lá- 
skaví. Nič zbytočného nerozprávali, len občas za- 
znelo kde-tu bolestné vzdychnutie. V prudkom 
vzrušení bola najmä Magdaléna. Nikoho nevidela, 
nič nepočula. 

Nikodém a Jozef opreli rebríky o kríž, vystúpili 
na ne s veľkou plachtou, na ktorej boly prišité 
tri široké remene; pevne ňou priviazali Ježišovo 
telo pod pazuchami a pod kolenami ku krížu 
a pomocou iných plachiet ruky k ramenám kríža. 

Potom klinmi zo zadu vyrazili klince. Ježišove ru- 
ky sa ani veľmi nezachvely a klince ľahko vypadly 
z rán, lebo váhou tela boly značne rozšírené a 
plachtami vytiahnuté telo nespočívalo teraz už 
celou svojou váhou na klinoch. Ježišovo spodné 
telo s podlomenými kolenami v sediacej polohe 
spočívalo teraz na plachte, pretiahnutej cez ramená 
kríža, ktorá bola pripevnená k jeho rukám. Medzi- 
tým čo Jozef vyrazil ľavý klinec a spúšťal ľavú 
ruku k ramenu kríža, hlavu Pánovu, sklonenú na 
pravé plece, upevnil tiež v tejto polohe. Potom 
vyrazil pravý klinec a spustil pravú ruku k telu. 
Veľký klin, ktorým boly prerazené nohy, vytiahol 
Abenadar s dosť veľkou námahou. 

Kassius zdvihol úctivé klince so zeme a položil 
ich vedľa Panny Márie. Potom opreli zpredu rebrí- 
ky ku krížu. Odviazali horný remeň a zavesili ho 
na hák rebríka. To isté urobili aj s ostatnými dvo- 
ma remeňmi. Potom, sostupujúc po stupňoch, za- 
vesovali remene vždy na nižšie a nižšie háky. Takto 
kĺzalo sväté telo pomaly dolu, kde stotník Abena- 
dar stál na schodíku a objal telo pod kolenami, 
potom sišiel s ním, kým Nikodém a Jozef, držiac 
medzi sebou horné telo Ježišovo, opatrne a pomaly 
sostupovali s rebríkov, ako keby držali v rukách 
ťažko raneného priateľa. Takto sa dostalo sväté, 
mučené telo Spasiteľovo s kríža na zem. 

Toto snímanie bolo nesmierne dojímavé. Tí, 
ktorí ho prevádzali zaobchádzali tak opatrne a 
šetrne, ako keby sa boli báli, že Pánovi spôsobia 
bolesť. Prenikla ich láska aj úcta k svätému telu, 
ktorá bola v nich vypestovaná ešte za života Naj- 
svätejšieho. Všetci prítomní neustále upierali svoj 
zrak na mŕtvolu Pána a každý pohyb sledovali so 

slzami a inými výrazmi bolesti a úzkosti. Všetci 
boli potichu, ba aj tí, ktorí boli zamestnaní sníma- 
ním. Z akejsi mimoriadnej úcty hovorili len celkom 
máličko a tíško, a to len veci najpotrebnejšie. Keď 
zaznely údery kladív, ktorými vyrážali klince, za- 
chvely sa novou bolesťou Mária a Magdaléna, ba aj 
ostatní, ktorí tam boli, lebo tieto zvuky im opäť 
pripomenuly ukrutné pribíjanie Ježiša na kríž. 
Obávali sa, že zasa počujú bolestné výkriky. 

Keď bolo sväté telo sňaté, mužovia ho zabalili 
od kolien po driek a položili ho na plachtu do rúk 
matkiných, ktorá ho prijala s bolestným pohnutím. 

ULOŽENIE PÁNA JEŽIŠA DO HROBU 


Mŕtve telo Ježišovo pripravujú na pohreb 

Panna Mária sedela na rozprestretej prikrývke. 
Chrbtom sa opierala o batoh složených plášťov, 
aby sa jej uľahčilo pri poslednej pocte mŕtvemu 
Synovi, ktorého jej mužovia složili v plachte do 
lona, lebo námaha a bolesť ju celkom vyčerpaly. 
Ježišova svätá hlava sa opierala o jej vyvýšené ko- 
leno a telo ležalo na rozostretej plachte. Bolesť a 
láska svätej Matky boly rovnako veľké. Zasa mala 
v náručí telo svojho milovaného Syna, ktorému 
za dlhého mučenia nemohla prejaviť svoju lásku. 
Keď sa pozerala na jeho rany, celkom zblízka vi- 
dela hrozné stopy po mučení svätého tela. Bozká- 
vala mu zakrvavenú tvár a Magdaléna mu ležala 
pri nohách dolu tvárou. 

Mužovia sa utiahli nižšie na juhozápadný svah 
Kalvárie, kde chceli dokončiť prípravy na vystro- 
jenie mŕtvoly. Kassius s niekoľkými vojakmi, ktorí 
sa obrátili k Pánovi, stál v úctyhodnej vzdialenosti. 
Nepriateľsky naladení vojaci odišli do mesta a tí, 
čo tu ostali, tvorili čestnú stráž, aby Ježišovi pre- 
ukázali poslednú poctu a poskytli ochranu proti 
rušiteľom. Niektorí, keď boli požiadaní, pokorne 
a s dojatím pomáhali. 

Zbožné ženy tiež pomáhaly. Keď bolo treba, 
podávaly mužom nádoby s vodou, huby, šatky, ma- 

sti a koreniny a potom zasa stály v určitej vzdiale- 
nosti a všetko pozorne sledovaly. Medzi nimi boly 
Magdaléna, Kleofášová žena Mária, Salome a Ve- 
ronika. Magdaléna bola zamestnaná pri svätom 
tele. Heliho žena Mária, tetka Panny Márie, staršia 
žena, sedela na hrádzi a zdiaľky sa ticho prizerala. 
Ján bol neprestajne pri Márii, aby jej mohol pomá- 
hať. Bol poslom medzi ženami a mužmi. Tu pomá- 
hal ženám, tam chlapom, ako to bolo potrebné pri 
pripravovaní mŕtvoly. O všetko sa postarali. Ženy 
malý kožené vrecia s vodou, ktoré sa daly roztvoriť 
a zasa na plocho složiť. Vodu zohrievali na žera- 
vých uhlíkoch. Márii a Magdaléne podávali do rúk 
striedavo nádoby s vodou, huby s čerstvou vodou 
a žmýkaly huby. 

Panna Mária aj pri svojich nevysloviteľných 
mukách prejavila silu ducha.*) Smútok jej nebrá- 
nil, aby sa nevenovala Synovmu telu. Nemohla ho 
nechať v potupnom, zmučenom stave, preto hneď 
začala ošetrovať a čistiť milované telo. Vzadu roz- 
viazala tŕňovú korunu a s veľkou pozornosťou a 
pomocou ostatných sňala ju Ježišovi s hlavy. Aby 
tŕne, ktoré vnikly do hlavy, nerozšírily pri pohybe 
rany, bolo ich treba od koruny po jednom odrezať. 
Korunu položili ku klincom. Okrúhlymi, žltými 


*) Keď Emmerichová vo svojom zvyčajnom pašiovom rozjímaní 
30. marca 1820 na Veľký piatok pozorovala podvečer snímanie s kríža, 
•drazu upadla do smrteľných mdlôb. Keď prišla k sebe, v neprestaj- 
ných bolestiach rozprávala: „Keď som videla, ako kladú Ježišovo telo 
do Máriiných rúk, pomyslela som si: pozri sa, aká je silná, ani ne- 
zamdlela! Túto myšlienku, ktorá vzbudila u mňa väčší údiv ako súcit, 
môj sprievodca hneď odmietol a povedal mi: Cíť teda, čo ona 
cítila! V tej chvíli prenikla mi srdcom ostrá bolesľ ako meč. Myslela 
som, že umieram a ešte stále to cítim.” Touto bolesľou potom dlho- 




pérovanými kliešťami povyťahovala Mária z rán 
dlhé tŕne a úlomky, ktoré sa zaryly do hlavy a 
smutne ich ukazovala okolostojacim. Časť tŕňov 
položili ku korune, časť si ponechali na pamiatku. 

Pánova tvár bola krvou a ranami znetvorená 
na nepoznanie. Domykané vlasy na hlave a na 
brade sa od krvi polepily. Mária umyla zmučenú 
hlavu a tvár a vlhkou špongiou stierala z vlasov 
sadnutú krv. Pri umývaní sa jasne ukázalo ukrutné 
mučenie Ježišovo. Sústrastne, starostlivo a s láskou 

„Blízo mesta, kde ho ukrižovali, bola záhrada a v nej 
nový hrob, v ktorom ešte nikto nebol pochovaný. A keďže 
ten hrob bol blízo, ta pochovali Ježiša .” (Jn. 19, 41nn.) 



ošetrovala Panna Mária ranu za ranou, šatôčkou, 
ktorú mala omotanú okolo prstov pravej ruky, 
vymývala krv z rán na hlave, z vyhasnutých očú, 
z nosných dierok a z ušú. šatkou na ukazováčku 
vyčistila polootvorené ústa, jazyk, zuby a pery. 
Tých niekoľko vlasov, ktoré Ježišovi ostaly, rozče- 
sala na troje: bokom a dozadu. Vlasy, ktoré sčesala 
bokom, stlačila za uši. Keď Panna Mária očistila 
hlavu, pobozkala tvár a zakryla ju. Potom začala 
ošetrovať krk, plecia, prsia a chrbát, ramená a skr- 
vavené, roztrhané ruky. 

Ach, tu sa ukázalo strašné mučenie v celej hrô- 
ze. Všetky hrudné kosti, šľachy a svaly boly vy- 
tiahnuté a skrútené, neohybné a strnulé. Plece, na 
ktorom niesol ťažký kríž, bolo roztrhnuté hlbokou 
ranou. Celé horné telo samá opuchlina, samá rana 
po korbáčoch. Na ľavej strane hrudníka malá rana, 
kde vyšiel hrot Kassiovej kopije. Na pravej strane 
bola široká, veľká rana, ktorá mu preťala srdce. 
Mária vymyla a očistila všetky rany. Magdaléna 
kľačala pred ňou a pomáhala jej. Venovala sa naj- 
mä nohám, ktoré teraz znovu a naposledy umývala 
a utierala svojimi slzami. 

Tam ležalo teraz sväté telo v matkinom náručí, 
bledomodré, lesklé, ako bezkrvné mäso, s krvou 
podbehnutými, hnedými škvrnami, červenými mie- 
stami, zbavenými pokožky. Hlava, horné telo a 
nohy boly už očistené od krvi a nečistoty. Mária 
zakryla umyté časti a počnúc hlavou, pomazala 
všetky rany olejom. Zbožné ženy kľačaly striedavo 
oproti nej a podávaly jej schránky, z ktorých ukaa 
zováčkom a palcom vyberala akési masti a vonné 
oleje, ktorými vyplňovala rany a natierala ich. Aj 
vlasy poliala olejom. Potom som videla, ako v ľa- 



vej ruke držala Ježišove ruky a úctivo bozkávala 
a klincami spôsobené hlboké rany vyplnila tými 
masťami a korením, ktoré potom vkladala aj do 
uŠú, nosa a do rany v boku. Magdaléna sa najviac 
venovala Pánovým nohám. Utrela ich, namastila, 
potom zasa slzami zmáčala. Jej tvár často spočívala 
na nich. 

Zbadal som, že použitú vodu nevylievali, ale ju 
sbierali do kožených vriec, do ktorých žmýkali aj 
huby. Viac ráz som videla, že v krčahoch a vreciach 
na vodu, ktoré priniesly so sebou ženy, Kassiu9 
alebo iní vojaci donášali čerstvú vodu z Gihonovej 
studne, ktorá bola nablízku, takže ju bolo vidieť 
aj zo záhrady. 

Keď už Panna Mária natrela všetky rany, zavi- 
nula Ježišovu hlavu, ale tvár mu ešte nezahalila. 
Zatlačila pootvorené oči, chvíľku na nich podržala 
ruky, zavrela Pánove ústa, objala Synovo sväté telo 
a svoju uplakanú tvár pritisla k jeho tvári. Magda- 
léna z úcty nedotkla sa tvári Ježišovej. 

Jozef a Nikodém čakali už dobrú chvíľu opo- 
diaľ, keď Ján pristúpil k Panne Márii a poprosil 
ju, aby sa rozlúčila so svojím Synom. Treba mŕtvo- 
lu pripraviť, lebo sa blíži sobota. 

Mária ešte raz vrúcne objala Ježišovo telo a 
dojemnými slovami sa s ním rozlúčila. Mužovia 
ho potom zdvihli s plachtou a odniesli na miesto, 
kde mali mŕtvolu prichystať na pochovanie. Mária, 
znovu zachvátená bolesťou, ktorá sa pri ošetrovaní 
trocha zmiernila, spočívala so zahalenou tvárou 
v náručí zbožných žien. Magdaléna, ako by ju chce- 
li olúpiť o toho, koho mala rada, s vystretými ru- 
kami šla niekoľko krokov, potom sa vrátila k bo- 
lestnej matke. 

Svätú mŕtvolu sniesli s Golgoty po chodníčku 
na miesto, kde v záhybe kopca ležala plochá, hlad- 
ká skala. Toto miesto si vybrali mužovia na balza- 
movanie a tu si pripravili všetko potrebné. Videla 
6om rozprestretú riedku, ako by krajkovitú plach- 
tu. Podobala sa „hladovej šatke”, ktorú vyvesujú*) 
v niektorých kostoloch. Za detstva, keď som videla 
túto šatku, vždy som si myslela, že je to tá istá, 
ktorú som videla pri príprave Pánovej mŕtvoly. 
Asi bola sieťovitá, aby voda pri umývaní odtekala. 
Videla som však rozprestretú ešte jednu plachtu. 
Pánovo telo položili na sieťovitú plachtu a niekoľkí 
držali druhú plachtu nad ním. Nikodém a Jozef 
si kľakli a pod plachtou rozviazali povojník, kto- 
rým bolo ovinuté Ježišovo telo od kolien po driek 
a odstránili zásteru, ktorú priniesol Jonadab, sy- 
novec svätého Jozefa, pred Ježišovým ukrižova- 
ním. 

Dolnú časť Ježišovho tela umyli hubami pod 
plachtou, ktorá ho pred nimi zakrývala. Potom 
plachtami, podloženými krížom pod horným telom 
a pod kolenami, zodvihli ešte stále prikryté telo 
a umyli zadnú časť tela bez toho, že by ho obracali. 
Tak dlho ho umývali, kým voda, vyžmýkaná z húb, 
nebola celkom čistá. Potom ho umyli myrhovou 
vodou. Videla som, ako ho zasa uložili, rukami úcti- 
vé narovnali, lebo mal driek a kolená ohnuté a 

*) „Hladovou šatkou” volajú v munsterskom biskupstve veľkú 
bielu plátenú plachtu, ktorú vo veľkom pôste zavesia v kostole ml 
povalu medzi chórom a kostolnou loďou alebo pred hlavným oltárom. 
Tento záves je miestami ažúrovaný, má čipkové vložky, ktoré zobra- 
zujú päť svätých rán, nástroje umuíenia a iné podobné veci a udalo- 
sti. Tento záves pôsobí hlbokým dojmom na citlivé duše a povzbudzujú 
ich k sebaovládaniu, sebazapreniu, trpezlivosti a rozjímaniu. 

zmeravené, ako mu ostaly pri umieraní na kríži. 
Potom mu pod boky prestreli plachtu, lakeť širokú 
a tri lakte dlhú, lono naplnili liečivými bylinami, 
podobnými šafránu, a posypali prachom, ktorý 
priniesol Nikodém. Spodné telo spolu so všetkým 
korením zavinuli povijanom, konce pretiahli me- 
dzi nohami a nad bokami sviazali. Po zavinutí na- 
treli ešte rany na krížoch, zasypali korením, nalo- 
žili byliny aj na nohy až po členky a konečne ovi- 
nuli nohy odspodu hore. 

Tu priviedol Ján Pannu Máriu a ostatné zbožné 
ženy. Mária si kľakla k Pánovej hlave a položila 
pod ňu jemnú šatku, ktorú dostala od Klaudie 
Prokly, Pilátovej ženy, ktorú mala dosiaľ na krku 
pod plášťom. Potom spolu s ostatnými ženami vy- 
plnili medzery medzi plecami a Ježišovou hlavou 
okolo krku až po líca bylinami a jemným práškom. 
Napokon Mária previazala všetko šatkou tesne 
okolo hlavy a pliec. Magdaléna vyliala za celú fľa- 
šu voňavky na ranu v boku, kým ženy ho ešte oblo- 
žily korením. Mužovia nakládli korenie pod pa- 
zuchy, vyplnili ním srdcovú jamku a všetky me- 
dzery okolo tela. Zmeravené ruky mu položili krí- 
žom cez prsia, nakoniec celé telo až po prsia zavi- 
nuli do veľkej bielej plachty tak, ako sa zavíjajú 
malé deti. Pod jednou pazuchou uviazali jeden 
koniec širokého povíjana, zdvihli telo a ramená, 
obkrútili ním hlavu a potom trup smerom dolu, 
takže telo dostalo podohu zabalenej bábiky. Telo 
položili na veľké šesťlaktové prestieradlo, ktoré 
kúpil Jozef z Arimatie, a zabalili ho doň. Ležalo 
na ňom krížom. Jeden roh plachty zahly od nôh 
k hrudi, druhý cez hlavu na ramená a potom ho 
ovinuli postrannými koncami. 



Všetci kľakli okolo Pánovho svätého tela, aby 
sa s ním rozlúčili, keď sa odrazu stal pred ich oča- 
mi zázrak: na povrchu prestieradla zjavila sa celá 
postava tela so všetkými ranami v hnedočervenej 
farbe, ako keby ich bol chcel odmeniť za láskavé 
ošetrenie a za ich smútok a zanechať im svoj obraz 
cez všetky obaly. S plačom objali sväté telo a 
s úctou pobozkali túto podivuhodnú podobizeň. 
Ich údiv bol taký veľký, že ešte raz nadvihli plach- 
tu a videli, že všetko pod ňou ostalo čisté, biele, 
iba na hornom obale bola vykreslená Pánova po- 
stava. 

Tá strana plachty, na ktorej ležalo telo, ukazo- 
vala obraz chrbáta. Obraz nebol odtlačkom krvá- 
cajúcich rán, veď celé telo bolo obložené bylinami 
a zavinuté do mnohých obalov. Bol to zázračný 
obraz: svedectvo Boha Stvoriteľa na Ježišovom 
tele. 

O neskoršom osude tejto svätej plachty videla 
som všeličo, ale tieto spomienky si neviem uspo -3 
riadať. Po zmŕtvychvstaní videla som ju s ostatný- 
mi šatkami v imaní Ježišových priateľov. Videla 
som, že ju raz komusi vytrhli, keď ju niesol pod 
pazuchou. Dva razy som ju videla v rukách Židov 
a videla som ju na rozličných miestach a v akej 
úcte bola u kresťanov. Raz sa strhla pre ňu hádka 
a aby ju skončili, hodili svätú plachtu do ohňa, ale 
nezhorela. Zázračne vyletela do rúk istého kresťa- 
na. Urobily sa z nej tri odtlačky, keď ju zbožní 
ľudia za modlitieb položili na iné plachty, a to 80 
zadnej strany i so složenej prednej strany. Spôso- 
bilý veľa zázrakov. Pôvodnú som videla potom 
raz trochu poškodenú, na niekoľkých miestach 
bola natrhnutá. V Ázii bola vo veľkej úcte, ale ! 

u katolíckych Fudí. Meno dotyčného mesta som 
zabudla, len toľko viem, že to bolo vo veľkej kra- 
jine v blizkosti domoviny troch svätých kráľov. 
V týchto videniach som sa dozvedela niečo aj o 
Turíne a o Francúzsku, o pápežovi Klementovi I. 
a o cisárovi Tiberiovi, ktorý umrel päť rokov po 
smrti Kristovej. Tieto údaje som však väčšinou 
zabudla. 


Mŕtve telo Ježišovo uložia do hrobu 

Mužovia položili Ježišovu mŕtvolu na kožené 
nosidlá, zakryli ju hnedou prikrývkou a podstrčili 
bokom dve tyčky. Veľmi živo mi to pripomínalo 
archu úmluvy. Predné konce drúkov niesli na ple- 
ciach Nikodém a Jozef, zadné Abenadar a Ján. Za 
nimi šla Mária, jej tetka Mária, Heliho žena, Mag- 
daléna a Kleofášova žena Mária, potom ženy, ktoré 
na kopci sedely trochu obďaleč: Veronika, Johana 
Chúza, Markova matka Mária, Zebedeova žena, Sa- 
lome, Mária Salome, jeruzalemská Salome, Zuzana 
a Anna, dcéra brata svätého Jozefa, ktorá bola 
vychovaná v Jeruzaleme. Sprievod uzavieral Kas- 
siu8 so svojimi vojakmi. Ostatné ženy, ako napr. 
naimská Maroni, Diana, žena zo Samarie a Mara, 
boly teraz v Betánii pri Marte a Lazárovi. 

Niekoľko vojakov šlo vpredu s fakľami, lebo 
v hrobe bolo treba svietiť. Takto tiahli asi sedem 
minút cez údolie do záhrady, ticho a bôľne spieva- 
júc žalmy. Na protiľahlom kopci videla som Ja- 
kuba staršieho, Jánovho brata. Díval sa na sprievod 
a potom odišiel, aby podal zprávu ostatným uče- 
níkom, ktorí sa skrývali v jaskyniach. 



Záhrada nepravidelného tvaru, na konci ktorej 
stála trávou zarastená kamenná hrobka, bola ohra- 
dená živým plotom. Okrem tohto pri vchode bol 
ešte latový plot, pripevnený na koly železnými 
čapmi. Pred vchodom do záhrady a pred hrobkou 
stálo niekoľko paliem. Inak boly v záhrade iba 
kry a kvety. 

Videla som, ako sa sprievod zastavil pri vchode 
záhrady; vytiahli niekoľko tyčiek a uvoľnili vchod. 
Tieto tyčky neskoršie použili ako páky, aby mohli 
privaliť kameň k dverám krypty. Keď došli k hro- 
bu, preložili sväté telo s nosidiel na dosku, pod 
ktorú dali krížom plachtu. Nikodém a Jozef chytili 
konce dosky, druhí dvaja držali plachtu. Hrobku, 
ktorá bola celkom nová, Nikodémovi sluhovia už 
vyriadili a vykadili. Bola celá ozdobená. Podstavec 
bol pri hlave o niečo širší než pri nohách a v doske 
bola vydlabaná priehlbeň pre mŕtvolu s malou 
vyvýšeninou pri hlave a nohách. 

Zbožné ženy si posadaly na lavicu proti vchodu 
do hrobky. Štyria mužovia sniesli Pánovo telo do 
krypty, tam ho složili, priehlbeň v doske podstavca 
vyplnili bylinami, rozprestreli plachtu a položili 
na ňu sväté telo. Napokon ešte slzami prejavili 
svoju lásku k svätému telu a potom vyšli z hrobky. 
Vtedy vstúpila dnu Panna Mária, sadla si pri hlave 
na podstavec, ktorý vyčnieval nad podlahou asi na 
dve piade, potom s plačom klesla na Synovu mŕtvo- 
lu. Keď opustila hrobku, pribehla Magdaléna. 
V záhrade natrhala kvetov a zelených ratolestí a 
zasypala nimi sväté telo. Zalamovala rukami a 
s plačom objímala nohy Pánove. Keď ju mužovia 
zvonku upozornili, že treba odísť, vyšla a sadla si 
znova na lavicu. Potom mužovia preložili na Ježi-3 

sovo telo konce plachty, ktoré visely po stranách, 
celý podstavec zakryli hnedou prikrývkou a zavreli 
dvere. Vodorovne a svisle priložili na ne železné 
závesy. Vyzeralo to ako kríž. 

Veľký kameň na uzavretie dverí, ktorý ešte le- 
žal pred hrohkou, podobal sa truhle alebo náhrob- 
nému kameňu. Človek mohol na ňom ležať vystre- 
tý. Bol náromne ťažký a mužovia ho privalili k dve- 
rám krypty pomocou kolov, ktoré povyťahovali zo 
záhradnej ohrady. Vonkajší vchod hrobky zavreli 
ľahkými pletenými dverami. 

Všetky tieto práce v hrobke konali pri svetle 
fakieľ, lebo dnu bola tma. Počas pochovávania 
videla som v okolí záhrady a Kalvárie chodiť sem 
a tam viac chlapov. Boli smutní a bojazliví. Pravde- 
podobne to boli učeníci, ktorí sem prišli po Abena- 
darovej zpráve a potom sa zasa vrátili. 


Návrat domov. Sobota 

Bolo treba odísť, lebo nadišla sobota. Nikodém 
a Jozef sa odohrali do mesta cez malú bránku, kto- 
rá viedla v blízkosti záhrady cez mestské hradby. 
Bola súkromnou výhodou. Sľúbili Panne Márii, 
Magdaléne, Jánovi a niekoľkým ženám, ktoré sa 
chcely ešte vrátiť na Kalváriu, aby sa tam pomo- 
dlili a priniesli odtiaľ veci, ktoré tam zanechali, že 
na zaklopanie im otvoria túto bránku a priam tak 
aj bránu Večeradla. Panna Mária, jej stará sestra, 
Heliho žena, Markova matka Mária a iné ženy odi- 
šly spoločne do mesta. Nikodémovi a Jozefovi 
sluhovia vyšli na Kalváriu, aby odniesli domov 
náradie, ktoré tam ešte ostalo. 


21 Ajhľa, človek! 

Vojaci sa odobrali k tým, ktorí stáli pri bráne- 
Kassius s kopijou odišiel na koni k Pilátovi a roz- 
povedal mu všetko, čo sa mu prihodilo. Sľúbil, že 
mu podá presnú zprávu o každej udalosti, ak ha' 
Pilát zaradí do stráže pri hrobe, lebo Židia Piláta 
iste o to požiadajú. Pilát s tajnou hrôzou počúval 
Kassiovo rozprávanie, ale správal sa k nemu aka 
k blúznivcovi a z poverčivosti mu rozkázal, aby 
kopiju vyložil predo dvere. 

Keď sa Panna Mária a jej sprievod so svojimi 
vecami vracali s Kalvárie, kde sa modlili a plakali, 
videli, že im ide v ústrety skupina vojakov s fak- 
ľami, preto sa stiahli na kraj cesty, kým oddiel 
neprešiel. 

Vojaci šli na Kalváriu, pravdepodobne aby od- 
niesli a zakopali kríže ešte pred príchodom soboty. 
Ženy pokračovaly v ceste k bráne, keď vojaci 
prešli. 

Jozef a Nikodém stretli sa v meste s Petrom, so 
starším a mladším Jakubom. Všetci plakali. Najmä 
Peter bol náramne smutný a rozčúlený. So slzami 
v očiach ich objímal, obviňoval sa a nariekal, že 
nebol prítomný pri Ježišovej smrti. Ďakoval im za 
Pánovu hrobku a za pochovanie. Všetci boli bez 
seba od bolesti. Aj im sľúbili, že ich pustia do Ve- 
čeradla, keď zaklopú. Potom sa rozlúčili, aby vy- 
hľadali ostatných roztratených učeníkov. 

Neskoršie som videla, ako klopala Panna Mária 
so svojím sprievodom na bránu Večeradla a aka 
ich ta pustili. Pustili aj Abenadara, potom aj apo- 
štolov a viacerých učeníkov. Ženy sa stiahly do 
príbytku Panny Márie. Trocha sa občerstvily, po- 
tom ešte niekoľko minút ostaly pospolu v smútku 
a v úzkosti a o všeličom sa dohovorily. Chlapi sa 


338 



preobliekli a videla som, ako stáli pod lampou a 
oslavovali sobotu. Potom zjedli baránka pri stoloch 
vo Večeradle, ale bez obradov. To už nebol veľko- 
nočný baránok, toho jedli už včera. Hlboký smútok 
panoval v duši každého. Aj zbožné ženy sa modlily 
s Máriou pod jednou lampou. Neskoršie, keď sa 
už celkom sotmilo, vpustili Lazára, Martu, ktorí 
prišli sem na sobotu z Betánie. Rozhovorom sa ob- 
novila spoločná bolesť. 


Zatknutie Jozefa z Arimatie 

Jozef z Arimatie neskoro večer vracal sa domov 
t Večer adla v sprievode niekoľkých učeníkov a 
žien. Bojazlivo a smutne kráčali ulicami Sionu. Na- 
raz v blízkosti Kajfášovho paláca vystúpila z úkry- 
tu ozbrojená tlupa a zadržala Jozefa. Ostatní v stra- 
chu s krikom sa rozutekali. Videla som, keď sta- 
točného Jozefa zavreli do hradnej veže v blízkosti 
súdneho domu. Zatknutie nariadil Kajfáš a pre- 
viedli to pohanskí vojaci, ktorí nesvätili sobotu. 
Kajfáš si zaumienil, že Jozefa nechá umrieť hla- 
dom a nikomu neohlási jeho zmiznutie. 


Stráž pri Ježišovom hrobe 

V noci s piatku na sobotu som videla, ako sa 
radí Kajfáš s vedúcimi Židmi o všetkom, čo treba 
urobiť po týchto zázračných udalostiach a čo sa 
nebude priečiť nálade ľudu. Po tejto porade ešte 
v noci odišli k Pilátovi a rozpovedali mu, že sa 
pamätajú, ako ten klamár ľudu tvrdieval, že na 





tretí deň vstane zmŕtvych. Nech dá Pilát strážiť 
hrob po tri dni, aby poprípade Ježišovi učeníci 
neukradli mŕtvolu a potom nerozhlásili, že vstal 
zmŕtvych, a druhé klamstvo by bolo horšie než 
prvé. 

Ale Pilát sa už nechcel viac zapodievať s touto 
vecou a povedal: 

— Máte vlastnú stráž, choďte a dajte hrob strá- 
žiť, ako viete! 

Ale zato vyslal Kassia, aby šiel so strážou, všetko 
dobre pozoroval a podal mu zprávu. Potom som ich 
videla vyjsť po dvanástich ešte pred úsvitom. Vo- 
jaci neboli oblečení v rímskej rovnošate. Boli to 
chrámoví vojaci, vyzerali ako drabanti. Na tyčkách 
niesli koše s ohňom, aby mohli v nočnej tme všetko 
pozorovať a aby mali v hrobke svetlo. 

Keď ta došli a presvedčili sa, že mŕtvola je tam, 
pretiahli pásku krížom cez dvere krypty a odtiaľto 
druhú pásku ku kameňu predo dvermi. Pásky 
opatrili pečaťou polmesiacovho tvaru. Potom sa 
vrátili do mesta a stráž zaujala miesto naproti von- 
kajším dverám. Na stráži bolo striedavo päť až šesť 
mužov. Niektorí prinášali z mesta jedlo. Kassius 
však neopustil svoje stanovisko. Tam stál alebo 
sedel v jarku pred vchodom hrobky na takom mie- 
ste, odkiaľ mohol vidieť na tú stranu zatvoreného 
podstavca, kde spočívaly Pánove nohy. Dostal veľ- 
kú vnútornú milosť a nazrel do mnohých duchov- 
ných tajomstiev. Pretože predtým nepoznal po- 
dobný stav, väčšinu času strávil v podivnom vnú- 
tornom osvietení. Bol ako omámený, takže ani 
nevnímal okolie. Až od tej chvíle sa celkom zmenil 
a stal sa novým človekom. Deň strávil v pokání, vo 
vzdávaní vďaky a modlitbe. 

Veľká sobota priateľov Ježišových 

Včera večer som videla mužov vo Večeradle, kde 
boli všetci pospolu, asi dvadsiati. Pri svetle lampy, 
oblečení v dlhom bielom rúchu, oslavovali príchod 
soboty. Neskoršie odišli spať. Väčšina sa odobrala 
do iných domov. Aj dnes som ich videla z väčšej 
časti ticho shromaždených v dome, kde sa striedavo 
modlili a čítali. Medzitým po jednom prichádzali 
noví. 

V dome, kde bývala Panna Mária, bola aj veľká 
sieň, rozdelená kobercami a prístavnými stenami 
na oddelenia na spanie. 

Keď sa zbožné ženy vrátily od hrobu, všetky 
veci, čo malý so sebou, poukladali na miesto. Jedna 
z nich zapálila lampu, ktorá visela uprostred miest- 
nosti. Potom si všetky stály pod lampu okolo Pan- 
ny Márie a striedavo sa modlily. Boly smutné a 
pohrúžené do pobožnosti. Potom sa trochu ob- 
čerstvily. Prišla aj Marta, Maroni, Dina a Mara, 
sprevádzané Lazárom, ktorý šiel medzi mužov do 
Večeradla. Tým, čo práve prišli, rozpovedaly Pá- 
novu smrť a pohreb a potom, keďže už bolo nesko- 
ro, odišly niektoré ženy v sprievode mužov do 
mesta, do svojich domovov. Cestou, ako som už 
spomenula, zatkli Jozefa a zatvorili ho do hradnej 
veže. 

Ženy, ktoré ostaly, utiahly sa do oddelených ciel 
na spanie, dlhými šatkami si zakryly hlavy a za istý 
čas sedely ešte na zemi v tichom smútku, opierajúc 
sa o složené prikrývky. Potom vstaly, rozložily 
prikrývky, odložily sandálky, opasky a niektoré 
časti odevu, zakrútily sa od hlavy po päty — ako 

obyčajne spávaly — a daly sa na krátky odpo- 
činok. 

O polnoci boly znova na nohách, obliekly sa, 
upravily lôžka a shromaždily sa okolo Panny Má- 
rie pod lampou, aby sa opäť striedavo modlily. 

Odkedy sa ľudia modlia, zbožné a verné dietky 
božie vstávaly k nočnej modlitbe. Niektorí ju ko- 
nali z vnútornej potreby, iní podľa cirkevného 
ustanovenia. Keď Ježišova matka a jej družky, i pri 
toľkých trápeniach, zadosťučinily povinnosti, tý- 
kajúcej sa nočnej modlitby, zaklopal u nich Ján 
a niekoľkí učeníci, ktorí sa už medzitým pomodlili 
vo Večeradle. Všetky sa zahalily do plášťov a spolu 
s Pannou Máriou odišli do chrámu. 

Asi v tom istom čase, v ktorom bol hrob zape- 
čatený, totiž okolo tretej hodiny rannej, videla som 
ísť do chrámu Máriu s ostatnými ženami, s Jánom 
a učeníkmi. Veľa Židov po strovení veľkonočného 
baránka na úsvite chodievalo do chrámu, ktorý 
na tieto sviatky býval otvorený už od polnoci, pre- 
tože obrady sa začínalv zavčas rána. Dnes však 
pre porušenie osláv a znesvätenie chrámu bolo 
všetko akosi zanedbané. Tak sa mi pozdávalo, že 
Panna Mária a jej priatelia sa chcú iba rozlúčiť 
s chrámom, v ktorom ju vychovávali pre službu 
svätostánku. Chrám bol podľa zvyku otvorený a 
osvetlený lampami. Podľa obyčaje mohol ľud tohto 
rána vkročiť do predsiene kňazov. Ale v kostole 
skoro nebolo človeka, okrem niekoľkých strážcov 
a sluhov. Od včerajšieho veľkého rozruchu bolo 
všetko rozhádzané. Prítomnosť mŕtvych chrám 
znesvätila. Keď som to videla, myslela som si3 
„Ako to len všetko dajú do poriadku?” 

Synovia Simeonovi a Jozefovi synovcovia, kto- 

rých veľmi zronila zpráva o zatknutí ich ujca, 
stretli sa s Máriou a s jej sprievodom. Povodili ich 
všade, lebo mali v chráme dozor. Mária a ostatní 
s hrôzou si prezerali veľké spustošenie a v duchu 
ďakovali Bohu, že vydal svedectvo o pravde. Sprie- 
vodcovia len stručne rozpovedali o udalostiach 
včerajšieho dňa. 

Videla som, že stopy včerajšieho spustošenia 
neboly ešte odstránené. V miestach, kde sa pred- 
sieň stýka so svätyňou, boly múry také rozpukané, 
že cez škáry dalo sa prejsť a múry hrozily spadnu- 
tím. Prah nad roztrhnutou oponou pred svätyňou 
sa zrútil. Stĺpy, ktoré ho niesly, sa nachýlily. Opona 
visela vo dvoch kusoch. Pretože na severnej strane 
chrámu pri prerútenej Simeonovej cele vypadol 
veľký kameň zo steny, vznikol v miestach, kde sa 
zjavil Zachariáš, taký veľký otvor, že ženy mohly 
cez ňu prejsť celkom ľahko. Pri veľkej kazateľnici, 
kde kedysi malý Ježiš učil, cez roztrhnutú oponu 
mohli sa pozrieť do svätyne, čo inokedy nebolo 
dovolené. Aj na mnohých iných miestach boly mú- 
ry popukané, podlaha preľahnutá, stĺpy nachýlené. 

Panna Mária so svojím sprievodom pochodila 
všetky miesta, ktoré jej boly skrz Ježiša sväté. 
Kľakla na kolená, pobozkala sväté miesta a so slza- 
mi v očiach vysvetľovala dojemnými slovami, aká 
spomienka ju k nim viaže. I jej sprievodkyne ich 
uctily podobným spôsobom. 

Židia preukazujú veľkú úctu miestam, kde sa 
dialo niečo posvätného. Dotknú sa ho, pobozkajú 
a padnú na tvár. Nikdy som sa nad tým nepozasta- 
vila. Keď človek vie, verí a cíti, že Boh Abrahá- 
mov, Izákov a Jakubov je živý Boh, ktorý prebýva 
medzi svojím národom v chráme, vo svojom jeru- 

zalemskom príbytku, divil by sa skôr tomu, keby 
sa Židia tak nesprávali. Kto verí v živého Boha 
Otca, Spasiteľa a Posvätiteľa ľudstva, ten sa ne- 
čuduje tomu, že ľudia, jeho deti preukazujú jemu 
a všetkému, čo sa naň vzťahuje, viac lásky, úcty 
a uznania, ako svojim pozemským rodičom, pria- 
teľom, učiteľom, vrchnosti a vladárom. Pre Židov 
znamenal chrám a sväté miesta to, čo pre nás, kre- 
sťanov, Sviatosť Oltárna. Aj medzi Židmi boli slepí 
a „osvietenci”, ako medzi nami, ktorí neuznávajú 
živého a všadeprítomného Boha, ale s najpoverči- 
vejšou úctou slúžia všelijakým svetským modlám. 
Nezamyslia sa nad Ježišovými slovami: „Kto mňa 
zaprie pred ľuďmi, toho i ja zapriem pred svojím 
nebeským Otcom.” Takí ľudia, ktorí neustále slú- 
žia duchu sveta a lži myšlienkami, slovami a skutka- 
mi, ale pri tom odmietajú uctievanie Boha, oby- 
čajne hovorievajú — ak totiž nie sú už tak ďaleko, 
že Boha zavrhujú — , že uctievajú Boha v duchu 
a v pravde. Neuvedomujú si však, že to znamená: 
„Večná Pravda, ktorá vzala na seba ľudské telo, 
vydala svedectvo o pravde, žila medzi nami, umrela 
za nás, ale chce ostať na zemi prítomná so svojou 
Cirkvou vo Sviatosti Oltárnej až do skončenia 
sveta.” 

S takou úctou chodila Panna Mária po chráme 
so svojimi družkami. Ukázala im, kde vkročila po 
prvý raz do chrámu ako malé dievčatko, kde bola 
vychovávaná, v južnej časti chrámu, až do zasnú- 
benia. Ukázala im, kde bola zasnúbená so sv. Jo- 
zefom, kde obetovala malého Ježiška, kde proro- 
kovali Simeon a Anna. Tu ľútostivé plakala, lebo 
proroctvo sa vyplnilo a jej srdce prerazil meč. Uka- 
zala, kde našla dvanásťročného Ježiša učiť v chra- 

me a s úctou pobozkala kazateFnicu. Pozrely si aj 
pokladničku, do ktorej vhodila vdova svoj posledný 
halier, a miesto, kde Ježiš odpustil cudzoložnej 
žene. A keď spomienkami, dotykom, slzami a 
modlitbou uctily všetky miesta, ktoré boly posvä- 
tené nejakou udalosťou Ježišovho života, vrátily sa 
na Sion. 

Panna Mária v tichom plači a hlbokom smútku 
a vážnosti rozlúčila sa s chrámom, ktorého znivo- 
čenie a prázdnota v tento svätý deň dávalo sve- 
dectvo o hriešnosti Fudu. Spomenula si, ako plakal 
Ježiš nad chrámom a čo všetko vtedy predpovedal: 
„Zrúťte tento chrám a ja ho za tri dni zasa posta- 
vím” a myslela na to, ako nepriatelia ničili chrám 
Ježišovho tela a túžila po treťom dni, keď sa má 
vyplniť slovo Večnej Pravdy. 

Keď sa za ranného brieždenia vrátily na Sion 
do Večeradla, Panna Mária so svojím sprievodom 
utiahla sa do svojho príbytku, ktorý stál v pravej 
časti dvora. Pri dverách sa s ňou rozlúčil Ján a 
učeníci a odišli do Večeradla k ostatným mužom, 
ktorých tu bolo vyše dvadsať, aby tu strávili celú 
sobotu v smútku a modlitbe. Videla som, že občas 
bojazlivo vpúšťali prichodiacich a rozprávali sa 
s nimi. Všetci mali pocit vnútornej úcty, ale aj za- 
hanbenia pred Jánom, ktorý bol prítomný pri Pá- 
novej smrti. Ján však bol k nim zhovievavý a láska- 
vý. Úprimne sa utiahol do úzadia ako dieťa. Videla 
som ich raz aj jesť. Inak boli veFmi potichu a dom 
bol zamknutý. Ale ani nič zlého nikto nemohol 
proti nim podniknúť, pretože dom patril Nikodé- 
movi a oni ho prenajali na veFkonočné slávnosti. 

Znova som videla zbožné ženy v zatemnenej 
sieni, osvetlenej iba svetlom lampy, za zamknutými 

dverami a zatiahnutými obločnými záclonami. Raz 
sa shromaždily k modlitbe pod lampou okolo Pan- 
ny Márie, raz sa utiahly do svojich oddelení a zaha- 
lily si hlavu smútočnou šatkou, alebo si sadly na 
plochú debnu, posypanú popolom, aby smútily, 
alebo sa modlily tvárou k stene. Kedykoľvek sa 
postavily pod lampu k modlitbe, vždy si najprv 
odložily smútočný závoj. Videla som, že slabšie si 
trochu zajedly, ostatné sa však postily. 

Môj zrak sa sem často obracal. Vždy som ich 
videla, ako som to opísala: v tmavej miestnosti sa 
modlily a trúchlily. Keď sa moje rozjímanie pri- 
pojilo k spomienkam Panny Márie na Pána Ježiša, 
videla som niekedy aj svätý hrob a asi siedmich 
strážcov, ktorí stáli alebo sedeli naproti vchodu. 
Priamo pred vstupom do hrobky ticho stál v akej- 
si jame Kassius, ponorený do seba. Videla som aj 
zatvorené dvere krypty a privalený kameň. Ale cez 
dvere som videla aj Pánovo telo, ako tam ležalo, 
obklopené leskom, medzi dvoma modliacimi sa 
anjelmi. 

PODVEČER VZKRIESENIA 


Ježišov duch sa zjaví matke 

Keď sa sobota chýlila ku koncu, vošiel Ján 
k zbožným ženám, trúchlil s nimi a potešoval ich. 
Zachvíľu ich opustil a prišiel Peter a Jakub starší 
6 tým istým úmyslom. Neskoršie aj oni odišli. Po- 
tom si ženy — a to každá osobitne — ešte raz 
sadly na debny s popolom a zahalené do smútoč- 
ného závoja istý čas trúchlily. 

Ako sa Panna Mária vrúcne modlila, túžiac po 
Ježišovi, pristúpil k nej anjel a povedal jej, aby 
šla k malej bránke Nikodémovej, lebo prichádza 
Pán, Máriino srdce naplnila veľká radosť. Zaha- 
lila sa do plášťa a odišla. Ostatným ženám sa 
o tom nezmienila. Videla som ju, ako sa ponáhľa- 
la sama k bránke pri mestských hradbách, cez 
ktorú sa vracaly domov zo záhrady. 

Mohlo byť deväť hodín večer, keď som pozoro- 
vala, že sa Mária naraz zastavila na osamelom 
mieste v blízkosti brány, dívala sa vo vytržení a 
v radostnom očakávaní k vysokým múrom. Žia- 
riaci Ježišov duch sa vznášal v sprievode celého 
sboru duší praotcov smerom k Márii. Obrátil sa 
k praotcom a ukazujúc na Pannu Máriu, povedal: 

— Mária, moja matka! 

Zdalo sa mi, že ju objal a potom zmizol. Panna 
Mária padla na kolená a pobozkala zem, kde stál 

jej Syn. V skale ostaly odtlačky kolien a nôh. Ne- 
výslovne potešená vracala sa k ženám, ktoré pri 
stole pripravovaly masti a korenia. Nerozpoveda- 
la im, čo sa prihodilo, ale bola veľmi posilnená, 
tešila ostatných a utvrdzovala ich vo viere. 

Keď sa Mária vrátila, videla som ženy stáť pri 
dlhom stole, ktorý bol zakrytý prikrývkou, sia- 
hajúcou až po podlahu. Na stole boly rozličné 
liečivé byliny, ktoré ženy preberaly, miešaly a 
usporadúvaly. Malé fľaštičky naplňovaly masťa- 
mi a voňavkami. Bolo tam aj veľa rezaných kvetín. 
Pamätám sa na pruhovaný kosatec a ľaliu. Všetko 
zabalily do plachiet. Kým bola Mária preč, bola 
Magdaléna, Kleofášova žena, Salome, Johana Chú- 
za a Mária Salome v meste nakupovať. Malý 
v úmysle zajtra zavčas rána obsypať bylinami Ježi- 
šovo zabalené telo a pokropiť ho voňavkami. Vi- 
dela som, že časť týchto potrieb zaopatrili u ob- 
chodníčky učeníci, priniesli ich do domu, ale 
k ženám nevošli. 


Vyslobodenie Jozefa z Arimatie 

Zanedlho potom, čo Panna Mária videla ducha 
svojho Syna a vrátila sa k ženám, videla som Jo- 
zefa z Arimatie, ako sa modlil v žalári. Zrazu som 
uvidela, že sa žalár ožiaril a niekto volal Jozefa 
po mene. Hore pri škáre v stene som videla nad- 
vihnutú strechu a v otvore žiarivú postavu, ktorá 
spustila plachtu, pripomínajúc tú do ktorej Jozef 
zavinul Ježiša. Zjavenie oslovilo Jozefa, aby po 
plachte vystúpil hore. Nato obidvoma rukami sa 
chytil plachty a opierajúc sa nohami o vyčnievajú- 

ce kamene v múre, vystúpil asi do výšky dvoch 
mužov k otvoru, ktorý sa za ním zasa zatvoril. 
Keď sa Jozef dostal hore, zjavenie zmizlo. Ne- 
viem, či to bol Pán, alebo nejaký anjel, ktorý ho 
vyslobodil. 

Videla som ho nepozorovane bežať po hradbách 
až do blízkosti Večeradla, ktoré stálo neďaleko 
južnej sionskej hrodby. Tu sostúpil a zaklopal na 
bránu Večeradla. Učeníci, ktorí sa tam sišli, za- 
vreli totiž všetky dvere a boli veľmi smutní, že 
Jozef zmizol. Už uverili zpráve, že ho hodili do 
kanála. Keď mu otvorili bránu a on vstúpil medzi 
nich, práve tak sa tešili ako neskoršie, keď sa 
Peter vyslobodil zo žalára a vrátil sa k nim. Jozef 
rozprával o zjavení a oni sa veľmi tešili a radovali. 
Ďakovali za všetko Pánu Bohu a dali Jozefovi 
jesť. Ale on ešte v noci utiekol z Jeruzalema do 
svojho rodiska Arimatie. Ale keď dostal zprávu, 
že mu už nehrozí nebezpečenstvo, vrátil sa do 
Jeruzalema. 

V ten deň večer videla som aj Kajfáša a nie- 
koľkých kňazov. Radili sa s Nikodémom v jeho 
dome. Zdanlivé veľmi priateľsky sa ho vypytovali 
na všeličo, ale teraz už neviem, na čo. On pevne 
a verne vydržal v obrane Ježišovej. Potom sa 
rozišli. 


Noc pred vzkriesením 

Zachvíľu potom som sa pozrela na Pánov hrob. 
Vôkol panovalo ticho a pokoj. Asi sedem strážcov 
postávalo alebo sedelo naproti hrobke a okolo nej. 
Kassius za celý deň opustil svoje miesto pred vcho- 
dom len občas na niekoľko minút. Teraz opäť 

stál v jame, zahĺbený do rozjímania a očakávania. 
Dostalo sa mu veľkých milostí a osvietenia a mal 
veľa vnútorných videní. 

Bola noc. Nádoby s ohňom pred hrobkou vr- 
haly kolom dokola ostré svetlo. Y zbožnom rozjí- 
maní priblížila som sa k svätému telu. Bolo za- 
vinuté ako predtým, ožiarené svetelnými lúčami, 
s oboch strán stáli anjeli, ktorých som videla stáť 
Ježišovi pri hlave a nohách odvtedy, čo Pána slo- 
žili do hrobu. Títo anjeli mali úplne kňazskú 
podobu a rukami skríženými na prsiach pripomí- 
nali cherubov na arche úmluvy. Iba krídla som 
im nevidela. Celý pohreb a hrobka mi často živo 
vyvolávaly obraz archy úmluvy v rozličných ob- 
dobiach jej histórie. Túto žiaru a prítomnosť anje- 
lov pravdepodobne videl aj Kassius, preto tam 
stál neprestajne s očami upretými ku krypte. Po- 
dobal sa človeku, ktorý sa klania Sviatosti Oltár- 
nej. 

Keď som zbožne pozorovala sväté telo, videla 
som, ako keby Pánov duch so spasenými dušami 
praotcov prenikol cez skalu a pristúpil k podstav- 
cu a ukázal sprievodu všetky znaky ubližovania 
na svojom tele. V tej chvíli sa zdalo, ako by boly 
zmizly všetky obaly. Videla som sväté telo, po- 
kryté ranami. Telo sa zdalo celkom priesvitné. 
Rany, pohanenia a bolesti daly sa rozoznať do naj- 
menších podrobností. Duše ho obklopily s nevy- 
sloviteľnou úctou, chvely sa a plakaly od sústrasti. 

Teraz som mala videnie, ktorého smysel neviem 
celkom zreteľne rozpovedať. Videla som obraz, 
ako keby Ježišova duša, spojac sa úplne so svä- 
tým telom, hoci telo nežilo, bola s ním a v ňom 
unikla hrobu. Zdalo sa mi, že anjeli vynášajú ray 

nami pokryté a zmučené telo v tej istej polohe, 
v akej ležalo v krypte. Zarazená som videla, že 
prenikajú cez skaly a vznášajú sa do nebies, ako 
keby Ježiš pred trónom nebeského Otca predsta- 
voval svoje zmučené telo uprostred nekonečného 
množstva klaňajúcich sa anjelov. Stalo sa to po- 
dobným spôsobom, ako keď po Ježišovej smrti 
duše niektorých prorokov spojily sa s telom a 
zjavily sa v chráme bez toho, žeby boly skutočne 
ožily a že by boly musely znova umrieť; veď ich 
duše bez násilia odložily telo. Za tohto videnia 
ho nesprevádzaly duše praotcov. Ale dodnes ne- 
viem, kde boly zatiaľ, kým som ich znova nevide- 
la s duchom Pánovým. 

V tomto videní som zbadala, že sa zachvela aj 
hrobka. Štyria vojaci odišli pre niečo do mesta, 
ostatní traja ako by boli omdleli. Mysleli, že je to 
zemetrasenie a nezbadali pravú príčinu. Avšak 
Kassia to veľmi dojalo a rozrušilo. Bolo mu totiž 
trochu jasné, čo sa stalo, ale všetko neporozumel. 
Vytrval na svojom mieste a s veľkou zbožnosťou 
čakal, čo sa bude diať. Vojaci sa medzitým vrátili 
z mesta. 

Moje videnia sa teraz znova obrátily k ženánu 
Videla som, že už dokončily pripravovanie rastlín 
a zabalily ich do plachiet, potom sa utiahly do 
svojich izieb, ale nešly spať, iba sa oprely o složené 
prikrývky, aby si trochu zdriemly, pretože ešte 
pred východom slnka chcely vyjsť k Ježišovmu 
hrobu. Už viac ráz prejavily starosť v súvislosti so 
svojím úmyslom. Obávaly sa totiž, že Ježišovi ne- 
priatelia budú na nich striehnuť, keď pôjdu z me- 
sta. Ale Panna Mária, ktorá od zjavenia sa Pána 
bola naplená odvahou, tešila ich a posmeľovala* 

aby po krátkom odpočinku šly pokojne ku hrobu, 
že sa im nič nestane. Nato si ľahly. 

V noci okolo jedenástej Panna Mária, hnaná 
láskou a túžbou, nemohla ďalej ostávať doma. 
Vstala, celkom sa zahalila do šedivého plášťa a 
samotná opustila dom. Pomyslela som si: Ako len 
možno dovoliť, aby utrápená, rozrušená Matka 
odišla teraz samotná? Ale potom som videla, že 
ide v smútku ku Kajfášovmu domu, odtiaľ k Pi- 
látovmu palácu — je to dobrý kus cesty do mesta. 
Pochodila samotná celú Ježišovu krížovú cestu 
po prázdnych uliciach, zastavila sa na každom 
mieste, kde Pána stihla nejaká bolesť alebo ublí- 
ženie. Ako keby bola hľadala niečo, čo stratila. 
Viac ráz si kľakla na zem, pohladkala rukou ka- 
mene, potom sa ich dotkla perami, ako keby sa 
dotýkala niečoho posvätného. Robila to vo vystup- 
ňovanej horlivosti lásky, videla jasne a zreteľne 
okolo seba všetko sväté a bola úplne ponorená 
v láske a zbožňovaní. Sprevádzala som ju celou 
ce3tou a nakoľko moje slabé sily stačily, robila 
som a cítila všetko, čo robila a cítila ona. 

Pokračovala vo svojej ceste až na Kalváriu. 
Keď už bola blízko nej, zastavila sa. Zdalo sa mi, 
že sa jej zjavil Ježiš so svojím svätým zmučeným 
telom. Jeden anjel šiel vpred, dvaja anjeli z hrob- 
ky boli mu po stranách a nasledoval ho veľký 
zástup spasených duší. Nepohyboval sa, vznášal 
sa obklopený žiarou. Ale som počula, ako od neho 
prichádzal hlas, ktorý oznamoval matke, čo vy- 
konal v predpeklí, že s osláveným telom vstane 
živý z mŕtvych, že príde k nej, nech ho očakáva 
pri Kalvárii pri kameni, pri ktorom padol. Videla 
som, ako sa zjavenie vzdialilo do mesta a Panna 

Mária so zakrytou hlavou kľakla si na miesto, kde 
sa Syn s ňou rozlúčil a modlila sa. Zaiste už bolo 
po polnoci, lebo Panna Mária strávila na krížovej 
ceste dosť dlhý čas. 

Videla som, že aj Pánov sprievod pochodil krí- 
žovú cestu a Spasiteľ ukázal ušiam celé umučenie 
a všetko ubližovanie a anjeli tajomným spôsobom 
sobrali každú kvapku svätej krvi. Videla som, že 
im ukázal aj pribitie na kríž, postavenie kríža, 
otvorenie boku, snímanie s kríža a pochovávanie. 
Panna Mária v duchu všetko s láskou pozorovala 
a zbožňovala. 

Potom sa mi zdalo, že Pánovo telo zasa odpočí- 
va vo svätom hrobe a anjeli tajomným spôsobom 
doplňujú všetko, čo mu odňalo utrpenie. Videla 
som ho tak, ako bol predtým: zakrútený do pre- 
stieradiel, obklopený svätožiarou, pri hlave a no- 
hách dvaja anjeli v skrúšenej modlitbe. 

Neviem všetko vyrozprávať, ako sa to stalo. Je 
toho tak veľa, je to také rozličné a také nevyslo- 
viteľné, že naša myseľ za obyčajných okolností 
nebude to môcť nikdy pochopiť. Ale vtedy vo vi- 
deniach bolo mi to všetko pochopiteľné, čo podá- 
vam len hmlisto, pretože to neviem lepšie vyjadriť. 

Keď sa na nebi ukázaly prvé známky briežde- 
nia, videla som, že Magdaléna, Kleofášova žena 
Mária, Johana Chúza a Salome, zakrútené do 
plášťov, opustily Večeradlo. Odniesly so sebou 
zabalené korenie. Jedna z nich niesla horiaci 
lampáš, ale všetko malý schované pod plášťom. 
Korenie bolo pripravené zo živých kvetov na po- 
sypanie alebo z vytlačených štiav a olejov na 
pokropenie. Dobré ženy šly k malej bránke Ni- 
kodémovej veľmi ustarostené. 


23 Ajhľa, íloyek! 

VZKRIESENIE PÁNA JEŽŠA 


Ježiš vstane zmŕtvych a zjaví sa svojej matke 

Videla som prichádzať zjav Ježišovho ducha 
ako veľkú žiaru medzi dvoma bojovnými anjelmi 
a mnohými svetelnými postavami. Sniesol sa shora 
cez skalu na svätú mŕtvolu a vlial sa do nej. Telo 
pod obalom sa pohlo. Videla som žiarivé a živé 
telo, spojené s duchom a božstvom vychádzať 
z obalu na bokoch, ako by vystupovalo z bočnej 
rany. Tento pohľad mi pripomenul Evu, ktorá 
vystúpila z Adamovho boku. Všetko bolo samá 
žiara, samý lesk. 

V inom obraze som videla, ako by z hĺbky pod 
podstavcom liezla nahor obluda. Postavila sa 
vzpriamene na hadí chvost a svoju dračiu hlavu 
zlostne obracala k Pánovi. Okrem toho — ako sa 
pamätám — mala aj ľudskú hlavu. Vzkriesený 
Vykupiteľ držal v ruke tenkú bielu paličku s ma- 
lou, vejúcou zástavkou, stupil na dračiu hla- 
vu a palicou tri razy pichol do hadieho chvosta, 
ktorý sa zakaždým stiahol, až celkom zmizol. Dra- 
čiu hlavu zašliapol do zeme, iba ľudská hlava sa dí- 
vala hore. Tento obraz som už viac ráz videla pri 
zmŕtvychvstaní a takúto hadiu hlavu som úchyt- 
kom zbadala aj pri Ježišovom počatí. Tento had 
mi pripomínal hada z raja, lenže bol ešte odpor- 
nejší. Myslím, že tento obraz sa vzťahuje na onen 

,A hľa, nastalo veľké zemetrasenie, lebo odvalil kameň 
a sadol si naň." (Mt. 28, 2.) 

sFub: „Žena rozšliape hlavu hada”. Všetko sa mi 
zdalo iba symbolom víťazstva nad smrťou, pretože 
pri zašliapaní hlavy draka nevidela som Pánov 
hrob. 

Teraz som videla Pána vo veľkej žiare vznášať 
sa cez skalu. Zem sa zatriasla a jeden z anjelov 
v podobe bojovníka sletel s neba k hrobu ani blesk, 
odvalil kameň na pravú stranu a posadil sa naň. 
Otras bol taký veľký, že sa koše s ohňom rozký- 
valy a vyšľahly plamene. Keď to videli strážcovia, 
popadali vôkol ako ohlušení a ležali meraví, po- 

krivení na zemi ako mŕtvi. Kassius videl všetko 
vo veľkom lesku, ale sa rýchlo posbieral, pristúpil 
ku krypte, odchýlil dvere, ohmatal prázdne plach- 
ty a odišiel, aby Pilátovi podal zprávu, čo sa stalo. 
Chvíľu ešte ostal nablízku, či neuvidí ešte niečo 
nového, lebo videl iba zemetrasenie, ako anjel od- 
valil kameň a posadil sa naň, prázdny hrob, ale 
Ježiša nevidel. Tieto udalosti potom spoločne so 
strážcami rozprával učeníkom. 

Vo chvíli, keď anjel sletel s neba a zem sa za- 
triasla, videla som Vykupiteľa ako sa zjavil na 
Kalvárii svojej matke. Ježiš bol nekonečne krásny, 
obklopený žiarou, a vážny. Jeho rúcho vialo ako 
široký plášť a pri chôdzi sa ligotalo ako bielo- 
modrý dym v slnečných lúčoch. Rany boly veľmi 
veľké a lesklý sa. Dal sa do nich vložiť prst. Okra- 
je rán tvorily obraz, ako by sa tri rovné trojuhol- 
níky pretínaly v strede kružnice. Zo stredu rúk 
lúče smerovaly k prstom. 

Duše praotcov sa uklonily pred matkou Ježišo- 
vou. Pán jej hovoril čosi o stretnutí. Slová som 
však zabudla. Ukázal jej svoje rany a keď Mária 
padla na zem, aby mu pobozkala nohy, Ježiš ju 
chytil za ruku, zdvihol a potom zmizol. 

V diaľke som videla, ako sa ligotajú koše 
s ohňom pri hrobe a na východe nad Jeruzalemom 
bielu čiaru úsvitu. 


Zbožné ženy pri hrobe. Ježiš sa zjavuje 

Ženy boly blízko Nikodémovej bránky, keď Je- 
žiš vstal zmŕtvych. Nespozorovaly znamenia, ktoré 
sa pritom dialy. Ani o tom nevedely, že je pri hro- 

„ Anjel však prehovoril a povedal ženám: Vy sa nehojte! 
Viem totiž, že hľadáte Ježiša, ktorého ukrižovali. Niet ho 
tu. lebo vstal, ako povedal. Poďte a pozrite si miesto, kde 
spočíval (Pán).” (Mt. 28, 6.) 

be stráž, lebo včera, v sobotu, nikto nebol pri 
hrobe. Aj ony sa zatvorily vnútri a smútily. Cestou 
sa ustarostené pýtaly: 

— Ktože nám odo dvier odvalí kameň? 

Pri svojej túžbe uctiť telo Pánovo ani nepo- 
myslely na kameň. Malý v úmysle masťami a vo- 
ňavkami pokropiť sväté telo, nasypať naň bylín 
a kvetov, lebo samy včera ničím neprispely na 
prípravu mŕtvoly. Všetko obstaral Nikodém. Te- 
raz teda chcely obetovať Pánovi a svojmu Maj- 

strovi všetko najvzácnejšie, čo mohly dostať. Naj- 
viac toho nakúpila Salome. Nebola to Jánova 
matka, ale iná Salome, príbuzná svätého Jozefa, 
zámožná jeruzalemská žena. Rozhodly sa, že ko- 
renie položia na kameň pred kryptu a budú tam 
smútiť, kým ta nepríde niekto z učeníkov, ktorý 
im otvorí hrob. 

Videla som strážcov, ako ležali omámení a skrú- 
tení. Kameň bol v predsieni odsunutý doprava, 
takže dvere, ktoré boly len privreté, bolo možno 
teraz otvoriť. Cez dvere som videla, že plachty, 
ktoré zakrývaly Ježišovo telo, boly takto rozlo- 
žené na podstavci: veFká plachta, do ktorej bolo 
zakrútené telo, ležala bez zmeny, ale prázdna a 
spľasnutá, lebo okrem bylín nebolo v nej nič. 
Povijan, ktorým bola plachta ovinutá, bol podížke 
svinutý na prednom okraji podstavca a šatka, 
ktorou Mária prikryla Ježišovu hlavu, ležal oso- 
bitne napravo od hlavy, ako keby v nej spočívala 
hlava, avšak s odkrytým závojom. 

Teraz som videla ženy, ako sa približujú k zá- 
hrade. Len čo zbadaly fakle strážcov a tu a tam 
ležiacich vojakov, preľakly sa a šly popri záhrade 
ďalej ku Golgote. Ale Magdaléna nedbala na ne- 
bezpečenstvo a ponáhľala sa do záhrady; iba Salo- 
me išla za ňou v istej vzdialenosti. Ony sa najviac 
staraly o masti. Ostatné dve ženy boly bojazlivej- 
šie a ostaly vonku pred záhradou. 

Videla som Magdalénu, ako sa blíži k strážcom 
a ako sa naľakala a vrátila kúsok k Salome. Potom 
obe vošly opatrne medzi ležiacimi strážcami do 
hrobky. Videly, že kameň je odvalený, ale dvere 
privreté. Privrel ich asi Kassius. Magdaléna veľmi 
bojazlivo otvorila jedno krídlo dverí, uprela po- 

hľad na podstavec a videla, že plachty sú prázdne. 
Všetko bola samá žiara a na podstavci sedel anjel. 
Magdaléna sa zmiatla. Neviem, či počula od anjela 
nejaké slová, ale som videla, ako sa ponáhľala zo 
záhrady a bežala cez Nikodémovu bránku do me- 
sta k apoštolom. Aj Mária Salome, ktorá sa odvá- 
žila vstúpiť iba do predsiene — neviem, či počula 
nejaké slová — preľaknutá ponáhľala sa z hrobky 
a zo záhrady za Magdalénou a bežala k ženám, 
ktoré ostaly vonku a povedala im, čo sa stalo. 

Toto všetko šlo rýchlo za sebou a ženy sa tak 
naľakaly,ako keby videly prízrak. 

Ostatné ženy po zpráve Márie Salome sa po- 
tešily, ale súčasne sa aj naľakaly a boly v rozpa- 
koch, či majú vojsť do záhrady. Kassius, ktorý 
bol trochu ďalej od hrobu, čakal ešte chvíľku a 
dával pozor, či neuvidí Ježiša, najmä či sa nezjaví 
ženám. Potom sa pohol k bráne, aby zaniesol 
zprávu Pilátovi. Keď prechádzal popri ženách, na 
chvíľu sa zastavil a v krátkosti im porozprával, 
čo videl. Napokon ich vyzval, aby sa o všetkom 
presvedčily samy. 

Ženy sa konečne osmelily a spoločne vošly do 
záhrady. Keď bojazlivo vkročily do predsiene, 
stáli pred nimi dvaja anjeli v žiarivom, bielom 
kňazskom rúchu. Veľmi sa zľakly, stúlily sa k se- 
be, rukami si zakryly tvár, chvely sa a dívaly sa 
do zeme. Vtedy sa ozval jeden z anjelov a pove- 
dal im: 

— Nebojte sa a nehľadajte tu Ukrižovaného, 
žije, vstal zmŕtvych, niet ho už v hrobe! 

Ukázal im prázdne miesto a rozkázal, aby ozná- 
mily učeníkom, čo videly a počuly. Ježiš ich pre- 

díde do Galilejska. Nech sa rozpamätajú na to, čo 
im povedal v Galilei: 

— Syn človeka musí prísť do rúk hriešnikov, 
musí byť ukrižovaný, ale na tretí deň vstane zmŕt- 
vych. 

Anjeli potom zmizli. Zbožné ženy, prestrašené 
a v rozpakoch ,ale i natešené, poprezeraly kryptu, 
plakaly, potom vyšly a pohly sa k bráne. Ešte 
stále boly naľakané. Neponáhľaly sa. Občas sa 
zastavily a poobzeraly dookola, či náhodou neu- 
vidia Pána, alebo či sa ešte nevracia Magdaléna. 

Medzitým som videla, ako prišla Magdaléna k 
Večeradlu. Bola ako bez seba a prudko zabúchala. 
Viacerí ležali ešte a spali pri stene iní stáli a roz- 
právali sa. Peter s Jánom otvorili dvere. Magda- 
léna iba toľko povedala: 

— Pána odniesli z hrobu, nevieme kde! 

Po týchto slovách sa opäť ponáhľala do záhrady. 
Peter a Ján sa vrátili do domu, porozprávali sa 
s ostatnými a rýchle šli za ňou. Ján sa ponáhľal 
viac než Peter. 

Magdalénu som zasa videla v záhrade. Od behu 
a zármutku bola ako bez seba. Od rosy bola celá 
mokrá a plášť jej spadol s hlavy na ramená, dlhé 
vlasy sa rozplietly a padaly dolu. Keďže bola sa- 
motná, bála sa hneď vstúpiť do krypty. Posadila 
sa pred vchodom na okraj priehlbiny. Sklonila sa, 
aby sa mohla pozrieť do hrobky cez nízke dvere. 
Ako si odhŕňala rukou padajúce vlasy, zbadala 
dvoch anjelov v kňazskom rúchu, ako sedia na 
podstavci v krypte. Vtom začula aj hlas jedného 
s nich: 

— Žena, prečo plačeš? 

Pretože nevedela o ničom a nemyslela na nie 

iného, než na to, že tu niet Pánovej mŕtvoly, ža- 
lostne skríkla: 

— Vzali môjho Pána a neviem, kde ho položili! 

Keď to hovorila a videla iba plachty, obzerala 

sa dookola, ako keby niekoho hľadala. Myslela, že 
ho niekde nájde. Nevedomky tušila jeho blízkosť. 
Nepomýlila ju ani prítomnosť anjelov. Ako by 
si ani neuvedomovala, že sú to anjeli. Nevedela 
na iné myslieť než na Ježiša. Nevedela nie pove- 
dať iba: Ježiša tu niet, kde je Ježiš? 

Videla som, že behá sem a tam okolo hrobu ako 
pomätená a niečo hľadá. Dlhé vlasy jej neprestaj- 
ne padaly na plecia. Odhŕňala ich rukou, hodila 
dozadu, dívala sa dookola. Zrazu vo východnej 
časti, kde záhrada začala stúpať k mestským hrad- 
bám, zazrela asi desať krokov od hrobu medzi 
krami za palmou v rannom šere postavu v dlhom 
bielom rúchu. Bežala k nej a zasa počula slová: 

— Žena, prečo plačeš? Čo hľadáš? 

Myslela si, že je to záhradník. Aj ja som videla 
postavu s rýľom v ruke a plochým klobúkom. 
Vyzeral celkom ako záhradník z podobenstva, 
ktoré Ježiš rozprával ženám krátko pred svojím 
umučením, keď bol v Betánii. Na otázku: „Koho 
hľadáš?” ihneď odpovedala: 

— Pane, ak si ho ty vzal, povedz mi, kde si ho 
položil, ja ho prinesiem. 

A zasa sa poobzerala, či ho azda nemá nablízku. 
Nato ju Ježiš oslovil svojím známym hlasom: 

— Mária! 

Magdaléna spoznala hlas. Zabudla na ukrižova- 
nie, smrť a pohreb a v tej chvíli sa k nemu obrá- 
tila, ako keby žil a povedala ako kedysi: 

— Rabboni! (Majster!) 

Padla pred ním na kolená a vystrela ruky, aby 
mu objala nohy. 

Ježiš zdvihol ruku a povedal: 

— Nedotýkaj sa ma, ešte som nevystúpil k svoj- 
mu Otcovi a vášmu Otcovi, k svojmu Bohu a váš- 
mu Bohu. 

Vtom Pán zmizol. 

Bolo mi dané najavo, prečo povedal Pán Ježiš: 
„Nedotýkaj sa ma!” ale neviem to už tak presne 
rozpovedať. Myslím, že to povedal preto, že Mag- 
daléna bola taká prudká a správala sa, ako keby 
Ježiš žil a všetko bolo tak ako predtým. O slovách, 
že ešte nešiel k svojmu Otcovi, bolo mi dané na- 
javo, že po svojom vzkriesení ešte sa nepredstavil 
svojmu nebeskému Otcovi a nepoďakoval sa mu 
za víťazstvo nad smrťou a za vykúpenie. Ako by 
tým bol povedal, že prvá radosť patrí Bohu. Nech 
sa teda spamätá a vzdá vďaku Pánu Bohu za vy- 
kúpenie a za tajomstvo víťazstva nad smrťou. 
Chcela totiž Ježišovi objať nohy ako inokedy, ne- 
myslela na iné než na milovaného Majstra a v zá- 
pale lásky zabudla na veľký zázrak. 

Keď Pán zmizol, Magdaléna sa vzpamätala, ako 
keby sa bola zo sna prebudila a bežala znova ku 
hrobu. Videla tam ešte sedieť anjelov a počula, čo 
počuly aj ženy a zmŕtvychvstaní, videla plachty 
a teraz, keď sa presvedčila o zázraku a zjavení, 
ponáhľala sa na cestu ku Golgote, aby vyhľadala 
svoje družky. Tieto totiž váhavo okolo blúdily- 
Jednak Čakaly na Magdalénin návrat, jednak tú- 
žily vidieť Pána. 

Všetko, čo sa Magdaléne prihodilo, trvalo len 
niekoľko minút. Mohlo byť asi pol tretej, keď sa 
jej zjavil Pán. Len čo vybehla zo záhrady, už sa 

ta ponáhľal Ján a hneď za ním Peter. Ján sa za- 
stavil pred hrobom, sklonil sa a keď sa pozrel cez 
dvere predsiene do otvorenej krypty, uvidel plach- 
ty. Prišiel aj Peter, sišiel do hrobky a zastavil sa 
pred podstavcom. Uprostred náhrobného podstav- 
ca videl plachty, složené s oboch strán do pro- 
striedku. V nich boly zabalené byliny a sviazané 
obväzom, ako obyčajne skladajú plachty ženy, 
keď ich idú uschovať. Iba závoj s tváre bol osobitne 
složený napravo pri stene. Nato za Petrom pri- 
stúpil k hrobu aj Ján. Uvidel to isté a veril v zmŕt- 
vychvstanie. Teraz sa im všetko vyjasnilo, čo im 
povedal Pán a čo bolo v Písme. Predtým to brali 
iba povrchne. Peter ukryl plachty pod plášť a po- 
tom cez Nikodémovu bránku rýchle odišli. Ján 
znovu bežal pred Petrom. 

Prezerala som hrob s nimi, aj s Magdalénou a 
obidva razy som videla oboch anjelov sedieť na 
podstavci pri hlave a pri nohách ako za celý čas, 
čo Ježišovo telo ležalo v hrobe. Zdalo sa mi však, 
že Peter ich nevidel. Počula som, ako Ján neskor- 
šie rozprával emauzským učeníkom, že videl an- 
jela, keď nazrel cez dvere predsiene. Azda od 
preľaknutia pustil Petra dopredu a len z pokory 
to nespomenul vo svojom evanjeliu, aby sa nezda- 
lo, že videl viac ako Peter. 

Iba teraz som videla, ako prišli k sebe strážco- 
via a ako povyskakovali. Chytili kopije a koše na 
oheň, ktoré visely pred vchodom na žrdiach a 
vrhly trošku svetla do hrobky. Bojazlivo a zmäte- 
ne sa ponáhľali von zo záhrady a cez veľkú bránu 
tiahli do mesta. 

Medzitým Magdaléna našla zbožné ženy a po- 
rozprávala im, že povedala Petrovi, že videla 

v zahrade Pána a potom anjelov. Ženy jej pove- 
daly, že aj ony videly anjelov. Nato sa Magdaléna 
poponáhľala do mesta cez veľkú bránu (ktorou 
Ježiša vyviedli na Golgotu) a ženy sa obrátily 
k záhrade, azda si myslely, že tam ešte nájdu 
apoštolov. Videla som, že strážcovia prešli popri 
nich a vymenili si niekoľko slov. 

V blízkosti záhrady Ježiš sa zjavil ženám, oble- 
čený do dlhého bieleho rúcha, ktoré mu presaho- 
valo ruky, a povedal: 

— Buďte pozdravené! 

Ženy sa zľakly a padlý mu k nohám, ako by mu 
ich chcely objať, ale na to sa už jasne nepamätám. 
Pán im povedal ešte niekoľko slov, ukázal im ru- 
kou na ktorýsi kraj a potom zmizol. Ženy odišly 
cez betlehemskú bránu na Sion do Večeradla, aby 
oznámily učeníkom, že videly Pána a čo im po- 
vedal. Ale učeníci im nechceli veriť, kým sa ne- 
vrátil Peter a Ján, ako nevereli ani Magdaléne. 
Všetko pokladali za ženské blúznenie. 

Ján a Peter, ktorý bol od údivu celkom zadu- 
maný, stretli sa na zpiatočnej ceste s Jakubom 
mladším a s Tadeášom, ktorí sa chystali za nimi 
ku hrobu. Aj títo boli veľmi rozrušení, lebo aj im 
ea Pán zjavil v blízkosti Večeradla. Videla som 
však, že Ježiš prešiel popri Petrovi a Jánovi a po- 
zdáva sa mi, že Peter ho aj videl, lebo som zbada- 
la, že odrazu bol veľmi rozrušený. Neviem, či 
Ježiša poznal aj Ján. 

V týchto zjaveniach v Jeruzaleme a na iných 
miestach vidím častejšie Pána a iné zjavenia v 
prítomnosti iných ľudí celkom zreteľne, nespozo- 
rovala som však, či aj títo ľudia vidia Pána. Občas 
vídavam, že jednotliví ľudia sú zrazu rozrušení a 

žasnú, kým iní sú celkom ľahostajní. Tak sa mi 
zdá, ako by som Pána videla ustavične, kým iní 
ľudia vídajú ho iba občas. 

Práve takto som videla neprestajne aj tých 
dvoch anjelov v hrobke, a to od Pánovho pohrebu. 
Zbadala som však, že zbožné ženy raz nevidely 
ani jedného, inokedy len jedného, niekdy obidvoch. 
Anjeli, ktorí oslovili ženy, boli tí, čo strážili hrob 
a boli oblečení do kňazského rúcha. Iba jeden 
z nich hovoril a keď dvere do krypty neboly otvo- 
rené dokorán, bolo vidieť iba jedného. Anjel, ktorý 
ako blesk sletel s neba a odvalil kameň a potom 
sa naň posadil, bol oblečený ako bojovník. Kassius 
a strážcovia videli ho zprvoti sedieť na kameni. 
Anjeli, ktorí neskoršie hovorili, boli z hrobky, 
aspoň jeden z nich. Prečo sa toto všetko dialo, už 
sa nepamätám. Keď som to videla, nečudovala 
som sa tomu. Vtedy sa mi to všetko zdalo, že to 
má byť, ako je, a nevidela som v tom nič neobyčaj- 
ného. 


Výpoveď strážcov 

Medzitým odišiel Kassius k Pilátovi. Bolo to asi 
pol hodiny po zmŕtvychvstaní. Videla som miesto- 
držiteľa ležať v posteli, keď prišiel k nemu Kassius. 
Vo veľkom rozčúlení mu oznamoval, ako sa za- 
triasla skala, ako anjel sletel shora a odvalil ka- 
meň a že plachty sú prázdne. Ježiš je naozaj Me- 
siáš a Syn Boží. Vstal zmŕtvych, v hrobe ho niet. 
Rozprával ešte o všeličom, čo videl. Pilát ho po- 
éúval so zatajenou hrôzou, nedal však najavo 
svoje vzrušenie a povedal Kassiovi: 

-Ty si blúznivec! Veľmi nerozumne si si po- 

čínal, keď si vkročil do hrobky Galilejského. Jeho 
bohovia ťa opanovali a ohlúznili ťa preludmi. Ra- 
dím ti, mlč o týchto veciach pred kňazmi, lebo 
zle pochodíš! 

Robil sa, ako by veril, že Ježiša ukradli učeníci 
a strážcovia len preto hovoria iné, lebo by ich 
mohli upodozrievať, že zanedbali svoju povinnosť, 
alebo mali porobené. Po neistej reči miestodržite- 
ľovej Kassius sa vzdialil a Pilát zasa obetoval 
svojim bôžikom. 

Z vojakov, ktorí sa vrátili, prišli ešte štyria k 
Pilátovi. Hlásili mu to isté, ale miestodržiteľ im 
nevenoval pozornosť a poslal ich ku Kajfášovi. 
Časť stráže odišla hneď na veľký dvor v blízkosti 
chrámu, kde sa shromažďilo veľa starých Židov. 
Videla som, ako sa radili, vzali vojakov stranou, 
podplácali ich peniazmi, alebo sa im vyhrážali, 
aby rozprávali, že Ježišovu mŕtvolu ukradli uče- 
níci, kým oni spali. Keď strážcovia proti tomu 
namietali, že ich druhovia, ktorí podali hlásenie 
Pilátovi, môžu protirečiť, farizeji im sľúbili, že 
to dajú s Pilátom do poriadku. Medzitým prišli 
aj tí štyria strážcovia, ktorých poslal Pilát. Títo 
trvali na tom, čo hlásili miestodržiteľovi. Už sa 
roznieslo aj to, že Jozef z Arimatie ušiel nevy- 
svetliteľným spôsobom z uzavretej veže. Keď fa- 
rizeji začali upodozrievať vojakov, ktorí chceli 
vytrvať pri pravde, že sa dohovorili s učeníkmi 
a pomohli ukradnúť Ježišovu mŕtvolu. Keď im 
prísne pohrozili, ak nezískajú zpät mŕtvolu, po- 
hotové im odpovedali, že to nemôžu urobiť, práve 
tak, ako ani Jozefovi strážcovia nemôžu priniesť 
nazpät Jozefa, ktorý tiež zmizol. Títo vojaci sa 
smelo bránili a nijakými úplatkami nevedeli ich 



naviesť, aby mlčali. Naopak, otvorene a hlasité 
rozprávali o hroznom piatkovom súde a o tom, 
že veľkonočné sviatky sa nemohly riadne odbaviť. 
Nato ich pochytali a vrhli do žalára. Ostatní však 
rozhlasovali, že Ježiša ukradli učeníci. Tú istú lož 
rozširovali aj farizeji, saduceji, herodiáni a ozná* 
mili ju vo všetkých židovských synagógach po ce- 
lom svete. Okrem toho Ježiša všelijako tupili. 

Ale lož im málo osožila. Po Ježišovom zmŕt- 
vychvstaní zjavily sa duše mnohých zbožných 
mŕtvych Židov svojim potomkom, ktorí boli ešte 
náchylní k dobrému a pohly ich k obráteniu. Po- 
dobné zjavenia videli aj mnohí učeníci, aby ich 
potešily a upevnily vo viere, najmä tých učeníkov, 
ktorí boli otrasení vo viere a bojazlivo sa rozpŕ- 
chli. 

Vychádzanie mŕtvych z hrobov po Ježišovej 
smrti sa nepodobalo Pánovmu vzkrieseniu, lebo 
Ježiš vstal s obnoveným, osláveným telom, chodil 
živý po zemi za bieleho dňa a s týmto telom sa 
vzniesol do nebies pred očami svojich priateľov. 
Jeho telo už nepodliehalo smrti a hrobu. Telá tam- 
tých ostaly iba chodiacimi mŕtvolami, schránkami 
duší, ktoré telo opäť odložily do lona zeme, aby 
tu očakávalo vzkriesenie po skončení sveta. Áno, 
ony ešte menej vstaly zmŕtvych ako Lazár, ktorý 
naozaj žil a neskoršie po druhý raz umrel. Ich 
telá ako schránky duší sa opäť vrátily do hrobu, 
keď pochovávali Ježišovo mŕtve telo. 

Videla som — myslím, že toto bolo nasledujú- 
cu nedeľu — Židov umývať, upratovať a drhnúť 
chrám. Bylinami a popolom z kostí posýpali 
chrám, prinášali obete smierenia, odpratali zrú- 
caniny, doskami a kobercami zakryli porušené 

múry a potom dokončili obrady, ktoré vo svia- 
točný deň nemohli vykonať. 

Nato prestaly všetky reči a šomrania, pretože 
narušenie sviatku a poškodenie chrámu vysvet- 
ľovali si ako následok zemetrasenia a prítomnosť 
niečoho nečistého pri obetovaní. Pritom spomí- 
nali aj Ezechielovo videnie o oživení mŕtvych. Ne- 
viem však, v akej spojitosti. Inak hrozili trestami 
a kliatbou. Takto potom umlčali každého, lebo 
mnohí mali účasť na zločine. Podarilo sa im 
vlastne uspokojiť iba značnú, zatvrdlivú, stratenú 
časť ľudu. Tí lepší sa totiž všetci v tichosti obrá- 
tili, na Turíce verejne, neskoršie vo svojich do- 
movinách učením apoštolov. Preto veľkňazi utích- 
li a už za diakona sv. Štefana Ofel a východná 
stráň Siona nemohli prijať všetky zástupy obce 
Ježišovej a museli si rozložiť Stany pred mestom 
a v údolí Cedronu až po Betániu. 

Šimon Cyrénsky odobral sa po sobote k apo- 
štolom a žiadal krst. 

